
TEORIA BIOSTRUCTURALĂ 
ȘI CRITICA MOLECULARISMULUI CONTEMPORAN 


Acad. EUGEN MACOVSCHI 


„Încă nu am văzut biostructura cu ochii mei, 
dar o văd cu ochii minţii.“ 


Cuvint înainte 


Teoria biostructurală este o teorie nouă despre natura şi structura 
materiei vii. Principiile ei le-am publicat prima dată în anii 1958—1959, 
iar apoi, pe baza cercetărilor teoretice şi experimentale, ea a format 
obiectul a trei cărţi: „Biostructura“ (1969), „Natura şi structura materiei 
vii“ (1972) şi „Priroda i struktura jivoi materii“ (1976). 

Noua teorie exprimă un mod nou de gîndire despre natura viului, 
care se deosebeşte fundamental de modul actual de gîndire, considerat 
just. De aceea se nasc trei întrebări: 

Prima. Modul actual de gîndire despre natura materiei vii este oare 
într-adevăr atît de just cum se crede şi se afirmă? 

A doua. Teoria biostructurală prezintă oare suficientă garanţie ştiin- 
țifică şi filozofică pentru a fi luată în considerare? 

A treia. Care vor fi raporturile dintre cele două moduri de gîndire 
despre natura materiei vii, cel actual și cel biostructural, dacă sînt atît 
de deosebite? 

Scopul lucrării de faţă este de a răspunde la aceste întrebări. 

Lucrarea prezintă interes pentru biologie, filozofie şi epistemologie. 

Sînt profund recunoscător soţiei 'mele Eufrosina Macovschi (n. Stă- 
nescu) pentru sfaturile şi ideile prețioase pe care mi le-a dat cu ocazia 
elaborării teoriei biostructurale. 

Exprim călduroase mulțumiri colaboratoarei Viorica Elefterescu, cer- 
cetător principal la Institutul de științe biologice din București, pentru 
ajutorul acordat la redactarea acestei lucrări. 


Introducere 


Se crede și se afirmă că actualul mod de gîndire despre natura viu- 
lui reflectă materia vie aşa cum este ea și, fiind întru totul conform rea- 
lităţii, depăşeşte limitele unei teorii. Totuşi, încă din anul 1955, am 

ajuns la bănuiala că giîndirea actuală este deficientă şi constituie doar o 
teorie. 

Pentru analiza acestei teorii a trebuit să deduc tezele ei princi- 
pale, să examinez dacă noţiunile cu care operează sînt definite în mod 
satisfăcător, să verific dacă concordă cu rezultatele cercetărilor experi- 
mentale și să stabilesc dacă se încadrează în dialectica materialistă. Pre- 
cizarea ultimului punct necesita compararea tezelor teoriei cu tezele 
corespunzătoare ale materialismului dialectic; dar am constatat că tezele 
acestei filozofii privind natura viului încă nu au fost enunțate sub as- 
pectul necesar nouă. În consecință a trebuit să extrag din „Anti-Diih- 
ring“ şi „Dialectica naturii“ anumite pasagii, să le combin în mod adec- 
vat şi, pe baza lor, să formulez tezele respective. 

Analiza efectuată mi-a confirmat bănuiala că actualul mod de gîn- 
dire despre natura viului este deficient fiindcă nu reflectă materia vie 
așa cum este ea, nu corespunde întru totul realităţii și constituie o teorie 
care nu se încadrează în materialismul dialectic. Această teorie, despre 
care nu s-a vorbit pînă acum, datorită convingerii că actuala gîndire 
despre natura viului, bazată pe concepția moleculară, exprimă o certi- 
tudine şi nu o teorie, am numit-o „Teoria moleculară a materiei vii“. 

Constatînd deficienţele actualului mod de gîndire despre natura viu- 
lui, mi-am dat seama de necesitatea elaborării unui alt mod de gîndire, 
a unei teorii noi despre natura materiei vii, care, pornind de la materia- 
lismul dialectic şi încadrîndu-se în această filozofie, să reflecte natura 
acestei materii mai fidel decit modul de gîndire actual. 

Dar cum era să ajung de la o anumită concepţie filozofică la elabo- 
rarea unei teorii științifice? În literatura de specialitate nu am găsit nici o 
indicație, nici o „rețetă“ în acest sens; iar trecerea directă de la legile şi 
principiile generale ale unei filozofii la o teorie ştiinţifică particulară 
nu este posibilă. De aceea a trebuit să imaginez un procedeu indirect 
care să-mi permită să ating scopul urmărit. Datorită acestui procedeu 
am ajuns de la concepţia filozofică materialist dialectică la o teorie ştiin- 
țifică nouă, pe care am numit-o „Teoria biostructurală a materiei vii“. 

După elaborarea teoriei biostructurale s-a pus problema verificării 
valabilităţii ei. Pentru aceasta am apelat la mai multe criterii de apre- 
ciere și am constatat că teoria elaborată de mine satisface toate aceste 
criterii. Astfel, teoria biostructurală mi-a permis: să prevăd şi să explic 
un fenomen încă necunoscut (o anumită comportare a viului faţă de in- 
hibitorii metabolici) pe care l-am descoperit ulterior prin cercetări ex- 
perimentale adecvate; să demonstrez că interpretarea prin prizma ei a 
rezultatelor obținute de adepții actualului mod de gîndire despre natura 
viului duce la cu totul alte concluzii, superioare celor formulate pe baza 
teoriei moleculare a materiei vii; să elaborez, pornind de la ea, unele ipo- 
teze noi aplicate în diferite domenii ale biologiei; să o extind şi să o 
aplic la materia vie a scoarței cerebrale umane; iar datorită legăturii in- 
disolubile dintre gîndirea filozofică şi cea ştiinţifică, pe măsura elaborării 
acestei teorii, am conturat unele aspecte noi şi pentru concepţia filozofică 
menționată. 

Sper că apariţia teoriei biostructurale, generînd idei noi în legătură 
cu natura materiei vii, va avea consecinţe favorabile pentru biologie. 

Prezentarea sumară a teoriei moleculare a materiei vii şi a defici- 
enţelor ei formează obiectul primei părţi a acestei lucrări, intitulată 
„Modul actual de gîndire despre natura materiei vii“; prezentarea teo- 
riei biostructurale și problema valabilității ei formează obiectul părții a 
doua intitulată „Noul mod de gindire despre natura materiei vii“; iar 
unele consecinţe ale apariţiei teoriei biostructurale privind gîndirea des- 
pre natura viului şi problema studierii noțiunilor respective în învăţă- 
mint, formează obiectul părții a treia intitulată „Unele consecințe ale 
teoriei biostructurale“. 


I. MODUL ACTUAL DE GÎNDIRE DESPRE NATURA MATERIEI VII 


Conform modului actual de gîndire despre natura viului, oglindit 
în cercetare și în programele de învățămînt, viul este constituit din ma- 
teria moleculară; însușirile biologice sînt condiţionate de metabolism; 
moartea este consecința încetării metabolismului; natura materiei vii și 
natura materiei moarte sînt calitativ identice. 

S-a ajuns la convingerea că acest mod de gîndire reflectă materia 
vie aşa cum este ea şi corespunde deci întru totul realităţii. Se mai consi- 
deră că numeroasele descoperiri de mare importanţă pentru biologie făcute 
la nivel molecular, ca cele ce privesc codul genetic, mecanismul de bio- 
sinteză a proteinelor, autoreglarea și coordonarea reacțiilor enzimatice, 
sinteza genelor şi altele, vin în sprijinul actualului mod de gîndire 
despre natura materiei vii, demonstrînd valabilitatea lui. Datorită aces- 
tei situaţii cercetarea viului se orientează tot mai mult spre aspecte 
legate de structura chimică a substanţelor din organisme şi de inter- 
relaţiile chimice şi fizice dintre moleculele acestor substanțe. De aici: 
abordarea tot mai frecventă a fenomenelor biologice în termeni molecu- 
lari, tendinţa de „chimizare“ a diferitelor ramuri ale biologiei și apariţia 
disciplinelor biologice noi numite moleculare, cum sînt: biologia molecu- 
lară, genetica moleculară, patologia moleculară și chiar biochimia mo- 
leculară. Astfel asistăm la un adevărat triumf al „,„molecularismului“ în 
biologie. 


1. TEORIA MOLECULARĂ A MATERIEI VII 


Analizînd actualul mod de gîndire despre natura viului, bazat pe con- 
cepția moleculară, am constatat că el constituie doar o teorie pe care am 
numit-o „Teoria moleculară a materiei vii“. 

Cum fiecare teorie se caracterizează prin teze care îi definesc con- 
ținutul şi servesc ca puncte de plecare atît pentru gîndire, cît şi pentru 
conturarea cercetărilor teoretice şi experimentale în domeniul respectiv, 
a fost necesar să deduc tezele teoriei moleculare menționate. În acest 
scop am apelat la texte extrase din diferite tratate de specialitate. 


Tezele principale ale teoriei moleculare a materiei vii 


1,a. Corpul viu (materia vie) este constituit din combinaţii chimice 
(Bailey 1970, p. 22—24; Orten, Neuhaus 1975, p. 11; Tamaş 
1975, p. 12), adică din moleculele diferitelor substanțe. Deci, materia vie 
este constituită dintr-o singură formă a materiei: materia moleculară. 

2, a. În materia vie se desfășoară acţiuni chimice obișnuite (reacții 
chimice, biochimice), totalitatea cărora constituie metabolismul (Oparin 
1960, p. 336; Watson 1974, p. 53), adică chimismul, biochimis- 
mul materiei vii. Deci, în materia vie se desfășoară un singur fel de 
transformări ale materiei: transformări chimice. 

3, a. Metabolismul, schimbul de substanţe, se caracterizează prin 
coordonarea riguroasă a reacţiilor chimice (Oparin 1960, p. 322; 
Bernal 1964, p. 644) care se desfășoară în materia moleculară, singura 
ce constituie viul (teza 1,a). Deci, metabolismul, schimbul de substanțe, 
este chimismul obișnuit coordonat ce se desfășoară la un singur nivel, 
cel al materiei moleculare. 

4,a. Asimilaţia sau anabolismul cuprinde reacțiile de sinteză a com- 
binaţiilor chimice complicate din cele simple, iar dezasimilaţia sau cata- 
bolismul cuprinde reacţiile de degradare a combinațiilor chimice com- 
plicate în combinaţii simple (Săhleanu 1965, p. 54; Cotăescu 
1968, p. 228, 451, 453). Deci, atît asimilaţia sau anabolismul, cît şi dezasi- 
milația sau catabolismul sînt procese chimice obișnuite, iar termenii de 
asimilaţie și anabolism precum şi termenii de dezasimilaţie și catabolism 
sînt sinonimi. 

5, a. Fenomenele biologice (manifestările însuşirilor biologice, ale 
vieţii) şi legile biologice cărora li se supun, derivă, se reduc şi se deduc 
din fenomene și legi chimice şi fizice (Haas 1964, p. 272; Watson 
1974, p. 49, 76, 77). Deci, fenomenele biologice se reduc la chimismul 
obișnuit. 

6,a. Viaţa, forma biologică de mișcare a materici, este rezultanta 
unui sistem complex de procese fizice și chimice și se caracterizează 
prin mișcarea chimică (Karlson 1967, p. 17). Deci, viața, forma biolo- 
gică de mișcare a materiei, se reduce la forma chimică de mișcare. 

7,a. Moartea este consecința încetării metabolismului (Bailey 
1970, p. 3). 

8,a. Între natura materiei vii şi natura materiei moarte nu este nici 
o deosebire (Haas 1964, p. 278). Deci materia vie și materia moartă, 
ca natura lor, sînt identice. 

Aceste teze oglindesc convingerea că materia vie, în totalitatea ei, 
are natura moleculară şi că descifrarea fenomenelor biologice la nivel 
molecular va permite cunoaşterea vieţii, cunoașterea sistemelor vii 
(Karlson 1967, p. 9; Manta 1968, p. 5; Watson 1974, p. 77). 


2. DEFICIENȚELE TEORIEI MOLECULARE A MATERIEI VII 


Oricît de surprinzător ar fi pentru adepţii actualului mod de gîn- 
dire despre natura viului, adică pentru adepţii teoriei moleculare a ma- 
teriei vii, modul lor de gindire, teoria respectivă, prezintă deficiențe de 
ordin teoretic, experimental și filozofic. 

a. Deficiențe teoretice 


În cadrul teoriei moleculare a materiei vii se afirmă că: 

— Materia vie şi materia moartă sînt calitativ identice (teza 8,a), 
dar nu se explică de ce cele două forme ale materiei, vie şi moartă, 
identice calitativ, au totuși însuşiri de natură atît de diferită. Se ştie doar 
că formele materiei identice calitativ trebuie să aibe însuşiri de aceeași 
natură. 

— În materia vie toate reacțiile chimice sînt coordonate și constituie 
metabolismul (teza 3, a), viaţa fiind forma chimică de mișcare a materiei 
(teza 6, a), dar nu se arată cum anume se realizează această coordonare 
a reacţiilor chimice şi nu se indică modul cum, de la chimismul obişnuit 
coordonat, se ajunge la manifestările vieţii. Afirmația că fenomenele 
biologice, manifestările însușirilor biologice ale materiei vii se reduc 
la chimismul obișnuit (teza 5,a) este greu de înţeles. Se ştie doar că 
însuşirile sînt ale materiei şi depind de natura, de calitatea ei şi nu sînt 
ale reacţiilor chimice care se desfăşoară în materie indiferent dacă sînt 
sau nu ccordonate. 

— Moartea este consecinţa încetării metabolismului (teza 7, a), adică 
a încetării coordonării reacţiilor chimice, dar nu se precizează cum se 
ajunge la încetarea metabolismului. Părerea că odată cu moartea mani- 
festarea însușirilor biologice ale materiei vii încetează datorită încetării 
metabolismului este greu de înţeles. Se ştie doar.:că încetarea manifes- 
tării unor însușiri este condiţionată de transformarea materiei purtă- 
toare a însuşirilor respective şi nicidecum de încetarea desfăşurării sau 
coordonării unor reacţii chimice. 

— Fenomenele și legile biologice derivă, se reduc şi se deduc din fe- 
nomene şi legi chimice şi fizice (teza 5, a); dar nu se explică în ce constă 
şi cum se realizează aceasta. Etc. 

Deci, în cadrul teoriei moleculare a materiei vii se fac diferite afir- 
maţii privind natura materiei vii, metabolismul, moartea, însuşirile bio- 
logice etc., afirmaţii care sînt acceptate ca un fel de postulate, fără a fi 
explicate şi justificate în mod satisfăcător. 


Concluzia: actualul mod de gîndire în problema naturii viului, ex- 
primat prin teoria moleculară a materiei vii, este nesatisfăcător din punct 
de vedere teoretic. 


b. Deficiențe în raport cu cercetarea experimentală 


Pentru a stabili dacă teoria moleculară a materiei vii prezintă defi- 
ciențe în raport cu cercetarea experimentală este necesar să examninăm 
dezvoltarea raporturilor dintre teorie şi cercetare. 

În toate domeniile științei teoria reprezintă, de obicei, punctul de 
plecare pentru cercetări experimentale. În aceste condiţii teoria este 
acea care influențează cercetarea experimentală și o dirijează spre rezol- 
varea problemelor puse de ea. 

Istoria ştiinţelor arată însă că nu o dată, alături de numeroase rezul- 
tate concordante cu teoria, încep să apară mai curind sau mai tîrziu şi 
rezultate discordante, al căror număr creşte pe măsură ce cercetarea ex- 

perimentală devine mai amplă şi mai diversificată. Aceste discordanţe 
se datoresc lipsurilor teoriei care nu reprezintă un adevăr absolut. To- 
tuşi, cercetătorii obișnuiți cu teoria nu o abandonează ci, fie că trec cu 
vederea discordanţele pe care le constată, fie că elaborează diferite ipo- 
teze suplimentare, menite să completeze şi să corecteze teoria în aşa 
fel încît să corespundă rezultatelor experimentale discordante. Astfel se 
ajunge la inversarea raporturilor dintre teorie şi cercetare în sensul că 
acum cercetarea, depăşind teoria, începe s-o influenţeze şi s-o dirijeze. 
Cu cît discordanţele dintre teorie şi rezultatele cercetărilor experimen- 
tale devin mai numeroase şi mai accentuate, şi cu cit ipotezele supli- 
mentare devin mai complicate și mai puţin verosimile, cu atît înlocuirea 
teoriei depășite printr-o teorie nouă devine mai necesară. Astfel, pentru 
aprecierea raporturilor dintre teorie şi cercetare, se conturează două cri- 
terii: 

— criteriul discordanţelor dintre teorie şi experiment şi 

— criteriul ipotezelor suplimentare, 


grație cărora se poate stabili dacă înlocuirea vechii teorii printr-una 
nouă este sau nu, oportună. În cazul afirmativ, această constatare rămine 
sterilă pentru ştiinţă dacă în mintea cercetătorului nu se produce acel 
salt calitativ al gîndirii, care duce la conceperea şi elaborarea unei teorii 
noi (Macovschi 1969, p. 16—18; 1972, p. 24—25). 

Noua teorie constituie totdeauna un punct de vedere calitativ deo- 
sebit de cel vechi, apariţia ei deschide un orizont ştiinţific nou şi ridică 
probleme a căror rezolvare implică cercetări îndreptate spre noi obiec- 
tive. Astfel începe un nou ciclu al gindirii şi cercetării, aflat la un nivel 
superior ciclului precedent. 

Să examinăm acum, în lumina celor două criterii, situaţia în cazul 
teoriei moleculare a materiei vii. 


Criteriul discordanţelor dintre teorie și experiment. Pentru a stabili 
dacă există discordanţe între teoria moleculară a materiei vii şi rezulta- 
tele cercetărilor experimentale, să luăm în considerare de exemplu: dis- 
cordanţe între bazele teoretice ale electrofiziologiei moderne şi compor- 
tarea coloranților pătrunși în celulele vii. 

Se știe că electrofiziologia modernă se bazează pe postulatele teoriei 
membranei (unul din aspectele teoriei moleculare a materiei vii) admi- 
țînd între altele că protoplasma vie este o soluţie apoasă, apa ei fiind 
în aceeași stare şi avind aceleaşi însușiri ca apa obişnuită (Nasonov 
1959, p. 106, 121). Pornind de la acest postulat şi de la alte postulate 
ale teoriei membranei, electrofiziologia a realizat mari progrese, ceea ce 
a întărit convingerea cercetătorilor în justeţea acestei teorii şi, deci, în 
justeţea teoriei moleculare a materiei vii. Dar dacă protoplasma vie ar fi 
în adevăr o soluţie apoasă şi apa ei ar fi în aceeași stare şi cu aceleaşi 
însușiri ca apa obişnuită, ar trebui ca, coloranţii pătrunşi în celulele vii 
să se răspîndească prin difuzie, uniform, în toată masa protoplasmei. 
Or, cercetările experimentale arată contrariul: coloranţii pătrunşi în 
celulele vii nu se răspindesc în protoplasmă, ci se depun sub formă de 
granule sau se concentrează în anumite vacuole nou formate (Nasonov 
1959, p. 13). Faptul acesta experimental nu se potriveşte cu postulatele 
teoriei membranei. Deci, între postulatele teoriei membranei privind apa 

celulelor vii şi rezultatele cercetărilor experimentale efectuate cu colo- 
ranţi, există o discordanţă. Această discordanţă, deşi cunoscută, se trece 
cu vederea ca şi cum nu ar exista (Macovschi 1969, p. 19). 


Criteriul ipotezelor suplimentare. Pentru a stabili dacă în cadrul teo- 
riei moleculare a materiei vii există ipoteze suplimentare complicate şi 
puţin verosimile, să luăm în considerare, ca exemplu, ipoteza pompei de 
sodiu. 

Conform datelor analitice şi calculelor efectuate pe baza teoriei 
membranei (unul din aspectele teoriei moleculare a materiei vii), s-a 
ajuns la concluzia că în protoplasma celulelor vii concentraţia ionilor de 
sodiu ar fi mult mai mică, iar concentraţia ionilor de potasiu ar fi mult 
mai mare decît în lichidul extracelular (Ruch, Fulton 1963, p. 30, 
34, 57). Datorită acestor diferenţe de concentraţie, ionii de sodiu ar pă- 
trunde, iar ionii de potasiu ar ieşi necontenit din celule, dar cu toate 
acestea nu se ajunge la egalarea concentraţiilor dintre celulă şi mediul 
exterior. Pentru a explica această comportare a celulelor vii s-a elaborat 
o ipoteză suplimentară, după care membranele celulelor ar cuprinde un 
mecanism numit pompa de sodiu (Nasonov 1959, p. 176; Ruch, 
Fulton 1963, p. 51, 56, 1099; Orten, Neuhaus 1975, p. 838). 
Acest mecanism ipotetic ar menţine diferenţele de concentraţie menţio- 
nate scoţind din celule ionii de sodiu și introducînd în ele ioni de pota- 
siu în cantităţi echivalente celor ce pătrund (sodiu), respectiv ies (pota- 
siu) din celule. Cum pompa de sodiu ar acţiona împotriva gradientelor 
de concentraţie, se consideră că ea ar consuma energia furnizată de 
metabolism. 

Dar, numeroase cercetări experimentale cu privire la starea ionilor 
şi starea apei în celulele vii resping ipoteza pompei de sodiu; calculele 
arată că energia provenită din metabolism nu este suficientă pentru între- 
ţinerea activităţii acestei pompe; încercările de a descoperi această pompă 
şi legile activităţii ei nu au dat nici un rezultat; iar printre numeroasele 
modele propuse pentru pompa de sodiu, nici unul nu a fost confirmat 
prin cercetări experimentale, deşi de la conturarea acestei ipoteze şi pînă 
acum a trecut mai mult de un sfert de veac. (Nasonov 1959, p. 150— 
151; Macovschi 1972, p. 28—29). 

Deci: ipoteza pompei de sodiu, complicată şi puţin verosimilă, se 
încadrează în categoria acelor ipoteze suplimentare, care caută fără suc- 
ces să adapteze teoria membranei, izvorită din teoria moleculară a mate- 
riei vii, la rezultatele unor calcule considerate eronat că reprezintă fapte 
experimentale certe. 


Concluzia: atit criteriul discordanţelor dintre teorie şi experiment, cît 
și criteriul ipotezelor suplimentare complicate și puţin verosimile, arată 
că actualul mod de gindire despre natura viului, concretizat prin teoria 
moleculară a materiei vii, este depășit din punct de vedere al cercetării 
experimentale. 


c. Deficiențe filozofice 


Pentru a stabili dacă teoria moleculară a materiei vii se încadrează 
sau nu în materialismul dialectic, este necesar să comparăm principalele 
ei teze cu tezele corespunzătoare ale filozofiei menţionate. Dar, Engels 

a expus părerile sale despre natura viului în „Anti-Dihring“ şi „Dia- 
lectica naturii“ numai sporadic în cîteva propoziţii răspîndite în diferite 
pasagii. De aceea, pentru formularea şi prezentarea sub forma de care 
aveam nevoie a principalelor teze ale materialismului dialectic privind na- 
tura viului, a fost necesar să extragem aceste propoziţii, să le combinăm 
adecvat scopului urmărit şi să tragem concluziile respective. 

Prezentăm mai jos tezele materialismului dialectic privind materia 
vie (natura viului). 

1, b. Corpul viu (materia vie) este constituit atît din albumina (corp 
albuminoid, albumina vie), cît şi din combinaţii chimice, care pentru 
viață nu sînt necesare decît în măsura în care pătrund în organism ca 
hrană şi sînt transformate în albumină (Engels 1966 a, p. 85). Or, 
albumina este cel mai instabil din compușii carbonului fiindcă se des- 
compune deîndată ce își pierde capacitatea de a îndeplini funcţiile care-i 
sînt proprii (Engels 1966 b, p. 274) şi reprezintă un corp care se deo- 
sebeşte de toate celelalte prin aceea că este un proces chimic perma- 
nent, care se realizează pe sine însuşi (Engels 1966 b, p. 232). Mai 
mult, condiţiile de existență ale albuminei sînt infinit mai complexe 
decît cele ale oricărui alt compus al carbonului, deoarece aici avem de a 
face nu numai cu însuşiri fizice și chimice noi, ci şi cu funcţii de nutri- 
ție şi respiraţie care necesită un mediu strict delimitat din punct de 
vedere fizic şi chimic (Engels 1966 b, p. 274). Prin urmare, albumina 
se deosebeşte de combinaţiile chimice obișnuite. Deci, materia vie este 
constituită din două forme ale materiei: albumina și combinaţii chimice. 

2, b. În materia vie se desfăşoară atît chimismul albuminei (Engels 
1966 a, p. 69), cît şi acţiuni chimice obişnuite (reacţii chimice, biochimice). 
Engels 1966 b, p. 232). Cum procesul chimic producînd albumina se 
depăşeşte pe sine (Engels 1966 b, p. 233), cum peniru explicarea chi- 
mismului albuminei chimia nu este suficientă („Cercetarea proceselor chi- 
mice descoperă ca domeniu de cercetare lumea organică, adică o lume în 
care procesele chimice se desfăşoară potrivit aceloraşi legi dar în alte con- 
diții decît în lumea anorganică, pentru a cărei explicare este suficientă 
chimia“, Engels 1966 b, p. 232, prin urmare, chimia nu este suficientă 
pentru explicarea lumii organice); şi cum trecerea de la acţiuni chimice 
obişnuite la chimismul albuminei este un salt (Engels 1966 a, p. 69), 
înseamnă că chimismul albuminei depășeşte acțiunile chimice obișnuite 
— chimismul obișnuit. Deci: în materia vie se desfășoară două feluri de 
transformări ale materiei: chimismul albuminei și acțiuni chimice obiş- 
nuite. 

3,b. Schimbul de substanțe se efectuează prin nutriție şi eliminare 
ca funcție esențială a albuminei (Engels 1966 a, p. 86); reprezintă 
chimismul albuminei, pe care îl numim viață (Engels 1966 a, p. 69); se 
caracterizează prin aceea că este un proces chimic ce se depăşeşte pe sine 
(Engels 1966 b, p. 233) (teza 2, b), şi constă în esență în autoreînnoirea 
continuă a componentelor chimice ale albuminei, adică în primirea din 
mediul ei înconjurător a substanțelor adecvate pe care albumina le asi- 
milează, în timp ce alte părți ale ei, mai vechi, se descompun şi sînt eli- 
minate (Engels 1966 a, p. 85). Deci, schimbul de substanțe depăşeşte 
acțiunile chimice obișnuite şi se desfășoară între două nivele: albumina şi 

mediul ei înconjurător. (Despre schimbul de substanţe cu natura exte- 
rioară înconjurătoare v. p. 43). 

4,b. Nutriţia şi eliminarea constituie un proces (schimb de substanţe) 
ce se efectuează prin sine însuşi, un proces inerent, înnăscut purtătorului 
său, albumina, fără de care aceasta nu poate exista (Engels 1966 a, 
p. 86). Or, schimbul de substanţe depăşeşte acţiunile chimice obișnuite 
(teza 3, b). Deci, nutriția şi eliminarea sînt procese care depășesc acţiunile 
chimice. 

5, b. Fenomenele biologice (manifestările vieţii, factorii elementari ai 
vicţii) derivă din schimbul de substanțe și din plasticitatea proprie albu- 
minei (Engels 1966 a, p. 86). Or, schimbul de substanţe, chimismul al- 
buminei, depăşeşte acţiunile chimice (teza 3, b). Deci, fenomenele biolo- 
gice derivă din procese ce depășesc acţiunile chimice obișnuite și depind 
de plasticitatea albuminei. 

6, b. Viaţa, ca mod de existență a corpului albuminoid, constă în 
schimbul de substanţe, adică în chimismul albuminei (Engels 1966 a, 
p. 69, 85, 86), care depăşeşte chimismul obişnuit (teza 3, b), iar ca formă 
biologică de mișcare a materiei, proprie albuminei, viața înglobează în 
mod obligatoriu, sub un aspect depăşit şi subordonat, forme de mişcare 
mai simple (chimică, fizică, mecanică), dar nu se reduce la ele. (B.F.M. 
1959, p. 148, 151.) Deci, viața, forma biologică de mişcare a materiei, de- 
pășeşte forma chimică de mișcare, pe care o înglobează sub un aspect de- 
pășit şi subordonat. 

7, b. Moartea se produce din clipa în care încetează transformarea 
neîntreruptă (alternarea necontenită între nutriție şi eliminare) a compo- 
nentelor corpului albuminoid, deci din clipa în care însuși corpul albumi- 
noid se descompune, încetează să mai existe (Engels 1966 a, p. 85). 
Deci, moartea este consecinţa încetării schimbului de substanţe, încetării 
existenței albuminei. 

8,b. Corpul viu (materia vie) este constituit atit din albumină cît şi 
din combinaţii chimice (teza 1, b) pe cînd după moarte este constituit nu- 
mai din combinaţii chimice întrucît albumina (corpul albuminoid) s-a des- 
compus, a încetat să mai existe (teza 7, b). Deci, materia vie și materia 
moartă sînt distincte ca natură. 

Dacă comparăm tezele teoriei moleculare a materiei vii (p. 8) cu 
tezele corespunzătoare ale dialecticii materialiste (p. 12—13), constatăm. 
că teoria moleculară a materiei vii nu se încadrează în concepţia materia- 
list dialectică. 

Concluzia: privit de pe poziţiile materialismului dialectic, actualul 
mod de gîndire despre natura viului, exprimat prin teoria moleculară a 
materiei vii, apare ca necorespunzător din punct de vedere filozofic. 


II. NOUL MOD DE GÎNDIRE DESPRE NATURA MATERIEI VII 
1. TEORIA BIOSTRUCTURALĂ A MATERIEI VII 


Conturarea unui mod de gîndire filozofică privind un obiect de cer- 
-cetat şi elaborarea unei teorii științifice corespunzătoare necesită cunoaş- 
terea acelor aspecte specifice ale obiectului, acelor parametri filosofici 
«care după filozofia respectivă îl caracterizează şi-l definesc. 

Or, filozofia materialist-dialectică caracterizează şi defineşte obiec- 
tele prin următorii parametri dialectici: 


— Calitatea dialectică — acel „ceva“ care imprimă obiectului însu- 
şiri proprii. 
— Particularitatea dialectică — acea specificitate a calităţii dialec- 


tice a obiectului datorită căreia obiectul se deosebeşte calitativ de alte 
obiecte similare. 

— Esenţa dialectică — acele laturi contrare ale obiectului a căror 
unitate constituie obiectul însuşi. 

Prin urmare, pentru cunoaşterea materialist-dialectică a naturii ma- 
teriei vii este necesar: 

— Să deducem în ce anume constă acea calitate a materiei vii, da- 
torită căreia această materie manifestă însușiri biologice. 

— Să aflăm acea particularitate a calităţii dialectice a materiei vii 
datorită căreia această materie se deosebeşte calitativ de materia nevie. 

— Să dezvăluim esenţa, acele laturi contrare ale materiei vii a că- 
ror unitate constituie materia vie însăși. 

Dar precizarea acestor trei parametri dialectici, adică lămurirea as- 
pectelor specifice, particulare, ale naturii materiei vii nu este posibilă 
dacă pornim direct de la principiile şi legile generale ale materialismului 
dialectic. De aceea a trebuit să imaginăm un procedeu indirect pe care 
l-am numit procedeul comparării-adaptării. Procedeul acesta constă din 
compararea problemelor naturii materiei vii, încă necunoscute din punct 
de vedere dialectic, cu problemele corespunzătoare ale materiei nevii, cu- 
noscute din acest punct de vedere, precum şi din adaptarea concluziilor 
respective la materia vie, ţinind seamă de specificul acesteia (Maco v- 
schi 1969, p. 20). 


a. Calitatea dialectică a materiei vii 


Conform principiului dependenţei însuşirilor de structură, însuşirile 
chimice ale combinațiilor chimice, deci ale materiei nevii, depind și sînt 
condiţionate de structura chimică a acestor combinaţii, purtătoarea însuşi- 
rilor menţionate. Deci, structura chimică este acel „ceva“ care imprimă 
combinațiilor chimice însuşiri chimice proprii și de aceea reprezintă cali- 
tatea dialectică a materiei nevii. 

Aplicind acum procedeul comparării adaptării se poate admite că, şi: 


1, c. Însușşirile biologice depind şi sînt condiţionate de o anumită 
structură cuprinsă în materia vie, structura pe care am numit-o BIO- 
STRUCTURĂ. 

Dacă apariţia unei structuri chimice este însoţită de apariţia întregu- 
lui ansamblu de însuşiri chimice proprii structurii respective, atunci: 

2,c. Apariţia biostructurii este însoțită de apariţia întregului ansam- 
blu de însușiri biologice proprii materiei vii. 

Dacă o structură chimică nu poate conferi combinației chimice numai 
una sau numai unele însușiri din ansamblul însuşirilor proprii, fără să-i 
confere şi pe toate celelalte, atunci: 

3,c. Biostructura cuprinsă în materia vie nu-i poate conferi acesteia 
numai una sau numai unele însușiri biologice, fără să-i confere şi pe toate 
celelalte. 

Dacă încetarea manifestării însuşirilor chimice proprii unei anumite 
structuri chimice indică încetarea existenţei, transformarea, structurii 
respective, atunci: 

4,c. Încetarea manifestărilor însuşirilor biologice proprii viului, ce 
survine odată cu moartea, indică încetarea existenţei, destrămarea bio- 
structurii cuprinse în materia vie. 

Dacă structura chimică care imprimă combinațiilor chimice însuşiri 
chimice proprii, specifice, reprezintă calitatea dialectică a materiei nevii, 
atunci: 

5, c. Biostructura, care imprimă viului însuşirile biologice proprii, 
specifice, reprezintă calitatea dialectică a materiei vii. 

Astfel am precizat primul parametru dialectic al materiei vii. 

Pornind de aici se pot face unele deducţii cu privire la: biostructura 
şi viaţa (teza 6, c); biostructura primitivă (teza 7, c); biostructura şi mani- 
festarea însuşirilor biologice (teza 8, c); biostructura și structura morfolo- 
gică (teza 9, c); microscopia şi cercetarea biostructurii (teza 10, c). 

6, c. Dacă însușirile biologice ale materiei vii depind şi sînt condiţio- 
nate de biostructura cuprinsă în materia vie (teza 1, c), înseamnă că și 
manifestările acestor însuşiri (fenomene biologice, manifestări ale vieţii) 
depind şi sînt condiţionate de biostructură. Deci, viața fără biostructură 
este de neconceput, sau, prin parafrazare, numai acele sisteme pot fi con- 
siderate ca vii, care cuprind biostructura. 

7, c. Dacă apariţia biostructurii este însoţită de apariţia întregului an- 
samblu de însușiri biologice proprii materiei vii (teza 2, c), înseamnă că 
în trecutul îndepărtat al pămîntului, prima manifestare a însuşirilor bio- 
logice (a fenomenelor vieţii) a devenit posibilă numai odată cu apariţia 
primei biostructuri primitive. Oricît de complicat şi de evoluat să fi fost 
sistemul care a precedat apariţia biostructurii, orice manifestare a vieţii 
era exclusă. 

8,c. Dacă biostructura nu-i poate conferi materiei vii numai una sau 
numai unele din însuşirile biologice proprii (teza 3, c), ci îi conferă între- 
gul ansamblu (teza 2, c), înseamnă că un sistem care manifestă numai 
una sau numai unele din aceste însușiri, dar nu și pe toate celelalte, nu 
cuprinde biostructura, nu este viu, iar însuşirea sau însuşirile pe care le 
manifestă, nu sînt însuşiri biologice reale, ci artefacte. 

9, c. Dacă, odată cu moartea, biostructura încetează să mai existe 
(teza 4, c), pe cînd structura morfologică persistă şi după moarte, în- 
seamnă că biostructura, existentă numai în viul, se deosebeşte fundamen- 
tal de structura morfologică. 

10, c. Dacă, odată cu moartea, biostructura se destramă (teza 4, c), în- 
seamnă că ea nu poate fi sesizată prin microscopie optică sau electronică 
în condiţiile curente de cercetare, deoarece în materialul biologic omorit 
prin fixare, secționare, tratare cu reactivi, colorare, metalizare etc., bio- 
structura nu mai există. 

b. Particula-itatea dialectică a materiei vii 


Structura chimică, calitatea dialectică a tuturor combinațiilor chi- 
mice care formează materia nevie, se afirmă în cadrul alcătuirii molecu- 
lare a acestei materii. Deci, alcătuirea moleculară este acel specific care 
reprezintă particularitatea dialectică a materiei nevii. 

Dar despre particularitatea dialectică a materiei vii nu se știe încă 
nimic. Pentru a ne lămuri în această problemă am recurs la două moduri 
diferite de gindire. 

Un mod de gîndire se bazează pe ideea că natura însuşirilor unui 
obiect depinde şi este condiţionată de particularitatea dialectică a obiec- 
tului.* Prin urmare, dacă două obiecte prezintă însuşiri de aceeaşi natură, 
înseamnă că particularităţile lor dialectice sînt identice, şi invers. Datorită 
biostructurii cuprinse în ea, materia vie prezintă însuşiri biologice care 
prin natura lor se deosebesc profund de însușirile chimice ale materiei 
nevii. Deci, particularitatea dialectică a materiei vii, mai precis a bio- 
structurii, se deosebeşte de particularitatea dialectică a materiei nevii. Or, 
dacă particularitatea dialectică a materiei nevii constă în alcătuirea mo- 
leculară, înseamnă că particularitatea dialectică a materiei vii, mai precis 
a biostructurii, cuprinsă în ea, constă într-o altă alcătuire, specifică viu- 
lui, deosebită de alcătuirea moleculară. 

Celălalt mod de gîndire se bazează pe principiul dialectic al contra- 
dicţiei externe dintre două obiecte” care, avind particularități deosebite, 
formează acea unitate dialectică în cadrul căreia unul poate, iar altul nu 
poate exista fără celălalt. Or, materia vie (organismul) și materia nevie 
înconjurătoare (mediul) formează o unitate dialectică în cadrul căreia ma- 
teria nevie poale exista fără materia vie, pe cînd aceasta din urmă nu 
poate exista fără materia nevie înconjurătoare. Prin urmare cele două 
forme ale materiei, vie şi nevie, sînt în raport de contradicţie externă și 
de aceea trebuie să aibă particularităţi deosebite. Cum particularitatea 
dialectică a materiei nevii este cunoscută şi constă în alcătuirea molecu- 


* Ideea de mai sus duce la prezentarea principiului dependenţei Însuşir ilor de 
structură (p. 14) sub o formă nouă, mai completă, care poate fi numită principiul 
unității calităților. Conform acestuia, calitatea unui sistem imprimă calităţi cores- 
punzătoare atît însuşirilor sistemului cît şi legilor după care aceste însușiri se 
manifestă. Deşi cele trei forme de calități: calitatea sistemului, calitatea însuşiri- 
lor şi calitatea legilor se deosebesc ca natură, totuşi, fiind strict corespunzătoare 
între ele, formează o unitate inseparabilă, o triadă unitară, specifică fiecărui 
sistem în parte. Importanţa principiului unităţii calităților constă în aceea că per- 
mite orientarea în compararea sistemelor. În adevăr: cunoscînd calitatea unui sis- 
tem, deducem calitatea însuşirilcr şi legilor respective, şi invers. De exemplu: 
dacă însuşirile şi legile biologice specifice materiei vii se deoşebesc calitativ de 
însuşirile şi legile chimice specifice materiei nevii, înseamnă că matzria vic se 
decsebeşte calitativ de materia nevie. Această concluzie este în discordanţă cu 
teza 8, a a teoriei moleculare a materiei vii. 

Principiul unităţii calităţilor este susceptibil de generalizare, De exemplu: 
la fel cum a fost aplicat la „triada unitară“ a materiei, el poate fi extins la „diada 
unitară“ a gîndirii, dat fiind că gîndirea unui om de ştiinţă se prezintă sub două 
aspecte de calităţi diferite dar strict corespunzătoare: gindirea filozofică (concepţia 
filozofică) şi gindirca științifică (teoria ştiinţifică respectivă), 

lară (p. 16), înseamnă că materia vie, mai precis biostructura ei, are o 
altă alcătuire, specifică viului, deosebită de alcătuirea moleculară. 

Constatăm că cele două moduri de gîndire duc la același rezultat: 

11, c. Materia vie, mai precis biostructura ei, are o altă alcătuire, spe- 
cifică viului, deosebită de alcătuirea moleculară. 

Prin urmare: 

12,c. Alcătuirea specifică a biostructurii, deosebită de alcătuirea mo- 
leculară, reprezintă particularitatea dialectică a materiei vii, prin care 
această materie se deosebește calitativ de materia nevie. 

Astfel am precizat cel de-al doilea parametru dialectic al materiei vii. 

Pornind de aici se pot face unele deducții cu privire la alcătuirea 
specifică a biostructurii şi la componentele ei: schimbarea moleculelor în 
componente (teza 13, c); energia cuprinsă în componente (teza 14, c); for- 
mele componentelor (teza 15, c); însușirile şi funcţiile elementare ale com- 
ponentelor (teza 16, c); „uzura“ componentelor în biostructură (teza 17, c); 
modificări, reacţii biostructurale (teza 18, c); biovalenţe şi biolegături 
(teza 19, c); materia biostructurată (teza 20, c); schimbarea componentelor 
în molecule (teza 21, c); natura corelativă a biolegăturilor (teza 22, c). 

13, c. Dacă materia vie, mai precis biostructura ei, are altă alcătuire 
decît cea moleculară (teza 11, c) înseamnă că moleculele combinațiilor chi- 
mice ale materiei nevii, schimbiîndu-se în componente ale biostructurii şi 
integrîndu-se în ea, trec într-o altă stare, superioară, specifică viului, se 
deosebesc calitativ de molecule și nu se mai comporiă ca molecule nor- 
male, obișnuite. 


14,c. Schimbarea particulelor materiale din starea normală, obiş- 
nuită, într-o altă stare implică un schimb de energie. Înseamnă că şi 
schimbarea unei molecule în componenta biostructurii se face pe baza 
unui schimb, unui aport de energie, realizabil numai în condiţiile exis- 
tente în organismele vii. 


15, c. Cum cantitatea de energie (numărul de cuante, de legături ma- 
croergice), ce se acumulează în componentele biostructurii poate fi diferită, 
înseamnă că una şi aceeaşi componentă poate exista în biostructură în 
mai multe forme diferite, că fiecărei forme îi corespunde o stare specifică 
proprie şi că trecerea unei forme în alta este condiţionată de captarea, 
respectiv de eliminarea unei anumite cantități de energie (unui număr 
mai mic sau mai mare de cuante, de legături macroergice). 


16, c. Odată cu schimbarea stării, particulele materiale capătă noi în- 
suşiri şi prezintă noi comportări. De aceea componentele biostructurii 
fiind în altă stare decît moleculele normale, obișnuite (teza 13, c), prezintă 
însușiri şi comportări noi; fiecare din formele unei componente, fiind în 
altă stare (teza 15, c) se deosebeşte de celelalte forme prin însuşiri și com- 
portări caracteristice, proprii; datorită surplusului de energie (teza 14, c) 
aceste componente, deci și formele lor, pot exercita în biostructură dife- 
rite funcţii elementare (biologice, bioritmice, cibernetice, genetice, infor- 
maţionale şi altele) pe care nu le pot exercita cînd, ca molecule normale, 
obișnuite se află în afara biostructurii; iar exercitarea acestor funcţii ele- 
mentare duce la acele ,„microfenomene“, care, manifestindu-se la nivelul 
biostructurii, se însumează integrativ constituind astfel fenomenele biolo- 
gice, manifestările vieţii. Participarea componentelor materiei biostructu- 
rate la manifestările fenomenelor vieţii poate fi ilustrată compariînd inte- 

gralitatea biostructurii cu integralitatea structurii unui joc sportiv de 
echipă. (Macovschi, 1969, p. 71—74; 1972, p. 50—53), (p. 48). 

17, c. Componentele biostructurii acţionind unele asupra altora și 
exercitind funcţiile lor elementare pot suferi modificări. Astfel o compo- 
nentă nouă, bogată în energie şi integrată în biostructură, venind în in- 
teracţiune cu alte componente le poate ceda din energia ei; sau exercitind 
funcţia ei elementară (biologică, bioritmică, cibernetică, genetică, infor- 
maţională sau alta) poate consuma din energia acumulată în ea; în ambele 
cazuri componenta se modifică, se „uzează“ şi cînd uzura atinge o anu- 
mită limită componenta nu se mai poate menţine în biostructură. Uzată, 
modificată şi săracă în energie, ea se desprinde din biostructură și este 
înlocuită printr-o componentă nouă, bogată în energie. Aceste acumulări, 
cedări, consumuri de energie nu implică obligatoriu modificarea structurii 
chimice a componentei respective, dar nici nu exclud astfel de modificări. 

18, c. Cum componentele biostructurii sînt în altă stare decît molecu- 
lele normale, obişnuite (teza 13, c), sînt încărcate cu un surplus de ener- 
gie (teza 14,c) şi sînt integrate într-o structură (biostructură) cu alcătu- 
ire deosebită de alcătuirea moleculară (teza 11, c), înseamnă că modifică- 
rile acestor componente (teza 17, c) depăşesc reacţiile chimice şi de aceea 
nu pot fi înţelese și cercetate de pe poziţiile chimiei. Le vom numi modi- 
ficări sau reacții biostructurale, ansamblul lor constituind biostructismul 
materiei vii. 

19, c. Dacă biostructura se destramă odată cu moartea (teza 4,c), în- 
seamănă că legăturile dintre componentele ei se realizează prin forţe spe- 
ciale, care acţionează numai în viul, deosebite de forțele participante la 
alcătuirea structurilor poli- şi supramoleculare ale materiei nevii. Aceste 
forţe speciale, a căror acţiune încetează odată cu moartea, le-am numit 
biovalențe, iar legăturile ce se realizează cu ajutorul lor — biolegături. 


20, c. Dacă biostructura este constituită din componente aflate în altă 
stare, deosebită de a moleculelor obișnuite (teza 13,c), mai bogate în 
energie (teza 14, c) şi legate prin forţe care se deosebesc de forţele ce in- 
tervin în structurile moleculare (teza 19, c), înseamnă că materia specifică 
viului, care constituie biostructura, se deosebeşte calitativ de materia ne- 
vie moleculară, este superior organizată şi poate fi numită MATERIE 
BIOSTRUCTURATĂ. 


21,c. Cum materialul biologic mort nu mai conţine biostructura 
(teza 4, c) şi este constituit numai din combinaţii chimice obișnuite cu al- 
cătuirea moleculară, înseamnă că odată cu destrămarea biostructurii (ma- 
teriei biostructurate) componentele ei punîndu-se în libertate se schimbă 
în molecule. În funcţie de viteza acestei schimbări în raport cu viteza 
de destrămare a biostructurii, componentele se eliberează în stare fie de 
molecule normale, fie de molecule native. Totodată pot apărea sub formă 
de membrane unele fragmente polimoleculare (cu conţinut de enzime şi 
alţi compuși), care nu preexistă ca atare în biostructură ci se formează 
ca artefacte pe măsura destrămării acesteia (Macovschi 1969, p. 69 
şi 77—79; 1972, p. 48). 

22, c. Faptul că o acţiune exercitată asupra materiei vii dintr-o ce- 
lulă se poate repercuta asupra întregii celule, asupra celorlalte celule şi 
chiar asupra întregului organism, sugerează ideea că biolegăturile au un 
caracter corelativ, iar biostructura organismului se prezintă ca un „întreg 

continuu“. Aceasta permite ca o modificare a stării unei componente să 
se transmită altor componente influențind starea şi comportarea întregii 
biostructuri. 


c. Esenţa dialectică a materiei vii 


Pentru rezolvarea problemei esenței dialectice a materiei vii, adică 
pentru dezvăluirea acelor laturi contrare a căror unitate constituie male- 
ria vie însăşi, am recurs ca şi în cazul particularităţii dialectice (p. 16), 
la două moduri diferite de gîndire. 

Un mod de gindire se bazează pe faptul că numeroase reacţii biochi- 
mice din organismele vii pot fi reproduse aidoma în soluţii apoase in 
vitro. Aceasta înseamnă că şi in vivo, în celule, aceste reacţii se desfă- 
şoară, de asemenea, în soluţie apoasă, care poate fi numită soluţia intra- 
celulară. Or, soluţiile apoase sînt constituite din materia nevie cu alcă- 
tuire moleculară. Prin urmare ajungem la concluzia: 

23,c. Materia vie (viul) cuprinde atît materia  biostructurată 
(teza 20, c) cu alcătuire specifică viului, deosebită de alcătuirea molecu- 
lară (teza' 11,c), cît şi materia nevie reprezentată prin soluţia intra- 
celulară cu alcătuirea moleculară specifică materiei nevii. Deci, materia 
vie (viul) constă din două forme ale materiei cu alcătuiri şi cu particula- 
rităţi dialectice deosebite și prin urmare distincte calitativ. 

Celălalt mod de gîndire se bazează pe dialectica formelor de exis- 
tență a materiei, după care formele superioare, apărute în cursul dezvol- 
tării, înglobează în mod obligatoriu, sub aspect depăşit şi subordonat, 
toate formele inferioare, mai simple. Înseamnă că şi viul (materia vie), 
apărut prin dezvoltarea materiei nevii, înglobează pe lîngă materia bio- 
structurată (teza 20, c) şi materia nevie care, datorită alcătuirii sale mole- 
culare (pag. 16), poate fi numită materia moleculară coezistentă. Prin ur- 
mare ajungem la concluzia: 

24,c. Materia vie (viul) constă atît din materia biostructurată cu al- 
cătuirea specifică viului, deosebită de alcătuirea moleculară (teza 11,c), 
cît şi din materia moleculară coexistentă. Deci, viul constă din două 
forme ale materiei cu alcătuiri şi particularităţi deosebite, şi prin urmare 
distincte calitativ. 

Astfel, cele două moduri de gîndire duc la concluzii asemănătoare 
(teza 23, c) şi (teza 24, c). Menţionăm însă că noțiunea de materie molecu- 
lară coezistentă este mai cuprinzătoare decît noţiunea de soluţie intrace- 
lulară, deoarece include în ea pe lingă soluția intracelulară şi toate com- 
binaţiile chimice nedizolvate (fracţia solidă), neîncadrate în biostructură. 

Pentru a stabili dacă materia biostructurată şi materia moleculară co- 
existentă cuprinse în viul (teza 24, c), reprezintă sau nu laturile contrare, 
esența dialectică a materiei vii, apelăm la principiul dialectic al contra- 
dicţiei interne, după care numai acele laturi ale obiectului sint contrare, 
care satisfac patru condiţii: 

— se deosebesc calitativ, 

— reprezintă două trepte diferite şi succesive ale dezvoltării, 

— se transformă reciproc una în alta, 

— nu există una fără cealaltă. 

Ori, materia biostructurată şi materia moleculară coexistentă, cu- 
prinse în viul, satisfac toate aceste condiţii. În adevăr: 

Conform tezei 24, c, materia biostructurată şi materia moleculară co- 
existentă se deosebesc calitativ. 

Mai departe: 

25, c. Dacă materia vie a apărut pe pămînt prin dezvoltarea materiei 
nevii, înseamnă că materia biostructurată, datorită alcătuirii ei specifice, 
deosebită de alcătuirea moleculară (teza 11, c), reprezintă o treaptă imediat 
următoare de dezvoltare a materiei în raport cu materia moleculară ne- 
vie. Deci, materia moleculară coexistentă şi materia biostructurată repre- 
zintă două trepte diferite și succesive ale dezvoltării materiei. 

În fine: 

26, c. Dacă moleculele combinațiilor chimice se schimbă în compo- 
nente ale biostructurii (teza 13,c), dacă componentele biostructurii se 
schimbă în molecule (teza 21,c) şi dacă materia moleculară coexistentă 
prin compoziţia sa chimică specifică (proteine, enzime, acizi nucleici etc.) 
se deosebeşte profund de materia moleculară nevie din afara organisme- 
lor, înseamnă că cele două forme ale materiei: materia biostructurată şi 
materia moleculară coexistentă se transformă reciproc una în alta și nu 
există în natură una Jără cealaltă. 

Prin urmare: 


27, c. Materia biostructurată şi materia moleculară coexistentă repre- 
zintă laturile contrare ale materiei vii, esenţa dialectică a acesteia, şi prin 
unitatea lor constituie materia vie însăși. 

Astfel am precizat şi cel de-al treilea parametru dialectic al mate- 
riei vii. 

Considerațiile și deducțiile de mai sus permit unele deducții noi cu pri- 
vire la: raporturile spațiale dintre materia moleculară coexistentă şi ma- 
teria biostructurată (teza 28, c); transformările combinațiilor chimice ale 
materiei moleculare coexistente (teza 29, c); schimbul de substanțe dintre 
materia moleculară coexistentă şi materia biostructurată (teza 30,c); 
schimbul de substanţe dintre viul şi mediul exterior înconjurător (teza 
31, c); viaţa ca formă de mişcare a materiei (teza 32, c). 

28, c. Dacă viul (materia vie) este un sistem constituit din materia 
biostructurată şi materia moleculară coexistentă (teza 24,c), atunci se 
poate intui, de exemplu, că în viul ele se întrepătrund, fie în sensul că 
biostructura, un întreg continuu (teza 22, c) se prezintă ca o masă spon- 
gioasă, străbătută de spaţii infracapilare anastomozate în care se găseşte 
soluţia intracelulară, fie că soluția intracelulară îmbibă într-un fel sau 
altul biostructura, între aceste două cazuri limită fiind posibilă o gamă 
de treceri. 

29, c. Combinaţiile chimice (substanţe care constituie materia mole- 
culară coexistentă — proteine, acizi nucleici, enzime şi altele) acționind 
unele asupra altora pot suferi transformări, ce se realizează prin reacţii 
chimice, biochimice dintre care unele asigură procesele de sinteză — ana- 
bolismul, iar altele procesele de degradare — catabolismul. Cum aceste 
reacţii pot fi reproduse în soluție apoasă in vitro, înseamnă că şi în viul 
ele sa desfăşoară, de asemenea, într-o soluţie apoasă și anume în soluţia 
intracelulară. Totalitatea transformărilor sau reacțiilor chimice din orga- 
nism reprezintă chimismul, biochimismul materiei vii. 

30, c. Integrarea moleculelor combinațiilor chimice ale materiei mo- 
ieculare coexistente în materia biostructurată concomitentă cu schimba- 
rea lor în componente constituic asimilaţia, pe cînd desprinderea compo- 
nentelor din materia biostructurată, concomitentă cu schimbarea lor în 
molecule şi întoarcerea acestora în materia moleculară coexistentă consti- 
tuie dezasimilația. Schimbarea moleculelor în componente şi a componen- 
telor în molecule sînt procese pe care le vom numi schimbări sau reac- 
ţii metabolice, totalitatea lor constituind metabolismul. Cum componen- 
tele materiei biostructurate se deosebesc calitativ de moleculele materiei 
moleculare coexistente, sînt într-o altă stare, superioară, specifică viului 
şi nu se mai comportă ca molecule (teza 13,c) şi cum biostructura (ma- 
teria biostructurată) se deosebeşte calitativ de materia moleculară coexis- 
tentă (teza 20, c), înseamnă că schimbările sau reacţiile metabolice (asimi- 
lația și dezasimilaţia), depăşesc chimismul materiei vii şi nu pot fi înţe- 
lese şi cercetate de pe poziţiile chimiei actuale. Trecerea moleculelor (ce 
se schimbă în componente) din materia moleculară coexistentă în materia 
biostructurată, precum şi trecerea componentelor (ce se schimbă în mole- 
cule) din materia biostructurată în materia moleculară coexistentă, sint 
fenomene pe care le vom numi schimb metabolic de substanţe. 

31,c. Cum organismul se menţine viu numai cu condiţia primirii 
din mediul exterior înconjurător (mediul exterior) a combinațiilor chi- 
mice necesare nutriției — absorbire, şi cu condiţia cedării combinațiilor 
chimice inutile organismului, deşeurilor, mediului exterior — excreţie, 
înseamnă că între organismul viu şi mediul exterior înconjurător se 
realizează un schimb, o trecere necontenită a diferitelor combinaţii chi- 
mice prin difuzie, transport activ şi alte procese, schimb pe care îl vom 
numi schimb diabasic de substanţe iar transformările, reacţiile chimice ce 
se produc în cadrul acestui schimb pot fi numite reacții diabasice, care 
împreună cu procesele biologice concomitente constituie diabasismul ma- 
teriei vii. 

32, c. Dacă în viul se desfăşoară atît biostructismul (teza 16,c) cît 
şi metabolismul (teza 30, c) (procese specifice viului ce depăşesc chimis- 
mul), precum şi chimismul, biochimismul obişnuit (teza 29,c) (specific 
neviului dar corespunzător viului prin natura reacţiilor sale biochimice), 
iar dintre viul şi natura exterioară înconjurătoare se desfăşoară diaba- 
sismul (teza 31, c) (corespunzător viului) — toate aceste procese fiind in- 
terdependente — înseamnă că viața, forma biologică de mișcare a materei, 
este o formă de mișcare cu totul specială, care depăşeşte forma chimică 
de mişcare, dar o înglobează sub un aspect depăşit şi subordonat. 


La toate acestea mai adăugăm următoarele teze: 


33, c. Materia biostructurată (biostructura) se deosebeşte profund de 
orice structură chimică moleculară, deoarece înainte de toate este o 
structură biologică dinamică în care se reflectă stadiul superior al dez- 
voltării şi organizării materiei, distinct calitativ de acela al materiei 
moleculare. Ea se află în continuă dezvoltare, prezintă particularităţi 
structurale caracteristice speciilor, indivizilor, organelor şi ţesuturilor, 
iar comportările şi însuşirile ei depind nu numai de starea şi virsta or- 
ganismului, dar şi de condiţiile mediului intern și extern. 

34,c. Elucidarea naturii materiei biostructurate implică nu numai 
cunoașterea ei în stadiul actual de dezvoltare, ci şi în etapele prin care 

a trecut. Astfel cele două probleme: geneza și natura materiei biostruc- 
turate, formează un tot inseparabil atît din punct de vedere filozofic cit 
şi ştiinţific. 

35, c. Continuitatea structurală a materiei biostructurate (teza 22, c), 
conferă acestei materii însuşiri de corp solid şi de semiconductor, ceea 
ce permite deplasarea electronilor şi altor particule încărcate electrice 
de-a lungul biostructurii întregului organism şi face posibilă considera- 
rea biostructurii ca suport material al bioplasmei. 

36, c. Distribuţia spaţială a componentelor biostructurii şi dinamis- 
mul specific al acesteia, oglindit în activitatea ritmică a fenomenelor de 
autoreglare, duc la concluzia că materia biostructurată este un sistem 
cvadridimensional ce stă la baza fenomenelor bioritmice din organism. 

37, c. Biostructura cuprinde în ea diferite componente macromole- 
culare a căror informaţie codificată capătă în această structură noi şi va- 
riate posibilități de manifestare, făcînd din ea purtătoarea programului 
genetic. 

38, c. Din punct de vedere cibernetic materia biostructurată se com- 
portă ca un sistem ale cărui componente participă la exercitarea func- 
țiilor cibernetice elementare, necesare desfăşurării acţiunilor de reglare 
şi autoreglare din cadrul fenomenelor biologice. 

39, c. Schimburile energetice ce au loc în materia biostructurată, 
fac ca această materie să se prezinte ca un sistem cuantificabil. 

40, c. Integritatea şi starea normală de funcţionare a materiei bio- 
structurate depind de aportul de energie furnizată de biochimism ce se 
desfășoară în viul în materia moleculară coexistentă. 


d. Tezele principale ale teoriei biostructurale 


Din tezele teoriei biostructurale prezentate pînă aici se pot desprinde 
opt teze principale. 

1, d. Corpul viu (materia vie) este constituit atît din materia bio- 
structurată (teza 20, c) sau biostructura (teza 1, c), alcătuită din compo- 
nente (teza 13, c), cît și din materia moleculară coexistentă (teza 24, c} 
alcătuită din molecule (soluţia intracelulară — teza 23,c; combinaţii 
chimice — teza 29, c). Deci, materia vie este constituită din două forme 
ale materiei: biostructurată şi moleculară. 

2, d. În materia vie se desfăşoară transformări care depăşesc chimis- 
mul şi care se produc atît în materia biostructurată — biostructismul? 
(modificări ale componentelor) (teza 18, c), cît şi dintre materia molecu- 
lară existentă şi materia biostructurată — metabolismul (schimbări ale 
moleculelor în componente şi ale componentelor în molecule) (teza 30, c). 
Tot în materia vie se desfăşoară şi transformări chimice care se produc 
în materia moleculară coexistentă — chimismul, biochimismul (trans- 
formări ale moleculelor) (teza 29, c) ce include şi reacţiile chimice diaba- 
sice (teza 31, c). Deci, în materia vie se desfășoară trei feluri de trans- 
formări ale materiei: biostructurale, metabolice și chimice, care consti- 
tuie biostructismul, metabolismul şi chimismul organismelor vii. 

3, d. Schimbul metabolic de substanțe ce se efectuează prin asimi- 
laţie şi dezasimilaţie, se caracterizează prin aceea că depăşeşte chimismul 

şi constă din integrarea în materia biostructurată sub formă de compo- 
nente noi a moleculelor combinațiilor chimice din materia moleculară 
coexistentă şi din desprinderea din materia biostructurată sub formă de 
molecule a componentelor uzate (tezele 17, c și 30, c). Deci, schimbul me- 
tabolic de substanţe, este un proces ce depășește chimismul obișnuit și se 
desfășoară dintre două nivele deosebite: materia moleculară coexistentă 
și materia biostructurată. 

4,d. Asimilaţia (integrarea moleculelor în biostructură, concomi- 
tentă cu schimbarea lor în componente) şi dezasimilaţia (desprinderea 
componentelor din biostructură, concomitentă cu schimbarea lor în mo- 
lecule) sînt procese ce depășesc chimismul materiei vii (teza 30,c), pe 
cînd anabolismul (procese chimice de sinteză) şi catabolismul (procese 
chimice de degradare) reprezintă chimismul acestei materii (teza 29, c). 
Deci, asimilația și dezasimilația depășesc anabolismul și catabolismul, 
iar termenii de asimilație și anabolism, precum şi termenii de dezasimi- 
lație și catabolism nu sînt sinonimi. 

5, d. Fenomenele biologice (manifestările vieţii) depind de biostruc- 
tură (teza 6,c), deci de biostructismul acesteia ce depăşeşte reacţiile 
chimice (teza 18,c), şi derivă din însumarea integrativă a microfeno- 
menelor rezultate din exercitarea funcţiilor elementare de către com- 
ponentele materiei biostructurate (teza 16,c). Deci, fenomenele biolo- 
gice depind de procese ce depășesc chimismul şi derivă din funcţiile 
elementare exercitate de componentele biostructurii. 

6, d. Viaţa, forma biologică de mişcare a materiei, este condiţionată 
de biostructism (teza 18,c) şi metabolism (teza 30,c), care depăşesc 
chimismul, de diabasism (teza 31, c) şi chimism, biochimism (teza 29, c), 
precum şi de două schimburi de substanţe: metabolic (teza 30, c) şi dia- 
basic (teza 31, c), toate aceste procese fiind interdependente. Deci, viaţa, 
forma biologică de mișcare a materiei, depăşeşte forma chimică de miş- 
care, dar o înglobează sub un aspect depășit și subordonat. 

7,d. Moartea este consecința destrămării biostructurii (teza 4, c). 

8, d. Materia vie este constituită atît din biostructură cu alcătuire 
deosebită de alcătuirea moleculară (teza 11, c) cît şi din materia molecu- 
iară coexistentă (teza 24, c), pe cînd materia moartă este constituită nu- 
mai din combinaţii chimice cu alcătuire moleculară, deoarece nu mai 
conţine biostructura (teza 21, c). Deci, materia vie și materia moartă 
sînt distincte ca natură. 


e. Bazele teoriei biostructurale 


Pornind de la tezele prezentate pînă aici vom contura bazele teoriei 
biostructurale. 

Materia vie (viul) constă din materia biostructurată şi din materia 
moleculară coexistentă. 

Materia biostructurată (biostructura) este o formă cu totul specială 
a materiei; prin alcătuirea sa specifică ea se deosebeşte de materia mo- 
leculară obișnuită, iar prin structură, este purtătoarea însușirilor biolo- 
gice pe care le imprimă viului din care face parte. 

Materia biostructurată este alcătuită din componente. Acestea pro- 
vin din moleculele normale, obişnuite, ale combinațiilor chimice adecva- 

te, care printr-un schimb de energie, realizabil numai în condițiile exis- 
tente în organismele vii, se încarcă cu energie şi trec într-o stare specială, 
specifică viului, integrîndu-se totodată în biostructură. Cum cantitatea de 
energie (numărul de cuante, legături macroergice etc.) ce se acumulează în 
componente poate fi diferită, una și aceeași componentă poate exista în 
mai multe forme diferite, fiecare avînd starea ei specifică şi prezentiînd în- 
suşiri şi comportări proprii, deosebite de ale moleculelor din care au pro- 
venit. Datorită stării speciale, componentele materiei biostructurate nu se 
mai comportă ca molecule, iar datorită surplusului de energie ele exercită 
în cadrul materiei biostructurate anumite funcţii elementare (biologice, 
bioritmice, cibernetice, genetice, informaţionale şi altele), pe care 
nu le pot exercita atunci cînd se află în afara acestei materii 
ca simple molecule normale, obişnuite. Exercitarea funcțiilor elementare 
la nivelul fiecărei componente duce la manifestarea anumitor micro- 
fenomene, din a căror însumare integrativă derivă fenomenele biologice, 
manifestările vieţii. Modul de participare a componentelor materiei bio- 
structurate la manifestarea fenomenelor vieţii a fost ilustrat prin com- 
pararea integralităţii biostructurii cu integralitatea structurii unui joc 
sportiv de cchipă deși tipurile de integralitate ale celor două structuri 
se deosebesc profund între ele. 

În biostructură componentele pot suferi modificări. Astfel, o com- 
ponentă nouă, bogată în energie şi integrată în biostructură, venind în 
interacțiune cu alte componente, le poate ceda din energia ei, sau exer- 
citind funcţia ei elementară poate consuma din energia acumulată în ea; 
în ambele cazuri componenta se modifică, se uzează, şi cînd uzura atinge 
o anumită limită, componenta nu se mai poate menţine în materia bio- 
structurată: uzată, modificată și săracă în energie se desprinde din bio- 
structură şi este înlocuită printr-o componentă nouă, bogată în energie, 
Aceste acumulări, cedări și consumuri de energie nu implică obligatoriu 
modificarea structurii chimice a componentei respective, dar nici nu ex- 
clud asemenea modificări. Modificările menționate ale componentelor 
se deosebesc profund de transformările chimice obișnuite, nu pot îi în- 
telese şi cercetate de pe poziţiile chimiei şi reprezintă modificări sau 
rcacţii biostructurale, totalitatea cărora constituie biostructismul mate- 
riei vii. 

Componentele materiei biostructu:ate se leagă prin anumite forțe 
corelative, biovalenţe, care acționează numai în viul. Datorită acestor forțe 
şi stării speciale a cornponentelor, materia biostructurată se prezintă ca 
un întreg continuu în care o modificare provocată în starea unei com- 
ponente sc transmite şi se repercutează asupra stării celorlalte. 

Pria alcătuirea, natura şi funcţiile sale speciale materia biostructu- 
rată reprezintă o structură biologică dinamică în continuă dezvoltare 
care reflectă stadiul superior de dezvoltare şi organizare a materiei, pre- 
zintă particularități dependente de specie, individ, organ, țesut, vîrstă cete., 
are însuşiri de semiconductor şi de corp solid şi se comportă ca un 
sistem informaţional, cibernetic, cuantificabil, evadridimensional, purtător 
al bioplasmei și al programului genetic, ce depăşeşte posibilităţile de în- 
țelegere şi de investigație de pe poziţiile moleculare. 

Odată cu moartea, biostructura se destramă, ceea ce duce nu numai 
la eliberarea unora din componentele ei sub formă de molecule în stare 

atit normală cît şi nativă ci şi la apariția unor fragmente polimoleculare 
mai mari şi mai mici, care includ enzime şi alți compuşi chimici. Aceste 
fragmente, cu aspect de membrane, nu preexistă ca atare în biostructură 
ci se formează ca artefacte pe măsura destrămării acesteia. 

Materia moleculară coezistentă este materia nevie şi ca atare nu 
este purtătoarea însuşirilor biologice, dar participă la manifestarea 
acestora în cadrul coexistenței cu materia biostructurată. Deşi este alcă- 
tuită ca şi materia nevie din afara organismelor, din molecule normale, 
obișnuite, totuşi ea se deosebește profund de aceasta din urmă prin com- 
poziţia sa chimică corespunzătoare viului conținînd combinaţii chimice, 
ca: proteine, enzime, acizi nucleici etc. 

În viul, o parte din materia moleculară coexistentă, se prezintă sub 
formă de soluţie intracelulară, iar alta ca fracţia solidă. 

Soluţia intracelulară constă din apă şi combinaţii chimice hidrosolu- 
bile, care acționînd unele asupra altora suferă transformări prin reacţii 
chimice, biochimice, ca reacţii de sinteză — anabolismul, reacţii de de- 
gradare — catabolismul şi altele. Totalitatea acestor transformări sau 
reacții chimice constituie chimismul, biochimismul materiei vii. 

Fracţia solidă este formată din combinaţii chimice nedizolvate. 

Raporturile dintre materia biostructurată şi materia moleculară co- 
existentă se realizează prin două procese contrarii. Unul constă în schim- 
barea stării normale a moleculelor combinațiilor chimice din materia 
moleculară coexistentă într-o stare specifică viului, cu integrarea lor 
concomitentă, sub formă de componente, în materia biostructurată 
— asimilaţia. Celălalt proces constă în desprinderea componentelor din 
materia biostructurată cu schimbarea lor concomitentă în molecule 
— dezasimilaţia. Aceste schimbări de molecule în componente și de com- 
ponente în molecule sînt schimbări sau reacții metabolice. Asimilaţia 
şi dezasimilația se produc numai în condiţiile existente în organismele 
vii iar ansamblul lor constituie metabolismul şi schimbul mețabolic 
de substanțe dintre materia moleculară coexistentă și materia bio- 
structurată. 

Desfășurarea metabolismului presupune întrepătrunderea spaţială 
a materiei biostructurate cu materia moleculară coexistentă, de exem- 
plu, în sensul că materia biostructurată, fiind un întreg continuu, se 
prezintă ca o masă spongioasă străbătută de spaţii, canalicule infra- 
capilare anastomozate, soluția intracelulară aflindu-se atît în masa ma- 
teriei biostructurate, îmbinînd-o, cît şi în spaţiile infracapilare. Aceste 
spații nu preexistă: ele apar şi îşi măresc volumul cînd gradul de im- 
bibiţie a materiei biostructurate scade, și dispar cînd acest grad creşte. 

Biochimismul care se desfășoară în materia moleculară coexistentă 
furnizează energia necesară atît schimbării moleculelor în componente, 
cît și menţinerii integrităţii şi stării funcţionale normale a materiei bio- 
structurate. La rîndul ei materia biostructurată, prin fenomenele care 
se desfășoară la nivelul ei, contribuie atît la coordonarea biochimismu- 
lui din materia moleculară coexistentă, cît şi la asigurarea compoziției 
chimice normale a acesteia. 

Astfel, prin transformările reciproce şi interrelaţiile menţionate, cele 
două forme ale materiei, biostructurată şi moleculară coexistentă, for- 
mează acea unitate morfo-funcţională care constituie însăşi materia vie. 

Raporturile dintre materia vie (viul) și mediul exterior înconjură- 
tor se realizează prin procesele de trecere ale combinațiilor chimice atit 
din mediul înconjurător (mediul exterior) în viul — absorbire cît şi din 
viul în mediul exterior — excreţie. Ansamblul acestor procese (difuzie, 
transport activ etc.) constituie diabasismul și schimbul diabasic de sub- 
stanţe dintre viul şi mediul exterior înconjurător. 

Combinaţiile chimice pătrunse din mediul exterior în viul ajung 
în materia moleculară coexistentă unde pot fi transformate în combinații 
chimice asimilabile, susceptibile de integrare sub formă de componente 
în materia biostructurată. Tot aici are loc şi procesul invers: combi- 
naţiile chimice rezultate din componentele desprinse din materia bio- 
structurată ajung în materia moleculară coexistentă unde pot fi transfor- 
mate în combinaţii chimice eliminabile, susceptibile de îndepărtare din 
viul. Astfel materia moleculară coexistentă se comportă ca un „,interme- 
diar“ dintre materia biostructurată a viului şi materia moleculară nevie 
a mediului exterior înconjurător. 


f. Engels precursor al teoriei biostructurale 


Dacă comparăm principalele teze ale teoriei biostructurale (p. 22— 
23) cu tezele corespunzătoare ale materialismului dialectic (p. 12—13), 
constatăm că ele, în general, concordă, ceea ce nu este surprinzător de- 
îndată ce teoria biostructurală a izvorit din dialectica materialistă 
(p. 13—22). Deci, unele păreri ale lui Engels despre natura materiei vii, 
conturate la sfîrşitul secolului trecut, se oglindesc acum în tezele teoriei 
biostructurale. 

Se constată şi o anumită sinonimie dintre termenii folosiți de Engels 
în legătură cu problema naturii viului şi unii termeni corespunzători fo- 
losiţi în teoria biostructurală. De exemplu: 

— termenul de corp albuminoid (albumina, albumina vie) (teza 1, b) 
este sinonim cu termenul materia biostructurată (biostructura) (teza 1, d), 

— termenul combinaţii chimice prezente în corpul viu alături de 
corp albuminoid (teza 1,b) este sinonim cu cel de materia moleculară 
coexistentă prezentă în corpul viu alături de materia biostructurată 
(teza 1, d). 

Se mai constată şi o anumită concordanţă în ceea ce priveşte no- 
țiunea de schimb de substanţe. Deși s-a format convingerea eronată că 
Engels vorbeşte despre un singur schimb de substanțe, cel dintre corpul 
albuminoid şi mediul înconjurător, efectuat prin nutriţie şi eliminare, 
analiza atentă a textelor din „Anti-Diihring“ şi „Dialectica naturii“ 
arată că în realitate Engels vorbeşte de două schimburi diferite de 
substanțe: unul dintre corpul albuminoid şi mediul înconjurător al 
acestuia (Engels 1966a, p. 85—86) şi altul cu natura exterioară în- 
conjurătoare (Engels 1966b, 275). Primul din aceste schimburi co- 
respunde cu schimbul metabolic de substanțe (teza 30,c), iar cel de-al 
doilea cu schimbul diabasic de substanţe (teza 31, c) conturate în cadrul 
teoriei biostructurale. 

Prin urmare, concordanța principalelor teze ale materialismului 
dialectic privind natura viului, cu cele ale teoriei biostructurale, sinoni- 

mia unor termeni, precum şi acelaşi sens atribuit fiecăruia din cele 
două schimburi de substanțe, ne îndreptățesc să-l considerăm pe 
Engels ca precursor al teoriei biostructurale. 


2. VERIFICAREA VALABILITĂȚII TEORIEI BIOSTRUCTURALE 


O ipoteză sau teorie ştiinţifică nouă poate fi considerată valabilă: 


— dacă permite prevederea unor fenomene, unor fapte încă necu- 
noscute, care nu pot fi prevăzute şi explicate pe baza ipotezelor şi teori- 
ilor existente, dar care ulterior sînt descoperite prin cercetări experi- 
mentale adecvate (criteriul previziunii); 

— dacă permite reevaluarea rezultatelor cercetărilor experimentale 
efectuate pe baza altor ipoteze şi teorii, şi duce la interpretări şi con- 
cluzii noi, superioare celor anterioare (criteriul reevaluării); 

— dacă proliferează generiînd alte ipoteze şi teorii (criteriul proli- 
ferării); 

— dacă este susceptibilă de extindere la domenii neprevăzute iniţial 
(criteriul extinderii); 

— dacă prin reciprocitate provoacă apariţia unor aspecte noi în 
concepţia filozofică din care derivă (criteriul reciprocității). 

Primele două criterii constituie calea experimentală de verificare 
a valabilităţii unei ipoteze sau teorii noi, următoarele două — calea 
teoretică, iar ultimul — calea filozofică. 

După elaborarea teoriei biostructurale am trecut la verificarea vala- 
bilităţii ei pe baza criteriilor enunțate. 


a. Criteriul previziunii 


Teoria biostructurală ne-a permis să prevedem faptul, încă ne- 
cunoscut, că țesuturile vii, tratate cu inhibitori „metabolici“, adică cu 
inhibitori biochimici (în sensul teoriei biostructurale), trebuie să conţină 
mai multă apă liberă decît țesuturile martor. Explicaţia: se ştie că aceşti 
inhibitori, diminuînd intensitatea biochimismului, producerea energiei în 
unitatea de timp scade. Or, conform teoriei biostructurale, integritatea 
materiei biostructurate depinde de intensitatea aportului de energie. Prin 
urmare diminuarea acestui aport trebuie să ducă la destrămarea parţială, 
corespunzătoare, a materiei biostructurate şi, deci, la eliberarea unei can- 
tităţi de apă cuprinsă în ea (apă biostructurată). Apa eliberată din mate- 
ria biostructurată se adaugă la apa liberă existentă în ţesut și astfel can- 
titatea apei libere în țesutul viu creşte. 

Faptul acesta, creşterea cantităţii de apă liberă în țesuturile vii tra- 
tate cu inhibitori biochimici, nu poate fi nici prevăzut şi nici explicat 
de teoriile membranei, sorbţiei şi asociaţiei-inducţiei, derivate din teoria 
moleculară a materiei vii, întrucît conform acestora cantitatea apei 
libere în țesuturile vii nu depinde de intensitatea biochimismului. 


În adevăr, teoria membranei susține că protoplasma vie este o solu- 
ție apoasă (Ruch, Fulton 1963, p. 2; Nasonov 1959, p. 106, 108, 

121, 184; Macovschi 1969, p. 82, 83, 116; 1972, p. 116, 156b), aşa 
că inhibitorii biochimici nu ar avea de unde să elibereze o nouă canti- 
tate de apă. Conform teoriei sorbției, protoplasma vie este un coacervat 
complex a cărui apă este legată (organizată) (Nasonov 1959, p. 171, 
173, 372; Macovschi 1969, p. 84, 116; 1972, p. 129, 156 b), cum 
coacervatele se formează spontan, fără consum de energie, inhibitorii 
biochimici nu pot influenţa stabilitatea lor şi deci nu pot provoca elibe- 
rarea apei. Conform teoriei asociației-inducției, majoritatea apei din te- 
suturile vii este adsorbită, polarizată şi orientată (organizată) la nivelul 
proteinelor protoplasmatice (Ling) (Macovschi 1972,p.139,156b); 
cum adsorbţia apei este urmată de eliberarea energiei, inhibitorii biochi- 
mici, care duc la scăderea aportului de energie, nu pot contribui la 
desorbţia, adică eliberarea apei de pe proteinele protoplasmatice. 

Pentru a verifica dacă previziunea de mai sus, bazată pe teoria bio- 
structurală, corespunde sau nu realităţii, au fost efectuate cercetări ex- 
perimentale pe material biologic viu, atît vegetal (frunze de porumb) 
cît şi animal (nervi sciatici de broască); s-au folosit doi inhibitori bio- 
chimici: unul organic (2,4-dinitrofenol) și altul anorganic (azida de sodiu); 
pentru control s-au utilizat două substanțe fără acţiune inhibitoare 
asupra metabolismului: un electrolit (D, L-alanina) şi un neelectrolit (za- 
haroza); s-a recurs la cinci metode-procedce diferite și anume: 

— metoda stoarcerii, 

— dozarea apei libere, 

— măsurarea vitezei de evaporare a apei, 

— rezonanța magnetică nucleară de înaltă rezoluţie, 

— rezonanța magnetică nucleară ecou de spin. 

Metoda stoarcerii. Plantulele de porumb se tăiau de la colet şi se 
introduceau cu baza în apă, în soluţii diluate de 2,4-dinitrofenol (10—? M} 
şi azida de sodiu (10-? M), precum şi în soluţii de D, L-alanină (10-2 M) 
şi zaharoză (102 M). După 24 ore se storceau într-o presă hidraulică spe- 
cială, la presiuni care permiteau scurgerea din frunze numai a apei libere 
cu substanţele dizolvate în ea, nu şi a apei din biostructură. S-a constatat 
că plantulele tratate cu inhibitori biochimici dau aproximativ de două ori 
mai mult suc, cam de trei ori mai concentrat decit plantulele martor 
şi, deci, conţin aproximativ de două ori mai multă apă liberă. Înseamnă 
că în prezenţa inhibitorilor biochimici a avut loc eliberarea, atît a unei 
părți a apei „organizate“ (ceea ce a sporit cantitatea apei libere din 
frunze) cît şi a unei cantități de substanţe hidrosolubile (ceea ce a sporit 
concentraţia sucului stors). (Macovschi, Frunzeti), (Macov- 
schi 1969, p. 236—240; 1972, p. 78—80). 

Dozarea apei libere în frunzele plantulelor de porumb s-a efectuat 
refractometric după metoda Marincik şi Okunțov. Pentru intro- 
ducerea în frunze atît a 2,4-dinitrofenolului şi a azidei de sodiu, cît și 
a zaharozei s-a procedat ca în cazul metodei stoarcerii, folosindu-se so- 
luții de aceleași concentrații. După 24, respectiv 48 ore, frunzele tăiate 
în fîşii se introduceau pentru trei ore într-o soluție concentrată de zaha- 
roză şi se determina apoi refractometric cantitatea apei libere ieşită 
din frunze. S-a constatat că în prezența inhibitorilor biochimici, cantita- 
tea apei libere depăşeşte cu mult pe aceea din frunzele martor (Ra- 
bega, Stănescu), (Macovschi 1972, p. 80—81). 

Măsurarea vitezei de evaporare a apei din frunzele vii ale plantu- 
lelor de porumb infiltrate după metoda Kursanov cu soluţii diluate 
ale 2,4-dinitrofenolului (10-3M), azidei de sodiu (10—? M), D, L-alaninei 
(10-2 M), zaharozei (102 M), precum şi cu apă distilată, s-a făcut prin 
cîntăriri succesive ale frunzelor respective. S-a constatat că la frunzele 
tratate cu inhibitori viteza de evaporare a apei scade la jumătate față 
de aceea din frunzele martor. Aceasta denotă că în prezenţa inhibitori- 
lor biochimici concentraţia substanţelor hidrosolubile în apa liberă a 
frunzelor vii creşte. Rezultatul acesta concordă cu acela obținut prin 
metoda stoarcerii și astfel arată indirect, că în trunzele tratate cu inhi- 
bitori, odată cu eliberarea substanţelor hidrosolubile, se eliberează şi 
apa, dar în proporţie mai mică (Macovschi, Rabega M.), (Ma- 
covschi 1972, p. 81—82). 

Rezonanța magnetică nucleară de înaltă rezoluţie a protonilor apei 
a fost urmărită la nervii sciatici de broască, trataţi atît cu 2,4-dinitro- 
fenol cît și cu D,L-alanină şi zaharoză. Imediat după izolare nervii 
se introduceau pentru cîtva timp în soluția Ringer şi se înregistra 
spectrul RMN; aceiaşi nervi se introduceau apoi pentru 10 minute în 
soluţiile Ringer ce conţineau fie inhibitorul menţionat, fie una din 
celelalte substanţe (toate în concentraţie de 102 M), şi se înregistra din 
nou spectrul RMN. Compararea spectrelor a arătat că în cazul nervilor 
trataţi cu 2,4-dinitrofenol integrala spectrului RMN (care reflectă can- 
titatea totală a apei în nervi) scade şi că lățimea spectrelor (care reflectă 
raportul dintre apa organizată şi apa liberă a nervilor) rămîne aceeași. 
În schimb, la nervii martor nu se modifică nici înălţimea integralei şi 
nici lățimea spectrelor. Înseamnă că tratarea nervilor cu inhibitor duce 
la scăderea apei totale și nu modifică raportul dintre apa organizată şi 
apa liberă. 

De exemplu: să admitem că înainte de tratamentul cu inhibitor, 
la 100 părți apă totală, nervii conţineau 80 părți apă organizată şi 
20 părți apă liberă. Dacă după tratament cantitatea apei totale a scăzut 
cu 250% (adică 25 părţi apă au ieşit din nervi şi au trecut în soluţia 
Ringer, rămînînd în nervi doar 75 părți apă totală), iar raportul dintre 
apa organizată şi apa liberă a rămas acelaşi, înseamnă că atît proporţia 
apei organizate cît şi aceea a apei libere au scăzut și ele, fiecare la rîn- 
dul lor, tot cu 250/, devenind 60 părți apă organizată în loc de 80 şi 
15 părți apă liberă în loc de 20. Astfel, deşi cantitatea apei totale a scă- 
zut de la 100 la 75 părţi (scăderea înălţimii integralei spectrului RMN), 
raportul dintre apa organizată şi apa liberă nu s-a schimbat (iniţial 
80 : 20=4, final 60 :15=4) (lăţimea neschimbată a spectrului RMN). 

Explicaţia: în prezența  2,4-dinitrofenolului, biostructura nervilor 
se destramă parţial şi eliberează o parte din apa cuprinsă în ea (apa 
biostructurată); apa eliberată se adaugă la apa liberă existentă în nervi 
şi astfel concentraţia în interiorul nervilor scade; mediul din nervi de- 
venind hipotonic faţă de soluţia Ringer, apa liberă (existentă înainte de 
tratament, împreună cu cea eliberată în timpul tratamentului) începe 
să iasă din nervi şi astfel cantitatea apei totale din nervi scade. Prin 
urmare, această scădere a apei totale în nervii introduși în soluția Ringer 
ce conţine 2,4-dinitrofenol, se datoreşte eliberării din biostructură a unei 

părţi de apă biostructurată (Macovschi, Mosora), (Macovschi 
1972, p. 84—86). 

Rezonanța magnetică nucleară ecou de spin a protonilor apei a fost 
urmărită la nervii sciatici vii de broască, trataţi cu aceleaşi substanțe 
ca şi în cazul cercetării prin rezonanța magnetică nucleară de înaltă re- 
zoluţie. Imediat după izolare nervii se introduceau pentru cîtva timp 
în soluţie Ringer şi se fotografia ecoul de spin; aceiași nervi se intro- 
duceau apoi pentru 15 minute în soluţii Ringer ce conţineau 2,4-dinitro- 
fenol, respectiv D,L-alanina, sau zaharoză (toate în concentraţie de 
5.10-3 M) şi se fotografia din nou ecoul de spin. Cu ajutorul calculato- 
rului electronic se calcula timpul de relaxare spin-spin al protonilor apei 
din nervi. S-a constatat că la nervii tratați cu inhibitor acest timp este 
crescut faţă de cel al nervilor martor. 

Explicaţia: după modelul bifazic al lui Zimmerman şi Brittin 
în țesuturile vii apa se prezintă sub două faze: solidă (organizată) şi li- 
chidă (liberă); cu cît proporţia fazei solide este mai mică, cu atît timpul 
de relaxare spin-spin este mai lung. Cum la nervii trataţi cu 2,4-dinitro- 
fenol acest timp de relaxare spin-spin este mai lung decît la nervii mar- 
tori, înseamnă că în prezenţa inhibitorului biochimic menţionat proporţia 
fazei solide a apei (a apei organizate) din nervi scade, ceea ce indică 
trecerea unei părți de apă din starea organizată în starea liberă. Prin 
urmare, în prezenţa 2,4-dinitrofenolului în nervii sciatici de broască 
se produce eliberarea din biostructură a unei părți de apă cuprinsă în 
ea (Mosora), (Macovschi 1972, p. 86—89). 

Din cele de mai sus rezultă că fenomenul trecerii parțiale a apei din 
starea organizată în stare liberă (eliberarea apei biostructurate prin 
destrămarea parțială a materiei biostructurate), provocat de inhibitorii 
biochimici în țesuturile vii, prevăzut şi explicat de teoria biostructurală, 
dar neprevizibil şi inexplicabil prin teoriile bazate pe teoria moleculară 
a materiei vii, a fost pus în evidență prin cercetări experimentale 
adecvate, efectuate prin cinci procedee diferite. 

Deci, teoria biostructurală satisface criteriul previziunii. 


b. Criteriul reevaluării 


Pentru a arăta modul în care teoria biostructurală permite reeva- 
luarea rezultatelor cercetărilor experimentale efectuate şi interpretate 
de autorii lor de pe pozițiile teoriei moleculare a materiei vii, vom da 
două exemple. 


Primul exemplu. Perfuzia trenului posterior de broască. În anul 
1928 cercetătorii germani Mond şi Amson au urmărit schim- 
bul ionilor de potasiu dintre soluția de perfuzie şi musculatura vie 
a trenului posterior de broască. Considerînd, conform teoriei membranci, 
că în muşchi concentrația ionilor de potasiu este de 300 mg, ei au ajuns 
la următoarele constatări: dacă concentraţia ionilor de potasiu în soluţia 
de perfuzie este sub 13 mg% adică mult mai mică decit în mușchi, atunci, 

conform așteptărilor, potasiul trece din muşchi în soluţie; dacă concen- 
traţia în soluţie este de 13 mg°/oọ atunci schimburile de potasiu dintre 
soluţie şi mușchi nu se produc; iar dacă concentraţia depășește 13 mg%/,, 
atunci în mod surprinzător potasiul trece din soluţie în muşchi, deşi în 
mușchi concentraţia lui, calculată conform postulatelor teoriei membra- 
nei, este incomparabil mai mare. Concentrația de 13 mg% a ionilor de 
potasiu în soluţia de perfuzie la care schimburile dintre soluţie şi muşchi 
nu au loc, a fost numită de Mond şi Amson prag de potasiu. Ei nu 
au elucidat însă semnificaţia acestui prag, nu au stabilit legea după 
care se produc schimburile menţionate de ioni, iar pentru explicarea 
trecerii potasiului din soluţie în muşchi atunci cînd concentraţia pota- 
siului în soluţie depăşeşte 13 mg, au emis ipoteza după care, în acest 
caz ar interveni ionii de hidrogen și cei de amoniu, rezultați din meta- 
bolism. 

Reexaminarea prin prisma teoriei biostructurale a rezultatelor expe- 
rimentale de mai sus a arătat că: concentraţia ionilor de potasiu 
în mușchii de broască este numai de 13 mg, şi nu 300 mg, cum au 
calculat Mond și Amson pe baza teoriei membranei; pragul de 
potasiu corespunde în realitate egalităţii concentraţiei ionilor de potasiu 
în soluţia de perfuzie şi în muşchi, ceea ce face ca la această concen- 
traţie schimburile de potasiu să nu aibă loc; atunci cînd în soluţia de 
perfuzie concentraţia ionilor de potasiu depăşeşte 13 mg?/ə potasiul 
trece din soluţie în mușchi deoarece în mușchi concentraţia lui este mai 
mică, numai 13 mg0/; toate schimburile ionilor de potasiu dintre soluţie 
şi mușchi, indiferent de concentraţie, se fac conform legii de difuzie 
a lui Fick şi nu implică intervenţia altor ioni. Prin urmare ipoteza 
emisă de Mond şi Amson cu privire la intervenţia ionilor de 
hidrogen și amoniu, se încadrează în categoria acelor ipoteze suplimen- 
tare, care caută fără succes să adapteze teoria membranei la rezultatele 
cercetărilor experimentale discordante cu ea. 

Astfel, teoria biostructurală a explicat semnificaţia pragului de po- 
tasiu, a permis valorificarea cantitativă prin legea difuziei lui Fick 
a rezultatelor experimentale obţinute de Mond şi Amson, şi a ară- 
tat că ipoteza suplimentară propusă de acești autori nu este necesară. 
Prin urmare, în lumina teoriei biostructurale, se ajunge la interpretări 
şi concluzii noi, superioare celor formulate pe baza teoriei membranei 
(Macovschi 1969, p. 122—136). 


Al doilea exemplu. Efluxul ionilor de sodiu din axonii de Sepia. În 
anul 1955, cu ajutorul sodiului radioactiv, cercetătorii englezi Hodgkin 
şi Keynes, au urmărit atit „încărcarea“ prin stimularea electrică 
cu ioni de sodiu a axonilor giganţi vii de Sepia, cufundaţi în apa de 
mare, cît şi trecerea acestor ioni după încetarea stimulării din axonii 
încăreaţi înapoi în apa de mare (eflux). 


Rezultatele obținute le-au explicat de pe poziţiile teoriei membranei, 
în modul următor: 

— Concentrația normală a ionilor de sodiu în axonul viu de Sepia 
este de 40 mM/l. 

— Această concentraţie de 40 mM/l se menţine constantă atita timp 
cît axonul este viu, deși în apa de mare concentraţia ionilor de sodiu 

este de 486 mM/l și deşi membrana axonului este permeabilă pentru 
acești ioni. Explicaţia: datorită diferenţei de concentraţie (gradientului 
de concentraţie) a ionilor de sodiu dintre apa de mare (486 mM/]) şi 
axon (40 mM/)), pătrund continuu din apa de mare în axon noi şi noi 
cantităţi de ioni de sodiu. Totuşi, în axon concentraţia lor nu creşte, 
ci rămîne constantă la valoarea de 40 mM/], datorită activităţii unei 
ipotetice pompe de sodiu cuprinsă în membrana axonului, care elimină 
continuu din axon în apa de mare, împotriva gradientului de concen- 
traţie (adică de la concentraţia mică, 40 mM/l, la concentraţie mai mare, 
486 mM/l) ionii de sodiu în cantitate echivalentă cu cea care pătrunde 
din mare în axon. Pentru efectuarea acestui travaliu de eliminare 
a ionilor împotriva gradientului de concentraţie pompa utilizează ener- 
gia furnizată de „metabolism.“ 

— Stimularea electrică face să pătrundă din apa de mare în axon 
o cantitate sporită de ioni de sodiu, încărcînd astfel axonul cu un sur- 
plus al acestor ioni. Explicaţia: în cursul stimulării permeabilitatea 
membranei axonului se măreşte, ceea ce face ca în unitatea de timp 
să pătrundă din apa de mare în axon o cantitate sporită de ioni de sodiu 
decit înainte de stimulare. Prin urmare, încărcarea axonului cu un sur- 
plus de ioni de sodiu se datorește fenomenelor provocate de stimularea 
electrică la suprafața axonului (la nivelul membranei). 

— După stimulare surplusul ionilor de sodiu acumulat în axonul 
încărcat trece înapoi în apa de mare. Explicaţia: odată cu încetarea sti- 
mulării permeabilitatea membranei axonului revine la normal, ceea ce 
face ca să nu mai pătrundă în el cantităţi sporite de ioni, iar sur- 
plusul ionilor pătrunşi în cursul stimulării, datorită căruia concentrația 
ionilor de sodiu în axon a crescut (de exemplu, de la 40 mM/l la 
86 mM/l) este eliminat din axon și trecut în apa de mare de pompa, 
care şi în acest caz acţionează împotriva gradientului de concentraţie, 
pînă la restabilirea în axon a concentraţiei iniţiale de 40 mM/l. Prin 
urmare, revenirea concentraţiei ionilor de sodiu în axon la valoarea ini- 
țială, normală (40 mM/l) se datoreşte tot activităţii pompei. 

— Introducerea inhibitorilor biochimici (de exemplu: 2,4-dinitrofe- 
nol) în axonul încărcat cu ioni de sodiu face să scadă viteza de trecere 
a acestor ioni din axon în apa de mare, iar eliminarea din axon a inhi- 
bitorului metabolic introdus, face ca această viteză să crească. Explicaţia: 
inhibitorii biochimici frînează biochimismul și astfel micșorează produ- 
cerea de energie necesară funcţionării normale a pompei; scăderea apor- 
tului de energie reduce activitatea pompei şi duce la micşo- 
rarea vitezei de eliminare a ionilor de sodiu din axonul încărcat. Înde- 
părtarea inhibitorului pătruns în axon duce la normalizarea intensității 
biochimismului, la sporirea aportului de energie, la restabilirea activităţii 
normale a pompei şi, deci, la creșterea vitezei de eliminare a ionilor de 
sodiu. 

Deși Hodgkin şi Keynes au încercat să explice de pe po- 
ziţiile teoriei membranei rezultatele experimentale privind încărcarea 
axonului viu de Sepia cu ioni de sodiu şi modul de acţiune al inhibito- 
rilor biochimici asupra eliminării acestor ioni din axonul încărcat, to- 
tuşi nu au ajuns decît la ipotetica pompă de sodiu — ipoteză suplimen- 
tară, menită să adapteze teoria menţionată la investigaţiile lor. De ase- 

menea, cercetătorii englezi nu au stabilit legea de trecere a ionilor de 
sodiu din axonul încărcat în apa de mare şi astfel nici nu au putut va- 
lorifica cantitativ. rezultatele pe care le-au obţinut. 

Reexaminarea prin prisma teoriei biostructurale a constatărilor la 
care au ajuns Hodgkin şi Keynes, duce la cu totul alte expli- 
cații, şi anume: . 

— Concentrația normală a ionilor de sodiu în axonul viu de Sepia 
este de 486 mM/l şi nu de 40 mM/|, cum au calculat cercetătorii englezi 
pe baza postulatelor teoriei membranei. 

— Concentrația de 486 mM/l a ionilor de sodiu în axon se menține 
constantă atîta timp cît axonul este viu, deoarece este egală cu concen- 
trația ionilor de sodiu în apa de mare (486 mM/l). Nefiind nici o dife- 
rență de concentrație (gradient), nu pătrund din apa de mare în axon 
noi şi noi cantități de ioni de sodiu cum afirmă adepții teoriei membra- 
nei. Prin] urmare, concentrația ionilor de sodiu în axon se menține 
constantă la valoarea de 486 mM/l datorită egalității cu concentrația din 
apa de mare, şi nu datorită unei pompe. 

— Stimularea electrică face să pătrundă din apa de mare în axon 
o cantitate sporită de ioni de sodiu, încărcînd astfel axonul cu un sur- 
plus al acestor ioni. Explicaţia: în cursul stimulării, materia biostructu- 
rată din axon se destramă parțial şi eliberează o parte a apei cuprinsă 
în ea. Apa eliberată se adaugă la apa liberă a axonului în care sînt di- 
zolvaţi ionii de sodiu, şi de aceea concentraţia acestor ioni în axon 
scade (de exemplu: de la 486 mM/l la 430 mM/l), devenind mai mică 
decit în apa de mare (486 mM/l). Astfel, între apa de mare şi axon 
apare o diferență de concentraţie (486 mM/l în apa de mare față de 
430 mM/l în axon), care face să pătrundă din apa de mare în axon, con- 
form gradientului de concentrație, ioni de sodiu pînă la egalizarea con- 
centraţiei din axon cu aceea din apa de mare. Prin urmare, încărcarea 
axonului cu un surplus de ioni de sodiu se datorește fenomenelor pro- 
vocate de stimularea electrică în interiorul axonului (la nivelul materiei 
biostructurate) şi nu la suprafaţa lui (la nivelul membranei). 

— După stimulare surplusul ionilor de sodiu acumulat în axonul în- 
cărcat, trece înapoi în apa de mare. Explicaţia: odată cu încetarea sti- 
mulării, partea destrămată a materiei biostructurate din axon se reface, 
reintegrînd în ea cantitatea de apă ce a fost eliberată în cursul stimu- 
lării şi astfel cantitatea apei libere din axon revine la valoarea inițială. 
Cum această apă liberă conţine acum, nu numai ionii de sodiu prezenţi 
în axon înaintea stimulării, ci și surplusul celor pătrunşi în cursul sti- 
mulării, concentraţia ionilor de sodiu în axon devine mai mare decît la 
început (de exemplu: 530 mM/l faţă de 486 mM/l). Astfel, între axon 
şi apa de mare apare o diferenţă de concentraţie (530 mM/l în axon 
faţă de 486 mM/l în apa de mare) care face să iasă din axon şi să treacă 
în apa de mare, conform gradientului de concentraţie, ioni de sodiu 
pînă la egalizarea concentrației lor în axon cu aceea din apa de mare. 
Prin urmare, revenirea concentraţiei ionilor de sodiu din axon la valoa- 
rea iniţială, normală, (486 mM/l) se datorește unui gradient de concen- 
traţie și nu unei pompe. 

— Introducerea inhibitorilor biochimici (de exemplu: 2,4-dinitro- 
fenol) în axonul încărcat cu ioni de sodiu face să scadă viteza de tre- 


3 — Probleme actuale de biologie 33 


cere a acestor ioni din axon în apa de mare, iar eliminarea din axon a 
inhibitorului biochimic pătruns, face ca această viteză să crească. Expli- 
caţia: inhibitorii biochimici frînează biochimismul şi astfel micşorează 
producerea de energie necesară menţinerii integrității și funcţionalităţii 
normale a materiei biostructurate; scăderea aportului de energie biochi- 
mică duce la destrămarea parţială a materiei biostructurate din axon, 
punîndu-se în libertate o cantitate corespunzătoare de apă; apa eliberată 
se adaugă la apa liberă a axonului în care sînt dizolvaţi ionii de sodiu 
şi face să scadă concentraţia acestora (de exemplu: de la 530 mM/ la 
500 mM/)); astfel, datorită inhibitorului biochimic diferența de concen- 
traţie a acestor ioni în axon și în apa de mare se micşorează (de exem- 
plu: de la 530—486=—44 mM/| iniţial, la 500—486— 14 mM/l final), şi 
de aceea viteza de trecere a lor din axon în apa de mare scade. Înde- 
părtarea  inhibitorului pătruns în axon duce la normalizarea 
intensității biochimismului, la sporirea aportului de energie, la refacerea 
părţii destrămate a materiei biostructurate cu reintegrarea în ea a apei 
ce a fost eliberată în cursul destrămării provocată de inhibitor, la reve- 
nirea cantităţii de apă liberă din axon la valoarea iniţială şi deci la 
creşterea concentraţiei ionilor de sodiu în apa liberă rămasă în axon 
(de exemplu de la 490 mM/l la 520 mM/l); astfel, datorită îndepărtării 
inhibitorului biochimic din axon, diferenţa de concentraţie a ionilor de 
sodiu dintre axon şi apa de mare se măreşte (de exemplu: de la 490— 
486—4 mM/l iniţial la 520—486=—34 mM/l final), ceea ce face ca viteza 
de trecere a lor din axon în apa de mare să crească. Prin urmare, mo- 
dificările vitezei de trecere a ionilor de sodiu din axonul încărcat în apa 
de mare, cauzate de inhibitori biochimici pătrunşi şi apoi eliminaţi din 
axoni, se datoresc comportării materiei biostructurate din axoni față de 
acești inhibitori şi nu unei pompe cum se spune şi se crede. Dealtfel 
calculele efectuate pe baza rezultatelor experimentale obţinute de 
Hodgkin şi Keynes, ţinînd însă seamă nu de postulatele teo- 
riei membranei ci de teoria biostructurală, au arătat că trecerea ionilor 
de sodiu din axonii încăreaţți cu aceşti ioni, în apa de mare se face con- 
form legii difuziei lui Fick. Deci, acest schimb de ioni dintre axonii 
încărcaţi şi apa de mare este un fenomen de difuzie şi nu un fenomen 
ce se petrece împotriva gradientului de concentrație. 

Astfel teoria biostructurală a explicat fenomenele ce se produc atit 
în cursul încărcării axonilor cu ioni de sodiu prin stimulare electrică, 
cît şi sub acțiunea inhibitorilor biochimici, printr-un alt mecanism decît 
cel al pompei; a permis valorificarea cantitativă prin legea difuziei lui 

Fick a rezultatelor experimentale obţinute de Hodgkin şi 
Keynes, şi a arătat că ipoteza suplimentară a pompei de sodiu nu 
este necesară. Prin urmare în lumina teoriei biostructurale se ajunge la 
interpretări, explicaţii și concluzii noi, superioare celor formulate pe baza 
teoriei membranei (Macovschi 1969, p. 138—152, 224—236). 

Menţionăm că teoria biostructurală nu se pronunţă principial împo- 
triva transportului activ, care desigur există acolo unde celulele și ţesu- 
turile au trebuit să se adapteze la exercitarea anumitor funcţii legale 
de acest transport. Ea arată însă necesitatea reevaluării rezultatelor 
cercetărilor experimentale privind transportul activ ţinînd seamă de 

gradientele de concentraţii calculate pe baza teoriei biostructurale și nu 
pe baza postulatelor teoriei membranei. 


Deci, reevaluarea în lumina teoriei biostructurale a rezultatelor di- 
diferitelor cercetări efectuate şi interpretate de autorii lor de pe pozi- 
tiile teoriei moleculare a materiei vii, arată că teoria biostructurală sa- 
tisface criteriul reevaluării. 


c. Criteriul proliferării 


Pînă acum teoria biostructurală a materiei vii ne-a permis elabo- 
rarea mai multor ipoteze, teorii noi aplicabile în diferite domenii ale 
biologiei, ca de exemplu: 

1. Teoria biostructurală a permeabilităţii celulare, care prezintă sub 
o lumină nouă problemele privind: protoplasma vie, apa şi electroliţii 
celulari, natura factorilor care determină asimetria distribuţiei electro- 
liţilor dintre celulele vii şi lichidul interstiţial, şi explică rolul membra- 
nelor celulare și energiei biochimice în fenomenele de schimb dintre 
celule şi mediu de pe alte poziţii decît teoriile membranei, sorbţiei și 
asociaţiei-inducţiei (Macovschi, Macovschi Eufrosina), 
(Macovschi 1969, p. 81—122; 1972, p. 111—156). 

2. Premisele unei teorii biostructurale a memoriei umane, care per- 
mite intuirea nu numai a mecanismelor de recepție, înregistrare şi repro- 
ducere a informaţiei sensoriale, ci și a mecanismelor de apariţie a ilu- 
ziilor, halucinaţiilor şi diferitelor amnezii, scoţind în evidență rolul 
mnezic al formațiunilor polifosfolipidice, cuprinse în biostructura celu- 
lelor nervoase din creier (Macovschi 1969, p. 153—170). 

3. Ipoteza privind relaţiile dintre noxe și medicamente, care preci- 
zează modul de acțiune al acestor factori asupra materiei biostructurate, 
raporturile dintre cantitatea și durata de acţiune a factorilor menţionaţi 
şi indică corelaţia dintre alopatie și homeopatie, conturînd limitele lor 
de aplicabilitate (Macovschi 1969, p. 176—183). 

4. Ipoteza biostructurală a originii undelor electroencefalografice, 
după care aceste unde se datoresc variaţiei potenţialelor bioelectrice de- 
terminate de eliberarea şi reintegrarea în biostructură a unor ioni în 
cursul procesului periodic de destrămare şi de refacere a materiei bio- 
structurate din creier (Macovschi 1970). 

5. Ipoteza privind originea vieții pe pămînt, conform căreia primele 
manifestări ale vieţii au început odată cu formarea primei materii bio- 
structurate primitive şi nu odată cu coordonarea reacțiilor chimice în 
sisteme coloidale, cum se afirmă de către teoriile bazate pe teoria mole- 
culară a materiei vii Macovschi 1971). 

6. Teoria biostructurală privind starea apei în organismele vii și 
moarte, după care în organismul viu apa se găsește în trei stări princi- 
pale: liberă, biostructurată și legată, iar în organismul mort, datorită 
destrămării biostructurii, numai în două stări: liberă şi legată. Or, con- 
form teoriei moleculare a materiei vii, organismul viu ca și cel mort con- 
ţin numai apa liberă şi legată. Astfel teoria biostructurală permite inter- 

pretarea rezultatelor cercetărilor experimentale într-o altă lumină decît 
pînă acum (Frunzeti, Macovschi M., Macovschi O., Ma- 
rineanu), (Macovschi 1972, p. 59—67). 

Deci, ipotezele de mai sus, precum și altele, demonstrează că teoria 
biostructurală satisface criteriul proliferării. 


d. Criteriul extinderii 


După 17 ani de la publicarea principiilor teoriei biostructurale (1958) 
am constatat că această teorie, elaborată pentru cunoaşterea mai apro- 
fundată a naturii materiei vii, poate fi extinsă la materia vie din scoarța 
cerebrală umană pentru cunoaşterea substratului material al gîndirii 
abstracte. 

Gindirea abstractă, specifică omului, se desfăşoară la nivelul scoar- 
ţei cerebrale, mai exact la nivelul materiei vii cuprinsă în această scoarță. 
Deci, trebuie făcută distincţia dintre materia vie obișnuită, care nu 
permite gindirea abstractă şi pe care de acum înainte o vom numi MA- 
TERIA BIOSICĂ, şi materia vie a scoarţei cerebrale umane, care ne per- 
mite să gîndim abstract şi pe care o vom numi MATERIA NOESICĂ 
(noesis=—gîndire). 

Pentru a afla principial în ce constă natura materiei noesice 
am recurs la parametrii dialectici (p. 14), la procedeul comparării-adap- 
tării (p. 14), la principiul unităţii calităților (p. 16) şi la dialectica dez- 
voltării (B.F.M. 1962, p. 340—347), și am ajuns la următoarele concluzii: 

— Calitatea dialectică a materiei noesice constă în noesistructură 
(materia noesistructurată) pe care o cuprinde şi care îi conferă însuşiri 
caracteristice proprii. 

— Particularitatea dialectică a materiei noesice, aflată în scoarța 
cerebrală umană, constă în alcătuirea cu totul specială a noesistructurii, 
superioară și calitativ distinctă de aceea a biostructurii materiei biosice 
aflată în restul organismului uman. 

— Esenţa dialectică a materiei noesice constă în unitatea celor două 
laturi contrare din care este formată: materia noesistructurată şi mate- 
ria biosică coexistentă, aflată și ea în scoarța cerebrală umană. 

Prin urmare: materia noesică este constituită atît din materia noe- 
sistructurată, purtătoarea însușirilor ce condiţionează gindirea abstractă, 
cît şi din materia biosică coexistentă, formată la rîndul ei, ca orice 
materie biosică, din materia biostructurată și materia moleculară. 

Cum materia biosică se poate forma numai din materia moleculară 
ajunsă la un anumit grad de dezvoltare, determinat de condiţiile me- 
diului, tot așa și materia noesică se poate forma numai din materia bio- 
sică ajunsă la un anumit grad de dezvoltare, determinat de condiţiile 
specific umane de exerciţiu, activitate şi muncă. După cum materia mo- 
leculară, nevie, generînd materia biosică se înglobează în aceasta din 
urmă sub formă de materie moleculară coexistentă, a cărei compoziţie 
specifică se deosebeşte profund de aceea a materiei moleculare obișnuite, 
tot așa şi materia biosică, vie, generînd materia noesică se înglobează 
în aceasta din urmă sub formă de materie biosică coexistentă, a cărei 
compoziţie specifică se deosebeşte profund de aceea a materiei biosice 

obișnuite. Și după cum transformările materiei la nivelul materiei bio- 
structurate depăşesc biochimismul și constituie metabolismul, tot așa 
și la nivelul materiei noesistructurate transformările materiei depășesc 
metabolismul și constituie ceea ce putem numi noesism. 

În anumite condiţii de anoxie şi hipoglicemie omul își pierde ca- 
pacitatea de abstractizare, deşi scoarța sa cerebrală continuă să rămină 
vie (Sokoloff); înseamnă că gindirea abstractă se realizează la un 
alt nivel material (nivel noesistructural) decît cel biosic, şi că materia 
noesistructurată este mai sensibilă la lipsa de oxigen, respectiv de glu- 
coză, decît materia biostructurată. Faptul că gîndirea abstractă, de exem- 
plu efectuarea unui calcul, modifică aspectul undelor electroencefalogra- 
fice (Biaşșeva, Ibraşeva; Dolce, Waldeier), precum şi faptul 
că printr-un efort al voinţei (autosugestie) omul îşi poate modifica inten- 
sitatea proceselor biologice și chiar biochimice din propriul corp, de exem- 
plu intensitatea proceselor oxidative (Calder; Grinberg, Iazlo- 
vetkii, Levitskii), arată că fenomenele gîndirii abstracte ce se 
produc la nivelul noesistructural, influențează procesele biologice de la 
nivel biostructural şi pe cele chimice de la nivel molecular. Și invers: 
numeroase substanțe chimice ca anestezice, halucinogene, euforisante, 
narcotice și altele, modifică nu numai unele manifestări ale biochimismu- 
lui din organism, (Laborit), nivel molecular, şi aspectul undelor elec- 
troencefalografice, (Gibbs E., Gibbs F.), nivel biostructural, ci și 
desfășurarea gîndirii abstracte, nivel noesistructural (Macovschi 1975). 

Datorită materiei biosice organismele vii manifestă în spațiul din 
jurul lor un CÎMP BIOSIC (cîmp biologic, biocîmp — descoperit de 
Gurvici şi vizualizat de Iniuşin şi Kireeva), prin care pot 
influența la distanță alte organisme vii. Prin analogie se poate admite 
că şi materia noesică manifestă în spațiul înconjurător un cîmp specific 
pe care-l putem numi CIMP NOESIC (cîmpul gîndirii abstracte, cîmpul 
voinţei). Forţa acestui cîmp îi permite omului să acţioneze nu numai 
asupra lui însuși (autosugestie), ci şi la distanță asupra semenilor săi şi 
asupra obiectelor vii şi chiar nevii din lumea exterioară. Prin urmare, la 
acest nivel trebuie căutat substratul material al fenomenelor parapsiholo- 
gice ca telepatia, psihokinezia, levitaţia și altele, precum și legătura acestor 
fenomene cu procesele din materia noesică a scoarței cerebrale umane. 

Ca natură, ipoteticul cîmp noesic trebuie să aibă o componentă gra- 
vitațională, dacă condiționează levitaţia, o componentă energetică (forță), 
dacă intervine în psihokinezie, o componentă informaţională, dacă per- 
mite telepatia, și nu este exclusă prezenţa unei componente afective. 

Astfel s-a conturat „Ipoteza noesistructurală a substratului mate- 
rial al gîndirii abstracte“ (Macovschi 1975), demonstrînd că teo- 
ria biostructurală poate fi extinsă la domenii neprevăzute iniţial. 

Deci, teoria biostructurală satisface criteriul extinderii. 


e. Criteriul reciprocităţii 


Datorită legăturii indisolubile dintre cele două aspecte ale gîndirii: 
filozofică şi ştiinţifică, dezvoltarea uneia implică dezvoltarea corespun-= 
zătoare şi a celeilalte (principiul promovării reciproce), De aceea elabora- 

rea pe baza materialismului dialectic a unei teorii ştiinţifice noi (teoria 
biostructurală), ne-a condus la conturarea unor aspecte noi și în domeniul 
filozofiei respective, ca de exemplu: 

— Precizarea parametrilor dialectici prin care dialectica materia- 
listă caracterizează şi definește obiectele cercetate de ea (p. 14) (M a- 
covsechi 1969, p. 26) şi aplicarea concretă a acestor parametri pen- 
tru caracterizarea și definirea dialectică atît a materiei biosice (p. 14, 16, 
19) cît şi a materiei noesice (p. 36). 

— Stabilirea unui procedeu indirect: procedeul comparării-adaptării 
(p. 14) (Macovschi 1969, p. 26), care ne-a permis trecerea de la 
principiile filozofice generale ale materialismului dialectic la tezele ştiin- 
țifice particulare ale teoriei biostructurale privind natura viului (p. 14). 

— Elaborarea principiului unității calităților (p. 16), (Macov- 
schi 1975, p. 5), după care calitatea unui sistem imprimă calități co- 
respunzătoare atît însuşirilor sistemului cît şi legilor specifice după care 
aceste însuşiri se manifestă. Acest principiu permite să tragem concluzii 
cu privire la calitatea unui sistem dacă se cunoaşte calitatea însuşirilor 
lui şi a legilor respective, şi invers, să precizăm calitatea însuşirilor și 
legilor dacă cunoaştem calitatea sistemului. Aplicarea principiului uni- 
tății calităţilor la materia vie obișnuită duce la noţiunea de materie 
biosică (p. 36) şi la fundamentarea teoriei biostructurale (Macov- 
schi 1975, p. 5), iar aplicarea la materia vie a scoarţei cerebrale — la 
noțiunea de materie noesică (p. 36) şi la fundamentarea ipotezei noesi- 
structurale a substratului material al gîndirii abstracte (Macovschi 
1975). 

— Aplicarea dialecticii dezvoltării (B.F.M. 1962, p. 340—347) în 
vederea elaborării unei ipoteze privind natura materiei noesice, ținîn- 
du-se seama că verigile spirelor reprezintă particularităţile structurale 
și calitative pe care materia le dobîndeșşte atunci cînd, parcurgind o 
etapă de dezvoltare, trece de la o treaptă inferioară la treapta imediat 
superioară a dezvoltării (Macovschi 1975, p. 9, 10, 11). 

— Stabilirea pe baza dialecticii materialiste existenţei (în ceea ce 
priveşte natura viului) a trei forme ale materiei: moleculară — nevie, 
biosică — vie obișnuită, și noesică — vie superior organizată, fiecare 
din ele necesitînd o teorie proprie, specifică, privind natura ei (Ma- 
covschi, 1975, p. 10). 

— Conturarea unei căi filozofice pentru verificarea valabilității teo- 
riilor ştiinţifice, bazată pe criteriul reciprocității şi principiul promovării 
reciproce (p. 37). 

— Constatarea că Fr. Engels poate fi considerat ca precur- 
sor al teoriei biostructurale (p. 26). 

Deci, teoria biostructurală, provocînd apariția unor aspecte noi în 
filozofia care a generat-o, satisface criteriul reciprocităţii. 


Concluzia. Faptul că teoria biostructurală satisface toate cele cinci 
criterii luate în considerare şi anume criteriile previziunii, reevaluării, 
proliferării, extinderii şi reciprocităţii arată că ea prezintă suficiente ga- 
ranțţii ştiinţifice şi filozofice pentru valabilitatea ei. 

III. UNELE CONSECINȚE ALE TEORIEI BIOSTRUCTURALE 


În general, apariția unei teorii noi duce la schimbarea modului de 
gîndire, deci şi de cercetare în domeniul respectiv şi pune probleme în 
legătură cu studierea acestei teorii în învățămînt. 


1. CONSECINȚE PRIVIND MODUL DE GÎNDIRE 
ÎN DOMENIUL NATURII MATERIEI VII 


Teoria biostructurală reprezintă un mod nou de gindire despre na- 
tura viului, deosebit fundamental de cel actual concretizat prin teoria 
moleculară a materiei vii. De aceea în problemele legate de natura viu- 
lui ea generează idei noi şi permite sesizarea unor aspecte rămase pină 
acum în afara atenţiei cercetătorilor. Spre exemplificare vom examina: 
molecularismul în problema naturii viului, raporturile dintre gindirea 
ştiinţifică actuală privind natura viului şi filozofie, raporturile dintre 
teoria moleculară a materiei vii şi teoria biostructurală, precum și rapor- 
turile dintre molecularism şi materialismul dialectic. 


a. Molecularismul în problema naturii viului 


Pătrunderea gîndirii chimice în biologie a început încă din secolul 
trecut, deîndată ce s-a constatat că organismele sînt formate din combi- 
naţii chimice şi că în organisme se desfăşoară reacţii chimice. Pornind 
de aici s-a conturat un mod de gîndire, care poate fi numit ipoteza chi- 
mică a materiei vii, dar care nu avea un substrat molecular precis, în- 
trucît pe atunci existenţa moleculelor încă nu fusese dovedită. 

La începutul secolului nostru s-a demonstrat că moleculele există 
şi combinaţiile chimice sînt alcătuite din molecule. În consecință s-a 
ajuns la părerea că organismele, fiind formate din combinaţii chimice, 
au alcătuirea moleculară și astfel a apărut concepţia moleculară în bio- 
logie. 

Succesele înregistrate de cercetarea materiei organismelor în lumina 
concepției moleculare, descoperirile de importanţă majoră pentru bio- 
logie făcute la nivel molecular, scoaterea în evidenţă a substratului bio- 
chimic al diferitelor fenomene fiziologice, recunoașterea rolului impor- 
tant al moleculelor și formațiunilor moleculare în procesele vieţii etc., 
au dus la convingerea că concepţia moleculară reflectă realitatea însăşi, 
adică reflectă materia vie așa cum este ea. Toate acestea au determinat 
apariţia şi dezvoltarea unui curent științific, care, datorită specificului 
său, poate fi numit curent molecularist sau molecularism. Azi curentul 
acesta se manifestă din ce în ce mai pregnant în biologie şi se infil- 
trează în toate ramurile ei. El face ca fenomenele biologice să fie abor- 
date tot mai mult în termeni moleculari; el este acela care condiţionează 
tendința de „chimizare“ a diferitelor ramuri ale biologiei; el favorizează 
apariţia a tot mai multor discipline biologice moleculare şi tot el a dus 
la concluzia că investigarea detailată şi aprofundată a viului la nivel 

molecular va permite biologiei să pătrundă în esenţa însușirilor biologice 
ale materiei vii şi a fenomenelor vieţii (p. 7). 

Teoria biostructurală nu subestimează importanța cercetării viului 
la nivel molecular și rolul ştiinţelor biologice moleculare, arată însă că 
materia moleculară de care se ocupă adepţii molecularismului constă din 
materia moleculară coexistentă cuprinsă în viul şi din materia molecu- 
lară care se formează în viul prin destrămarea parţială a materiei bio- 
structurate. Înseamnă că, acordind atenția numai materiei moleculare, 
adepţii molecularismului se ocupă de fapt de partea nevie a viului şi 
nu de viul în totalitatea lui. De aceea, oricît de importante pentru bio- 
logie sînt cercetările lor, ele aduc contribuţii la cunoaşterea fenomenelor 
ce se produc în viul, dar numai prin intermediul materiei moleculare 
și nu pot lămuri esenţa însuşirilor biologice ale materiei vii, întrucit 
acestea depășesc chimia, depinzind în primul rînd de materia biostruc- 
turată. Astfel adepţii molecularismului promovează mai ales cercetarea 
chimică a viului, ceea ce face ca cercetarea biologică a viului să rămină 
în urmă. 


b. Raporturile dintre gindirea ştiinţifică actuală despre natura 
materiei vii şi filozofie 


Raporturile dintre gindirea ştiinţifică actuală în problema naturii 
materiei vii şi filozofie prezintă două aspecte interesante: unul priveşte 
raporturile dintre teoria moleculară a materiei vii şi filozofie, iar altul 
— problema dialectizării teoriei moleculare a materiei vii. 


Teoria moleculară a materiei vii şi filozofia. Convingerea că teoria 
moleculară a materiei vii este ştiinţific justă și că reflectă materia vie 
aşa cum este, îi duce pe adepţii ei la părerea greșită că această teorie 
nu are nimic comun cu filozofia. Tocmai datorită acestei păreri, în lu- 
crările şi tratatele lor, ei prezintă problema naturii materiei vii numai 
sub un singur aspect: cel ştiinţific, ceea ce arată că ei, ca cercetători 
ai naturii „îşi închipuie că se eliberează de filozofie ignorînd-o“ 
(Engels 1966 b, p. 188). 

Totuşi se constată că teoria moleculară a materiei vii prezintă de- 
ficiențe (p. 8—13), ceea ce înseamnă că nu reflectă corect realitatea; 
dacă nu reflectă corect realitatea înseamnă că reflectă un anumit mod 
defectuos de gîndire despre această realitate; iar dacă reflectă un mod 
de gîndire, înseamnă că ea, teoria moleculară a materiei vii, derivă to- 
tuşi dintr-o anumită concepție filozofică. Prin urmare, adepții teoriei 
moleculare a materiei vii, ca cercetători ai naturii „orice ar spune şi ar 
face... sînt dominați de filozofie“ (Engels 1966 b, p. 188). 


Dialectizarea teoriei moleculare a materiei vii. Crezind că teoria 
moleculară a materiei vii este o teorie pur ştiinţifică, neangajată pe 
linia vreunei filozofii, unii cercetători, dornici a se situa pe pozițiile 
materialismului dialectic, încearcă s-o dialectizeze. În acest scop în lu- 
cările şi tratatele lor ei folosesc curent unii termeni şi se referă la unele 
principii proprii acestei concepții filozofice. De exemplu: 

— menţionează frecvent termenul de metabolism, avînd impresia 
că prin metabolism Engels a caracterizat viața; dar scapă din vedere că 
Engels a caracterizat viaţa prin schimb de substanţe dintre corpul albu- 
minoid şi combinaţiile chimice existente în viul, proces care depăşeşte 
chimismul obişnuit (teza 3, b) (p. 12) și nu prin metabolism înțeles ca 
totalitatea reacţiilor chimice obișnuite, coordonate, ce se desfăşoară în 
corpul viu (tezele 2, a şi 3, a) (p. 3); 

— scot în evidenţă diferite contradicții, fiindcă dialectica materia- 
listă acordă importanţa contradicţiilor; dar ocolesc faptul că o contradic- 
ție este dialectică numai în cazul cînd satisface anumite condiţii; 

— definesc viaţa prin mişcarea biologică a materiei, mişcarea spe- 
cifică pe care materialismul dialectic o deosebeşte de mişcarea chimică, 
fizică şi mecanică; dar nu precizează în ce anume constă deosebirea 
dintre mișcarea biologică și alte forme de mișcare a materiei; 

— trec sub tăcere şi nu se preocupă de deosebirea calitativă din- 
tre materia vie şi materia nevie, adică tocmai de una din tezele funda- 
mentale ale materialismului dialectic etc. 


Procedind în felul acesta ei cred că dialectizează teoria moleculară 
a materiei vii şi îi consideră mecanicişti pe cei ce nu dialectizează teoria 
moleculară menţionată; dar nu ţin seamă de faptul că tezele teoriei 
moleculare a materiei vii (p. 8) nu concordă deloc cu tezele cores- 
punzătoare ale materialismului dialectic (p. 12—13). De aceea încercă- 
rile de dialectizare a teoriei moleculare a materiei vii prin simpla folo- 
sire a unor termeni şi referire la unele principii ale materialismului 
dialectic, fără modificarea fondului acestei teorii, a tezelor ei, sînt for- 
male şi, deci, inutile. 

Pentru a ne convinge este de ajuns să examinăm, de pildă, manua- 
lele şi tratatele de biochimie şi biologie în care se face uz de dialectica 
materialistă: dacă șştergem cîteva zeci de propoziţii referitoare la dia- 
lectică şi cîteva citate din operele lui Engels, constatăm că textul rămas 
nu se deosebeşte principial de textul manualelor şi tratatelor de bio- 
chimie elaborate de autor care nu acceptă materialismul dialectic. 


c. Raporturile dintre teoria moleculară a materiei vii 
şi teoria biostructurală 


De obicei o teorie nouă, distinctă calitativ şi superioară celei vechi, 
o înlocuiește pe aceasta din urmă. De exemplu: în astronomie, teoria 
heliocentrică a înlocuit-o pe cea geocentrică; în chimie, teoria atomică a 
înlocuit-o pe aceea a radicalilor; în biologie, teoria evoluționistă a în- 
locuit-o pe cea fixistă etc. Prin urmare este de așteptat ca şi în dome- 
niul naturii viului teoria biostructurală să înlocuiască teoria mole- 
culară a materiei vii. Această înlocuire devine cu atit mai necesară cu cît 
începe să se constate că viul constă din două forme ale materiei, molecu- 
lară şi biostructurală, şi nu dintr-o singură formă cum susţine teoria mo- 
leculară a materiei vii. Astfel, volens nolens, teoria moleculară a mate- 
riei vii va fi nevoită să renunţe la principala ei teză (teza 1,a), iar prin 
aceasta ea se înglobează în teoria biostructurală ca parte integrantă a 
acesteia. Rezultă că înlocuirea teoriei moleculare a materiei vii prin 

teoria biostructurală nu este o simplă înlocuire, ci o înlocuire dialec- 
tică în cadrul căreia sîmburele de adevăr cuprins în vechea teorie şi 
valabil în condiţiile teoriei noi, este înglobat sub un aspect depășit şi 
subordonat în teoria nouă, asigurînd o anumită continuitate de gîndire 
dintre cele două teorii. 


d. Molecularismul și materialismul dialectic 


Apariţia teoriei biostructurale izvorită din dialectica materialistă ri- 
dică întrebarea: de ce biochimișştii, biologii, filozofii şi alți specialişti, 
adepţi ai actualului mod de gîndire despre natura viului, care au citit, au 
studiat şi au publicat lucrări în legătură cu materialismul dialectic, nu au 
observat că gindirea lor despre viul nu corespunde cu această filozofie? 
Căci, dacă ar fi observat, teoria biostructurală ar fi apărut, probabil, nu 
acum, ci citeva decenii în urmă. Cum însă ei nu au observat aceasta, în- 
seamnă că nu au înţeles ideile lui Engels despre natura viului şi astfel 
au ajuns la un mod greşit de gindire. Greșelile în gîndire se datoresc 
adesea unor idei preconcepute. De aceea trebuie să stabilim: în ce constă 
greşeala comisă de adepţii molecularismului, ce idee preconcepută a cau- 
zat-o, cum a apărut această idee și ce semnificaţie are. În acest scop putem 
raționa în modul următor: 

Moleculariştii sînt siguri că modul lor de gîndire despre natura viu- 
lui este just, fiindcă sînt convinşi că examinează materia vie aşa cum 
este ea. Dar şi „materialismul dialectic examinează lumea aşa cum este 
ea“ (B.F.M., 1962, p. 33). Prin urmare, dacă adepţii molecularismului au 
dreptate, modul lor de gindire trebuie să fie dialectic, adică tezele teoriei 
moleculare a materiei vii (p. 8) trebuie să corespundă cu tezele dia- 
lecticii materialiste (p. 12—13). Se constată însă că ele nu corespund. Or, 
o concepție filozofică şi o teorie ştiinţifică, preocupîndu-se de unul și ace- 
lași obiect nu pot duce la două serii distincte de teze la fel de valabile. 
Dar dacă duc, înseamnă că tezele uneia din cele două serii sint greşite. 
Și cum justeţea tezelor materialismului dialectic cu privire la natura viu- 
lui nu poate fi pusă la îndoială, înseamnă că tezele teoriei moleculare a 
materiei vii conţin, reflectă o greşeală strecurată în modul de gîndire a 
moleculariștilor despre natura viului. Dar dacă aceste teze cuprind gre- 
şeala, ea poate fi descoperită prin compararea tezelor greşite ale teoriei 
moleculare a materiei vii cu tezele juste ale materialismului dialectic; iar 
cunoscînd greşeala se poate ajunge la identificarea ideii preconcepute 
care a cauzat-o. 

Să comparăm, de exemplu, tezele 1, a cu 1, b şi 2, a cu 2, b. 

Conform tezei 1, a materia vie este constituită dintr-o singură formă 
a materiei: combinaţii chimice, iar conform tezei 1, b — din două forme 
ale materiei: albumină şi combinaţii chimice. 

Conform tezei 2,a în materia vie se desfăşoară un singur fel de 
transformări ale materiei: acțiuni chimice obişnuite, iar conform te- 
zei 2, b — două feluri de transformări ale materiei: chimismul albuminei 
şi acţiuni chimice obişnuite. 

E de ajuns să admitem că albumina este o combinaţie chimică obiş- 
nuită sau că albumina nu există, ca tezele 1,b şi 2,b ale materialismu- 

lui dialectic să se transforme în tezele teoriei moleculare a materiei vii 
1, a şi 2,a. Înseamnă că din punctul de vedere al materialismului dialec- 
tic greşeala moleculariștilor constă în aceea că ei consideră albumina lui 
Engels ca o combinaţie chimică obișnuită sau nu o iau deloc în conside- 
rare. Datorită acestei greşeli ei ajung la modul de gîndire exprimat prin 
teoria moleculară a materiei vii. 

Acum putem trece la identificarea ideii preconcepute. Aceste idei se 
recunosc prin aceea că satisfac următoarea condiţie: acceptarea lor duce 
în mod necesar la comiterea greșelii, în cazul nostru la considerarea albu- 
minei lui Engels ca o combinaţie chimică obișnuită sau la neluarea ei în 
considerare. Or, ideea că materia vie este constituită numai din combina- 
ţii chimice (teza 1, a), oglindită în cuvintele lapidare ale biochimistului 
american Leninger: „Obiectele vii sînt alcătuite din molecule nevii“ (Le- 
ninger 1975, p. 3), satisface această condiţie. În adevăr, datorită incompa- 
tibilităţii acestei idei cu albumina lui Engels (corp profund deosebit de 
combinaţiile chimice obișnuite — textul explicativ la teza 1,b), accepta- 
rea ei duce automat la greşeala comisă de molecularişti. Prin urmare ea 
este ideea preconcepută care a cauzat greşeala lor. 

Datorită acestei idei preconcepute, care stă la baza gîndirii lor despre 
natura materiei vii, moleculariştii nu înțeleg corect gîndirea lui Engels 
cu privire la natura viului. Spre exemplificare este de ajuns să exami- 
năm problema schimbului de substanţe. 

În lucrările „Anti-Dihring“ şi „Dialectica naturii“ Engels descrie 
două schimburi distincte de substanţe, ambele necesare vieţii. 

Unul (corespunzător schimbului metabolic de substanţe al teoriei bio- 
structurale) este descris în cartea „Anti-Dihring“ (Engels 1966 a, p. 85) 
şi constă în schimbul de substanţe între corpul albuminoid (albumina) şi 
mediul său înconjurător*. El are loc atît prin primirea de corpul albumi- 
noid a altor substanţe adecvate din mediul său înconjurător și asimilarea 
lor, adică prin nutriţie şi prin eliminare din corpul albuminoid (se înţelege 
în mediul său înconjurător) a părților mai vechi ale lui, care se descom- 
pun. Nutriţia şi eliminarea se deosebesc şi depășesc acţiunile chimice obiş- 
nuite (teza 4, b), iar schimbul ca atare constă în esenţă în autoreînnoirea 
continuă a componentelor chimice ale corpului albuminoid. 

Celălalt schimb (corespunzător schimbului diabasic de substanţe al 
teoriei biostructurale) este descris în cartea „Dialectica naturii“ (Engels 
1966 b, p. 175, 276) şi este schimbul de substanţe cu natura exterioară în- 
conjurătoare. El constă de pe o parte în absorbţia unor substanţe (se în- 
țelege din natura exterioară înconjurătoare) şi modificarea compoziţiei lor 
chimice (se înţelege — prin acţiuni chimice obişnuite) formindu-se atît 
combinaţiile chimice ce sînt asimilate, cît şi reziduurile care nu sînt ne- 
cesare organismului, iar pe de altă parte în eliminarea (se înțelege — în 
natura exterioară înconjurătoare) a acestor reziduuri împreună cu pro- 
dusele de descompunere rezultate din procesul vieţii al organismului în- 


Dn 


* În ediţia română a cărții „Anti-Diihring“ găsim propoziţia: „,...corpul al- 
buminoid primeşte din mediul înconjurător alte substanţe adecvate...“ (Engels 
1966 a, p. 85), iar în ediţia franceză: „...le corps albuminoide tire de son mi- 


licu... d'autres substances appripites...“ (Engels 1950, p. 115). Cum textul român 
cuprinde cuvîntul „înconjurător“ dar nu cuprinde cuvîntul „său“, iar textul francez 
cuprinde cuvintul „său“ dar nu cuprinde cuvintul „înconjurător“, folosesc în 
această lucrare ambele cuvinte. 

suşi, adică împreună cu părțile mai vechi eliminate din corpul albu- 
minoid. 

Altfel văd problema moleculariştii. Convinși, datorită ideii lor pre- 
concepute, că viul este constituit numai din moleculele diferitelor 
substanţe, ei nu iau în considerare nici corpul albuminoid (considerîndu-l, 
eventual, ca o combinaţie chimică obişnuită), nici schimbul de substanţe 
între acest corp şi mediul său înconjurător, nici nutriția şi eliminarea în 
sensul dat acestor termeni de Engels şi nici procesele ce se deosebesc şi 
depășesc acţiunile chimice obişnuite. Pentru ei rămîn numai acţiunile 
chimice care se produc între combinaţiile chimice, singurele care alcă- 
tuiesc viul. În aceste condiţii „schimbul de substanţe între corpul albu- 
minoid — albumină — şi mediul său înconjurător“ a dispărut; din el s-a 
păstrat numai termenul de „schimb de substanţe“ primind însă o altă 
definiție întrucît a devenit chimismul coordonat ce se desfășoară la un 
singur nivel, cel al combinațiilor chimice (teza 3, a) în loc de proces ce 
depăşeşte acţiunile chimice şi se desfăşoară între două nivele: albumina 
şi mediul său înconjurător (teza 3,b). — „Schimbul de substanţe cu na- 
tura exterioară înconjurătoare“ a rămas, făcîndu-se însă abstracţie de 
albumină şi de tot ce ţine de ea. 

Rezultă că în problema schimbului de substanţe (unul din aspectele 
importante ale problemei naturii materiei vii), moleculariştii, influenţaţi 
de ideea lor preconcepută și neînţelegînd, sau neacceptînd gîndirea lui 
Engels cu privire la natura viului, au redus gîndirea dialectică despre 
natura materiei vii la gîndirea moleculară, iar forma biologică de miş- 
care a materiei la forma chimică de mişcare. De aceea nu e de mirare 
dacă biologul englez Butler scrie că „Viața este un proces chimic“ 
(Butler 1957, p. 28), cercetătorul american Kosover afirmă că „Viaţa 
este rezultanta unui sistem complicat de procese chimice şi fizice“ 
(Kosover 1964, p. 9) şi biochimistul german Karlson susține că 
„Viaţa este caracterizată prin mișcarea chimică“ (Karlson, 1967,p.17). 


Rămîne de precizat cum a apărut ideea preconcepută care i-a derutat 
pe molecularişti şi care este semnificaţia ei. 

În trecut cercetarea compoziţiei chimice a organismelor s-a făcut pe 
materialul biologic omorit şi a dus la concluzia că organismele sînt consti- 
tuite numai din moleculele diferitelor substanţe. Pornind de la părerea 
că moartea nu modifică, nu schimbă natura materiei, că materia orga- 
nismelor este şi rămîne aceeaşi atit înainte cît şi după moarte, această 
concluzie a fost extinsă, extrapolată la materia vie. Astfel s-a ajuns la 
ideea că şi materia vie este constituită numai din moleculele diferitelor 
substanţe. Acesta a fost începutul molecularismului. Pornind de la ideea 
menţionată ca de la o idee fundamentală, adepţii ei au construit întregul 
edificiu al gîndirii actuale despre natura viului, adică teoria moleculară 
a materiei vii. Nu au întimpinat dificultăţi deoarece punctele esenţiale 
ale gîndirii lor despre natura viului, oglindite în tezele teoriei moleculare 
a materiei vii, sînt simple consecinţe ale aplicării ideii fundamentale de 
la care au pornit. În adevăr: Dacă materia vie constă numai din molecu- 
lele combinațiilor chimice (teza 1, a — ideea fundamentală a molecu- 
iarismului), atunci în viul se produc numai reacţiile chimice (teza 2, a). 
Dacă materia vie şi materia moartă sînt constituite din moleculele acelo- 
raşi combinaţii chimice, atunci deosebirea între ele trebuie căutată nu la 

nivelul materiei ci la nivelul proceselor ce se desfăşoară în materie; de 
aici afirmaţia că în materia vie, spre deosebire de materia moartă, ne- 
vie, procesele chimice sînt coordonate constituind „schimbul de substanţe“ 
(teza 3, a). Dacă în viul se produc numai reacțiile chimice atunci: asimi- 
laţia, anabolismul şi dezasimilaţia, catabolismul sînt procese chimice 
(teza 4, a), fenomenele biologice se reduc la fenomene chimice (teza 5,a), 
iar viața este forma chimică de mișcare a materiei (teza 6, a). Dacă viaţa 
este condiţionată de schimbul de substanţe, înţeles ca un chimism coor- 
donat, atunci moartea depinde de încetarea acestui schimb, de încetarea 
coorndonării chimismului (teza 7, a) şi dacă materia vie şi materia moartă au 
aceeaşi alcătuire moleculară înseamnă că sînt calitativ identice (teza 8, a). 

Se trece însă cu vederea că: 

— Concluzia după care organismele sînt constituite numai din mole- 
culele combinațiilor chimice este indiscutabil valabilă numai pentru orga- 
nismele moarte, întrucît tocmai acestea au servit ca material pentru analize. 

— Extrapolarea acestei concluzii la materia vie s-a făcut fără nici o 
precauţie, fără nici un control, care pe timpuri nici nu era posibil. 

— Părerea că moartea nu modifică natura materiei organismelor, 
considerată logică şi justă, nu a fost verificată prin cercetări experimentale. 

— Convingerea că ideea fundamentală a molecularismului este justă 
a făcut ca această idee să nu fie supusă unei verificări. 

Rezultă, că moleculariştii au admis şi au adoptat ideea lor fundamen- 
tală ca o axiomă, fără nici o cercetare prealabilă. Or „ideea admisă, 
adoptată dinainte, fără o cercetare prealabilă se numeşte idee precon- 
cepută“ şi are semnificația unei supoziţii. 

Acum se poate pune întrebarea: de ce moleculariștii nu au apelat la 
dialectica materialistă pentru dezvoltarea gîndirii lor în problema naturii 
materiei vii? Răspunsul este lesne de dat. Molecularismul a început să se 
dezvolte în biologie înainte ca materialismul dialectic să poată influenţa 
gîndirea în acest domeniu. De aceea, convinşi de justeţea părerii lor des- 
pre natura materiei vii, moleculariştii nu au trecut la verificarea şi adap- 
tarea gîndirii lor la învăţătura materialist dialectică despre materie, ci au 
procedat invers: au căutat şi caută să pună gîndirea lui Engels despre 
natura viului în concordanţă cu concepţia lor. Astfel s-au creat condiţiile 
care au permis conturarea gîndirii actuale despre natura viului, adică con- 
turarea şi răspîndirea teoriei moleculare a materiei vii. 


Concluzia. Ideea fundamentală, preconcepută care stă la baza modu- 
lui actual de gîndire despre natura viului, adică la baza teoriei moleculare 
a materiei vii, şi anume că viul este constituit numai din moleculele dife- 
ritelor substanţe, este inacceptabilă din punctul de vedere al materialis- 
mului dialectic. De aceea actualul mod de gîndire despre natura viului 
este discordant cu dialectica materialistă și, prin urmare, nu este just. 


2. CONSECINȚE PRIVIND STUDIEREA ÎN ÎNVĂȚĂMÎNT 


Datorită apariţiei teoriei biostructurale, programele de învățămînt 
privind studierea noţiunilor despre natura viului ar trebui modificate în 
aşa fel încît să asigure: 

— cunoașterea teoriei moleculare a materiei vii cu meritele şi defi- 

cienţele ei, deoarece ea stă la baza gîndirii şi cercetării contemporane în 
biochimie şi biologie, 
— cunoaşterea teoriei biostructurale, deoarece ea reprezintă un mod de 
gîndire nou despre natura materiei vii şi deschide noi căi de cercetare. 
— cunoaşterea dezvoltării istorice a ideilor cu privire la natura ma- 
teriei vii, deoarece această cunoaştere este necesară înţelegerii trecutului 
şi previziunii viitorului în acest domeniu. 


Încheiere 


Teoria biostructurală — noua teorie despre natura şi structura ma- 
teriei vii — se deosebește fundamental de teoria moleculară a materiei 
vii, dominantă în biochimia și biologia contemporană, şi deschide căi 
noi de investigaţie în acele domenii ale biologiei, medicinii şi agrono- 
miei, care sint legate de problema naturii viului. 

Teoria biostructurală este o teorie tînără, aflată încă în stadiul de 
dezvoltare, şi de aceea are o serie de aspecte ipotetice. Cercetările viitoare 
vor confirma unele din ele şi vor impune modificarea şi chiar abando- 
narea alotra. Dar nu aceasta prezintă importanţă. Important este că 
această teorie nouă constituie un punct de vedere calitativ deosebit de. 
cel oferit de teoria moleculară a materiei vii şi că apariţia ei deschide 
un orizont ştiinţific nou şi ridică probleme a căror rezolvare implică cer- 
cetări îndreptate spre noi obiective. Astfel datorită teoriei biostructurale 
începe un nou ciclu al gîndirii şi al cercetării, aflat la un nivel superior 
ciclului actual bazat pe teoria moleculară a materiei vii (p. 10). 

Prinire problemele noi de cercetare ce urmează să fie abordate de 
pe poziţiile teoriei biostructurale, putem menţiona: 

— elaborarea unor noi metode de investigaţie atît a materiei bio- 
structurate cît şi a fenomenelor ce se desfăşoară la nivelul ei; 

— stabilirea naturii chimice, însuşirilor, stărilor şi funcţiilor ele- 
mentare ale componentelor materiei biostructurate (unele aspecte abor- 
date: Macovschi 1972, p. 91—103; funcţii cibernetice p. 74—76; 
funcţii mnezice ale fosfolipidelor 1969, p. 153—170). 

— cercetarea mecanismelor de schimbare reciprocă a moleculelor în 
componente şi a componentelor în molecule; 

— cercetarea raporturilor dintre materia biostructurată şi materia 
moleculară coexistentă; 

— elucidarea structurii materiei biostructurate, adică a aranjării 
spaţiale reciproce a componentelor acestei materii; 

— elucidarea naturii forțelor care acţionează la nivelul componen- 
telor biostructurale; 

— investigarea rolului materiei biostructurate în diferite fenomene 
biologice, fiziologice, normale şi patologice, pornind de la ideea că toate 
fenomenele specifice viului inclusiv geneza formațiunilor intracelulare 
(Macovschi 1969, p. 186—187) depind într-un fel sau altul de sta- 
rea şi comportarea materiei biostructurate; 

— cercetarea particularităţilor materiei biostructurate dependente 
de specic, individ, organ, ţesut, vârsta etc., precum şi a aspectelor ei bio- 
ritmice, cibernetice, cuantice, genetice şi informaţionale (aspecte cuantice 
abordate: Elefterescu 1970; Felecan 1970, 1973); 

— elucidarea raporturilor dintre materia biostructurată şi cîmpul 
ei biosic, precum și dintre ipotetica materie noesică şi eventualul ei cîmp 
noesic; 

— reexaminarea şi reevaluarea prin prisma teoriei biostructurale, 
după modelul arătat la p. 30—35, a rezultatelor diferitelor cercetări efec- 
tuate şi interpretate de pe poziţiile teoriei moleculare a materiei vii. 

Mai doresc să remarc că în biologie, în domeniul naturii materiei vii, 
demult se simte nevoia unei gîndiri noi. 

Unii biochimişti şi biologi au exprimat aceasta răspicat în lucrările 
lor. Dau două exemple. Biochimistul ungur Szent-Györgyi a scris: „Una 
din trăsăturile cele mai caracteristice ale biochimiei contemporane este 
dată de faptul că în ea coexistă unele probleme limpezite și altele obscure, 
unele lucruri cunoscute şi altele ignorate. ... O asemenea împletire între 
cunoscut şi necunoscut indică faptul că ne lipseşte cel puţin o informaţie 
esenţială. ... Un fapt fundamental, dacă nu un întreg aspect nou lipseşte 
gîndirii noastre biologice“ (Szent-Györgyi 1962, p. 7—9). — Iar 
biologul francez Roger s-a întrebat: „Oare fizica contemporană nu se 
dezvoltă ea pe baza unor idei curajoase, chiar revoluţionare, adoptate cu 
mult înaintea confirmării lor experimentale? Atunci, de ce biologia, unde 
sînt domenii încă neexplorate sau încă inaccesibile cercetării, trebuie să 
rămînă legată de o concepţie pozitivistă îngustă și rigidă, care împiedică 
dezvoltarea ei?“ Roger, 1963, p. 77—78). 

Alţii, căutînd ieşirea concretă din impasul în care a ajuns problema 
naturii materiei vii, au elaborat în acest domeniu ipoteze şi teorii noi. 
Printre ei pot fi menţionaţi, spre exemplificare, savanții sovietici Bauer — 
„Teoria structurii dezechilibrate a moleculelor materiei vii“, (1935) şi 
Lepeoșkin — „Teoria vitaidelori (1936), biologul elveţian Frey-Wissling — 
„Teoria punctelor de îmbinare“ (1950), cercetătorul american Ling — 
„Teoria  asociaţiei-inducţiei“ (1964) şi alţii (Macovschi 1972, 
p. 17—21). Ei însă nu au apelat la filozofie, la materialismul dialectic, și 
au rămas pe poziţiile moleculariste; de aceea interesantele şi valoroasele 
lor încercări nu au dat rezultatele scontate. Faptul acesta subliniază o dată 
mai mult importanţa și necesitatea gîndirii filozofice în ştiinţă. 

* 


Cercetarea viului la nivel molecular a contribuit mult la dezvoltarea 
biologiei şi promite încă multe descoperiri importante. Ea trebuie con- 
tinuată și dezvoltată. E un drum larg, bine bătut, pe care cercetătorii 
înaintează repede şi comod, orientîndu-se cu ușurință, fiindcă străbat un 
domeniu principial cunoscut. Este necesar însă, ca investigaţiile să fie 
făcute de pe poziţiile teoriei biostructurale și nu ale teoriei moleculare a 
materiei vii. 

Altfel se prezintă situaţia în cazul cercetării biostructurii. Aici trebuie 
pătruns într-un domeniu cu totul nou, încă neexplorat, unde lipsesc nu 
numai drumurile, dar chiar şi potecile. Aici trebuie inventate metode noi 
pentru investigarea obiectivelor încă necercetate, trebuie observat şi vă- 
zut ceea ce încă nu s-a văzut, dar mai ales trebuie gîndit cum încă nu 
s-a gîndit şi nu se gîndeşte. Dar, după cum nu ne îndoim de valabilitatea 
materialismului dialectic, tot aşa de neîndoios este că tocmai noul drum 
ce trebuie construit, ne va duce la cunoașterea mai profundă a naturii 
materiei vii. 

„ANEXĂ 


Compararea integralităţii biostructurii cu a structurii 
i unui joc sportiv de echipă 


Pentru a ilustra procesul de integrare a moleculelor diferitelor sub- 
stanțe în biostructură şi modul de participare a componentelor materiei 
biostructurate la manifestarea fenomenelor vieţii, vom face o comparaţie 
între integralitatea biostructurii şi aceea a structurii unui joc sportiv de 
echipă, deși tipurile de integralitate ale celor două structuri se deosebesc 
profund între ele. 

Să comparăm oamenii cu moleculele celor mai diferite substanţe, iar 
pe sportivii care se pot încadra în formaţia (structura) unei echipe, cu 
moleculele acelor substanţe, care se pot încadra în biostructură. Cît timp 
sportivii se află în condiţiile vieţii lor particulare, formal ei nu se deose- 
besc de oamenii din celelalte categorii; tot așa sînt şi moleculele substan- 
telor încadrabile în biostructură: formal, ele nu se deosebesc de molecu- 
lele celorlalte categorii de substanţe. În fond, însă, anumite deosebiri 
există: sportivii se deosebesc de alți oameni prin anumite însuşiri (cunoş- 
tinţe speciale, antrenament etc.) datorită cărora îndeplinesc acele con- 
diții care le permit, la un moment dat, să intre în alcătuirea unei echipe 
şi să participe la jocul sportiv; moleculele substanţelor încadrabile în bio- 
structură de asemenea se deosebesc, prin anumite însuşiri, de moleculele 
altor substanţe (însuşirea de a intra în interacţiune cu componentele bio- 
structurii, însuşirea de a se modifica într-un anumit mod etc.) datorită că- 
rora îndeplinesc acele condiţii care le permit, la un moment dat, să intre 
în alcătuirea materiei biostructurate şi să participe la „jocul vieţii“. 

Pentru a participa la joc, sportivul trebuie transformat în jucător: el 
trebuie să vină pe stadion, să-şi madifice înfăţişarea îmbrăcînd uniforma 
echipei sale, să ocupe pe teren locul corespunzător funcţiei pe care o va 
îndeplini în cursul jocului şi să se integreze în păienjenișul acelor interre- 
laţii și interacțiuni cu ceilalţi jucători de pe teren, care sînt determinate 
de regulile (legile) jocului. Din momentul acesta sportivul devine jucă- 
tor, adică partea integrantă a structurii echipelor aflate pe teren. Dar, 
devenind jucător, sportivul îşi pierde principial specificul său personal de 
om, cu toate calităţile şi defectele sale; totodată el îşi pierde şi indepen- 
denţa sa. În adevăr, de acum înainte, participînd la joc, el, în principiu, 
nu se mai comportă ca un om obişnuit, ci ca jucător, prezentind de data 
aceasta specificul său de „jucător“, cu toate calităţile şi defectele respec- 
tive; totodată el nu mai este independent, ci aparţine structurii în care 
s-a integrat şi în care poate acţiona în cadrul mecanismelor structurii și 
numai conform legilor ei. Prin aceasta jucătorul, cît timp participă la joc, 
se deosebește calitativ nu numai de oricare alt om, nu numai de orice 
sportiv care nu este cuprins în joc, dar chiar şi de el însuși, cînd, ca 
simplu sportiv se află în afara jocului la care participă acum. 

La fel şi în cazul materiei vii. Pentru a participa la jocul vieţii, mole- 
cula substanţei integrabilă în biostructură trebuie să fie transformată în 
componenta materiei biostructurate. Ea trebuie să pătrundă şi să se in- 
tegreze în biostructură, trebuie să-şi modifice înfățișarea, deformîndu-se 
într-un fel sau altul, trebuie să ocupe în biostructură locul corespunzător 

funcţiei pe care o va îndeplini în cursul jocului vieții şi să se integreze 
în păienjenișul acelor interrelaţii și interacțiuni cu celelalte componente 
ale materiei biostructurate care sînt determinate de legile jocului vieţii. 
Din momentul cînd s-a integrat în biostructură şi a devenit componentă 
a materiei biostructurate, molecula iniţială îşi pierde atît specificul său, 
cît şi independenţa. De acum înainte, participînd la jocul vieţii, ea nu se 
mai manifestă ca moleculă, ci ca o componentă a materiei biostructurate 
şi, totodată, nu mai poate acţiona decit în cadrul mecanismelor acesteia 
şi numai conform legilor ei. 

Începe jocul. După cum jucătorii îşi exercită funcțiile lor specifice nu- 
mai atunci cînd joacă încadraţi în structura formațiilor aflate pe teren, tot 
aşa şi componentele materiei biostructurate îşi exercită funcţiile lor spe- 
cifice numai atunci cînd joacă încadrate în biostructura specifică acestei 
materii. Mai mult, după cum observarea oricît de atentă a sportivilor 
aflați în afara structurii jocului nu permite descoperirea funcţiilor lor 
de jucători, şi nici a mecanismului și regulilor (legilor) jocului respectiv, 
tot aşa cercetarea oricît de multilaterală şi ingenioasă a substanţelor aflate 
în afara biostructurii nu poate stabili funcțiile ce revin componentelor 
materiei bostructurate în jocul vieţii, mecanismele de desfăşurare și legile 
acestui joc, de care depinde existenţa a tot ce este viu. 

Jocul odată terminat, interrelaţiile şi interacţiunile încetează, iar struc- 
tura în cadrul căreia el s-a desfășurat se destramă: jucătorii părăsesc te- 
renul, îşi leapădă echipamentul de jucător şi se îmbracă în haine obiş- 
nuite, revenind la aspectul lor normal de sportivi, iar componentele ma- 
teriei biostructurate părăsesc structura în care erau integrate şi revin la 
starea normală de molecule. 


Este evident că această comparaţie între jocul vieţii şi jocul sportiv 
nu este perfectă şi, ca orice comparaţie, are calităţile şi deficienţele ei. 
Este însă important faptul, că deşi nu arată limpede cum anume ar pu- 
tea fi concepută biostructura din punctul de vedere al naturii şi alcătu- 
irii sale, comparația de mai sus ne ajută totuşi și înţelegem cum o mo- 
leculă, cu însușirile ei specifice, se modifică calitativ atunci cînd, inte- 
grindu-se în biostructură (structura de ordin superior), devine compo- 
nentă a materiei biostructurate, cu proprietăţi calitativ distincte de cele 
inițiale, şi cum componentele acestei din urmă materii exercită anumite 
funcții în cadrul mecanismelor care îi sînt specifice. 

Prin urmare, din punctul de vedere al cercetărilor care urmează să fie 
efectuate pe materialul biologic viu, pentru stabilirea atit a naturii bio- 
structurii, cît şi a manifestărilor materiei biostructurate şi ale componen- 
telor ei, situația cercetătorului devine comparabilă cu aceea a unui spec- 
tator neiniţiat în joc, adus pe stadion, care priveşte din tribună desfăşu- 
rarea meciului, fără a primi vreo explicaţie prealabilă, adică fără să fi 
cunoscut rolul (funcţia) fiecărui jucător în parte, modul (mecanismul) de 
desfăşurare a jocului şi regulile (legile) lui. Acest spectator observă şi 
studiază jocul; la început nu înţelege nimic, dar, pe măsură ce timpul 
trece, el începe să sesizeze diferite aspecte ale meciului şi îşi dă tot mai 
bine seama de cele ce se petrec pe teren, pînă cînd descoperă, rînd pe 
rînd, secretele jocului la care asistă. La fel vom proceda în cazul biostruc- 
turii. Cercetind metodic comportarea materiei biostructurate în diferite 
împrejurări şi urmărind tot ce se petrece în ea, vom descoperi şi vom cu- 

noaşte atit natura și starea componentelor din care ea este alcătuită, cît 
şi funcţiile ce le revin în materia biostructurată, fenomenele care se pro- 
duc în biostructură, modul de funcţionare a diferitelor mecanisme cu- 
prinse în ea, precum și legile cărora li se supun toate manifestările amin- 
tite (Macovschi 1969, p. 71—74; 1972, p. 50—53). 

TRANSMISIUNEA SINAPTICĂ 


EUGEN A. PORA 


Cuvintul sinapsă a fost introdus în fiziologie de Sherrington 
(1897) pentru a marca punctele de legătură a terminaţiei nervilor cu alte 
terminațiuni nervoase sau cu celulele unor organe inervate. La 1844 
Claude Bernard a arătat efectul curarei asupra joncţiunii nervu- 
lui cu mușchiul striat, iar la 1862 Rouget dă numele de placă mo- 
toare acestei joncțiuni. 

La 1880 Ramon y Cajal arată că în structura sistemului ner- 
vos central, neuronii (denumiți ca atare abia în 1891 de Waldayer) 
se pun în legătură unii cu alţii prin contiguitate şi nu prin continuitatea 
neurofibrilelor cum susținea Apathy. 

Sinapsa este deci felul de joncțiune între neuroni sau între aceştia 
şi organele terminale (efectoare). Ea poate fi: 

— neuro-neurală: în interiorul sistemului nervos central, în ganglio- 
nii simpatici şi parasimpatici; 

— neuro-terminală: (efectoare) în organele somatice, vegetative şi 
organele de simţ. 

După substanţa care se eliberează la capătul axonic al nervilor, 
Dale, în 1933, clasifică nervii care ajung la sinapse, în: nervi choliner- 
gici, care eliberează acetilcholină (Acy) şi nervi adrenergici, care elibe- 
rează noradrenalină (NA). 

Celulele sau terminaţiunile nervoase cu care se pun în legătură ner- 
vii cholinergici sînt receptivi la acetilcholină (fie prin eliberarea ei la 
capătul nervului, fie prin aplicarea acetilcholinei direct pe aceste ter- 
minaţiuni sau celule) şi se numesc organe terminale cholinoceptive. 

Celulele sau terminaţiunile nervoase cu care se pun în legătură 
nervii adrenergici sînt receptivi la adrenalină şi noradrenalină (fie prin 
eliberarea acestor substanțe la capătul nervului, fie prin aplicarea lor 
direct pe aceste terminațiuni sau celule) și se numesc organe terminaie 
(nor-) adrenoceptive (fig. 1). 

Distribuţia fibrelor nervoase cholinergice sau adrenergice, cit şi a 
sinapselor cholinoceptive sau (nor-) adrenoceptive este destul de variată 
în organism şi în unele cazuri, pentru aceiași nervi sau sinapse, variază 
cu specia considerată. 

În general, toate sinapsele din interiorul sistemului nervos central: 
parasimpatic şi simpatic, sînt cholinergice, pe cînd sinapsele terminale 
din organele vegetative simpatice sînt adrenergice (fig. 2). 

CHOLINERGIC CHOLINOCEPTIV 
răspuns la eliberarea sau aplicarea 


producere, depozitare și eliberare de Acy. (e Acy. 

.———SG celulă efectoare 


fibră nervoasă 


celulă efectoare 


producere, depozitare şi eliherare de Wa. răspuns la eliberarea sau aplicarea 
e ia. 
ADRENERGIC ADRENOCEPTIV 


Fig. 1. Cele două tipuri de fibre nervoase, una funcţionează cu acetilcholină 
(Acy), alta cu noradrenalină (Na). (d. Florey). 


Nervii cholinergici pot fi excitatori sau inhibitori (+ pentru mușchii 
îlexori şi — pentru extensorii braţului, v. fig. 2); tot astfel nervii adrener- 
gici pot fi excitatori sau inhibitori (+ pentru vasomotricitatea renală, 
intestinală, splenică şi — pentru vasele coronariene sau musculare). 

Calitatea de excitator sau de inhibitor a unei sinapse depinde de 
fenomene de depolarizare sau de polarizare a organului terminal. Deci, 
nu natura cholinergică sau adrenergică a nervilor determină răspunsul 
de excitație sau de inhibiție a organului terminal, ci felul de reacţie 
electrică al acestuia la acţiunea mediatorului, adică starea de polariza- 
ție sau de depolarizaţie a receptorului sinaptic. 

In 1921 Loewi a arătat existența unui mecanism chimic de trans- 
misie a influxului nervos la inima de broască. Celebra lui experienţă 
făcută pe două inimi irigate artificial, astfel ca lichidul care scălda 
inima A, să fie apoi condus la inima B, a arătat că excitarea nervului 
vag al inimii A (care eliberează Acy) opreşte şi contracțiile inimii B după 
citeva secunde, timp în care lichidul ieşit din inima A ajungea la inima B 
(fig. 3). Mesagerul chimic a fost identificat ca şi acetilcholină. Nu peste 
mult timp Cannon a arătat existența unui mecanism asemănător şi 
peniru nervii simpatici, mesagerul fiind numit simpatină, o substanţă 
care a fost ulterior identificată cu noradrenalina, ce provine din demeti- 
larea adrenalinei: 


qH OH 
—0H —OH 
Adrenalină: | (demetilare) | Noradrenalină 
HCOII ”  HCOH 
NCH, HH 

Fig. 2. Distribuţia fibrelor cu sinapse cu acetilcolină şi cu noradrenalină, între 
sistemul nervos central şi periferie (orig.). 


Fig. 3. Experienţa lui Loewi. Excitarea nervului vag al inimii A, eliberează 
Acy, care condusă prin tubul T la inima B, produce oprirea acesteia din 
urmă (D. Rybak). 


Date fiind toate aceste premise să încercăm acum să înțelegem cum 
se face transmisia influxu a axonului, fie la 
o terminațiune anul termi- 
ctor (sinapsă terminală). 

Cred că este necesar să pornim de la natura influxului nervos. 

Se ştie că între exteriorul și interiorul nervului (ca şi a oricărei 
membrane vii) există o diferenţă de potenţial (D.P.) de circa 80 mV, 
Care se datorește unei stări de polarizaţie a membranei și se numeşte 
curent de repaus (C.R.). Această stare de polarizare se poate măsura la 
în voltmetru electronic (fig. 4) numai cînd unul din electrozii acestuia 
pătrunde prin membrană în interiorul nervului (fig. 4. B) sau prin orice 
membrană. 

Pentru diferitele membrane valoarea D.P. variază între 60 şi 100 mV, 
dar pentru acelaşi nerv de la aceeaşi specie de animal, valoarea C.R. este 
constantă. 

Membrana nervului are o grosime de circa 50—100 Å şi dispune de 
proprietăți dializante, adică prin ea pot trece în ambele sensuri numai 
apa şi ionii minerali dar nu pot trece ionii macromoleculari proteici. Din 

cauza acestei structuri, între lichidele ce despart o membrană se rea- 
lizează un aşa-numit echilibru Donnan (fig. 5) în care se stabileşte o ega- 
litate de valori între produsul ionilor difuzibili de o parte și de alta a 
membranei. Dar, ca urmare a difuzibilităţii diferite, cantitățile de ioni 
mobili (şi deci sarcinile electrice totale ale acestora) nu sînt egale de o 
parte şi alta a membranei (v. fig. 5, iniţial şi final). 

Fig. 5. Stabilirea echilibrului Donnan printr-o membrană a cărei pori nu 
permit decît trecerea moleculelor mici; stadiul inițial şi final al proce- 
sului (orig.). 


Analizele chimice arată că la exteriorul membranei nervului se gă- 
seşte mai mult sodiu (Nat) şi clor (C17), iar în interiorul său mai mult 
potasiu (Kt) (fig. 6, I). Ca valori între exterior și interior este o diferență 
de ioni de 116,5 mEq/ltr care dă o diferență de potențial de —80 mV. 
O astfel de diferență de compoziție se menține grație unui mecanism 
special numit pompa de sodiu (fig. 6,11). Ca urmare a diferențelor can- 

Fig. 6. Explicația diferenței de potențial a membranei prin pompa ionică (I); 
funcționarea acestei pompe în repaus (II) şi în timpul excitației, III (orig.). 

Fig. 7. Distribuţia sarcinilor electrice în lungul axonului, în repaus (1) 

şi în locul excitaţiei (2), a trecerii aglomerărilor cationice în lungul 

nervului (3) pînă la terminația axonică, unde apare acetilcolina (4-Acy) 
(orig.). 


titative de sodiu mai mult la ex- 
terior şi de potasiu, mai mult la 
interior, este tendinţa ca sodiul să 
pătrundă spre interior iar potasiul 
să iasă spre exterior. Dar în struc- 
tura membranei există o substan- 
tă denumită convenţional „XX“, ca- 
re se unește cu sodiul venit de la 
exterior și îl antrenează din nou 
spre exterior, eliberindu-se, ca 
apoi să se unească cu potasiul ve- 
nit din interior şi să îl antreneze 
şi pe acesta din nou spre interior 
(fig. 6, II). Aceste circuite conti- 
nui se realizează graţie unei ener- 
gii furnizate mereu de ATP din 
interiorul nervului (sau celulei). 
Pompa de sodiu încetează în mo- 
mentul morţii celulare (sau a ner- 
vului), adică atunci cînd nu mai 
există sursa de energie care să o 
întrețină. 


Fig. 8. Ramificaţiile axonice de la 
3 neuroni motori (orig.). 


Dendrite 


Fig. 9. Funcționarea sinapselor. A=un motoneuron din măduva spinării de 
şobolan; b.t.a.=butoni terminali axonici pe corpul celulei nervoase; N=nu- 
cleu. (Pe suprafața unei celule de circa 10000 microni pătraţi sînt peste 
2000 de butoni), B=porţiune din A; C=porţiune din B; m.g.=—membrana 
glială; n.fî.—neurofibrile; i.n.f.=inel de neurofibrile cu mt=mitocondrii; 
v.a.= vezicule cu acetilcolină; D=porţiune din C; m.pr.s. — membrana presi- 
naptică prin care se deschid, prin pinocitoză v.a. în spaţiul sinaptic (s,s.); 
mM.ps.s.= membrana postsinaptic A 7 

Fig. 10. Mecanismul de acțiune al Acy. A=elibcrarea moleculelor de 

Acy în spaţiul sinaptic unde există şi colinesterază (ChE). Moleculele 

de Acy au receptori specifici în membrana postsinaptică, de unde se 

formează o nouă undă de depolarizare (linia în zig-zag în sensul să- 

geții). B=implantarea moleculei de Acy în receptor; C=desfacerea Acy 

în colină şi acid acetic de către ChE.; D=succesiunea proceselor sinap- 
tice în spaţiul sinaptic (orig.). 


Această explicaţie datorită lui Hodgkin (1949) este în realitate 
mult mai complexă. Dar, în esenţă, cele două mişcări de ioni sînt legate 
între ele; migraţia sodiului necesită şi recuperarea simultană a potasiului, 
astfel că fluxul de sodiu este contrabalansat de fluxul de potasiu, fiecare 
din locul unde este mai mult înspre același loc unde este mai mult. 
Această ipoteză a fost confirmată mai ales prin calcule de potenţial, de 
către Eccles (1957). 

Diferenţa de potenţial a membranei este deci datorită, pe de o parte 
echilibrului Donnan, pe de altă parte pompei de sodiu. 

În timpul unei excitaţii, adică a ajungerii unei unde de depolariza- 
ție, se produc modificări ale permeabilității membranei şi în consecință 
în nerv (sau celulă) pătrunde deodată o cantitate mare de ioni de sodiu 

Fig. 11. Structura plăcii motoare. A=secţiune la locul de terminare 
al axonului pe fibra musculară. B=secțiunca A—B din A; axopl.= 
=axoplasmă ncurală; sarcopl.=sarcoplasmă musculară; mit.ax. şi 
mjt. sarc.=mitocondrii axoplasmatice şi sarcoplasmatice; C=forma 
aparatului subneural cu pliuri sinaptice în care se găseşte Ch.E. 


` (colinesterază) (d. Herman & Cier). 
62 


şi ies la exterior o cantitate mare de ioni de potasiu (fig. 6, III), feno- 
men de dezechilibru ionic care provoacă o modificare de metabolism 
(se intensifică fenomenele de catabolism) şi apare o nouă cantitate de 
energie cu ajutorul căreia pompa de sodiu ajunge să restabilească sta- 
rea inițială a diferenţei de potenţial. 

Știind că influxul nervos este o undă de depolarizare-polarizare, 
care se propagă în lungul nervului pînă la virfurile cele mai fine ale 
axonului (fig. 7), unde ea declanșează fenomenul de excitare, s-a căutat 
să se înţeleagă cum trece acest influx de la un nerv la altul prin sinapsă. 

Polarizaţia neuronului este un fenomen electric dat de cantitatea de 
ioni ce există de o parte şi alta a membranei. Pe măsură ce axonul se 
divide în ramuri tot mai fine (fig. 8) scade şi intensitatea stării de polari- 
zaţie, care este suficientă să determine la terminaţiunea acestora feno- 
menele biochimice care duc la eliberarea mediatorului chimic: actilcho- 
lina sau noradrenalina. 

Excitaţia este propriu-zis o aglomerare de ioni pozitivi la punctul 
excitat (v. fig. 4) care, sub forma unei unde densă de ioni şi rărită de 
ioni în vecinătate (v. fig. 7), înaintează din aproape în aproape pînă la 
terminaţiunea fibrei nervoase. Încărcătura de cationi determină la capă- 
tul fibrei eliberarea mediatorului. Mecanismul acestei eliberări este ceva 
mai complicat şi altfel în cazul fibrelor cholinergice sau a celor adre- 
nergice. 

La fibrele cholinergice terminaţiunile axonice au formă de butoni 
şi se găsesc pe tot corpul unui alt neuron (fig. 9, A) sau. în contact cu 
unele ramificații ale terminaţiunilor dendritice. 

Butonii corespund cu capătul terminal al unei ramificații axonice 
şi în interiorul lor ajung neurofibrile ce se termină într-un mănunchi 
spiral în mijlocul căruia se găsesc cîteva mitocondrii (fig. 9, C), iar în 
spaţiul protoplasmatic sînt numeroase vezicule cu acetilcholină (v.a.). În 
urma unui influx nervos, adică a unei unde de polarizare-depolarizare, 
aceste vezicule migrează spre peretele terminal al butonului (membrana 
presinaptică) şi deschizîndu-se prin aceasta în spațiul sinaptic (s.s.) 
(fig. 9, D) eliberează aici moleculele de acetilcholină (fig. 10, A). Acestea 
sînt rii i entru Ac în_peretele 
membranei postsinaptiee—~nr. î unea polară între 
Acy şi receptor” (fig. 10,B) o nouă undă de polarizaţie-depolarizaţie, care 
se va transmite mai departe în lungul dendritului. Numărul veziculelor 


cu Acy care së i intensitatea influxu- 
lui nervbs. În acest spațiu se găseşte şi enzima cholinesteraza (Ch. E) 
care, acționind asupra moleculelor de Acy ca u fost fixate de re- 


ceptori, le demolează în acid acetic şi cholinä (fig 10, C) şi astfel acțiu- 
nea de excitație la nivelul sinapsei încetează. 

Acţiunea Ch. E este refăcută în butonul axonic de cholin- 
acetilaza (Ch. A) astfel căprocesul dintre Acy şi produşii de desfacere 
este următorul: 


acetil co- _(eholin acetilază) 


cholina+ Acy+coenzima A. 


: ZI 
enzima A ” (cholinesteraza) = 

Fig. 12. Fenomenele care au loc la nivelul plăcii motoare. În urmă- 

rirea lor numerică: l=unda de depolarizaţie axonică; 2=precursorii 

noradrenalinei vin din sînge; 3=se formează moleculele de NA care 

acţionează asupra receptorilor celulei musculare netede (4 şi 5). O 

parte a NA se oxidează (6) şi reintră în circulaţie, o parte de NA 

intră ca atare (7). Acest fenomen se poate petrece şi în celula mus- 
culară (8) (orig.). 


Transmisiunea influxului nervos la muşchi se face prin intermediul 


plăcii motoare care este o formaţiune speetată ce se găseşte la suprafaţa 
işchiului striat (fig. 11, A) fiind alcătuită dintr-o porţiune de origine 


axoplasmatică şi una de origine sarcoplasmatică. Spre exteriog este în- 
velită de membrana tecii Schwan, iar fă interior axoplasma neuronului 
alcătuieşte un amestec de neuro-fjbrile, mitocondrii axonice şi cito- 
plasmă, care spre” partea bazală are un aşa-numit „aparat subneural“ 
(fig. 11-A, B, C) alcătuit din pliuri multiple în care se găseşte Ch. E., 
careanihitează-repede_ acțiunea Acy ce se eliberează la partea inferioară 
a pliurilor şi îşi exercită acțiunea asupra miatibrilelor musculare pe care 
le .gepolarizează, modifică astfel permeabilitatea lor şi pătrunzînd de la 
exterior o cantitate de ioni, provoacă starea de contracție. Acţiunea Acy 
este însă imediat anihilată de intervenția Ch. E., carc desface Acy ră- 
masă în cholină şi coenzima A. În acest fel, o nouă descărcare de Acy 

venită de la o nouă undă de polarizare-depolarizare prin axon, poate de- 
termina o nouă contracție miofibrilară. 

Cu cit distrugerea Acy de către Ch. E. este mai rapidă, cu atît se 
pot repeta mai numeroase excitaţii pe unitatea de timp. 

Astăzi ştim că există mai multe feluri de Ch. E. a căror activitate 
enzimatică poate fi mai înceată (la mușchii roșii).sau mai rapidă (la 
mușchii insectelor). Ca urmare, unii mușchi pot primi maximum cîteva 
zeci de influxuri pe secundă, pe cînd alții pot primi pînă la 700—800 in- 
fluxuri pe secundă (la ţînţar). 

Se cunosc substanțe chimice care pot bloca acțiunea enzimatică a 
Ch. E. (eserina); ca urmare un mușchi în prezenţa lor rămîne într-o con- 
tinuă contractură, deoarece Acy neputind fi anihilată prin desfacere, 
acţiunea ei rămîne continuă asupra receptorului şi mușchiului. Frec- 
venţa excitaţiilor ce pot fi primite de un muşchi depinde, prin urmare, 
de viteza cu care Ch. E. poate desface Acy şi nu de un alt factor. 

Transmisia influxului nervos prin fibrele nervoase simpatice, cu 
toate că principial se face prin acelaşi mecanism, ca şi în cazul fibrelor 
cholinergice există totuşi cîteva deosebiri esenţiale între cele două pro- 
cese. 

La capătul fibrei simpatice se eliberează noradrenalină, care se sin- 
tetizează în momentul venirii influxului nervos (unda de polarizație-de- 
polarizaţie) pe seama unor precursori de catecolamine ce vin din sînge 
(fig. 12, 1, 2); NA (noradrenalina) se elimină prin membrana presinap- 
tică în spaţiul sinaptic şi ajunge la receptorii (3) (4) fibrei musculare 
netede unde, situîndu-se în dreptul grupărilor polare, declanșează o 
nouă undă de depolarizaţie care înaintează apoi în lungul fibrei muscu- 
lare (5). O altă parte a NA se înapoiază în axonul simpatic (6) unde se 
oxidează, se desface în părţile componente și reajunge în sînge; o altă 
parte a NA intră în sarcoplasma fibrei musculare unde se oxidează, iar 
părţile componente desfăcute reajung în singe (8); în sfîrşit, o altă parte 
de NA ajunge direct în sînge (7). Procesul esenţial este însă fixarea NA 
pe receptorul său specific, producerea unei unde de depolarizaţie şi ajun- 
gerea acesteia la miofibrile pe care le pune în stare de contracție (5). 

Producerea de NA se face mai încet decît sinteza de Acy, iar elibera- 
rea ei în spaţiul sinaptic provoacă şi o „curgere“ a NA spre alte fibre 
musculare netede. Acest proces se face destul de încet (fig. 13, A) şi în 
funcţie de timpul cînd NA atinge fibrele musculare netede acestea se 
contractă pe rînd, astfel că secusa mușchiului neted este foarte înceată 
(fig. 13, B). În acest timp, NA se oxidează pe rînd și fibrele musculare 
netede scapă tot pe rînd de fixarea NA pe receptori şi deci de starea 
lor de contracție. 

Noradrenalina (NA) se formează la terminaţiunea axonică a fibrei 
simpatice pe seama tirosinei—Dopa (=—dihidroxifenilalanina) —Dopa- 
mina (=dihidroxifenilamina) —noradrenalina. Aceasta din urmă, jucînd 
și rolul de control al întregului lanț de mai sus (fig. 14) şi prin influenţe 
de tip feed-back controlind producerea substanţei (NA) pentru a fi în 
cantitate proporțională cu intensitatea influxului nervos aferent. O parte 
din NA eliberată în spaţiul sinaptic acţionează asupra receptorilor fibrei 
musculare netede (4), o parte se varsă în sînge (7), o altă parte reintră 
în fibra nervoasă sub formă liberă și cu ajutorul energiei furnizate de 

Fig. 13. Axonul unei celule simpatice (A.s.) se ramifică puţin pe o pă- 
tură de fibre musculare netede (f.m.n.), eliberînd la capătul fibrelor 
adrenalina care difuzează treptat în jur (1, 2, 3, 4, 5) făcînd să se con- 
tracte pe rînd tot mai multe fibre musculare netede. Pe secusa muş- 
chiului neted (S.m.n.) se văd momentele în timp ale procesului de ex- 
citare treptat (1, 2, 3, 4, 5). Pe măsură ce adrenalina se oxidează, își 
pierde efectul excitator şi mușchiul revine treptat (6, 7, 8, 9, 10, 11) 
spre norma! (orig.) 


mitocondrii se oxidează în produşi de catabolism care se varsă în sînge 
(6). Un fenomen asemănător se produce şi în fibra musculară (8). 

Ca urmare a acestor structuri și funcțiuni transmisiunea sinaptică 
este unidirecționată, de la terminația axonică la cea dendritică sau la 
organul terminal. Din cauză că transmisiunea se face prin intermediul 
unui mediator chimic care se secretă, difuzează de la membrana presi- 
naptică la cea postsinaptică, fenomenul are nevoie de un anumit timp, 
care se evaluează la 0,7 milisecunde la sinapsa acetilcholinică. Ca ur- 
mare, într-un lanţ de neuroni, timpul dintre momentul excitaţiei şi mo- 
mentul răspunsului este dat de: 

1) viteza influxului nervos prin nerv (80 m/sec la fibrele parasim- 
patice şi 120 m/sec la fibrele motoare); 

2) lungimea fibrelor respective; 
3) numărul de sinapse prin care trece influxul nervos. 


Trecerea influxului nervos prin sinapsă se face cu o anumită chel- 
tuială de energie. Anoxia inhibă viteza de transmisie, iar anumite sub- 
stanțe (anestezicele) opresc de tot această transmisie. De asemenea, se 
ştie că sinapsele obosesc, pe cînd nervii sînt practic neobosibili. 

Curara, nicotina etc. se combină cu receptorii postsinaptici şi astfel 
blochează trecerea acetilcholinei şi depolarizarea dendritului sau a muş- 
chiului striat. Atropina ia locul Acy pe receptor. 


Se cunosc azi şi alți mediatori chimici în sistemul nervos central: 
dopamina, serotonina, histamina, glutamatul, acidul gamma-aminobutiric 
(GABA), acesta din urmă fiind prezent mai ales în sinapsele inhibitoare. 

Fig. 14. Fenomene care au loc la nivelul plăcii motoare 

pentru a înțelege sinteza noradrenalinei (NA) și a procese- 

lor de oxidare care au loc în axon şi în celula musculară 
netedă (orig.). 

Fig. 15. Butoni axonici pe un motoneuron (d. Herman &Cier). 


Este pus în evidenţă faptul că o celulă nervoasă primeşte pe corpul 
ei şi pe dendrite, foarte multe terminaţiuni axonice (fig. 15) fiindcă ex- 
citaţia prin depolarizare necesită un aflux mai mare de „cuante“ de 
Acy, care determină o pătrundere în membrana postsinaptică a ionilor 
de Na? (fig. 16), astfel că se poate înregistra un potenţial de acțiune cu 
o valoare de —70 mV, care creează în imediata apropiere a receptorilor 
pentru Acy o zonă liberă de ioni, (depolarizată) în care vin din aproape 
în aproape ioni din zonele vecine și acest fenomen nu este decit influxul 
nervos (v. fig. 7). 

Acetilcholina se găseşte în veziculele sinaptice sub formă de mole- 
cule de Acy (cam 3 000 mol într-o veziculă). De numărul celor eliberate 
în spaţiul sinaptic depinde natura excitatorie sau inhibitorie a sinapsei. 
Cînd descărcările de cuante de Acy sînt slabe, se produce o ieşire de 
K+ şi Cl” spre exterior şi o hiperpolarizaţie de circa 10—20 mV, care 
împiedică formarea unei unde de depolarizaţie şi deci nu se face tirans- 
misia influxului nervos. Acesta este mecanismul sinapselor inhibitorii 
(fig. 16). 

Toate fenomenele electrice ce se înregistrează în lungul nervilor şi 
la nivelul sinapselor, se datoresc întotdeauna unor migraţiuni de ioni 
provocate de modificarea permeabilității membranelor în urma acțiunii 
mediatorului, care fixîndu-se de receptor schimbă repartiția ionică și 
astfel produce modificarea permeabilităţii şi, ca urmare, apar biocurenţi 
noi care se înregistrează sub formă de depolarizaţie, hiperpolarizaţie etc. 

În esenţă, terminaţiunile axonice sînt efectorii transmisiunii media- 
torului şi, prin el, a influxului nervos spre dendrite; acestea constituie 
receptorul influxului nervos care e dus la celula nervoasă, de unde prin 
axonul acestuia, care este conductorul influxului nervos, la terminaţiu- 
nile axonice, ce din nou constituie efectorii transmisiunii (fig. 17). 

Unda de polarizaţie-depolarizaţie care alunecă în lungul axonului 
poate fi mai puternică sau mai slabă. În funcţie de această valoare se 
fac descărcările de vezicule sinaptice, deci de cuante de Acy. În mod 
normal se consideră că slabele descărcări de cuante de acetilcholină în 

Fig. 16. Procesul de hiperpolarizare a nervului care duce la inhibiția (în 

ordinea cifrelor) şi cel de depolarizare, care duce la excitația (în ordinea 

cifrelor) fibrei nervoase, la nivelul membranei postsinaptice (m. postsin.); 

m. presin.= membrana presinaptică. Jos: diferențele de potențial ale mem- 
branei postsinaptice (orig.). 

Fig. 17. Felul cum se transmite in- 
fluxul nervos într-un lanţ de neu- 
Depolarizare roni (d. Herman & Cier). 


spaţiul sinaptic menţin tonusul 
Ercifale muscular. 
lahibitie După cum vedem mecanis- 
E #Hiıperpolarızare mul transmisiunii sinaptice a 
fost descifrat destul de mulţu- 
mitor, grație ultimilor cercetări 
cu electronomicroscopie de 
atomi marcați, de microinjec- 
ţia în însăși teaca nervilor (gi- 
ganţi de la Sepie), de puncții 
fine în placa motoare a sub- 
stanțelor de contrast, a micro- 
scopiei fluorescente etc. 

În volumul „Chemical 
transmission of nerve impul- 
ses“ editat în 1975 de prof. 
Z. M. Bacq cu ocazia tre- 
cerii a 50 de ani de la descope- 
rirea de către Dale şi şcoa- 
la sa a acestui fenomen pe 
atunci abia schițat ca idee, as- 
tăzi transmisiunea influxului 
nervos prin intermediul media- 
torilor este apreciată ca avînd 
acelaşi mecanism la toate sinap- 
sele, cu toate că mediatorul 
poate varia, cu toate că unele 
sinapse sînt excitatorii iar alte- 
le inhibitorii etc. 

III 


PROCESUL DE FOTOSINTEZĂ 


ANA FABIAN 


Sfera noţiunii de fotosinteză a ajuns astăzi poate una din cele mai 
încărcate dintre toate cele cu care operează cultura omului contempo- 
ran, astfel încît, fără orice grandomanie sau grandilocvenţă, sîntem siliţi 
să uzăm adesea de superlative pentru a-i defini conținutul și semnifi- 
caţia, pentru a-i sublinia unicitatea şi grandoarea pe Pămînt. Previziu- 
nile multora dintre ilustrele nume de savanţi contemporani anunță că, 
în cadrul revoluţiei pe care o va marca biologia în ultimele decenii ale 
secolului nostru, cu amploare mai mare decit spectaculoasele succese ale 
fizicii din pragul secolului XX, descifrarea mecanismului intim al foto- 
sintezei și posibilitatea de a-l reproduce la scară industrială se speră să 
revoluționeze mai profund viața omenirii şi să-i aducă beneficii mai mari 
decit i-a adus descoperirea energiei atomice. 

Fotosinteza poate fi considerată ca cel mai important proces biolo- 
gic care se extinde pe aproape întreaga scară filogenetică, de la Alge 
pînă la Antofite, plus un grup restrins de Bacterii, ca un proces funda- 
mental al vieţii, fără de care nu ar putea exista însăşi viața pe Pămînt. 
deoarece fotosinteza (împreună cu chemosinteza, mult mai neînsemnată 
însă cantitativ) furnizează sistemelor vii scheletul de carbor pentru mo- 
Jecula organică, find singurele viețuitoare capabile de sir ad singurele viețuitoare capabile de sinteza unei mo- 
lecule organice din compuși minerali, ceea ce se defineşte prin noțiunea 

î 


de autotrofie. Cu alte cuvinte, urnizează nu numai autotro- 
felor Substănţele organice primare plastice, constitutive ale materiei vii, 


precum şi substratul catabolic, energetic, ci indirect, prin ierbivore şi 
ceilalți consumatori din lanțul trofic, asigură tuturor vieţuitoarelor în- 
tregul necesar în alimente organice. Celulele frunzelor verzi au putut 
atinge performanța unei serii mai bogate de sinteze decît toate organele 
unui animal superior luate împreună. Toate moleculele organice, produse 
astăzi în lume provin, în final, din fotosinteză. Ideea este exprimată, cu 
o simplitate plină de &leganţă şi foarte cuprinzătoare, de Timiria- 
zev: „Raza de soare care a căzut cîndva, în vară, pe o frunză verde 
licăreşte undeva în creierul nostru acum, în scînteia gîndirii de azi“. 

Se apreciază că totalitatea plantelor fotosintetizante actuale, teres- 


tre şi acvatice, incorporează anual 175_ miliarde tone de CO, în circa 

Fig. 1. Ciclul carbonului în natură, evidențiind rolul primordial al fotosintezei 
(după Binet-Brunel, modificat). 


3X 101! tone de substanță organică. De asemenea, rezervele de combus- 
tibil fosil şi materia brută de care depinde decisiv tehnologia modernă 
sînt integral produşi ai fotosintezei din erele geologice străbune (din pa- 
leozoic pînă în terțiar). De aici rezultă bine conturat rolul fotosintezei 
în întreaga zestre chimică a Pămîntului. Faptul că heterotrofele sînt tri- 
butare autotrofelor şi că plantele se situează la baza schimbului de ma- 
terie de pe Pămînt, rezultă foarte bine din analiza ciclului carbonului pe 
planeta noastră (fig. 1). 

Alături de compuşii organici, un alt produs al fotosintezei clorofi- 
liene este oxigenul molecular, procesul de fotosinteză fiind, şi în această 
privinţă, un unicat — singurul proces biologic furnizor de oxigen mole- 
cular în atmosfera terestră, prin ceea ce se asigură aerobioza, cea mai 
eficientă modalitate catabolică. În însăși evoluţia vieții pe Pămînt, apa- 
riția fotosintezei clorofiliene a condiţionat progresul de la anaerobioză la 
aerobioză. 

Calculele stoichiometrice estimează că, la 1 tonă CO, asimilat prin 
fotosinteză, se degajă 2,7 _ tone O, liber, deci la cele 175 miliarde tone 
de CO, asimilat anual pe întreg globul terestru, s-ar degaja 460 mi- 
liarde tone Op >o 

Sinteza moleculelor organice prin fotosinteză trebuie privită şi prin 
prisma aspectului său energetic: celula, ca sistem deschis, în conformi- 
tate cu cel de-al II-lea principiu termodinamic, necesită, pentru reacțiile 
sale de sinteză endergonă, un aport exogen de energie liberă. Astfel, 


pici molecule, cu_slaS continut energetic, sînt extrase din mediu, con- 
centrate în interiorul celulelor şi din ele se vor sintetiza molecule mari, 
bogate în energie, cu un grad superior de ordonare à atomitor, adică în 
molecule care conțin mar butina entropie- PFIN UrmăTe, procesul de foto- 
sinteză implică descreşterea entropiei, în deplină concordanță cu faptul 


că însăşi viața implică descreşterea entropiei (măsura cantitativă a dez- 

ordinii); fiinţa vie se menţine la un nivel de ordine foarte ridicat, prin 
schimbul permanent de energie cu mediul său ambiant; prin aceasta, 
organismele vii se opun tendinței generale spre nivelare energetică din 
sistemele închise (care nu au schimb de substanţă şi energie cu exte- 
rioru]). 

Din acest punct de vedere, fotosinteza este una dintre cele mai fasci- 
nante realizări ale evoluţiei biologice pe Pămînt, unicul proces biologic 
prin intermediul căruia planeta noastră se îmbogățește cu energia ra- 
diantă extraterestră, care rovine de la Soare, practic cel mai abundent 
izvor de energie liberă de care dispune Pămintul. Energia solară captu- 
rată de molecula de clorofilă este restitūită apoi în etape şi reprezintă 


intreaga energie necesară pentru forma biGlogică de mișcare a materiei, 
pentru viaţă. Timiriazev a intuit şi a exprimat metaforic această impor- 
tanţă cosmică a fotosintezei: „frunza este Prometeul zilelor noastre, care 
fură lumina de la soare“. Celula fotosintetizântă dispune de mecanisme 
care o fac aptă,să convertească această energie radiantă în energie chi- 
mică*potenţială, respectiv energia înmagazinată în legăturile fosforice 
măcroergice, pe care le întîlnim cel mai “frecvent în molecula de ATP, 
în care ô astfel de legătură posedă 8—10 kcal]. Calculele afirmă că, anual, 
fotosintetizantele numai din lanurile de cereale înmagazinează din ener- 
gia solară un total de 2—3xX10!7 kcal, din care omul utilizează sub formă 
de alimente aproximativ 2—3X 10!5 kcal anual. 

Dacă punem în cumpănă cu fotosinteza şi alte procese fotochimice 
care există în natură (în domeniul biotic şi abiotic), importanţa ei capi- 
tală pentru viaţă devine şi mai proeminentă. În văzul animalelor şi foto- 
morfozele mult studiate în ultima vreme, radiaţiile luminoase au func- 
ţia pur şi simplu de declanşare a proceselor, pe cînd în fotosinteză, se 
angajeăză stoichiometric — ca un substrat — în ecuația chimică fun- 
damentală (legea echivalenţilor fotochimici a lui Einstein). În do- 
meniul abiotic, energia radiaţiilor solare produce stări mult mai bogate 
în energie decît prin fotosinteză (ionizările şi formarea ozonului în stra- 
turile mijlocii şi exterioare ale atmosferei terestre; evaporarea apei); 
aceste procese, însă, în general nu au nici o utilitate, sau utilitatea lor 
este numai indirect accesibilă vieţuitoarelor. 

Specializarea adecvată a celulei vegetale, dobiîndită în cursul evo- 
luției vieţii pe Pămînt, constă în prezența moleculei de clorofilă şi a 
structurilor particulare care o adăpostesc. Semnificaţia biologică de prim 
ordin a clorofilei a fost exprimată cu o intuiție genială de Darwin 
într-o scrisoare către bunul său amic Timiriazev: „clorofila este poate 
cea mai interesantă dintre substanţele organice de pe Pămint* 77 

Rezultă, deci, că celulele fotosintelizantelor sînt uzine vii care 
transformă nu numai cantită . anțe, ci sînt şi nişte mi- 
nunate convertizoare de energie, mijlocind în natură un trafic de sub- 
stanțe şi energie de un mare dinamism. Ele au condiționat şi au dat un 
nôu impuls evoluției vieţii pe globul terestru, într-un moment de dra- 
matică ameninţare cu pieirea a heterotrofelor cărora li se împuțina 
hrana organică din oceanul planetar primar. Apariţia acelor sisteme 
celulare care au reuşit, prin adaptare, să devină capabile să folosească 


CO, care provenea ca deşeu din fermentaţiile vieţuitoarelor primitive 
anaerobe, a dus la instalarea autotrofiei şi astfel s-a putut regenera sub- 
„a Gus la instalarea autoi el ŞI a 

stanța organică pe cale de epuizare; iar cînd autotrofia a devenit foto- 
autotrofie de tip clorofilian, cu eliberare de oxigen molecular, prin care 
s-a schimbat compoziția atmosferei străbune, s-a putut instala aerobioza, 
care procură celulei o mai mare cantitate de energie decit anaerobioza 
singura posibilă încă în atmosfera puternic reducătoare în perioada ar- 
haică a Pămîntului. 

Dacă mai luăm în considerare cîteva premise: 

— că pentru latura contrară anabolismului, pentru catabolismul ei, 
planta utilizează din substanţele pe care”le-a sintetizat ea însăși; 

— că schimburile de gaze în cele două procese sînt, reciproc, unul 
reversul celuilalt şi 

— că produșii de asimilaţie sînt ulterior degradaţi în cursul respi- 
raţiei, prin ceea ce se eliberează treptat, prin activitatea enzimatică au- 
toreglată în celulă, energia lor chimică intrinsecă —, atunci înțelegem 
că plantele cu clorofilă reprezintă acel mecanism universal în care se 
cuplează un ciclu de convertire a energiei prin cele două procese înter- 
corelate — fotosinteza și respirația — cu un gigantic ciclu chimic, în 


care CO, şi H înt convertite în substanţă organică şi oxigen, iar 
acestea, din nou în CO, şi „constituind împreună pirgehiă unuta din 


uriaşele echilibre naturale; cuplind cele două procese fiziologice finda- 
metale, plantele "cu rtorofilă desăvirşesc importante circuite a două 
din principalele elemente biogene — al carbonului şi al oxigenului — 


în natură. - = 
+ 
* * 


De la descoperirea procesului de fotosinteză — al cărei bicentenar 
s-a împlinit acum cîțiva ani —, strădaniile pentru a-l studia şi a-l cu- 
noaşte şi-au deplasat succesiv centrul de greutate de pe o problemă pe 
alta, în funcţie de mentalitatea ştiinţifică a epocii, dar mai ales, de pro- 
gresele ştiinţelor auxiliare biologiei și de progresele tehnicilor de in- 
vestigație. 

Secolul XVIII şi prima jumătate a secolului XIX — epoca naşterii 
fiziologiei experimentale moderne — se limitează la fenomenele exte- 
rioare, manifeste, ale procesului; s-au precizat schimburile gazoase care-l 
caracterizează, căile prin care se realizează, fenomenele și legile fizice 
care le guvernează, precum şi factorii care îl influenţează. Progresele 
chimiei permit, curînd după aceasta, elaborarea ecuaţiei sumare a fo- 
tosintezei şi primele ipoteze asupra mersului ei; astfel, în ultimele de- 
cenii ale secolului trecut se lansează ideea despre sinteza aldehidei for- 
mice şi despre clivarea moleculei de CO, din care se eliberează oxige- 
nul molecular; ambele ipoteze au fost, după cum ştim, infirmate demult. 

Pe plan ideativ, teoria evoluționistă îşi găsește adepţi şi printre fi- 
tofiziologi, chiar între eminenţii epocii — K. A. Timiriazev, de 
la care se declanşează punctul de vedere cronologic pentru interpretarea 
apariţiei şi evoluţiei procesului de fotosinteză; graţie lucrărilor de sin- 
teză ulterioare, ale lui J. Bernal și M. Calvin, se cîntăresc 
date paleontologice foarte recente şi mai ales dâte ale unei științe foarte 
tinere — paleogeochimia, care studiază compușii chimici de degradare a 
substanţelor organice străbune din soluri fosile, vechi de 3—3,5 miliarde 

de ani — și se încheagă, prin reconstituire probabilă, părerile actuale 
asupra evoluţiei metabolismului. 

Progresele fizicii cuantice, ale fotochimiei şi biochimiei, corelate 
inteligent cu metode de investigaţie a ultrastructurilor celulare care re- 
prezintă sediul reacţiilor din fotosinteză, au adus în arena științifică 
problema mecanismului intim al procesului. Cercetările au fost încă și 
mai mult stimulate de faptul de care au devenit conştienţi biologii prac- 
ticieni — că productivitatea plantelor cultivate este consecința cea mai 
nemijlocită a fotosintezei. 

În sfirşit, în perspectiva teoriei sistemelor şi a ideii de integrare 
ecologică a fitocenozelor, ecofiziologia fotosintezei se conturează foarte 
interesantă şi instructivă în privinţa rolului pe care îl joacă factorii de 
mediu în desfășurarea procesului. 

Pentru a aborda întreagă această multilaterală și complexă proble- 
matică prin care să putem cunoaşte procesul de fotosinteză este clar şi 
evident că se impune o conlucrare strîns împletită între biologi, biochi- 
miști, biofizicieni, ecologi, pedologi, paleontologi, climatologi şi poate încă 
alții cu alte profiluri de specializare. Fireşte, nu este potrivit ca în acest 
loc să atacăm toate aceste laturi, oricît de sumar ne-am propune să o 
facem. Mai util, în raport cu situația publicaţiilor românești existente, ar 
fi, după opinia noastră, să expunem cîteva din cunoștințele recente 
despre mecanismul intim al procesului, deoarece asupra acestuia se con- 
centrează de un sfert de veac, şi mai bine, atenţia lucrătorilor ştiinţifici 
din cele mai renumite școli din lume; subiectul a ocazionat, de aseme- 
nea, o serie de reuniuni ştiinţifice internaţionale, de anverguri variate. 

În ceea ce privește studiul acestei probleme, a mecanismului intim 
al fotosintezei, s-au putut contura 3 stadii principale, care au consti- 
tuit, în acelaşi timp, şi 3 etape în succesele care s-au obținut treptat în 
cunoașterea procesului: 


1) scoaterea atomilor de hidrogen din apă şi eliberarea moleculelor 
de oxigen; 2) transferul atomilor de hidrogen de la un compus din prima 
etapă la un compus din a treia etapă; 3) convertirea CO, într-un hidrat 
de carbon (CHO). 

Al treilea stadiu este cel mai bine clarificat dintre cele trei enume- 
rate. Mecanismul său de bază a fost stabilit în 1954, folosind 14C (după 
13 ani de la primele încercări cu această metodă a trasorilor). Din 1954 
încoace, s-au obținut remarcabile succese pentru a înţelege stadiul al 
doilea — transferul atomilor de hidrogen de la un derivat al apei la un 
derivat al CO,. S-a stabilit că sînt implicate două reacţii de lumină în 
acest transfer și că o suită de reacții enzimatice, în care citocromii joacă 
un rol esenţial, se situează între ele. Stadiul prim, eliminarea molecu- 
lelor de oxigen, rămîne cel mai puțin înţeles din cele 3 stadii pe care 
le-am delimitat. Trebuie să mai menţionăm, dealtfel, că, chiar dacă 
în liniile sale generale mecanismul procesului de fotosinteză este cu- 
noscut, mai rămîn totuși de clarificat numeroase detalii. 

Toate Eucariotele autotrofe, precum şi algele albastre dintre Pro- 
cariote, sînt capabile de un proces de fotosinteză exteriorizat prin acelaşi 
schimb de gaze (CO,/02), cu cerinţe asemănătoare pentru radiaţiile lumi- 
noase ale Soarelui; iar absorbţia CO, (atmosferic sau sub formă de car- 
bonat acid (HCO,) din mediul acvatic) şi eliminarea O, duc la un spor 
în greutate prin elaborarea de substanțe organice. Faţă de acestea se 
particularizează considerabil bacteriile fotosintetizante, cu cîteva forme 
care diferă şi între ele. Cu toate acestea, pornind de la ideea lui van 
Niel (1935), concepţia modernă asupra fotosintezei pune în lumină 
caracterul ei unitar ca proces biochimic, deoarece asimilația tuturor fo- 
tosintetizantelor — bacterii şi restul plantelor cu pigmenţi asimilatori — 
necesită: 

— prezenţa pigmențţilor asimilatori fotosensibili; 

— iluminarea celulelor care posedă pigmenţi cu radiaţii adecvate 
spectrului de absorbţie al acestor pigmenţi; 

— prezenţa acelui substrat adecvat mecanismelor celulare pentru a 
furniza un agent reducător pentru CO,; 

— transformarea, prin intermediul pigmenţilor, a energiei lumi- 
noase captate, în energie chimică; 

— utilizarea acestei energii chimice pentru fixarea şi reducerea 
CO, absorbit de celule. 

Caracterul unitar al fotosintezei îl exprimă şi ecuaţia sa generală: 


CO,+2HA __lumină  (CH,0)+H-O+2A, 


în care A poate fi reprezentat de oxigen, sulf sau altele. 

Interpretind această ecuaţie, remarcăm că elementul esenţial al mo- 
leculelor organice — carbonul, este furnizat de CO, din mediu; prin 
transformarea carbonului mineral puternic oxidat, în forma O=C=O, 
rezultă carbonul organic redus şi incorporat în lanțul unei molecule glu- 
cidice —HCOH— sau al unei molecule de acid gras —HCH—, potrivit 
accepţiunii că reducerea unui substrat înseamnă achiziţie de atomi de 
hidrogen (iar ulterior, conceptul de reducere s-a generalizat prin defi- 
nirea lui ca un cîştig de electroni). Rezultă, așadar, că asimiluția auto- 
trofică a carbonului este un proces de reducere, ceea ce explică nece- 
sarul înalt de energie pentru realizarea lui. 

Evident, se ştie, că o reacţie de reducere se cuplează întotdeauna cu 
o oxidare (şi invers!), adică trebuie să existe întotdeauna, alături de un 
substrat care cîştigă electroni şi un substrat care să piardă hidrogen, 
respectiv un electron!. Prin urmare, un asemenea „cuplu“ de oxido-re- 
ducere trebuie să funcționeze şi în actul fotosintetic, ceea ce vom de- 
monstra mai jos. 

Din ecuaţia generală a fotosintezei remarcăm că molecula cu sim- 
bolul de generalizare HA furnizează H, care reduce molecula de CO,;, 


1 Atomul de hidrogen poate fi considerat ca alcătuit dintr-un ion de H* şi un 
electron: H=Ht++e-. Protonul H+ este forma oxidată, care diferă de forma redusă 
H prin pierderea electronului. Orice dehidrogenare este, de fapt, pierderea unui 
electron — electronul periferic al atomului de hidrogen care părăseşte molecula 
dehidrogenată. Hidrogenul smuls unei molecule (care astfel se oxidează), printr-un 
proces de dehidrogenare, se poate fixa imediat pe o altă moleculă, reducînd-o. Pro- 

transformînd-o în molecula glucidică, exprimată prin simbolul (CH.O), 
iar elementul A se eliberează. Dacă A simbolizează oxigenul (adică mo- 
lecula HA simbolizează apa), atunci este evident că oxigenul produs 
prin fotosinteză provine din molecula de apă care se descompune în 
componenţii ei; acest fapt a fost demonstrat de Vishniac (1952), 
folosind apă cu tritiu (izotopul radioactiv al H); s-a constatat astfel, că 
hidrogenul reducător al CO, este marcat, deci a rezultat prin scindarea 
apei, care este, așadar, o reacţie de oxidare. 

Fotosinteza este, deci, un cuplu oxido-reducător, constituit dintr-un 
sistem donator de hidrogen, reprezentat de molecula de H,O care se 
oxidează cu eliberarea unui agent reducător (H*) şi a Oz — şi un sistem 
acceptor de hidrogen, reprezentat de molecula de CO, care se reduce, cu 
formarea unui rest glucidic: 


I sistem redox=donator de H 


1 
cuplu HO >. Ht+0H- 
oxido- 2 
reducător II sistem redox=acceptor de H 
(redox) 


1 
—HCOH— Z CO; 
2 


Deci, în fotosinteză, cele două sisteme redox cuplate sînt 0,/H.O, 
care este puternic oxidant, și CO,/[(HCOH)+H.O], care este reducător 
(datorită oligozaharidelor puternic reducătoare). Între cele două sisteme 


cesul implică, deci, o oxidare şi o reducere simultană, adică un cuplu de oxido- 
reducere, după schema: 


forma redusă AH; B forma oxidată 
(AH, joacă rolul de (B joacă rolul de 
reducător și va fi oxidant şi va fi 
oxidat) redus) 
forma oxidată A BH, forma redusă 


De asemenea, orice atom care este capabil succesiv să cîştige şi să piardă elec- 
troni, adică să oscileze între o formă redusă şi una oxidată, poate să-și schimbe 
reversibil valența, de ex. fierul, a cărui oxidare înseamnă creşterea valenței: ionul 
feros (Fett), pierzînd un electron, devine ion feric (Fettt); reducerea este reacția 
inversă. Cele două reacţii sînt reversibile şi reprezintă un sistem redox, care se 
exprimă astfel: 

oxidare 


Fett Fettt+e-— 


reducere 


şi sînt caracteristice proteidelor porfirinice, citocromilor, citocrom-oxidazei. Primele 
două categorii de compuşi sînt implicate cu rol esenţial în procesul de fotosinteză, 
după cum vom vedea. 

are loc un transfer de H* de la sistemul redox donator, care se oxi- 
dează (sensul 1), la sistemul redox acceptor, care se reduce (sensul 2). 

Orice transfer de H* se poate face spontan numai dacă puterea re- 
ducătoare (numită potenţial redox) a sistemului donator este superioară 
celei a sistemului acceptor, pentru că, cu cît potenţialul redox este mai 
ridicat, cu atit sistemul este mai oxidant și cu cît potenţialul redox este 
mai scăzut, cu atît sistemul este mai reducător. Rezultă că, între două 
sisteme redox, acela care are potenţialul de oxido-reducere cel mai scă- 
zut îl reduce pe celălalt. 

În fotosinteză, situaţia este următoarea: potenţialul redox al siste- 
mului I, adică 02/H.0O este foarte ridicat: +0,8 volţi la pH 7, pe cînd 
potenţialul redox al sistemului II, adică CO,/[((CH0)+H.O] este foarte 
scăzut: —0,42 volţi la pH 7. 

În rezumat, fotosinteza este o reacție de oxido-reducere care evo- 
luează între un oxidant (CO,), cu un potenţial redox de ~—0,4 V, şi un 
reductant (H.O), cu un potenţial redox de ~ +0,8 V, deci în sens invers 
gradientului de potenţial redox. 

Din punct de vedere termodinamic, o astfel de desfășurare este im- 
posibilă spontan, migrarea ionilor H* de la apă spre CO, este posibilă 
numai printr-un aport exogen de energie liberă. Acest rol îl îndepli- 
nește pigmentul clorofilian, care captînd energie luminoasă, induce prin 
această suplimentare a celulei cu energie, oxidarea apei, deci, clorofila 
se comportă ca un transmiţător (sau un transportor) de H* (respectiv, 

de electroni, după cum am arătat 


L Enzime a P între două sisteme redox 
ig. 2). 

- J Zi 3 

0.4 y> A —— (Chd) În celula fotosintetizantă funcţi- 


onează un mecanism transportor de 
electroni alcătuit dintr-o serie de mo- 
lecule capabile să joace, succesiv, ro- 
lul de acceptori, transportori şi do- 
natori de electroni, ca un lanţ de 
relee care, succesiv, preiau şi pre- 


dau electronii, oscilînd între o formă 
+02 lumna  oxidată şi una redusă. 
În transportul fotosintetic al 


electronilor sînt implicaţi citocromii, 
metaloproteide, chinone, flavoprotei- 
+05 2 de şi piridinnucleotide; chiar şi une- 
le molecule speciale ale clorofilei a 
(desemnate cu simbolul P-o) sînt sis- 
teme redox, deoarece la lumină, ele 


Po 


-01 


Pofenfial redox Ec, volti 


+03 1 f7|ly cedează electroni. 
nof Fz) 0 P este o fracțiune din cantita- 
Enzime tea totală de clorofilă a, special le- 


gată de molecule proteice; are cel 
Fig. 2. Rolul clorofilei de t | mai ridicat potenţial redox din în- 
18. 2. olui Clorotilei e transportor r 
de electroni între două sisteme redox treg lanțul transpor torilor (Ea = 
(după Egger şi Sitte). =+0,43 V, la pH 7). 

Plastocianina este o proteidă albastră, cu 2 atomi de cupru, cu 
Ey=+0,35 pînă la +0,39 V, relativ solid legată de structura cloro- 
plastului. 

Citocromii constituie un grup de mai multe forme de citocromi, care 
s-au putut pune în evidență în unităţile fotosintetizante şi care diferă 
între ei — printre alte însuşiri — şi prin potenţialul lor redox; citocro- 
mul f (sinonim cu citocromul Cs) (Eo=+0,36 V), citocromul bsss (Eo= 
=+0,35, pînă la +0,40 V), citocromul bę (Eo=—0,00 pînă la —0,02 V). 
Citocromul f se află în cantitate echimoleculară cu Po, iar citocro- 
mul bg, în cantitate dublă. 

Plastochinonele sînt un grup de substanţe cu Ey=+0,10 V; sînt de- 
rivați benzochinonici, asemănători cu ubichinona mitocondrială (coen- 
zima Q), care transferă în acelaşi mod ca şi aceasta, 2 electroni + 2 pro- 
toni. În cloroplaste se află în cantităţi relativ mari. 

Vitamina K,, numită şi filochinonă, se găseşte întotdeauna într-o 
proporţie constantă (de 2—4 molecule vitamină K la 1 moleculă) cu ci- 
tocromul f. Probabil participă în transportul de electroni, dar această 
funcţie nu este unanim acceptată. 

Feredozxina este o metaloproteidă cu funcţie enzimatică de reduc- 
tază, mai precis o feroproteidă brun-roșcată, în care atomii de fier sînt 
legaţi de atomi de sulf acidolabili, precum şi de gruparea —SH a cistei- 
nei. Această enzimă este catalizatorul redox cu cel mai puternic poten- 
tial reducător dintre produsele biologice cunoscute (Ey=—0,43 V). în 
cloroplaste, conţinutul ei este în cantitate echimoleculară cu Poo şi cu 
citocromul f. Prin cercetări foarte recente s-a găsit că feredoxina poate 
fi substituită prin alți doi transportori de electroni: fitoflavina (o flavo- 
proteidă) şi fosfodoxina (o pteridină). 

Toţi aceşti compuşi, la care se adaugă coenzimele cu nicotinamidă 
(sau vitamina PP), fixate pe apoenzima proteică (diferite dehidroge- 
naze), intervin în reacţiile de oxido-reducere, acceptind hidrogenul de 
la un substrat şi, reoxidîndu-se, îl fixează pe un alt substrat; de ex. 
NADP: 


NADP+2H NADPH+H* 


forma oxidată forma redusă 


Potenţialul redox al sistemului este puternic reducător: NADP*/NADPH 
E¿=—0,35 V. 

Energia pentru funcţionarea mecanismului transportor de electroni, 
alcătuit din aceste sisteme redox, împotriva gradientului de potenţial 
redox este suplimentată exogen în celulă şi se obține prin capacitatea 
constituenţilor celulei vegetale de a absorbi lumina — adică energia elec- 
tromagnetică între lungimile de undă de circa 380—770 nm, care consti- 
tuie radiaţiile vizibile — şi de a o converti în energie chimică sub forma 
acelor molecule care posedă valenţele macroergice, bogate în energie, ale 
resturilor de acid fosforic, de a realiza deci relația: 


E* (E) 
energia energia 
luminoasă chimică 


Dar consecinţele absorbției radiațiilor luminoase de către anumiţi 
constituenți ai celulei vegetale sînt mult mai complexe decît pare această 

reacţie, care este o reacţie fotochimică, deoarece se realizează pe seama 
energiei luminoase absorbite de o moleculă. Ea este posibilă graţie așa- 
numitului efect fotoelectric, care constă în emisiunea de electroni din 
atomul unei molecule sub acțiunea luminii şi care se desfăşoară inde- 
pendent de temperatură (ar putea avea loc chiar şi la zero absolut: 
—273*C!). 

Înţelegem din această definire a efectului fotoelectric că însăşi ab- 
sorbția luminii înseamnă o dislocare de electroni, ceea ce presupune un 
donator de electroni şi un acceptor, adică un cuplu oxido-reducător; cu 
alte cuvinte, absorbția unui fascicul de radiaţii luminoase de către o 
moleculă este un fenomen primar al oxido-reducerii. Dealtfel, absorbţia 
luminii este posibilă datorită interacțiunii dintre cimpul electromagnetic 
al luminii şi un electron dintr-un atom al unei molecule, electronul fiind 
o particulă cu sarcină electrică. 

Să examinăm mai în întimitatea sa procesul de absorbţie a luminii. 


Pentru a putea intui acest proces, este necesară o seamă de cunoştinţe de 
ordin teoretic privind natura fizică a luminii şi reacţia fotochimică primară. 

După teoria cuantică a lui Planck, absorbţia radiaţiilor luminoase se face 
discontinuu, datorită caracterului ei corpuscular, sub formă de particule energe- 
tice, numite fotoni, care, fiecare, poartă o cantitate anumită de energie, numită 
cuantă. 

Conţinutul energetic al unei cuante este exprimat de ecuaţia lui Planck, 
din care rezultă că acesta este invers proporţional cu lungimea de undă: 


c c 
e=h 75 deoarece Tv e=hv, 


unde: h=constanta universală de acțiune (=6,625-10—27 erg/s), v (litera grecească 
nil)= frecvenţa radiaţiei luminoase, iar c=viteza luminii. 

Absorbţia radiațiilor electromagnetice din domeniul vizibil (şi ultravioletele 
de lungime de undă mare) furnizează tocmai o cantitate de energie suficientă pen- 
tru a provoca o tranziţie de electroni, adică o dislocare a unui electron de pe o 
orbită pe alta, întotdeauna mai îndepărtată de nucleul atomic (corespunzătoare 
unui nivel energetic superior). Prin tranziţia de electroni, se modifică starea elec- 
tronică a moleculei care a fost bombardată cu fotoni; molecula respectivă a trecut 
din starea ei fundamentală normală, care corespunde unei energii moleculare mi- 
nime, într-o stare de excitație electronică (sau în stare activată) cu nivel energetic 
superior, dar cu durată de viaţă limitată. 

Starea de excitație electronică a unei molecule activate prin ciocnirea cu fo- 
tonii este efemeră; ea are durate de viaţă diferite, după care se dezactivează, reve- 
nind la starea fundamentală. Căile de dezactivare sînt multiple, după condiţiile 
concrete ale momentului: 

— radiativ, prin reemiterea unui foton (sub formă de fluorescenţă); 

— prin pierderea energiei fără să emită radiaţii, ci prin degradarea ei în 
căldură, care se risipeşte; 

— prin transmiterea energiei unei alte molecule, ceea ce se numeşte transfer 
de energie electronică; fenomenul este un proces bimolecular, prin care molecula 
excitată a donorului D* se dezactivează prin acceptorul A, care se fotosensibili- 

zează şi poate suferi o reacţie fotochimică. Mecanismul general al acestui proces 
este: 


D+hu————_ D* 
D*+A ————— A*+D 


Condiţia, pentru ca transferul de energie să aibă loc, este ca energia lui D* să 
fie superioară celei a lui A* şi ca transferul să fie mai rapid decît durata de viață 
a lui D*. După transfer, donorul se va reîntoarce întotdeauna la starea funda- 
mentală. 


În fenomenul de absorbţie a luminii, respectiv în tranziţia de electroni, joacă 
un important rol dispoziţia reciprocă a electronilor în atom sau moleculă, aşa-nu- 
mitul spin al electronului, adică mişcarea de rotaţie a electronului în jurul axei 
sale. În starea lor fundamentală, moleculele organice — care pe noi ne interesează 
în primul rînd, în procesele biologice —, în majoritatea lor, posedă pe orbitele 
electronice perechi de electroni, de spin antiparalel (de semn contrar), astfel încît 
spinul complet al moleculei este egal cu zero şi molecula se află în stare single- 
tică. Starea fundamentală sau neexcitată a majorității moleculelor este deci sin- 
gletică, cu toţi electronii distribuiți perechi pe orbitele care, cum am mai arătat, 
posedă energie minimă. 

Cînd molecula este bombardată cu fotonii luminii incidente, molecula intră în 
stare de excitație electronică, un electron este dislocat şi trece pe o orbită liberă, 
avînd două posibilități: 1) să-și menţină sensul spinului, adică să rămină antipa- 
ralel cu spinul electronului său pereche rămas pe orbita iniţială (respectînd prin- 
cipiul lui Pauli, de conservare a spinului); această configuraţie electronică este, 
de asemenea, o stare singletică, dar de excitație electronică, cu cel mai înalt nivel 
energetic, dar de scurtă durată; 2) în timpul tranziţiei electronului pe orbita vecină, 
spinul său să se răstoarne prin interferența cu cîmpul magnetic al orbitei, încît 
să ajungă paralel cu spinul electronului său pereche rămas pe orbita inițială; această 
stare de excitație electronică se numește tripletică (după numărul de dungi care 
apar în spectroscopia moleculei respective, pe care se bazează metoda rezonanței 
electronice paramagnetice, numită şi rezonanță electronică de spin); ea posedă 
energie mai scăzută decît starea de excitație singletică ce îi corespunde, pentru 
că o parte din energia de excitație s-a cheltuit în inversarea spinului, dar are 
durată de viaţă mai îndelungată (pentru că electronul se poate întoarce la starea 
fundamentală numai printr-o nouă răsturnare a spinului, conform principiului lui 
Pauli), ceea ce îi permite să inducă reacţia fotochimică. 


Toate aceste procese de excitație electronică se pot petrece în celula foto- 
sintetizantă pe baza faptului că moleculele pigmenților asimilatori sînt fotosensi- 
bile, adică pot suferi o stare de tranziţie de electroni, prin ceea ce ele absorb 
radiațiile luminoase; ori, potrivit legii Grotthus-Draper din fotochimie, nu- 
mai radiaţiile luminoase absorbite pot fi folosite într-un sistem de reacţie, ca energie 
de reacţie. 


Vom analiza prin prisma cunoștințelor de fotochimie, expuse foarte 
sumar şi schematizat aici, molecula de clorofilă, care, sub acţiunea ra- 
diaţiilor luminoase, din starea fundamentală, trece în starea de excita- 
ţie electronică foarte reactivă: 


hv 
cit————> clf* 

Molecula de clorofilă, prin inelul său porfirinic cu duble legături conjugate, 
va suferi tranziţia de electroni la xX-electroni (electronii de valență ai dublelor le- 
gături): tranziție p——R*; de asemenea, n-electronii (care aparţin atomilor de oxi- 
gen sau azot dintr-un sistem de duble legături conjugate) pot fi dislocaţi pe or- 
bita x; aceste tranziții n——>x* sînt mult mai rare, dar mult mai durabile de- 
cit N———n*. 


Molecula de clorofilă excitată prin energia fotică radiantă poate 
atinge cel puţin 3 niveluri de excitație, care se caracterizează, în raport 
cu starca fundamentală a pigmentului, printr-un exces de energie (fig. 3): 

1) Dacă molecula în stare fundamentală este bombardată de un 
foton de lumină albastră (4A=430 nm), energia înmagazinată este egală 
cu 65 kcal (pentru un mol-gram); aceasta reprezintă o stare de excita- 
ție electronică singletică a moleculei, de cel mai înalt nivel energetic, 
dar a cărei durată de viață este extrem de scurtă (1071—1071! s). Dez- 
activarea moleculei de clorofilă din această stare de tranziţie electronică 
are loc întotdeauna neradiativ (adică fără să emită fluorescenţă), ci prin 
pierdere de căldură (24 kcal/mol-gram) şi căderea ei la un alt nivel 
energetic de excitație electronică singletică, cu 41 kcal/mol-gram. 

2) La aceeaşi stare de excitație electronică singletică, cu acelaşi 
nivel energetic de 41 kcal/mol-gram, poate ajunge molecula de clorofilă 
şi atunci cînd absoarbe fotoni de lumină roşie (4=—670 nm); durata de 
viaţă a acestei stări de excitație electronică este mai mare (de 107% s) 
decît în cazul absorbției luminii albastre, deşi încă tot prea scurtă pentru 
a induce o reacție fotochimică. Dezactivarea moleculei se poate face prin 
mecanisme multiple, fie radiativ prin emisiune de fluorescenţă, fie prin 
pierdere de căldură (10 kcal/mol-gram); în mod normal însă, se poate 
ajunge, prin răsturnarea spinului, la al treilea nivel energetic, care este 
o nouă stare de excitație electronică, tripletică. 

3) Starea de excitație electronică tripletică are o durată de viaţă 
mult mai îndelungată decit precedentele (10-4—10-2 s), de aceea se mai 
numeşte metastabilă, astfel încît, deşi posedă un nivel de energie înfe- 

Fig. 3. Stările de excitație electronică ale unei molecule de clorofilă (după 
Libbert). 


E şi E'—stările de excitație de foarte scurtă durată; M==stare de excitație de lungă 
durată (metastabilă); Smstare stabilă, fundamentală. 

rior față de stările de excitație singletice, adică numai un surplus de 
31 kcal față de starea fundamentală, această cantitate de energie este 
suficientă şi, de asemenea, durata de viață a stării tripletice este destul 
de mare pentru ca să inducă reacţia fotochimică. Dezactivarea moleculei 
de clorofilă din această stare se poate produce prin emisie de fluores- 
cenţă sau prin degradare în energie calorică; dar ceea ce este important, 
este dezactivarea prin reacţia fotochimică pe care o induce. Fluorescenţa 
şi emisia de căldură sînt forme ale energiei care nu se folosește în fo- 
tosinteză. 

Figura 3 pune în evidență faptul că absorbţia cuantelor roșii şi al- 
bastre poate realiza activitate fotochimică de aceeaşi valoare, în ciuda 
conținutului de energie diferit al cuantelor absorbite, de lungimi de 
undă diferite, ceea ce, dealtfel, reflectă legea Stark-Einstein, 
care precizează că fiecare foton absorbit activează numai o singură mo- 
leculă, de unde rezultă că intensitatea proceselor fotochimice, cum este 
şi fotosinteza, este proporţională cu numărul de fotoni absorbiți şi nu 
cu conținutul lor energetic; noţiunile care exprimă această relaţie în fo- 
tosinteză sînt necesitatea cuantică şi reciproca sa, randamentul cuantic: 


numărul de cuante absorbite 


necesitatea cuantică= numărul moleculelor de CO, asimilat 


, numărul moleculelor de O, eliminat 
randamentul cuantic= —— a 


numărul de cuante absorbite 

Excitația produsă într-o moleculă de clorofilă se propagă şi cu- 
prinde mai multe sute de molecule vecine organizate în unităţi fotosin- 
tetizante, dispuse în tilacoidele lamelelor granare ale cloroplastelor. 
Aceste unităţi fotosintetizante au fost numite cuantasomi şi s-a stabilit 
că fiecare cuprinde cam 160 molecule de clorofilă a, 70 molecule de clo- 
rofilă b, 48 molecule de carotenoizi și sute de molecule de lipide, pre- 
cum şi 9 500 atomi de azot proteic, 2 atomi de mangan, 12 atomi de fier 
şi 6 atomi de cupru. 

Dintre moleculele de clorofilă a, se disting cîteva forme care diferă 
între ele prin particularităţile spectrale, determinate probabil de pro- 
teina care leagă gruparea cromatică a clorofilei; ele se notează după po- 
ziţia lungimii de undă a absorbției maxime: clf agzo Și ass, precum şi o 
cantitate mică (circa 5%/9) clf azop sau (la cîteva Alge) as; ultimele două 
forme sînt notate convenţional cu simbolul P-oo. 

Aceste multiple forme ale clorofilei a nu sînt echivalente funcţio- 
nal; cele mai multe nu convertesc energia absorbită în energie de reac- 
ție fotochimică, ci o conduc în maniera unui lanţ de transportori, la un 
„centru fotochimic*. 

Potrivit ipotezei celei mai larg acceptate, fotosinteza clorofiliană (de 
la Alge pînă la Antofite) este acționată de două reacţii fotochimice pri- 
mare, realizate de două sisteme de pigmenţi (fotosistemul 1 şi fotosiste- 
mul 2), care posedă fiecare un „centru fotochimic“. Cele două fotosis- 
teme sînt individualizate atît funcţional, cît şi structural, dar sint legate 
între ele în serie, prin intermediul transportorilor de electroni. 

Fotosistemul 1, reprezentat de particule mai mici, conţine ca centru 
fotochimic o moleculă de Pop, care are un grad de ordonare deosebit 
de înalt, cu o aranjare planparalelă a inelelor porfirinice, din care rezultă 

o structură quasi cristalină, cu însușiri de semiconductori, adesea ca un 
strat cristalin bidimensional. Este singurul sistem capabil să transforme 
energia luminoasă în energie chimică, absorbind direct radiații de 
12680 nm. 

Fotosistemul 2 este reprezentat de particule mult mai mari, cu cer- 
titudine structurate şi ele, dar din care nu se cunosc nici structurile 
quasi cristaline, nici centrul de reacţie; el conţine clorofila b și clorofila 
3970, precum și pigmenţii accesorii (clorofila c şi fucoxantina la algele 
brune, proteidele ficobilinice la algele roşii şi albastre). Energia lumi- 
noasă pe care o absoarbe acest sistem o cedează imediat clorofilei din 
fotosistemul 1. 

B — carotina pare să însoțească ambele sisteme. 

O dovadă despre existenţa celor două fotosisteme de pigmenţi este 
furnizată de constatarea experimentală a lui Emerson: utilizarea 
fotonilor este mai eficientă cînd celula fotosintetizantă capătă simultan 
atit radiaţii luminoase cu lungime de undă mare, cît și mai scurtă (de 
ex. cînd se asociază lumină cu 41=700 nm și 4A=650 nm); producţia de 
oxigen (adică intensitatea fotosintezei) este mai mare la iluminare cu 
ambele lungimi de undă, decît suma celor două lungimi de undă admi- 
nistrate separat, ca lumină monocromatică. Fenomenul s-a numit efec- 
tul Emerson şi se petrece, de asemenea, cînd cele două calități de lu- 
mină iradiază celula fotosintetizantă alternativ; de aici se poate trage 
concluzia că, între excitarea celor două fotosisteme, există reacţii chi- 
mice intermediare. 

Totalitatea moleculelor de pigment ale unui fotosistem serveşte în- 
trucîtva ca „bazin colector de lumină“ sau „capcană de energie“, care 
conduce energia absorbită la centrul fotochimic, prin transfer de ener- 
gie. De asemenea, între cele două fotosisteme se realizează un transfer 
de energie — de la fotosistemul 2 la fotosistemul 1 —, prin intermediul 
unui lanț complex cu multe verigi, de transportori, deoarece se pare că 
numai fotosistemul 1 este capabil să inducă direct reacția fotochimică. 

Mecanismele acestui transfer, ca și excitaţia electronică se petrec la 
nivel molecular. În 1960, Arnon a pus în evidenţă faptul că, după 
absorbţia unei cuante, unul dintre electronii clorofilei excitate este adus 
la un astfel de nivel energetic, încît el scapă din moleculă; prin urmare, 
moleculele de clorofilă excitate (activate) pot să-și cedeze energia sub 
formă de electroni aduşi la un nivel energetic mai înalt, astfel încît 
aceste molecule de clorofilă excitate se oxidează, ceea ce se poate ex- 
prima astfel: 

d* ———— ~> clf'-+e- 


clorofila clorofila 
activată oxidată 


Molecula de clorofilă care a pierdut un electron poate acționa de 
acum încolo ca un acceptor de electroni; ea va reveni la starea ei nor- 
mală recuperînd un alt electron, de potențial normal, în locul electronu- 
lui expulzat. 

În ultimii ani s-au făcut o serie de precizări privind acest transfer 
de energie care condiționează producerea agentului reducător al CO,, pe 
de o parte, şi convertirea energiei luminoase în energie chimică celu- 
lară, pe de altă parte. 

Dintre multiplele mecanisme de transfer posibile în lumea biomole- 
culelor, în cazul celulei fotosintetizantelor sînt citate două: mecanismul 
de rezonanţă inductivă și mecanisme de tip semiconductori. 


Mecanismul de rezonanță inductivă este un mecanism radiativ, pentru că se 
bazează pe cazul particular cînd donorul excitat D* emite fluorescență a cărei lun- 
gime de undă corespunde absorbției acceptorului A; în cazul cînd distanţa între 
cele două molecule este mai mică, atunci transferul se face neradiativ, printr-o 
acţiune reciprocă dipol-dipol, cînd cele două sisteme electronice D* şi A pot fi 
asemănate cu nişte oscilatori mecanici cuplaţi (care vibrează cu o frecvenţă co- 
mună) care intră astfel în rezonanţă. 

În acest mod poate fi transmisă energia de excitație electronică cu mare efi- 
ciență de la molecula de clorofilă a sau b la alte molecule sau de la carotină la 
clorofilă. Molecula excitată secundar (A) poate transmite energia mai departe, în 
acelaşi mod, unei a treia molecule şi aşa mai departe. 

Mecanismul de tip semiconductori, deşi este acceptat numai cu oarecare reti- 
cențe, este totuşi foarte verosimil, deoarece el este posibil la molecule care au 
structuri quasicristaline, cum este probabil clorofila a. Acest mecanism se ba- 
zează pe posibilitatea de a se produce în cristale electroni de conductibilitate, bo- 
gaţi în energie, şi goluri („găuri“) pozitive, care migrează anizotrop în cristal; cele 
două particule nu sînt legate între ele prin forțe coezionale. 

În alte cazuri, în semiconductori pot lua naștere niște stări de excitație care 
apar atunci cînd energia absorbită nu este suficientă pentru a ridica un electron 
pe banda de conducţie. Acestor stări li se asociază nişte particule fictive, numite 
ezcitoni; ele constituie un sistem alcătuit dintr-un electron şi un gol care au fost 
generaţi împreună şi au rămas legaţi între ei. Excitonii migrează dezordonat prin 
cristal, asemenea unei difuziuni. Cînd în această migraţie ating un acceptor de 
electroni, ei disociază în gol şi electron care este captat; cînd întilnesc un donor 
de electroni (care se comportă ca un acceptor de gol), golul pozitiv este reţinut 
puternic. 


Deci, molecula de pigment P} asociată cu un acceptor de elec- 
troni şi un donor de electroni se comportă ca un quasicristal care ac- 
ționează ca o capcană pentru energie faţă de electronii de conductibili- 
tate, golurile pozitive şi excitoni. 

În această problematică vastă a reacţiilor fotochimice din fotosin- 
teză, adică în studierea mecanismului absorbției radiațiilor luminoase 
şi de convertire a energiei radiante în energie chimică, s-au obținut pro- 
grese considerabile în ultimii 20 de ani prin colaborarea fructuoasă din- 
tre biologi, biochimiști şi biofizicieni; cu toate acestea, mai sînt impor- 
tante „pete albe“ în acest domeniu, nesoluţionate sau ipotetic interpre- 
tate şi a căror rezolvare se caută pasionat. 


Cu mult înainte de a se cunoaşte tot ce ştim astăzi despre reacţiile 
fotochimice din fotosinteză, s-a stabilt că, în acest proces, există două 
faze care-l desăvirşesc: o fază de lumină — fotoreacţia sau faza lui Hill, 
în care se petrece transformarea energiei, și o fază obscură (sau de întu- 
neric) — faza lui Blackman, termochimică, în care se petrece transfor- 
marea de substanţă. 

Cele două faze sînt localizate în cloroplast izolate una de alta (foto- 
faza se petrece în tilacoide, faza obscură — în matricea cloroplastului), 
dar sînt legate laolaltă prin agentul reducător şi prin moleculele care 
depozitează energia convertită; ambele sînt produse ale fotofazei şi sînt 
valorificate în faza obscură cînd se petrece reducerea CO, şi sinteza mo- 
leculelor organice pe seama acestuia. 

Cercetările pentru a cunoaşte evoluţia reacţiilor parţiale din fiecare 
fază s-au obţinut folosind Alge unicelulare (Chlorella, Scenedesmus), iar 
mai tirziu, fotobacterii şi cloroplaste izolate (mai ales de spanac, dar şi 
de Stellaria media, Lamium album etc.). 

Existenţa celor două faze în fotosinteză o dovedesc o serie de argu- 
mente experimentale certe. Ne rezumăm să amintim că încă Brown şi 
Escombe (1905), apoi Warburg (1919) şi mai ales Emerson 
(1932) au dovedit că randamentul fotosintetic este mai bun în lumină in- 
termitentă decît continuă; cu alte cuvinte, pentru aceeași cantitate de 
lumină furnizată celulelor, degajarea oxigenului este mai bună dacă 
lumina se administrează sub formă de iluminări fracționate, alternind 
cu perioade de întuneric, decît dacă lumina este continuă. Astfel, la scli- 
piri scurte de 1/100.000 dintr-o secundă, cea mai bună utilizare a ener- 
giei luminoase s-a obţinut dacă fazele de întuneric intermediare au fost 
de 1/50 dintr-o secundă. Prin urmare, pentru eficiența maximă a luminii, 
este necesar ca după reacțiile fotochimice, reacţiile de întuneric, mult 
mai lente, să aibă timp să se efectueze. O excitație luminoasă repetată 
prea curînd este mai puţin eficientă, pentru că celulele nu au avut timp 
suficient să utilizeze complet energia luminoasă absorbită anterior. 

Un alt argument este furnizat de seria de experimente mai recente, 
zise „de preiluminare“, efectuate de Calvin şi Bassham (1959), 
cu alge, respectiv frunze de griu, în felul următor: celulele fotosinteti- 
zante se ţin o oră la întuneric şi în absența COy-lui; apoi se administrea- 
ză 11CO,, tot la întuneric şi fără iluminare prealabilă; se înregistrează 
o fixare neînsemnată şi lentă a 1C în produși organici. Într-un alt expe- 
riment, celulele fotosintetizante sînt iluminate 10 min (preiluminare) în 
absența CO,-lui; apoi sînt trecute la întuneric şi se administrează 14C0O,; 
fixarea lui este rapidă și bogată, regăsindu-se ca atom marcat în produșşii 
organici. 

Interpretind aceste rezultate, înseamnă că celulele fotosintetizante 
acumulează, în timpul iluminării și în absența CO, o anumită cantitate 
de agent reducător şi acceptor de CO, care vor fi utilizaţi ulterior, chiar 
la întuneric. 

Cele două faze pot fi exprimate sumar prin următoarele ecuaţii: 


2H,0 hv 2[H;] +O; +energie 
CO,+2[H,]-+energie (CH,0)+H.O 
CO,+2H,0 hv (CH,O)+H,O +0, 


Etapa esențială a fazei luminoase este, deci, reacția de clivare a mo- 
leculei de apă, care este provocată de molecula de clorofilă excitată de 
lumină. Pentru scindarea moleculei de apă numai starea de excitație 
electronică a clorofilei furnizează suficientă energie în celulă (altfel, 

reacția ar fi posibilă numai în condiţii de radiaţii ultraviolete de foarte 
scurtă lungime de undă: 189 nm, respectiv 130—140 nm, care sînt no- 
cive pentru celula vie). Reacţia a fost descoperită de Hill, în 1937, şi 
i s-a dat numele de fotoliza apei, care, după cum ştim, este o fotooxidare; 
s-au utilizat pentru experiment suspensii de cloroplaste din frunze, într-o 
soluție de zaharoză, în absenţa oxigenului, dar în prezenţa unui acceptor 
de electroni (de ex. o sare ferică) şi a unui compus prin care să se de- 
tecteze eliminarea de oxigen (de ex. hemoglobină) din molecula de apă; 
în prezența luminii se constată într-adevăr degajare de oxigen (hemo- 
globina —— oxihemoglobină) prin fotoliza apei (care s-a numit apoi şi 
reacția lui Hill), iar compusul feric se reduce prin adiționarea unui elec- 
tron, după ecuaţia: 


2Fett++ H,O 2Fet+t +1/20,+2H* 


cloroplaste 

Scindarea moleculei de apă în cursul fotosintezei şi proveniența oxi- 
genului din această moleculă a fost demonstrată cîţiva ani mai tîrziu 
(Ruben, 1941) şi cu izotopul greu al oxigenului — 180. Administrînd 
separat C150, și H,180 într-o cultură de Chlorella (algă unicelulară), s-a 
demonstrat că oxigenul eliberat prin fotosinteză este mai puternic mar- 
cat în experimentele cu H.180 decit cu C180,. 

Aproape un deceniu de cercetări au clarificat faptul că reacţia de 
oxidare a moleculei de apă este în legătură directă cu fotosistemul 2, în 
care trebuie să funcţioneze, ca şi în sistemul 1, un „centru de reacție“, 
constituit din moleculele de pigmenţi și un donator de electroni asociat 
cu acestea. „Centrul de reacţie“ al fotosistemului 2 este complet necu- 
noscut încă; este posibil ca, între molecula de apă şi centrul de reacție, 
să existe încă o scrie de acceptori de electroni. În activitatea acestui 
sistem sînt implicaţi ioni de mangan şi posibil, de asemenea, ioni de clor. 

Scindarea apei se efectuează probabil în două etape, cu intervenţia 
unui transportor, apoi a unui acceptor de hidrogen, deoarece clivarea 
apei se petrece prin expulzarea unui electron (deci, prin fotooxidare) din 
molecula de apă: 


H,O lumină _ H+ye-+[OH) 
2[0H] —— H,O + 1/2 0: 


Se formează astfel hidrogen legat (sau „agentul reducător“) şi un 
radical (OH), din care, cu concursul unor sisteme enzimatice, este eli- 
berat oxigenul prin oxidarea ionilor OH-: 


2 0H- 2e- 2(OH) 1/2 O, + H,O 


Mecanismul pentru emisiunea oxigenului molecular din molecula de 
apă este încă foarte puţin cunoscut și ipotetic. Se presupune că radicalul 
OH- se fixează cu mare afinitate pe un acceptor organic, capabil să se 
izomerizeze într-un peroxid, pe care îl descompune o peroxidază speci- 
fică. Pentru rolul acesta de acceptor posibil al ionilor OHT sînt bănuiți 
carotenoizii, care sînt transportori de oxigen, și un acid organic cu sulf 
— acidul tioctic (care poate vibra între o formă oxidată — avînd o punte 
disulfurică — şi o formă redusă — cu două grupări sulfhidrilice — SH). 

Aceasta este o schemă ipotetică, al cărei mecanism este încă aproape 
complet necunoscut pînă astăzi. 

Pe baza unor alte numeroase cercetări experimentale, de laborator, 
s-au obţinut încă şi alte informaţii cu privire la desfășurarea reacției de 
fotoliza apei. 

Astfel, Vishniac şi Ochoa (1952), după premisele lui Kras- 
novski (1948) și Tolmach (1951), au demonstrat că, la lumină şi 
în absenţa Oy-lui, o suspensie de cloroplaste (de spanac, de sfeclă sau 
de la anumite alge) eliberează O, şi reduce (în anumite condiţii de reac- 
ție) NADP (nicotinamida adenin dinucleotid fosfat), după următoarea 
schemă de reacţie: 

cloroplaste 


NADP+H0 —— > (NADPH-+H?)+1/20, 


Aceste experimente de fotosinteză extracelulară duc la concluzia că 
„agentul reducător“ rezultat din scindarea apei este, în final, acceptat de 
NADP (fig. 4) ceea ce se realizează prin intermediul fotosistemelor de pig- 
menți şi al lanţului transportor de electroni. 

Intre transportorii de electroni se situează şi pigmențţii celor două 
fotosisteme. Prin molecula de clorofilă se declanșează un flux de elec- 
troni, întreţinut de fotonii absorbiți. P-o şi „centrul de reacţie“ al foto- 
sistemului 1 serveşte ca donator de electroni primar pentru fotoreacţia 1, 
iar Peso este donatorul de electroni primar pentru fotoreacţia 2. 

Molecula de clorofilă din fotosistemul 1 (P-o) posedă în starea de 
excitație (P*,99) un electron bogat în energie, pe care îl pierde prin 
expulzarea lui sub efectul cuantelor de lumină, şi este imediat captat 
de un acceptor de electroni; reacţia înseamnă, deci, fotoozxidarea lui 
P-o% şi reducerea acceptorului însoțitor al clorofilei (împreună cu care 
formează așa-numitul „centru de reacţie“): 


P*w+X +X- 


Identitatea lui X este încă incertă (ar putea fi un radical); de la 
acesta, electronul bogat în energie este captat de feredoxină, pe care o 
reduce şi căreia îi transferă energia. Feredoxina redusă transferă electro- 
nul pe care l-a primit, moleculei de NADP, care astfel, la rîndul său, se 
reduce: NADPH+H?*. Acesta este „agentul reducător“ care, în faza de 


G 


A A 7 
2 (NADPH+H') m 
J reacfia 
obscură 
24,0 —— 540 e he J | 
2 p D _—— 
= ap 2 NADP? 
Bilant: 240 + 2NADP*— 2 [NADPH + H°] + 0p 


Fig. 4. Bilanțul reacției de fotoliza apei în reacția fotochimică (după 
Libbert). 

întuneric, va reduce CO,, ceea ce repre- 
zintă asimilarea propriu zisă a CO,. <-043 
Dezactivarea moleculei de clorofilă ex- 
citată, P*7% (care devine în această stare, 
un acceptor de electroni, după cum ştim), 
se face prin recuperarea unui electron de 
la un donator de electroni. Studii de spec- 
troscopie au furnizat informaţia că acest 
donator de electroni este citocromul f 
(fig. 5), asociat de P300: 


1E Ezr] 
P*ootcit f Fett — Pwotcit f Fett JAN] PE 


Deficitul de electroni se recuperează 
în continuare de la alți donatori de elec- 
troni dintre sistemele redox pe care le-am 1foton 
citat că au fost descoperite în cercetări 
efectuate de-a lungul mai multor ani; aces- 
tea ar putea avea o astfel de secvență: Fig, 5. Modelul efectului foto- 
cit f +— cit ba +— plastochinona (Şi chimic prin exemplul fotosiste- 
plastocianina) —> fotosistemul 2, iar prin mului (după Libbert). 
intermediul acestuia din urmă, electronul 
se recuperează de la molecula de apă. 

Schema transportului de electroni în fotosinteză poate fi, deci, re- 
zumată în modul următor: 


S 
“~ 
% 


h 
Pro a X—> Fd—> NADP -— CO, 
hv 
cit f — PQ X, <a Paso —— [Z] — HO 


În această schemă, se cuprinde fotoreacția (1) şi fotoreacţia (2): X, şi 
X, sint acceptorii ipotetici însoțitori, respectiv al pigmentului Pop și 
Peso împreună cu care constituie respectivele centre de reacţie; [Z] 
indică un complex de intermediari în calea de la apă la Peso. 

Pe parcursul transferului de electroni, la fiecare treaptă a transpor- 
torilor există pierdere de energie, adică o cădere a nivelului energetic 
al electronului cu fiecare nou acceptor al său, astfel încît electronul 
ajunge descărcat de energie, ca electron normal, la molecula de clorofilă 
a din fotosistemul 1, prin ceea ce însăşi această moleculă se dezactivează, 
adică se reîntoarce din starea de excitație electronică, produsă prin ab- 
sorbția luminii, la starea fundamentală. 


Graţie cedării energiei pe care o posedă electronii, în cursul trans- 
ferului lor, este posibilă sinteza unei molecule bogate în energie, dato- 
rită valenţelor sale fosforice — valenţele pirofosforice sau macroergice. 
Este molecula de ATP (=—acidul adenozintrifosforic), rezervorul energe- 
tic celular, care este sintetizat în celulă din ADP (=—acidul adenozindi- 
fosforic) şi un fosfat anorganic. 


Arnon şi colab. (1954—1960) au arătat că, într-o suspensie de clo- 
roplaste iluminate, în absenţa CO, și în condiţii de anaerobioză, dar cu 
adaos de ADP, fosfat anorganic și NADP, rezultă O, (hemoglobină— 

oxihemoglobină), ATP și NADPH, sau NADPH+HY) care se acumulează. 
Reacţia este deci: 
NADP-+(ADP+P,)-+ HO 


cloroplaste 


lumină NADPH, + 1/2 02+ ATP 
Pe de altă parte, într-o suspensie de cloroplaste iluminate, la care 
se adaugă fosfați anorganici, în absenţa CO, se acumulează mai mult 
ATP decit în prezenţa CO,, pentru că în acest din urmă caz, pe măsură 
ce se sintetizează ATP, el este folosit pentru reducerea CO, şi, deci, nu 
se poate acumula; utilizînd fosfați minerali cu %P, acesta se regăseşte 
rapid în ATP, apoi în glucidele fosforilate. 
Reacţia este mai intensă dacă se adaugă vitamină K, pe care o găsim 
într-adevăr în cloroplastele in situ; oxigenul nu este indispensabil pentru 
2. Feredoună această reacţie (deci 


VE, ————— MDP———— 7” NADPH această fosforilare nu 
Pi 


este oxidativă, ca cea 


4 din mitocondrii). Pen- 
| tru fosforilarea care se 
%0 petrece în plastide este 
t. însă indispensabilă lu- 
0H mina, de unde denumi- 
cl rea procesului de foto- 


e (0u) >) fosforilare. 
Sinteza moleculei 
de ATP se petrece, du- 


CIF e RAT pă cum am spus, în de- 
4 P cursul transferului de 
electroni în contul 

n? ~ ——( 472 s? : 
Lumina 7 P+ADP energiei care se eli- 


berează la fiecare treap- 

tă a acestui transfer de 

energie; cu alte cuvinte, 

\ prin molecula de ATP 
s- franspart de se valorifică energia lu- 
minoasă absorbită de 

p sistemele de pigmenți 

7 şi cedată prin însuși 

e transferul electronilor 

INe =p+app între sistemele redox, 

ca sisteme transpor- 

toare. Pe lanțurile foto- 


transportoare există 

e 7 Y 7 locuri de fosforilare; de 

- > asemenea, s-a putut 

| | preciza că fotofosiorila- 

4 - ~p + ADP 2AIĒ) rea se poate realiza pe 

mura a două căi: ca fotofosfori- 

Fig. 6. Schema fotofosforilării liniare (I) şi ciclice (ID lare ciclică şi aciclică 
— (după Nougarède). (sau liniară). 

Pentru ambele căi, locurile de fotofosforilare sînt situate între 
citocromi: 

1). În fotofosforilarea ciclică, electronul eliberat de P-o şi captat 
de feredoxină, poate fi transportat neenzimatic pe citocromi, de unde 
este condus înapoi la molecula de clorofilă din fotosistemul 1; în trans- 
ferul electronului de la citocromul bg (sau citocromul bg asociat cu plasto- 
chinona?) la citocromul f (asociat cu plastocianina?) se eliberează o can- 
titate foarte mare de energie, care este disponibilă pentru sinteza mo- 
leculei de ATP. În acest caz, nu are loc degajare de oxigen, pentru că 
acest transfer de electroni nu implică fotosistemul 2, deci nici scindarea 
moleculei de apă. 

2). Mai verosimilă este însă calea fotofosforilării liniare, deoarece 
este mai mare afinitatea electronului pentru feredoxina asociată cu re- 
ductaza care transportă electronul bogat în energie pe molecula de 
NADP. În această reacţie de fotofosforilare aciclică este implicat şi foto- 
sistemul 2 de pigmenţi, deci şi fotoliza apei, astfel încît recuperarea 
electronului expulzat din molecula de Po din fotosistemul 1 se realizează 
după o cale mai complicată, cu un lanţ mai lung de transportori, de la 
molecula de apă; locul de fotofosforilare nu este încă definitiv precizat. 
Cu cîțiva ani înainte, se considera că acelaşi tip de citocromi participă 
în ambele căi de fotofosforilare (ciclică şi aciclică), adică citocromul bg 
şi citocromul f (fig. 6, I şi II). 

Cercetări foarte recente, care se bazează pe studiul spectrelor de 
absorbţie a luminii în timpul fotosintezei, precum şi pe determinarea 
potenţialului redox al sistemelor transportoare de electroni, susțin că, în 
transportul liniar, intervine un al treilea citocrom — bss — asociat 
cu plastochinona, iar locul de fotofosforilare liniară s-ar situa între cito- 
crom bsss-+plastochinonă şi citocrom f+plastocianină. În transferul elec- 
tronului provenind de la molecula de apă, între cele două sisteme de 
citocromi se eliberează acea cantitate bogată de energie suficientă pentru 
sinteza moleculei de ATP. Figura 7 reprezintă o schemă a cunoștințelor 
actuale despre transportul liniar al electronilor, precum şi locul de foto- 
fosforilare. 

feredoxină 
9 Cr bp PQ : 

Fig. 7. Schema fundamentală a fotoreacţiilor din fotosinteză, (după Egger şi 
Sitte). 
a=colorotila a; PQ=plastochinona; Cit=citocromil; pey=plastoclanina. 

Fig. 8. Schema de ansamblu a transportului electronilor liniar şi ci- 
clic (linia întreruptă). Făd=feredoxină. (după Libbert). 


Figura 8 rezumă concepţia actuală despre ambele căi ale fotofosfo- 
rilării şi locurile în care căderea nivelului de energie permite realizarea 
procesului în fiecare din cele două cazuri. 

În cloroplaste, fotofosforilarea reprezintă momentul, iar ATP — for- 
ma în care energia luminoasă a fost convertită în energie chimică. 


Li 
* * 


Faza de lumină în fotosinteză precede faza obscură (de întuneric sau 
faza lui Blackman), care este mult mai bine cunoscută. Ea este mult mai 
lentă, fiind constituità din numeroase reacții enzimatice (fig. 9). 

În reacțiile fazei obscure se întrebuințează NADPH, şi ATP, reali- 
zate în faza de lumină, pentru a incorpora CO, în produşi organici; 
agentul reducător (NADPH,) şi „energia de asimilație“ (ATP) leagă cele 
două faze. 

Pînă în 1940 a fost aproape imposibil de urmărit ce se întîmplă cu 
CO, absorbit de celulele fotosintetizante. Mai mult prin deducţii specu- 
lative şi pe căi indirecte s-a afirmat pînă atunci că, din molecula de CO,;, 
carbonul este incorporat prin asimilaţie în moleculele organice. 

Din 1940 încoace, folosind izotopul marcat 11C, radioactiv, aplicat 
prin cromatografie, s-a putut trece din domeniul ipotezelor la cunoaşte- 

Fig. 9. Reprezentarea schematică a interdependenţei dintre fotorcacţii şi 
reacția obscură. 


rea mai precisă a evoluţiei CO, în cloroplaste. Izotopul radioactiv se 
furnizează vegetalelor fie ca 11CO,, fie în mediul de cultură, sub formă 
de carbonaţi marcați pentru plantele acvatice. Astfel, Calvin şi 
Benson (1949—1950) furnizează unei culturi de Chlorella (algă uni- 
celulară) un curent de (CO, (barbotat în soluţie) şi o iluminează cu du- 
rate diferite de timp: de la 0,4 s la 20 s; imediat determină compușii 
în care apare 14C. După numai 5 s, carbonul marcat se regăseşte 870/ 
în acid fosfogliceric, 10% în acid fosfopiruvic şi 3%% în acid malic; dacă 
se prelungeşte durata de contact a celulelor cu 141C0;, procentul de car- 
bon marcat scade în acidul fosfogliceric, în schimb se regăseşte în pro- 
duși foarte variaţi. Deci, primul produs după absorbția 14CO,, marcat 
la funcţia sa carboxilică este acidul fosfogliceric (APG): 


CH,—0—PO;H, 
| 
CH—OH 
l 
*COOH 


Prin urmare, încorporarea moleculei de CO, se face prin carboxilarea 
unui acceptor al său. Identificarea acestui acceptor s-a făcut relativ de- 
mult. Calvin şi Benson (în 1947), apoi Racker (în 1955), 
au arătat că, sub acțiunea catalitică a unei enzime specifice — carboxi- 
dismutaza —, CO, se fixează pe un ester fosforic al unei pentoze: ribulo- 
zodifosfatul (RiDP). Compusul ipotetic care rezultă se hidrolizează imediat 
în două molecule de APG. Confirmarea faptului că RiDP, după carboxi- 
lare, este precursorul lui APG, s-a făcut pe cale experimentală; în condiţii 
optime de fotosinteză, RiDP şi APG sînt în echilibru cantitativ, de unde 
rezultă că RiDP se regenerează permanent; 

— în atmosferă de CO,, dar în absenţa luminii, creşte concentraţia APG 
în celule: pentru că lipseşte lumina, nu se poate furniza agentul reducă- 

Fig. 10. Ciclul Fotosintezei, în condiții optime de CO, şi lu- 
mină (1), la întuneric (II) şi în absenţa CO, (III) (după Binet- 
Brunel). 


tor, care să reducă molecula de APG; în același timp, RiDP dispare din 
celulă, pentru că el este precursorul APG; 

— în absența CO,, dar în prezența luminii, RiDP se acumulează, iar 
APG dispare, pentru că lipsind CO,, care să se fixeze pe RiDP, nu se 
poate regenera APG. 

Figura 10 exprimă schematic relaţia dintre cei doi compuşi în cele 
3 variante experimentale. 

Mecanismul fixării CO, pe acceptorul său RiDP este încă discutat, 
ca şi reacția de dismutare (care este o reacţie intramoleculară, constind 
din reducerea unei funcții într-un compus prin oxidarea altei funcții 
a aceluiaşi compus). RiDP adiționind CO,, formează un compus inter- 
mediar instabil, care se descompune hidrolitic: 


Ho] CH—0—|P| 
2 | 
reducere ——C=O inter- CH—OH 
dismutare | + CO» | mediar |+H20 | 
oxidare —> CH—OH insta- *COOH 
| bil yi 
CH—OH COOH 
| — l 
CH;—O—|P| CH—OH 
RiDP | — 
CH, 0-P] 
APG 

Carbonul marcat al CO,, notat cu *, este incorporat într-una singură 
din cele două molecule de APG care se formează. 

Aceasta este faza de carboxilare şi la desăvirşirea ei participă o serie 
de enzime specifice, care s-au identificat a fi prezente în cloroplaste. 

La o fracțiune de secundă după formarea APG, apar trioze fosforice 
marcate la funcţia aldehidică; aceasta este o dovadă incontestabilă că 
se petrece o reacţie de reducere a funcţiei carboxilice —*COOH din mo- 
lecula de APG într-o funcţie aldehidică. Reacţia se petrece în două eta- 
pe, sub acțiunea NADPH, şi cu energia moleculei de ATP, care s-au 
format în decursul fazei luminoase: 


CH—O0— |P| CHJ—O— ÎP] 
(ao pa = CH—OH 
loon ATP ADP+P, d o—o—f] 
CH;,—O—ÎP] CH;,—O— |P| 
CH—OH S N CH—onH +Pa 
d o—o—jP) NADPH, NADP l 70 

H 


Aceasta este faza de reducere; reacția de reducere necesită inter- 
venţia unei enzime specifice, o dehidrogenază, a cărei coenzimă este toc- 
mai NADP, care a servit, deci, nu numai ca transportor al hidrogenului 
din faza de lumină, ci îndeplineşte şi această funcție de partener al en- 
zimelor din faza obscură. După cum se vede, CO, nu este redus în mod 
direct, ci este întîi încorporat în RiDP, apoi în APG, iar acesta din urmă 
este compusul care se reduce, dînd naștere la aldehida fosfoglicerică 
— prima moleculă de natură glucidică —; aceasta se izomerizează, încît 
reacția de reducere din fotosinteză este analogă reacției inverse din gli- 
coliză (etapa din cursul respirației). 

Aceste trioze intră apoi într-o suită de transformări, care se desfă- 
şoară într-o secvenţă ciclică, de unde numele de ciclul lui Calvin, pe par- 
cursul căruia au loc condensări, prin ceea ce se realizează hexozele, apoi 
polizaharidele specifice celulei vegetale. 

În metabolismul glucidic, toate moleculele sînt fosforilate, ceea ce 
reprezintă forma activată a acestora. În reacţiile de condensare a ozelor 
şi ozidelor, ca şi în conversiunea unei oze în alta, activarea lor se face 
prin fosforilarea de la ATP, respectiv prin fixarea lor pe uridin-difosfat 
(UDP): 


ATP +glucoză ADP +-glucoză--P 
(ADP~P) 3 kcal/mol 
8 kcal/mol 


UTP -+oză liberă 
(UDP~P) 


UDP-oză+-P+energie 

Fig. 11. Schema ciclului Calvin, cu regenerarea RiDP, Cifrele 
de la indicii carbonilor reprezintă numărul de atomi de car- 
bon ai moleculei de glucid, iar cifrele de pe săgeți — enzima 
care intervine în reacție. Cs=aldehida 3-fosfo-glicerică; Cs= 
=dihidroacetona (prin izomerizarea lui C,); C,=eritrozo-4-fos- 
fat; Cs=ribulozo-1,5-fosfat; C4 =xilulozo-5 fosfat; Cs = Ribozo-5 
fosfat; Cy/=ribulozo-5 fosfat; Ci=fructozo-1,6-fosfat; Cę=fruc- 
tozo-6 fosfat; C,=sedoheptulozo-l1,7-difosfat;  C; = sedoheptu- 
lozo-7 fosfat; APG=acid fosfogliceric. Enzimele participante: 
(I)=triozotfosfatizomeraza; (2)=aldolaza; (3) =fructozodifosfataza; 
(4)=transcetolaza; (5)=sedoheptulozodifosfataza; (6)=ribulozo- 
fosfatepimeraza;  (7)=ribozofosfatizomeraza;  (8)=fosforibulo- 
kinaza (după Obré-Chanton). 

Fig. 12. Reprezentarea schematică a ciclului Calvin: sus — faza de carboxi- 


lare, la dreapta — de reducere, la stinga — de regenerare (după Libbert). 


Dar numai o şesime din moleculele de trioză sînt antrenate spre 
această evoluţie, iar restul de 5 molecule de trioză se transformă, prin 
mai multe etape intermediare, în molecule de RiDP, adică regenerează 
acceptorul CO,-lui. În decursul acestui ciclu intervin tot atitea enzime 
specifice cîte molecule glucidice variate constituie ciclul (fig. 11). 

Pentru cele mai multe plante, aceasta este principala cale pentru 
sinteza hidraţilor de carbon, din care rezultă tetroze, pentoze, heptoze etc. 


Regenerarea acceptorului de CO, prin ciclul Calvin este totală: pen- 
tru fiecare moleculă de RiDP care fixează o moleculă de CO,, se regene- 
rează constant o moleculă de RiDP (fig. 12). 

De la ciclul lui Calvin pot apărea abateri în desfășurarea sintezei 
glucidelor. Astfel, o serie de plante tropicale și subtropicale (de ex. tres- 
tia-de-zahăr, porumbul, specii de Amaranthus şi Atriplex) realizează mai 
puțin carboxilarea prin ciclul Calvin, adică nu ribulozo-difosfatul este 
acceptorul CO,-lui, ci fosfoenolpiruvatul (PEP) şi din reacţie rezultă acid 
malic, acid asparaginic, precum şi o mare cantitate de glucoză; CO, 
ajunge pe RiDP intermediat de PEP, prin transcarboxzilare (ciclul Hatch- 

lack): 


acceptor primar 4 acid malic 


PEP + CO, $ 
= acid oxaloacetic acceprorul secundar 
acid asparaginic 
2 APG 


acid piruvic 
ATP 


La aceste specii apar și unele particularități anatomice în structura 
frunzei şi a cloroplastelor: nervurile frunzei sînt înfăşșurate ca într-o 
teacă de celule parenchimatice mari, cu cloroplaste mari, adesea lipsite 
de grana, iar în jurul acestora sînt celule mezofiliene mai mici, cu clo- 
roplaste mai mărunte. Ciclul bazat pe PEP (Hatch-Slack) este localizat 
în cloroplastele mai mici, iar ciclul Calvin, în cele mai mari şi între cele 
două tipuri de cloroplaste (cu şi fără grana — granulare, respectiv lame- 
lare) şi de celule există un intens schimb de substanţe. În cloroplastele 
mai mici, după administrare de 11C0O,, carbonul radioactiv apare rapid 
in derivați ai acidului oxaloacetic (acid malic, acid asparaginic) şi aproape 
deloc în amidon, pe cînd în cloroplastele mai mari, apare în pentoze 
şi hexoze. 

Cloroplastele produc nu numai hidrați de carbon, ci şi lipide, protei- 
ne, acizi nucleici etc. Numeroși constituenți ai acestora sînt furnizaţi de 
citoplasmă, dar majoritatea provine din fotosinteză. Astfel, o parte din 
moleculele de APG se angajează pe alte căi decît cea de sinteză a gluci- 
delor; de ex., prin dehidrogenare, dă naștere la acidul piruvic fosforilat, 
de la care se deschid căile de sinteză a aminoacizilor şi a acizilor graşi. 

După administrarea de 11C0,, rapid devin marcați o serie de amino- 
acizi (serină, alanină etc.), acizi organici (malic, citric, glicolic etc.), care 
pot proveni pe căi laterale din treptele intermediare ale ciclului Calvin 
sau din ciclul Hatch-Slack; pentozele fosforilate pot da naştere acizilor 
nucleici, iar tetrozele fosforilate, moleculelor aromatice. 

Încercarea de a reconstitui desfăşurarea procesului de fotosinteză 
numai sub aspectul biochimic şi biofizic nu a avut şi nu va avea şanse 
să răspundă scopului major, declarat sau subinţeles, cu care se fac aceste 
investigaţii: acela de a putea cîndva reproduce „industrial“ fotosinteza, 
pentru a asigura omenirii, ieftin și abundent, hrana de care are nevoie. 

Posibilitatea de a încerca astăzi o localizare a reacţiilor fotosinteti- 
zante la nivelul infrastructurilor cloroplastului se datorește studiului 
acestora pînă la treapta moleculară. 

Cloroplastele — organite care servesc conversiunea de energie lu- 
minoasă în energie chimică — au prin structura lor, asemănări foarte 
sugestive cu cea a mitocondriilor (organitele respirației aerobe, deci a 
oxidoreducerilor catabolice): sînt învelite într-o membrană dublă, semi- 
permeabilă, care îmbracă un sistem de structuri interioare lamelare, 
alcătuite din cisterne aplatizate — tilacoidele. Absorbţia luminii, prin 
intermediul clorofilei, se petrece în tilacoide, pe cînd sinteza hidraţilor 


membrană plashorel dublă 
= creasfi 


1) 


stroma /amele stromatice 


Fig. 13. Schema unui fragment de cloroplast (1) şi a inter- 

relațiilor dintre tilacoidele granare şi stromatice; forma- 

rea granumului prin etajarea membranelor. g=granum; 
st=siracoide stromatice (după Libbert). 

de carbon se desfăşoară în spaţiul CH CH 


dintre tilacoide, în matricea lip- l H | 
sită de clorofilă. Membranele ti- ENS NEA S, 
lacoidelor conțin unități funcțio- HC— CI í | m / NIZ, 
nale, cuantasomii (Park, 1965), $ N., PLN | l 
care reprezintă „aparatura“ com- nef PA 7 — C —C00CH, 
pletă pentru convertirea energiei. C —N “N= 
Microscopul electronic a dez- H ZI | | y CH 

: : He =e e C N 
văluit că membranele tilacoidelor * Ne Ne Z Nelu 
sint dispuse în pile, într-un vraf po # Su | 
etajat, intens verzi, formînd un CH 3 Pe 
granum (plural grana), care este N ĉ=0 
inclus în stroma, aparent lipsită ms, 
de structură. Deoarece tilacoidele » 
stromatice pătrund printre tilacoi- (He 
dele granare, granum constă din ew oy 
tilacoide granare şi părți din tila- cL J 
coidele stromatice, iar stroma con- K Che 
stă din matrice şi restul părţilor T 2 SH 
din tilacoidele stromatice (fig. PU SCH, 
13, 1). Este posibil ca tilacoidele HEL CH, 
granare şi stromatice să fie, prin Hexel 
stratificare, părți componente ale # p7" 
unei membrane duble generale, Me pe 
unice (fig. 13, 2). A NCh 


Granum conține în tilacoide Fig. 14. Formula structurală a clorofilei 
clorofilă, precum şi carotenoizi; 5 reprezentarea schematică, a structurii 
aceştia se pot afla şi în matrice, coidal, şi fitolul hidrofob. 
sub formă de globuli. În matrice 
se mai găsesc şi grăuncioare de amidon. Tilacoidele şi matricea sint bogate 
în enzime, care reprezintă cam 25% din totalul proteinelor din cloroplaste. 

Membranele tilacoidelor sînt alcătuite 500/ din proteine şi 500%% 
din lipide+pigmențţi, astfel încît molecula amfifilă de clorofilă se orien- 
tează cu polul hidrofil al inelului porfirinic spre componenta proteică 
a tilacoidului şi cu polul hidrofob al fitolului (alcoolul nesaturat), spre 
componenta lipidică (fig. 14). 

Cuantasomii constau din 4 subunități; cuprind proteine şi clorofilă 
şi, fără îndoială, şi o componentă lipidică. 

Potrivit diferitelor reprezentări modelate (fig. 15), cuantasomii sînt 
concepuţi ca (1) incluși în interiorul tilacoidului, între cele două pături 
proteice ale sale (fig. 15, A; puţin verosimil!), (2) ancoraţi pe membrană 
(fig. 15,B), (3) incrustaţi în pătura lipoidică centrală a membranei 
(fig. 15, C) sau, în fine, (4) componente structurale ale membranei sau 
(5) singurele componente structurale ale membranei. Toate aceste re- 
prezentări modelate sînt numai aproximaţii grosiere. Nu cunoaştem ni- 
mic despre așezarea sistemelor transportoare de electroni sau a sisteme- 
lor care generează ATP. 

moleculă lipidice polar 


m O proferns lipid P moleculă de clorofil? 


Fig. 15. Diferite modele ale concepţiilor despre structura moleculară 

a membranei tilacoidului; relaţia cuantasomilor cu membrana elemen- 

tară a tilacoidului. În dreapta, spre moleculele proteice sferice sînt 

orientați polul hidrofil al moleculelor de clorofilă, iar cel hidrofob — 

spre moleculele lipidice. În stratul lipidice mai există şi molecule de 
carotină, nereprezentate pe schemă (după Libbert). 


Cloroplastele conțin (ca și mitocondriile) în matrice un sistem gene- 
tic plastidial, independent de nucleu, cu ADN, ARN și ribosomi 70-S. 

În cloroplastul astfel organizat, reacţiile luminoase şi obscure nu sînt 
localizate în același loc; evident, localizarea reacției luminoase trebuie 
să coincidă cu cea a clorofilei. 

Prin dezagregare ultrasonică şi apoi ultracentrifugare, plastidele se 
pot desface în două fracțiuni — una care conţine grana, alta — stroma 
plastidială. 

Arnon şi col. au arătat că grana izolate pot realiza reacţia lui Hill 
şi fotofosforilarea; NADP ca sistem de transfer al hidrogenului se pare 
că este localizat la nivelul stromei. 

Prin microscopie fotonică s-a demonstrat încă demult că cloroplastele 
reduc, in vivo, la lumină, azotatul de argint (reacţia lui Molisch); 
celulele lezate nu produc această reacţie; de asemenea, s-a constatat că 
stroma este mult mai puternic reducătoare decît grana. 

La microscopul electronic s-a precizat (Brown şi col, 1962; 
Giraud, 1964) că, la vegetalele superioare, particulele de argint redus 
nu sînt libere în stroma, ci sînt asociate lamelelor stromatice. La 
Alge, precipitatul este localizat la nivelul lamelelor, pe toată suprafaţa 
lor. Probabil trebuie să admitem, pe baza acestor rezultate, că reducerea 
AgNO; se datoreşte NADP, care trebuie, deci, să fie localizat la nivelul 
lamelelor stromatice. 

Citocromii f şi bg au fost identificaţi în suspensiile de cloroplaste 
purificate de stroma proteică prin ultrasunete; în grana astfel izolate 

Fig. 16. Schemă de ansamblu a fotosintezei cu localizarea în cloroplast (după 
Nougarède). 


s-au găsit cei doi citocromi, care sînt, deci, în imediata proximitate a 
clorofilei, ceea ce favorizează cu deosebită eficiență transportul electro- 
nilor. 

După izolarea granei, supernatantul constituit din stroma conţine 
mai mult de 950% din enzimele care asigură fixarea CO,. 

În rezumat, figura 16 reprezintă schematic localizarea în cloroplast 
a celor două faze: în faza de lumină, fotoliza apei este catalizată de grana; 
consecința acestei reacții este degajarea oxigenului şi formarea agentului 
reducător (NADPH,) şi a ATP; în faza obscură, care se petrece în stroma, 
agentul reducător este utilizat de enzimele implicate în asimilația CO,, 
în reacţii independente de lumină. Totodată, în faza obscură se reface, 
prin desăviîrşirea ciclului Calvin, acceptorul de CO,;, iar după reducerea 
primului produs al carboxilării (APG), se refac şi substraturile (NADP, 
ADP) din care, în faza de lumină, se sintetizează purtătorii energiei chi- 
mice celulare. 

* E 


Rezumînd momentele principale, cu profunde semnificaţii pentru 
procesul esenţial al fotosintezei — fixarea şi reducerea CO, — pentru 
fiecare fază, încercăm să încheiem un bilanț al evenimentelor biochimice 
care o caracterizează. 

Pe parcursul fazei luminoase, foarte complicată şi încă incomplet 
elucidată, radiaţia de lumină incidentă, căzînd pe cloroplast, adică mai 
exact, pe molecula de clorofilă, este absorbită şi prin aceasta, produce 
starea de excitație electronică a ei; lumina este captată de „centrele de 
reacție“ ale fotosistemelor, care constituie o „capcană“ pentru fotoni. Are 
importanță în acest proces numai clorofila a din fotosistemul 1 de pig- 

menţi (P700), care absoarbe radiații de 12680 nm, deoarece numai 
electronul dislocat de pe această moleculă este atit de bogat în energie 
incit să provoace reacţia fotochimică: fotoliza apei. 

Energia absorbită de fotosistemul 2 (radiaţiile de à <680 nm) este 
transferată prin sistemele redox la fotosistemul 1; randamentul fotosinte- 
tic este superior cînd lumina este constituită și din radiaţii cu lungime 
de undă mare și din cele cu lungime de undă mai mică (efectul Emerson). 

Electronul bogat în energie, dislocat de la molecula de clorofilă, este 
captat de acceptorul de electroni din centrul de reacție al fotosistemului 
şi este condus la feredoxină, care îl cedează apoi NADP ——> NADPH + Ht. 

Recuperarea electronului pentru dezactivarea moleculei de clorofilă 
a, excitată (clf a”) se face prin clivarea moleculei de apă și transferul 
electronilor de-a lungul unui lanţ de sisteme redox, eşalonate într-o sec- 
vență împotriva gradientului de potențiale redox, adică de la un sistem 
slab reducător (0,/H.0) spre un sistem puternic reducător (NADP*/ 
NADPH); acest transfer este posibil grație aportului de energie liberă 
exogenă — energia luminoasă care provoacă starea de excitație electro- 
nică. Molecula de apă furnizează astfel agentul reducător necesar pentru 
asimiliarea CO,, care este incorporat în molecula glucidică, printr-o reac- 
ţie de reducere, care se cuplează cu reacția de oxidare a apei. Din mole- 
cula de apă se eliberează oxigenul molecular. 

Concomitent cu realizarea agentului reducător şi acceptarea lui pe 
transportorul adecvat — NADPH — care-l cedează CO,, are loc con- 
vertirea energiei luminoase în energie chimică: E" —»(E), prin reacţia de 
fotofosforilare, cu sinteza maleculei macroergice de ATP, care va servi 
ca sursa de energie celulară pentru sinteza autotrofă a moleculei or- 
ganice. 

În esență, în faza de lumină, există trei evenimente principale: 

1) captarea energiei luminoase; 
2) scindarea moleculei de apă; 
3) degajarea oxigenului molecular în afara celulei. 

Produşii celulari ai acestei faze sînt doi: 

1) molecula purtătoare de energie (ATP), rezultată din captarea energiei 
luminoase și convertirea ei în energie chimică; 
2) agentul reducător [H], rezultat din scindarea moleculei de apă. 

În faza obscură (de întuneric), mai lentă, se produce fixarea CO, pe 
un acceptor — în cazul general, un ester fosforic al unei pentoze: ribu- 
lozodifosfatul, iar în cazuri particulare, pe fosfoenolpiruvat, ca acceptor 
primar al CO,. În acest al doilea caz, CO, este ulterior transferat tot pe 
ribulozo-difosfat, care devine astfel un acceptor secundar al CO,. 

Sub acţiunea unei enzime specifice, molecula de RIDP+CO, se scin- 
dează în două molecule de acid fosfogliceric, care este primul produs al 
asimilaţiei COy-lui. Prin acest produs se îmbină cele două faze ale foto- 
sintezei, deoarece el este redus de agentul transmis de NADPH,;; prin 
această reacţie de reducere, rezultă prima trioză, din care, prin conden- 
sări, se sintetizează hexozele, apoi polizaharidele diverse, specifice celulei 
vegetale. 

Concomitent cu acest proces de asimilare a CO,, se desfășoară, prin 
ciclul lui Calvin, regenerarea totală a acceptorului de CO, — RiDP. 

Fig. 17. Principalele etape ale fazelor din fotosinteză (după Binet- 
Brunel, modificat). 

Fig. 18. Schemă de ansamblu a mecanismelor fotosintezei (Moyse, 1969, 
modificat). 

Fig. 19. Schema ansamblului de reacţii din fotosinteză. 


În esenţă, în această fază de întuneric din fotosinteză există, de ase- 
menea, trei momente principale: 
1) fixarea CO, (pe RiDP); 
2) reducerea CO, (la nivelul moleculei de APG), cu formarea unei trioze 
şi regenerarea acceptorului de CO;; 
3) asimilarea CO, în glucide şi alți produşi primari ai fotosintezei. 
Aceste principale momente din desfăşurarea fotosintezei sînt expri- 
mate sintetic în figura 17. 


Pentru o sinteză a reacţiilor care au loc în fotosinteza clorofiliană, 
după ce am analizat cu destule amănunte procesul, pentru a-l înțelege, 
redăm în două scheme (fig. 18 și 19) secvenţa reacţiilor, urmărind cele 
două faze, transportul de electroni, produșii fiecărei faze, intermediari şi 
finali. 


FOTOSINTEZA LA BACTERII 


Cu toate că ecuaţia sumară a fotosintezei este atit de unitară de la 
Fotobacterii pînă la Antofite, totuși bacteriile fotosintetizante se abat 
considerabil de la trăsăturile comune tuturor celorlalte fotoautotrofe. În 
acest subcapitol nu vom trata fotosinteza bacteriană ca o temă de sine 
stătătoare, ci vom trata numai aspectele care o particularizează față de 
fotosinteza clorofiliană (de la Alge pînă la Antofite). 

Din fotoasimilaţia bacteriană lipseşte fotosistemul care să elibereze 
oxigen, ceea ce face ca bacteriile să nu fie capabile de fotoliza apei; în 
consecinţă, la fotobacterii nu are loc nici efectul Emerson; în plus, toţi 
agenţii redox sînt diferiți de cei din cloroplaste; ei sînt mai aproape de 
cei din lanţul respirator. 

La bacteriile fotosintetizante, furnizorii agentului reducător, pe sea- 
ma căruia se realizează asimilația CO,, sînt compuşi reduși, bogaţi în 
energie; astfel fotosinteza bacteriană îmbracă tipuri primitive, ancestrale: 

a) Bacteriile fotolitotrofe, care folosesc ca donatori de electroni H.S, 
S, SO2-, S>0s2-. Ele sînt autotrofe; procesele de dezasimilaţie producă- 
toare de energie nefiind cunoscute încă, fotoreacţia din fotosinteză pare 
să fie unica lor sursă de energie. 


b) Bacteriile fotoorganotrofe folosesc substanţe organice (acizi orga- 
nici inferiori, acizi dicarbonici, alcooli etc.) ca donatori de electroni; de 
aceea, pot fi considerate ca semiautotrofe. Prin accesul oxigenului, ele îşi 
încetează fotosinteza şi asimilează heterotrof. 

Pentru bacteriile fotolitotrofe, donatorul de electroni preferat este 
HS (sau HS7, sau S2-). Ecuația sumară a fotosintezei acestora este: 


6CO;,+12H,S __lumină  C,Hi206-+HO0+12S 


care este evident omologă ecuației sumare a fotosintezei de la plantele 
verzi. Sulful poate să se depună în celulă sub formă de polisulfură şi, în 

lipsa H.S, el să fie folosit în continuare ca donator de electroni, după 
ecuația: 


6C0,+4S+16H,0 __ lumină CH,20s4+-6H20+4H,S0, 


În această reacție s-ar părea că apa este donator de protoni, dar nu 
se produce fotooxidaţie, după tipul plantelor verzi (H-O0—=2Ht +4+2e-+ 
+1/202), ci numai o simplă disociaţie (H-0—H*+OH”), care nu nece- 
sită energie. 

În mod asemănător, această grupă de bacterii fotosintetizante pot 
folosi sulfurile sau tiosulfaţii, după ecuaţiile: 


6CO0-+12H,S03+ 12H,0 __ lumină, C.H,206+6H,0+12H,SO, 
6CO,+ 3H,S303+15H0 ___lumină _ C$H,206+6H20-+6H,S0, 


Hidraţii de carbon, care au fost prezentaţi în aceste ecuaţii-prototip, 
nu sînt nici unicul şi nici întotdeauna principalul produs al fotosintezei 
bacteriilor fotolitotrofe. 

La bacteriile fotoorganotrofe, procesul de fotosinteză este mai puţin 
clar şi unitar, deoarece substratul organic care serveşte ca donator de 
electroni poate fi chiar asimilat (împreună cu CO;, sau chiar în locul 
acestuia). 

Energia pentru „mașina“ transportoare de electroni bacteriile şi-o 
procură, ca şi plantele verzi, prin absorbția luminii. Pentru aceasta, se 
pare că exclusiv bacterioclorofila este răspunzătoare. 

Bacterioclorofila este tot o porfirină ca și clorofila. Dintre carote- 
noizi, fotobacteriile conţin rubixantină (Bacteriile verzi), rhodopină şi 
spirilloxantină (derivate ale licopinei — la Purpurbacterii). 

Principala absorbție porneşte de la albastru spre vecinătatea radia- 
ţiilor ultraviolete (360 nm) şi de la roşu spre vecinătatea domeniului 
infraroșu (790 nm), astfel încît cele două maxime principale nu contri- 
buie cu nimic la culoarea pigmentului; în schimb, un maxim-anexă de 
la 575 nm dă culturilor cu aceste bacterii un ton purpuriu. Din cauza 
legăturilor in vivo dintre bacterioclorofilă şi diferite substraturi, maxima 
de absorbţie a pigmentului este împinsă mai departe în infraroșu; foto- 
sinteza este astfel posibilă pînă la peste 900 nm (Purpurbacterii). 

În sulfobacteriile verzi (Chlorobium) se mai găsesc şi alte bacterio- 
clorofile, ale căror spectre sînt aproape identice cu cele ale clorofilelor 
din plantele superioare. 


Cît despre carotenoizi, culturile de bacterii care sînt cultivate cu 
adaos de difenilamină (care blochează sinteza carotenoizilor la nivelul 
unor precursori) permit să se descopere un rol al carotenoizilor bacte- 
rieni: bacteriile din aceste culturi sînt capabile să efectueze fotosinteza 
numai prin excluderea din ambianța lor a oxigenului; în prezența aces- 
tuia, la lumină, aceste organisme se decolorează rapid şi mor; numai la 
întuneric pot să suporte 02; deci carotenoizilor lor li se poate atribui 
funcţia de apărare împotriva procesului de fotooxidare (această reacţie 
provoacă degradarea pigmenţilor). 

Fotobacteriile nu conţin plastide, ci simple tilacoide, care se formează 
în strînsă legătură cu membrana plasmatică; ele sînt plate, aşezate unele 
peste altele, în stive, sau sînt sub formă de vezicule. Tilacoidele conţin 

clorofila, deci ele realizează fotoreacţia (convertirea energiei), pe cînd 
reacţia de întuneric (transformarea de substanţă) se petrece în citoplasmă. 

Unităţile fotosintetizante la fotobacterii (Purpurbacterii) sînt unită- 
țile similare cuantasomilor, care conţin aproximativ 17 molecule de caro- 
tenoizi, 40 molecule de bacterioclorofilă. 

Unicul fotosistem de pigmenţi existent la bacteriile fotosintetizante 
funcționează la fel ca cele ale plantelor verzi, cu un centru de reacţie; 
pigmentul echivalent lui P-o, care constituie „capcana de lumină“, este 
reprezentat de variante ale bacterioclorofilei, cu diferențieri spectrale 
care se datoresc proteinelor specifice de care se leagă: astfel, la bacte- 
riile verzi este Pg, la Rhodopseudomonas — Pe, la specii de Rhodo- 
pseudomonas cu bacterioclorofilă b — Peg, la restul purpurbacteriilor — 
Paso, cu E; =+ 0,45 V. 

La bacteriile fotoorganotrofe, prin absența plastidelor, fotosinteza şi 
respirația nu sînt compartimentate în celulă. 


Feredoxina de la bacterii şi cea din cloroplaste se deosebesc prin 
greutatea moleculară şi conţinutul în fier, deşi, experimental, se pot sub- 
stitui reciproc. E9=—=—0,42 V (la Chromatium este —0,49 V). 

În afară de această enzimă, la bacterii se mai elaborează o hidro- 
genază care catalizează transferul de hidrogen (de la H-S, NH, sau Hb) 
pe şi de la feredoxină. De remarcat este faptul că această feredoxină 
bacteriană, precum şi hidrogenaza fotobacteriilor, nu sînt limitate totuşi 
numai la bacteriile fotosintetizatoare, ci sînt larg răspîndite şi la algele 
albastre, precum şi la unele alge verzi (Chlorella, Scenedesmus), unde 
joacă un rol central în asimilaţia N,-lui și în chemosinteză. 


Foarte interesant este acest fapt că, în fotosinteza algelor, există un 
moment care se situează la un nivel intermediar, de tranziţie, între foto- 
sinteza plantelor superioare şi cea a bacteriilor, deoarece algele pot forma, 
în absența oxigenului, în atmosferă de hidrogen și la iluminare slabă, 
hidrogenaze adaptative. În condiţii normale, aceste hidrogenaze lipsesc la 
alge. 

În locul plastochinonei, la bacterii se află ubichinona (coenzima Q) 
cu E =+0,00 pînă la +0,10 V; vitamina K, (—filochinona) este înlo- 
cuită de o altă vitamină K, cu catene laterale mai lungi; în locul NADP, 
funcţionează NAD, cu Es =—0,32 V. 

Citocromii sînt deosebiți la bacterii față de celelalte fotosintetizante. 
La fotobacterii există exclusiv citocromi c, cu mari diferențe specifice: 
cit Css (Chromatium), cu Eo=+0,34 V, este poate identic cu cit c, (Rho- 
dospirillum);, cit cc” (Purpurbacterii), numit şi RHP (Rubrum-Haemopro- 
teid-Cytochromoid c), se abate prin mai multe însuşiri de la ceilalţi cito- 
cromi (există ipoteza unei identități cu mioglobina!?). Eọ=+0,00 V; 
cit C5; (Chromatium) cu Eo =+0,01 V. 


PARTICULARITĂȚILE MECANISMULUI FOTOSINTEZEI LA BACTERII 


Baza acestor particularităţi rezidă în constituţia care diferenţiază 
bacteriile de celula fotosintetizantă a plantelor verzi. Am amintit și o 
anumită similitudine a bacteriilor cu unele alge în privința fotosintezei. 

1. Fotoreducerea substanţelor anorganice 


Prezenţa la bacterii a unei hidrogenaze alături de feredoxină se ex- 
plică prin potențialul redox al feredoxinei apropiat de cel al hidrogenului 
(H+/} Hə), astfel încît, de la feredoxina redusă, electronii pot fi transfe- 
rați pe Ht numai cu ajutorul unei hidrogenaze, iar electronii pentru 
reducerea protonilor provin de la H,S sau succinați. Cînd întîlnim la 
algele albastre (sau chiar la unele alge verzi, ca excepție) acest mod pri- 
mitiv de fotosinteză, atunci donatorul de electroni este, fireşte, apa, iar 
sinteza hidrogenazei este indusă. La plantele superioare nu se întilneşte 
niciodată acest tip de fotosinteză. 

În prezența azotului molecular, la algele albastre și fotobacterii, N, 
funcționează ca acceptor de electroni şi poate fi redus la NHs. Acest pro- 
ces înseamnă o fixare biologică a azotului cu ajutorul feredozinei (la alge 
şi plantele superioare, nitriții pot fi reduși în această manieră la NH;, 
iar sulfiții, la sulfuri). 


2. Fotoreducerea cu hidrogen molecular 
ca agent reducător 


Fotobacteriile și acele alge a căror fotosinteză este similară cu a foto- 
bacteriilor (în sensul că sînt capabile de o sinteză a hidrogenazei indusă 
de H,), pot folosi acest hidrogen molecular, gazos, ca donator de electroni 
pentru reducerea NAD? şi, prin aceasta, a CO,. 


6CO:+12H, __lumină  CH,Os-+-6H2O 


Din reacţia de transfer al electronilor, formarea NADH+Ht* se pe- 
trece fără acţiunea luminii, probabil prin potenţialul redox puternic ne- 
gativ al hidrogenului. În această formă a fotosintezei, fotoreacţia constă 
numai în fototransportul de electroni ciclic pentru producerea de ATP 
necesar pentru reacția obscură. Pentru această concepţie pledează absența 
efectului Emerson la aceste alge adaptate la H,, precum și necesitatea nu- 
mai a unuia din cele două fotosisteme. 


3. Surse de carbon organic în locul CO, 


Bacteriile fotoorganotrofe folosesc material organic ca donator de 
electroni; există două modalităţi de a-l utiliza, condiţionate de prezenţa 
sau absenţa oxigenului. În prezența oxigenului, materialul organic este 
folosit heterotrofic (cu întreruperea fotosintezei) şi se poate pune în evi- 
dență o respirație normală, aerobă (deci, inclusiv ciclul acidului citric); 
prin acest proces, electronii sînt conduși la oxigen (ca în lanţul respirator 
obişnuit) prin NADH+H+. În condiţii anaerobe, acelaşi NADH -+H* ser- 
veşte ca agent reducător pentru reacţia obscură a fotosintezei. 

În fotosinteza acestor bacterii, materialul organic folosit ca donator 
de electroni poate fi, de asemenea, asimilat. Există, deci, două tipuri 
extreme de fotosinteză bacteriană: 

— cînd este asimilat exclusiv CO,, 
— cînd este asimilat exclusiv materialul organic. 

Cele mai numeroase tipuri sînt însă intermediarele, de trecere, între 
cele două extreme. 

Un exemplu pentru asimilarea exclusivă a CO, îl oferă exemplul lui 
Rhodopseudomonas în utilizarea izopropanolului, care serveşte în acest 
caz numai ca donator de hidrogen: 


CH, CH, 
| SaS | 

6C0;+12CH—0H ___ lumină __  C,Hi206+6H:0+12C=0 
| | 
CH, CH, 


Cînd la acest tip de fotosinteză potenţialul redox al substratului este 
mai negativ decît al NAD, atunci transportul electronilor la NAD este 
independent de lumină, iar lumina este folosită numai pentru producerea 
de ATP prin fotofosforilare ciclică. Dacă, însă, potenţialul redox al sub- 
stratului este mai puţin negativ decît cel al NAD (de ex. transportul de 
la succinat-—fumarat, Es =—0,03 V), atunci are loc şi un fototransport 
liniar al electronilor la NAD. 

Un exemplu de asimilaţie exclusiv a materialului organic este asimi- 
larea acetaţilor de Rhodospirillum sau alga Chlamydobotrys: 


CH, | 
3 | ____ lumină L CSH,Os 
COOH 


În acest caz special nu este necesar nici un agent reducător şi nici un 
transport liniar de electroni; este necesar numai ATP şi un fototransport 
ciclic de electroni pentru formarea acetil-CoA. 

Fotoasimilarea substanțelor organice conține numeroase trepte oxida- 
tive. Hidrogenul care se eliberează cu această ocazie, în lipsă de oxigen si 
în absența asimilației CO,, devine H, liber în cursul fototransportului 
liniar de electroni prin feredoxină şi cu ajutorul hidrogenazei. 

Metabolismul fotosintetic al bacteriilor fotoorganotrofe este multiplu 
şi greu de cuprins dintr-o singură privire. Adesea produsul principal al 
acestui metabolism nu este un hidrat de carbon (prin ciclul Calvin), ci 3i 
alți produşi, de ex. aminoacizi şi alți acizi organici, printr-un ciclu de 
reducere a acizilor carbonici (ca reacție obscură în fotosinteza bacte- 
riană). De ex. poate rezulta simplu acid poli-f-hidroxibutiric prin foto- 
asimilaţia acidului acetic la Rhodospirillum: 


CH, 
| 
2 pe El FIORI acid poli-f- 
COOH -H,O CH, hidroxibutiric 
COOH 

Bacteriile fotosintetizante 


Tabelul 1 


Bacterii fotolitotrofe 


Bacterii fotoorganotrofe 


Donatorul 
de electron 


Compuşii cu sulf 


Substanțe organice 


Tipul de Ă Semiautotroi 
asimilaţie Obligat autotrof Potenţial heterotrof 
Cerinţa pt. | Obligat anaerob Facultativ anaerob 
oxigen (fără respiraţie) Aerob: respiraţie 
Unităţile Chlorobacteriacee Thiorhodacee Athiorhodacee 
sistematice | (Bacterii verzi) (Sulfobacterii purpurii) | (Bacterii purpurii) 
Culoarea verzi roşii roşii 
eina] Chlorobiumclorofila | Bacterioclorofila Bacterioclorofila 
Reprezen- ; . Rhodospirillum 
tanți ro omonas Ti irită Rhodopseudomonas 
(genuri) P p Rhodomicrobium 
Tabelul 2 
Asimilația carbonului de către plante 
Autotrofie Heterotrofic 
Fotosintetizante | Chemosinteză Saprotitism | Parazitism 
Prezentă la: | Alge | Bacterii verzi | Unele bacterii Bacterii Bacterii 
Plante] Purpurbacterii| nepigmentate Ciuperci Ciuperci 
verzi Unele plante 
superioare 
nepigmentate 
Sursa de CO, |CO; CO; Substanțe Substanțe 
carbon Rare organice organice 
substanțe (din material | (din materia 
organice abiotic) vie) 
Sursa de Lumi-| Lumina Oxidarea materia-| Dezasimilaţie |Dezasimilație 
energie pt.| na lului anorganic 
asimilaţie (HS; NH, etc.) 


——————— = ee 


Donatorul de| H,O 


electroni pt. 
asimilație 


Compuşi cu 
sulf (HS; S) 

Material 
organic 


(HS; NH, etc.) 


Material anorganic|Cînd este nece-|Cînd este nece 
sar — dezasi- 
milația 


sar — dezasi- 
milația 

4. Fototransportul electronilor 


Ca şi la fotosintetizantele clorofiliene, și la fotobacterii există atit 
transportul de electroni ciclic cit şi cel liniar. 

În fototransportul ciclic participă ubichinona și citocromul cc” (Chro- 
matium, Rhodospirillum), iar locul de fotofosforilare se situează între cito- 
cromul cc” şi Ps0- 

În fototransportul liniar, agentul reducător este NAD—NADH+H?; 
procesul este relativ simplu; la Chromatium, ca donator de electroni ser- 
veşte HS (Eo =—0,24 V); 


H,S S+2H+*+e7 


NAD este acceptorul de electroni (E =—0,32 V). 

Transportul electronilor împotriva gradientului de potențial redox se 
face prin două mecanisme: 
— impulsionat de ATP, produs de ex. prin fotofosforilare ciclică; 


— impulsionat de lumină; deficitul de electroni pe Po oxidat este com- 
pletat de la un citocrom și, în final, de la H.S; electronul ecceptoru- 
lui X7 redus ajunge, prin feredoxină şi o flavoproteidă, la NAD. 

Mecanisme asemănătoare ca la Chromatium (fotolitotrof) există (fo- 
losind însă alte sisteme redox) şi la Rhodospirillum (fotoorganotrof), de 
ex. pentru transportul de electroni de la succinat (E =—0,03 V) la 
NAD (E =—0,32 V). 


Pentru a cuprinde rezumativ formele multiple de metabolism foto- 
trofic bacterian, este adecvat un tabel sinoptic pentru aceasta (tabelul 1). 


Li 
+ = 


Asimilaţia carbonului la plante îmbracă, după cum am văzut, foarte 
multe variante ca modalităţi de realizare, mult mai diversificate decît 
pentru organismul animal, tocmai pe considerentul existenței autotrofiei. 
În tabelul 2, prezentăm o sinteză a cazurilor posibile de asimilație a 
carbonului în regnul vegetal, pentru a putea sesiza, de asemenea, relaţia 
fotosintezei, de care ne-am ocupat, cu chemosinteza și cu heterotrofia 
plantelor. 

IV 


SEMNIFICAȚIA BIOLOGICĂ A ENZIMELOR ACUMULATE 
ÎN SOL 


ȘT. KISS, M. DRĂGAN-BULARDA și DANIELA RĂDULESCU 


Activitatea enzimatică a solului este rezultatul activității enzimelor 
acumulate și a enzimelor microorganismelor proliferante. Prin definiţie, 
enzimele acumulate sînt considerate enzime prezente şi active într-un 
sol în care nu are loc proliferarea microorganismelor. 

Sursele enzimelor acumulate sînt, în primul rînd, celulele de micro- 
organisme. Dar enzimele din sol pot proveni şi din resturile organice 
(vegetale şi animale). Enzimele se acumulează în sol ca enzime libere 
(exoenzime eliberate din celulele vii + endoenzime eliberate din celulele 
dezintegrate) și ca enzime legate de constituenţii celulari: ca enzime pre- 
zente în celulele dezintegrate (în fragmentele celulare), în celulele vii, 
dar neproliferante. Enzimele microorganismelor proliferante sînt enzime 
care se eliberează din celulele vii aflate în curs de multiplicare şi enzime 
care se găsesc în interiorul celulelor în curs de multiplicare. 

Enzimele libere sînt adsorbite pe particulele organice şi minerale din 
sol sau / și complexate cu substanţele humice. Cantitatea enzimelor li- 
bere este mult mai mică în soluţia solului decît în stare adsorbită sau / și 
complexată. 

Este foarte probabil că activitatea enzimatică a apei și nămolului 
cuprinde aceleaşi componente ca şi activitatea enzimatică a solului. 


Este binecunoscut că perpetuarea vieții pe planeta noastră este 
condiționată de acțiunea mineralizantă a microorganismelor telurice şi ac- 
vatice asupra resturilor organice şi că acţiunea mineralizantă a microor- 
ganismelor este indisolubil legată de activitatea enzimelor. Se pune în- 
trebarea: enzimele acumulate în sol joacă oare un rol în procesele de 
descompunere și mineralizare sau aceste procese se datoresc exclusiv 
microorganismelor proliferante? Au, deci, enzimele acumulate în sol o 
semnificaţie reală în ciclurile biologice ale elementelor? Contribuie oare 
aceste enzime la fertilitatea solului, la crearea condiţiilor favorabile pen- 
tru nutriția plantelor superioare? 


Metoda principală, prin care această problemă se studiază, se bazează 
pe compararea transformării substratului enzimatic în probele de sol cu 

microorganisme proliferante şi în probele aceluiași sol, în care prolife- 
rarea microorganismelor a fost prevenită cu o substanţă chimică anti- 
microbiană (toluen) sau microorganismele au fost distruse prin iradiere 
(raze y sau electronice). 

Cercetările efectuate pe plan mondial mai ales în ultimele două de- 
cenii au dovedit că enzimele acumulate în sol au o semnificaţie biolo- 
gică; ele participă la ciclurile biologice ale elementelor și joacă un rol 
foarte important a) în faza incipientă a descompunerii resturilor orga- 
nice şi a transformării unor compuși minerali și b) în condiţiile nefa- 
vorabile pentru proliferarea microorganismelor. 

A devenit astfel posibilă, pentru prima oară în istoria de circa 100 de 
ani a Biologiei solului, formularea concepției că solul este un sistem en- 
zimatic, în care enzimele acumulate au — alături de enzimele micro- 
organismelor proliferante — o semnificație biologică deosebiră, partici- 
pind la ciclurile biologice ale elementelor și contribuind la fertilitatea 
solului, la crearea condițiilor favorabile pentru nutriția plantelor supe- 
rioare și, implicit, la perpetuarea vieții pe planeta noastră. 

În cele ce urmează vom caracteriza sumar ciclurile biologice ale ele- 
mentelor C, N, P şi S, şi vom specifica, în cadrul fiecărui ciclu, proce- 
sele la care participarea enzimelor acumulate în sol s-a demonstrat ex- 
perimental. 

Schemele ciclurilor biologice le vom prezenta într-o formă grafică 
unitară, ceea ce va facilita, credem, înțelegerea şi compararea lor. 


Ciclul carbonului 


Sursa primară a carbonului pentru ansamblul vieţuitoarelor o con- 
stituie CO,. Acest gaz se găseşte în cantităţi limitate în aer (0,03% în 
volum). CO, este transformat în carbon organic (=compuşi organici) 
sub acțiunea organismelor autotrofe. Cantitatea de CO, fixată de orga- 
nismele fotoautotrofe (plante verzi; microorganisme fotoautotrofe) este 
incomparabil mai mare decît cantitatea de CO, fixată de organismele 
'chimioautotrofe (bacteriile chimioautotrofe). Deci, din punct de vedere 
cantitativ, fotosinteza este mult mai importantă decît chimiosinteza. Or- 
ganismele fotoautotrofe, în primul rînd plantele verzi, furnizează carbo- 
nul organic necesar vieţuitoarelor heterotrofe (animale; microorganisme 
heterotrofe; plante heterotrofe). Covorul vegetal consumă anual ~ 2,5% 
din cantitatea totală de CO, din aer. Cu alte cuvinte, dacă CO, atmosfe- 
ric nu s-ar regenera, el s-ar epuiza în ~ 40 de ani. Astfel, ar deveni 
imposibilă viața plantelor şi, în consecinţă, şi viața animalelor şi a omu- 
lui. CO, atmosferic însă nu se epuizează, deoarece carbonul organic din 
resturile vegetale și animale este degradat şi, în final, transformat în 
CO, sub acţiunea enzimelor microorganismelor proliferante și a enzime- 
lor acumulate. Contribuţia plantelor şi animalelor superioare la produ- 
cerea de CO, prin respiraţie este de importanţă secundară în comparație 
cu rolul jucat de microorganisme în acest proces: microorganismele sînt 
responsabile de 80—90% din cantitatea totală de substanțe organice oxi- 
date pe cale biologică. 

Fixarea CO, de către 
plantele verzi şi forma- 
rea CO, sub acţiunea en- 
zimelor microorganismelor 


CARBON ORGANIC 


o O e 
proliferante şi a enzime- prann 


PLANTE CRO 
lor acumulate constituie RI | beci 


etapele de bază ale ciclu- 
lui carbonului (fig. 1). 

Este de accentuat că 
ciclul carbonului se desfă- |Erupt” [_____ 

oo. . vulcanice 
şoară simultan şi în com- carbon 
binaţie cu ciclul oxigenu- 
lui și cu cel al hidrogenu- 
lui: prin fotosinteza plan- 
telor verzi, din CO, şi 
H,O se formează compuși 
organici conținînd H şi se 
eliberează 0O,; în cursul Fig. 1. Schema ciclului carbonului. 
descompunerii totale a 
substanţelor organice, carbonul și hidrogenul se eliberează, prin partici- 
parea oxigenului, sub formă de CO,, respectiv H,O. Ciclurile celorlalte 
elemente, de asemenea, sînt legate de ciclul carbonului. 

În legătură cu ciclul carbonului amintim şi principiul infailibilităţii 
microbiene, după care speciile de microorganisme, în totalitatea lor, sînt 
omnivore, „omnipotente“, capabile de degradarea tuturor substanţelor or- 
ganice. În ultimele decenii a devenit însă evident că acest principiu nu 
are o valabilitate absolută. Principiul este valabil în cazul tuturor com- 
pușilor organici de origine biologică, dar unii din compușii organici sin- 
tetici (compuşi creați de om) nu sînt biodegradabili. În categoria acestor 
compuși intră atît substanțe micromoleculare (o serie de pesticide, de- 
tergenţi, medicamente) cît şi substanțe macromoleculare (unele mase 
plastice). Tocmai aceşti compuşi — care limitează valabilitatea princi- 
piului infailibilității microbiene — constituie pericolul cel mai mare 
pentru poluarea mediului înconjurător, inclusiv solul. 

Cercetările au dovedit participarea enzimelor acumulate în sol la ur- 
mătoarele procese legate de ciclul carbonului: hidroliza zaharozei, a a-glu- 
cozidelor, inclusiv maltoza, a (f-glucozidelor, inclusiv celobioza, a a-ga- 
lactozidelor, inclusiv melibioza, a f-galactozidelor, inclusiv lactoza, a ami- 
donului, a celulozei, a licheninei, a laminarinei şi a f-1,3-glucanului pa- 
rietal fungic, a inulinei, a xilanului, a pectinei, sinteza şi hidroliza leva- 
nului şi a dextranului, hidroliza esterilor acizilor organici, inclusiv esterii 
acizilor grași, oxidarea glucozei, a acidului ascorbic, a fenolilor, descom- 
punerea dietilstilbestrolului şi a dioctilsulfosuccinatului de sodiu. Nu vom 
descrie toate aceste cercetări. Ne vom limita doar la exemplificarea aces- 
tora în cazul hidrolizei zaharozei. 

Hofmann şi Seegerer (1950)şi Kuprevici (1951) au fost 
primii care au demonstrat că hidroliza zaharozei în sol are loc în pre- 
zența toluenului. Dar aceşti cercetători nu au comparat hidroliza zaharozei 
în prezenţa şi absența toluenului. Această comparaţie, efectuată mai tîr- 


Arderea 
combus- 
tbililbor 

ziu (Kiss, 1958), a arătat că în cursul primelor 4 ore de incubare nu 
există o diferență semnificativă în intensitatea zaharolizei, măsurată în 
prezenţa, respectiv în absenţa toluenului. De aici rezultă că hidroliza za- 
harozei a fost catalizată de zaharaza acumulată care a preexistat în pro- 
bele de sol înainte de incubare. 

Bose şi colab. (1959) au demonstrat prin metode cromatografice și 
manometrice că, datorită zaharazei acumulate, zaharoza se scindează în 
sol cu o viteză mult mai mare decît viteza cu care microorganismele 
proliferante — în absenţa toluenului — pot oxida produşii de hidroliză 
(glucoză + fructoză). 

Efectuînd experienţe cu o durată de incubare de 24 de ore, Peter- 
son şi Astafieva (1962) şi Galstian (1965, 1974) au observat 
că zaharoliza a avut aproape aceeași intensitate în absenţa ca și în prezența 
toluenului. Proliferarea microorganismelor în probele fără toluen a avut 
loc în cursul celor 24 de ore de incubare. Microorganismele au putut 
folosi produșşii de hidroliză drept sursă de carbon şi energie şi, astfel, au 
putut sintetiza zaharaza. Dar cantitatea zaharazei produsă de microorga- 
nismele proliferante a fost neglijabilă faţă de cantitatea zaharazei pre- 
existente. Cu alte cuvinte, activitatea zaharazică a solului se datorește, 
şi în incubări de 24 de ore, nu zaharazei produse de microflora prolife- 
rantă momentană, ci în primul rînd enzimei acumulate în sol, la procesul 
de acumulare participînd foarte multe generaţii de microorganisme. După 
observaţiile noastre publicate în 1971 şi 1972, zaharaza acumulată pre- 
domină în activitatea zaharazică a solului şi în incubări de 2—20 zile. 

Voets şi colab. (1965) au comparat activitatea zaharazică a probe- 
lor de sol tratate cu toluen, respectiv sterilizate cu raze +. Din probele 
sterilizate nu s-au evidențiat microorganisme viabile, dar activitatea za- 
harazică s-a păstrat, practic, în întregime. Nu s-au constatat diferenţe 
semnificative între activitatea zaharazică a probelor tratate cu toluen şi 
activitatea probelor sterilizate cu raze +. De aici putem trage concluzia 
că microorganismele rămase vii, dar devenite neproliferante în prezența 
toluenului nu sintetizează noi cantități de zaharază; aceste microorganisme 
contribuie la activitatea zaharazică a solului numai cu cantitatea de en- 
zimă pe care au avut-o înaintea adăugării toluenului. 

Șcerbakova şi colab. (1971, 1974) au reușit să extragă din sol 
un complex enzimatic care a manifestat activitate zaharazică. 

Activitatea zaharazică în sol este măsurabilă chiar după 2 ore de in- 
cubare (Kunze şi Rickart, 1973). Dat fiind că această durată este 
mai scurtă decît faza de lag a creşterii microbiene în probele de sol us- 
cate și apoi reumezite, activitatea trebuie atribuită zaharazei acumu- 
late. 

Zviaghinţev şi colab. (1975) aplică metoda de ultrasonare, ur- 
mată de centrifugare diferenţială pentru fracționarea probelor unui sol 
podzolic şi constată că fracțiunea de sol, din care microorganismele au 
fost îndepărtate, își păstrează 76% din activitatea zaharazică a solului 
intact. Se poate deci deduce că cel puţin două treimi din activitatea za- 
harazică a solului studiat se datoresc zaharazei acumulate. 

Ciclul azotului 


Plantele verzi asimilează azotul sub formă minerală: săruri de amo- 
niu, nitrați. Unele plante, în special leguminoasele, utilizează şi azotul 
molecular prin intermediul microorganismelor simbiotice din nodozită- 
tile radiculare (fixarea simbiotică a N3). Microorganismele autotrofe şi o 
serie de microorganisme heterotrofe, de asemenea, utilizează compușii 
minerali cu azot. Unele microorganisme hetero- sau autotrofe nesimbio- 
tice pot folosi azotul din N, (fixarea liberă, nesimbiotică a N»). Anima- 
lele și numeroase microorganisme heterotrofe au nevoie de compuşi or- 
ganioi cu N pe care îi obțin în primul rînd de la plantele verzi. Azotul 
organic din resturile vegetale și animale nu se pierde pentru economia 
naturii, deoarece numeroase microorganisme telurice şi acvatice degra- 
dează compușii organici cu N, eliberind azotul sub formă de amoniac 
(amonificare). Din punct de vedere cantitativ, amoniacul din urină este 
neglijabil față de amoniacul produs de microorganisme. Amoniacul este 
oxidat la nitriți şi nitrați sub acţiunea microorganismelor nitrificatoare 
(nitrificare). Nitrații pot fi reduși sub acțiunea altor microorganisme pînă 
la N, (denitrificare). 

Prin asimilarea azotului, prin fixarea simbiotică şi nesimbiotică a N;, 
amonificare, nitrificare şi denitrificare, microorganismele reglează rezer- 
vele de azot din sol și apă și accesibilitatea azotului pentru plantele 
verzi (fig. 2). 

Pînă în prezent s-a demonstrat experimental participarea enzimelor 
acumulate în sol la următoarele procese legate de ciclul azotului: hidro- 
liza ureei, descompunerea cianamidei de calciu, hidroliza cianatului de 
amoniu, a proteinelor, a asparaginei, a glutaminei, decarboxilarea amino- 
acizilor, formarea aminoacizilor din cetoacizi, hidroliza indol-3-acetoni- 


trilului și oxidarea indol-3-al- 
AZOT ORGANIC 


dehidei, formarea acidului in- 
HR 


dol-3-acetic din triptofan, hi- 


droliza propanilului, oxidarea 
indolului, a aminelor, inclusiv 
cloroanilinele derivate din ier- 
bicide, descompunerea acidului 
uric, nitrificarea şi denitrifi- 
carea. 

Ne vom limita la descrie- 
rea succintă a unor cercetări 
privind hidroliza ureei şi for- 
marea acidului  indol-3-acetie 
din triptofan. Descăr - 

Hidroliza ureei. Primele |eiectrice 
date despre acumularea în sol 
a enzimei care catalizează hi- 
droliza ureei (urează) au fost 
obținute de Rotini (1935) şi 
Conrad (1940). Ei au ob- 
servat că hidroliza ureei se pe- Fig. 2. Schema ciclului azotului. 

trece şi în probele de sol în care proliferarea microorganismelor a fost pre- 
venită prin substanțe antimicrobiene. Acumularea ureazei în sol a fost 
dovedită şi prin alte cercetări. Astfel, s-a dovedit că activitatea ureazică 
persistă şi în solurile sterilizate prin iradiere (McLaren şi colab, 
1957; van Niekerk, 1964; Voets şi colab., 1965; Ernst, 1965; 
Roberge, 1968; Thente, 1970; Șcerbakova şi colab., 1975 şi 
alți cercetători). Activitatea ureazică în sol este măsurabilă chiar după 
30—60 minute de incubare (Skujins, 1965; Douglas şi Brem- 
ner, 1971; Said, 1972; Kozlovskaia şi colab., 1972; Gould şi 
colab., 1973 şi alţii). Ureaza din sol a putut fi izolată în formă cristalină 
(Briggs şi Segal, 1963) sau în formă complexată cu substanţe hu- 
mice (Burns şi colab., 1972). 

Ureaza acumulată are implicaţii în eficiența utilizării ureei ca în- 
grăşămînt. 

Studiind condiţiile în care aplicarea ureei este eficientă din punctul 
de vedere al producției vegetale, Soubies şi colab. (1955) au stabilit 
că în solurile foarte permeabile şi sărace în urează apar mari pierderi de 
uree prin levigare, deoarece o mare parte din ureea introdusă în sol nu 
se poate hidroliza în carbonat de amoniu. 

În acelaşi timp, în multe soluri cantitatea ureazei acumulate este 
prea mare, din care cauză ureea administrată ca îngrăşămiînt se hidroli- 
zează foarte repede. Amoniacul produs în mari cantități dăunează se- 
minţelor germinate şi plantelor tinere și, totodată, se poate pierde prin 
volatilizare. Nitrificarea amoniacului, de asemenea, poate avea efecte 
nedorite (acumularea temporară a nitriţilor în cantități toxice; pierderi 
de N prin levigarea şi denitrificarea nitriţilor şi nitraţilor). 

Pentru a preveni efectele nedorite ale hidrolizei excesive a ureei 
în sol, este necesară diminuarea activității ureazice. Se caută rezolvarea 
acestei probleme, în special, prin asocierea unui inhibitor ureazic cu 
ureea folosită ca îngrășămînt. Compuşii brevetaţi ca inhibitori ai activi- 
tăţii ureazice a solului (Hyson, 1963; Tomlinson, 1967; Sor şi 
colab., 1968; Sor, 1969; Anderson, 1969,1970;Geissler şi colab., 
1970; Peterson şiWalter,1970)sînt puțin eficienţi sau sînt eficienţi, 
dar poluează solul. Din aceste motive, cercetările continuă în mai multe 
laboratoare pentru identificarea unui inhibitor ureazic eficient și nepoluant 

Formarea acidului indol-3-acetic din triptofan. Chalvignac 
(1968) a raportat formarea acidului indol-3-acetic (AIA; heteroauxină) din 
triptofan, în probele de sol tratate cu toluen şi triptofan. Transformarea 
a fost atribuită unui sistem enzimatic independent de proliferarea micro- 
biană momentană. Chalvignac (1971) accentuează că sistemul enzi- 
matic care catalizează transformarea triptofanului în AIA se găseşte le- 
gat de complexele argilo-humice. Pilet şi Chalvignac (1970) şi 
Chalvignac şi Mayaudon (1971) au reușit să extragă din sol 
sistemul enzimatice responsabil de transformarea triptofanului în AIA. 
Extractul enzimatic catalizează decarboxilarea L-triptofanului și oxige- 
narea lanţului lui lateral. Indol-3-acetamida apare ca produs intermediar, 
din care AIA se formează prin hidroliză; se eliberează şi amoniac. Ex- 
tractul enzimatice acționează nu numai in vitro, dar şi in vivo. Sistemul 
enzimatic din extract pătrunde în rădăcinile de Lens culinaris, în care 
catalizează transformarea L-triptcfanului endogen în AIA. Heteroauxina 

se formează în cantităţi relativ mari, manifestind efect inhibitor asupra 
creşterii rădăcinilor. Extractul enzimatice inhibă activitatea auxinoxida- 
zei extrase din rădăcinile de Lens, dar in vivo, extractul are efect con- 
trar. Sistemul pedoenzimatic din extract pătrunde în rădăcini, apoi pro- 
duce AIA din L-triptofanul endogen; AIA va induce sinteza auxinoxi- 
dazei. Pe baza acestor constatări se poate conchide că sistemul pedo- 
enzimatic care metabolizează triptofanul participă la controlul creșterii 
plantelor prin formarea AIA din L-triptofan în rădăcini şi în sol. 


Ciclul fosforului 


În afară de asimilarea microbiană a fosforului, ciclul acestui element 
cuprinde şi alte procese microbiene (fig. 3). Mineralizarea fosforului or- 
ganic se desfăşoară paralel cu mineralizarea compușilor organici cu azot 
(amonificare), sub acțiunea aceloraşi microorganisme. În urma minera- 
lizării, fosforul se eliberează sub formă de ortotosfat solubil, asimilabil 
de către plante şi microorganisme, dar ortofosfatul solubil poate trece în 
ortotosfaţi (de Ca, Fe, Al etc.) insolubili. Mobilizarea ortofosfaților inso- 
lubili este procesul de solubilizare a fosfatului tricalcic şi a celorlalţi 
ortofosfaţi insolubili. Are loc sub acţiunea acizilor, produşi de microorga- 
nisme şi a celor secretaţi de rădăcini. La solubilizarea ortofosfatului feros 
participă şi hidrogenul sulfurat produs de microorganismele amonifica- 
toare și desulfoficatoare. Hidroliza meta-, piro- şi polifosfaţilor în orto- 
fosfaţi are loc sub acțiunea microorganismelor, dar la aceste procese pot 
contribui şi catalizatorii anorganici din sol (în special, MnO»). Oxidarea 
fosfiților în ortofosfaţi şi reducerea ortofosfaţilor pînă la hidrogen fos- 
forat se desfăşoară sub acțiunea microorganismelor aerobe, respectiv 
anaerobe. 

Cercetările efectuate pînă în prezent au arătat că enzimele acumulate 
în sol participă la următoarele procese din ciclul fosforului: hidroliza es- 
terilor fosforici, a meta-, piro- şi polifosiaţilor. Vom schiţa numai cerce- 

doza minimă sterilizantă de raze electronice se păstrează cel puţin 
jumătate din activitatea fosfatazică. După Voets şi colab. (1965), pro- 
bele de sol tratate cu toluen sau sterilizate cu raze y nu arată diferențe 
semnificative în activitatea lor fosfatazică. Ramirez-Martinez şi 
McLaren (1966) au comparat activitatea fosfatazică a solului cu cea 
a culturilor bacteriene şi fungice active în mineralizarea esterilor fosfo- 
rici. Rezultatele obținute sînt surprinzătoare: activitatea a 1 g de sol este 
echivalentă cu activitatea fosfatazică a 10 miliarde de celule bacteriene 
sau cu activitatea fosfatazică a 1 g de micelii fungice. Dat fiind că 1 g 
de sol nu conţine 10 miliarde de bacterii fosforolitice sau 1 g de micelii, se 
poate conchide că în activitatea fosfatazică a solului predomină fosfataza 
acumulată. Aceeași concluzie poate fi trasă şi din experienţa lui Suciu 
(1970), care a studiat influenţa toluenului şi a duratei de incubare asupra 
activităţii fosfatazice a solului. Activitatea măsurată după prima oră de 
incubare a dat valori identice în probele netratate şi în cele tratate cu 
toluen. În cursul incubării prelungite (6—24 ore), creşterea activităţii a 
fost puţin mai accentuată în probele netratate decît în cele tratate cu 
toluen. A fost totuși evident că fosfataza acumulată predomină în acti- 
vitatea fosfatazică totală a solului cel puţin în primele 24 de ore. O 
serie de autori (Galoppini şi colab., 1962; Hochstein, 1962; 
Ramirez-Martinez şi McLaren, 1966; Galstian şi Aru- 
tunian, 1966; Haziev, 1968; Hoffmann, 1968; Tabatabai 
şi Bremner, 1969; Suciu, 1970; Laugesen și Mikkelsen, 
1973; Runkov şi Kozlovskaia, 1974) au observat că activitatea 
fosfatazică a solului este măsurabilă chiar după 30—60 de minute de in- 
cubare. Ladd şi Paul (1973) au incubat amestecurile de reacţie nu- 
mai timp de 10 minute. Totuşi, activitatea fosfatazică a putut fi uşor 
detectată. Aceste observaţii constituie dovezi noi pentru acumularea fos- 
fatazelor în sol. McLaren și Skujins (1971) au fracţionat un sol 
și au determinat activitatea fosfatazică a fiecărei fracțiuni. Valorile de 
activitate obținute cu şi fără toluen au fost identice în aceeaşi fracțiune. 
Însumiînd valorile de activitate de la fiecare fracțiune s-a obținut o 
valoare foarte apropiată de cea a solului intact. Acest fapt, de asemenea, 
atestă acumularea fosfatazelor în sol. 


Ciclul sulfului 


Pe lîngă asimilarea microbiană a sulfului, ciclul acestui element 
cuprinde şi alte procese microbiene (fig. 4). Mineralizarea sulfului orga- 
nic se petrece paralel cu mineralizarea compușilor organici cu azot şi fos- 
for, sub acțiunea acelorași microorganisme. În cursul mineralizării, sulfu!? 
se eliberează sub formă de hidrogen sulfurat sau sulfat sau, mai rar, ca 
metilmercaptan. Sulfoficarea este procesul de oxidare a hidrogenului sul- 
furat, a sulfului elementar, a tiosulfaţilor și tetrationațţilor, a sulfiţilor 
pînă la acid sulfuric, respectiv sulfați. Se datorește înainte de toate bac- 
teriilor sulfuroase fotoautotrofe și chimioautotrofe. Se cunosc şi micro- 
organisme sulfoficatoare chimioheterotrofe. Desulfoficarea este procesul 
de reducere disimilatorie a sulfaţilor pînă la hidrogen sulfurat. Este pro- 
dusă, în primul rînd, de bacteriile din genul Desulfovibrio care reduc 

sulfaţii pînă la hidrogen sulfu- 
rat fie cu ajutorul substanţelor 
organice, fie cu hidrogenul mo- 
lecular. Sînt capabile de desul- 
foficare şi unele microorga- 
nisme tipic chimioheterotrofe, 
care reduc sulfaţii numai cu 
ajutorul substanțelor organice. 

Pînă în prezent s-au ob- 
ţinut dovezi convingătoare pri- 
vind participarea enzimelor 
acumulate în sol la hidroliza 
esterilor sulfurici. 

Tabatabai şi Brem- 
ner (1970) au incubat probe 
de sol cu toluen şi p-nitrofenil- 
sulfat de potasiu. În cursul in- 
cubării, esterul sulfuric a fost 
scindat în p-nitrofenol şi sulfat 
anorganic. De aici s-a dedus 
că solul conţine  arilsulfatază. 
Activitatea acestei enzime a 
fost măsurabilă după 1 oră de 
incubare, ceea ce indică acu- 
mularea enzimei în sol. O altă 
dovadă a prezenţei arilsulfata- | 
zei în stare acumulată în sol 
este observaţia că iradierea pro- 
belor de sol cu raze y reduce, 
dar nu distruge activitatea aril- Fig. 4. Schema ciclului sulfului. 
sulfatazică. 

Se poate presupune că cercetările viitoare vor demonstra participarea 
enzimelor acumulate în sol şi la ciclurile biologice ale celorlalte ele- 
mente. 

ROLUL FIZIOLOGIC AL MICROELEMENTELOR 


M. TRIFU 


I. CARACTERIZARE GENERALA A MICROELEMENTELOR 


În a doua jumătate a secolului nostru, atenția fitobiologilor este din 
ce În ce mai mult reținută de aşa-numitele „microelemente“ existente 
în corpul plantelor în proporții ce nu depășesc niciodată 0,02% din 
greutatea uscată, dar care se caracterizează printr-o activitate biologică 
deosebit de pronunțată, printr-un fel de oligodinamie. 

Din faptul că absența unuia sau altuia din respectivele elemente 
provoacă perturbații grave în metabolismul general al plantelor, în des- 
făşurarea creşterii şi dezvoltării lor, în procesele de imunitate etc., care 
pot fi chiar fatale dacă nu se intervine la timp şi adecvat, reiese că 
microelementele au o importanţă capitală în viaţa plantelor. 

Adoptăm drept criteriu al grupării elementelor între microelemente 
definiţia destul de generală elaborată de Peive, Ia. (1961), potrivit 
căreia aparțin acestora, elemente ale nutriţiei minerale a plantelor, ani- 
malelor şi microorganismelor care sînt necesare organismului viu în can- 
tităţi foarte mici. 

Numărul elementelor găsite în cenușa plantelor se ridică la aproxi- 
mativ 60. În prezent însă, numai 18 elemente, incluzînd C, O şi H sînt 
considerate ca fiind de primă necesitate (esenţiale) pentru creşterea și 
dezvoltarea normală a plantelor. Din această categorie de elemente fac 
parte: N, P, K, Ca, Mg, S la care se adaugă și următoarele microele- 
mente: Fe, Mn, B, Mo, Cu, Zn, Co, Cl şi V. Stiles, W. (1961), Ce- 
pinoga, Ia. A. (1970). 

Vorbind strict despre microelemente majoritatea cercetătorilor 
Scharrer, K. (1955), Katalîmov, M. V. (1965), Under- 
wood, E. J. (1965), Bowen, H. J. M. (1966), Rinkis, G. Ya. 
(1972), Epstein, E. (1972), Skolnik, M. Ia. (1974), Sutcliffe, 
J. F, Baker, D. A. (1974) şi alții, consideră ca aparținîndu-le B, Zn, 
Mn, Fe, Cu, Na, Co, Mo, J, Sr, CI, Al, V, F, Cr, Hg, Cs, Li, Cd, As, Th, 
Rb, Cr, W, Ti, Sn, Se, Ba, Br, sporadic mai sînt amintite: Au, Ra, Hg, Pb 
şi altele, acestea din urmă formează categoria ultramicroelementelor. 

Faptul că microelementele sînt necesare numai în cantităţi foarte 
mici, nu le fac mai puţin importante decît macroelementele. Împărţirea 
elementelor esenţiale în macro- și microelemente nu este bazată pe im- 
portanţa relativă a acestor elemente în nutriția plantelor, şi reflectă nu- 
mai cantităţile elementelor prezente în plante. Lipsa unui microelement, 
împiedică dezvoltarea normală a ciclului vital al plantelor iar o astfel 
de carenţă este totdeauna specifică pentru elementul respectiv şi poate fi 
prevenită sau corectată numai prin adăugarea elementului în cauză (v. 
tabelul 1). 

Pornind de la necesitatea prezenţei elementelor pentru creșterea 
plantelor, s-a propus împărțirea elementelor nutritive în trei grupe: I — 
elemente esenţiale, indispensabile pentru creșterea, dezvoltarea şi pro- 
cesele de reproducere a plantelor; II — elemente folositoare, pot produce 
efecte favorabile pentru creşterea plantelor, dar în absenţa lor planta îşi 
poate dezvolta funcţiile de creştere şi reproducere în mod satisfăcător; 
III — alte elemente, a căror participare la funcțiile mai sus amintite 
nu s-a constatat în mod cert şi a căror prezenţă în plantă poate fi uneori 
chiar vătămătoare. Elemente folositoare sînt: Na, Si, Al, Br etc. 

A evoluat în timp şi concepţia cercetărilor cu privire la modul în 
care intervin microelementele în procesele biologice. Pînă prin 1922 au 
fost privite ca excitanţi sau stimulatori, atribuindu-li-se doar rolul de a 
grăbi sau de a frina diferitele proeese fiziologice, fără a li se recunoaște 
încă indispensabilitatea. 

Ulterior, s-a constatat neîndoielnic că microelementele sînt tot atit 
de obligatoriu necesare plantelor ca și macroelementele, că prin urmare 
deosebirea dintre cele două grupe de elemente nu este calitativă, ci 
doar cantitativă. Acesta este şi punctul de vedere acceptat şi în prezent, 
cu atît mai mult valabil cu cît unele macroelemente clasice, ca de exem- 
plu potasiul, care se află în celula vegetală exclusiv sub formă de ioni 
liberi, nu pot fi considerate elemente „nutritive“ sensu stricto, tot așa 
cum între microelemente găsim unele, ca de exemplu Fe sau Cu, care in- 
tră în constituţia unor compuși organo-minerali implicaţi în principalele 
etape ale metabolismului general al celulelor. 

Nici elementele radioactive (uraniul, radiul, thoriul, actiniul) nu mai 
sînt interpretate azi ca stimulatori sau catalizatori, ci sînt desemnate ca 
ultramicroelemente, alături de altele încă de mult repartizate aici, pe 
baza materialului factic mai vechi sau mai nou (Skolnik, M. Ia, 
1963, Gauch, H. G., 1972). 

Pe aceste considerente, este de aşteptat ca noile cunoștințe pe care 
viitorul, mai curînd sau mai tîrziu, le va dezvălui despre diferitele ele- 
mente, să ne permită să adoptăm şi o terminologie mai rațională pentru 
clasificarea elementelor nutriției minerale a plantelor. 

La congresul pentru îngrășăminte (C.I.E.C.) de la Belgrad (1959) cu 
scopul de a standardiza terminologia, s-a stabilit să se desemneze prin 
termenul generic de microelemente, elemente chimice indispensabile, în 
cantități mici, creșterii şi dezvoltării plantelor şi animalelor. Astfel, ter- 
menul propus de Arnon, D. I. (1938), devine denumire generală, adop- 
tată de un for internaţional. 

Pentru aprecierea necesităţii microelementelor au fost propuse 3 cri- 
terii: a) cînd organismul nu poate să-și desăvirșească ciclul vital în ab- 

Fig. 1. Curba de acţionare a unui element (după Binet şi Brunel, 1967). 


senţa elementului respectiv; b) cînd elementul în cauză are o acţiune 
specifică şi nu poate fi substituit cu vreun altul; c) cînd acel element 
are o acţiune directă şi indirectă asupra organismului. 

Principiile lui Arnon, D. I. şi Stout, P. R. (1939) au rămas 
valabile în întregime pînă în ultimii ani cînd s-a găsit că în anumite 
cazuri, unele microelemente pot fi substituite cu succes prin altele. De 
exemplu, molibdenul este necesar pentru fixarea azotului de către unele 
specii de Azotobacter, pe cînd la alte specii el poate fi înlocuit cu vana- 
diu, ceea ce s-a şi explicat în sensul că ambele metale sînt legate de 
aceeași fracțiune a moleculei proteice (fig. 1). 

Comparaţia dintre conținutul în macro- şi microelemente date în 
cantități constante şi curba randamentelor, arată că randamentul şi con- 
ţinutul în elemente minerale sînt în raport invers. Cauza pare că se da- 
torează variaţiei coeficientului de eficienţă a elementelor fertilizante ab- 
sorbite sub influenţa dozelor variabile a microelementului dat. În cazul 
cînd un microelement, indispensabil creşterii plantelor, se administrează 
în doze insuficiente sau excedentare, absorbția celorlalte elemente este 
puţin influențată. În schimb este influenţat coeficientul de utilizare pen- 
tru formarea substanţelor organice, ceea ce are ca urmare apariţia unui 
raport neconvenabil între constituenţii organici şi anorganici ai plan- 
telor. 

Într-un alt caz, clorul care este necesar pentru diferite plante supe- 
rioare, poate fi înlocuit de un alt halogen, de exemplu bromul, dar în 
concentraţii mult mai mari. 

O asemenea abordare a problemei nu ne mai îngăduie să studiem 
necesitatea microelementelor numai pe calea eliminării succesive din 
mediul nutritiv, preparind soluţii incomplete, şi urmărind apoi aspectele 

fenomenologice, ci neapărat se studiază rolul lor în metabolism. Acest 
nou unghi de vedere l-a determinat pe Nicholas, D. I. D. (1961) să 
propună termenul de element nutritiv funcţional sau metabolic pentru 
orice element mineral care participă în metabolism, indiferent dacă ac- 
țiunea lui este specifică sau nu. 

Progresele din ultima vreme care s-au înregistrat în studiul meta- 
loenzimelor, cu care ocazie s-a constatat că tocmai metalele incluse între 
microelemente participă în molecula complexă a enzimei în calitate de 
cofactor sau „activator“, impun acceptarea terminologiei propuse de Ni- 
cholas, D. I. D. 

Scopul pe care ni l-am propus în această lucrare este să abandonăm 
arhicunoscutele efecte tratate în mod izolat ale microelementelor asupra 
diferitelor procese fiziologice şi a fenomenologiei lor și să analizăm me- 
canismul intim și esenţial al problemei. Apreciem ca deosebit de impor- 
tant să insistăm asupra metaloenzimelor și asupra relaţiei dintre micro- 
elemente şi acizii nucleici. 


II. MICROELEMENTELE ŞI ENZIMELE 


Marile descoperiri în domeniul chimiei enzimelor şi vitaminelor şi 
datele noi privind activitatea fiziologică a numeroșilor complecși organo- 
minerali găsiţi în plante, explică de ce multe din microelementele găsite 
în organele şi țesuturile acestora au un rol fiziologic atit de însemnat. 

Reacţiile metabolice, care parcurg diferite faze intermediare, sînt 
îndeplinite de o serie de enzime proprii fiecărei faze şi în anumite con- 
diţii ale mediului, viteza acestor reacţii fiind proporţională cu concen- 
traţia substratului care se transformă. Se întîmplă uneori că după un timp 
oarecare mersul procesului metabolic devine staționar, lanţul reacţiilor 
chimice întrerupîndu-se într-un anumit punct şi metabolitul format 
devenind astfel produsul final de metabolism, al unui lanţ scurtat. Asis- 
tăm în acest caz la blocarea lanţului de reacţii de la o anumită fază, da- 
torită faptului că metabolitul format este sustras reacțiilor următoare, 
fie faptului că el nu mai are posibilitatea de a se transforma ulterior, din 
cauza blocării enzimei, proces în care microelementele au un rol deosebit 
de important. 

Sistemele enzimatice care conţin un metal în grupa prostetică sau 
sub altă formă, indispensabil activităţii lor, sînt numite metaloenzime. 
Flavoproteinele (dehidrogenaze) conţin în afară de proteină şi FAD, şi un 
metal, ca fier (succino-dehidrogenază), molibden (xantin-oxidază) sau 
altele. 

Studierea metaloenzimelor a devenit o problemă centrală a fiziolo- 
giei și biochimiei vegetale. Elucidarea rolului fiziologic şi biochimic al 
microelementelor are o importanţă deosebită în descifrarea mecanismu- 
lui intim de acţionare a enzimelor în celula vegetală şi animală. Pînă în 
prezent au fost făcute mai multe încercări de clasificare a metaloenzi- 
melor Najjar, V. A. (1951) citat după [24], Boicenko, E. H. 
(1963, 1968) și alţii (tabelul 2). 

Rolul biochimic pe care îl exercită microelementele în organisme 
este pus în evidenţă prin însușirea specifică de a forma complecşi or- 
gano-minerali, biologic activi. 

Aceşti complecși participă în diferite procese foarte complicate, care 
au loc în plante, şi determină în ultimă instanţă nivelul producţiei plan- 
telor şi calitatea acesteia. 

Pentru a explica modul în care acţionează microelementele este ne- 
cesar să arătăm că un kilogram de sol conţine cîteva miliarde de micro- 
organisme, fiecare celulă la rîndul ei conţine sute de enzime. În inte- 
riorul celulei bacteriene are loc sinteza şi transformarea unor cantităţi 
enorme de compuși organici, microelementele fiind cofactori sau activa- 
tori la o treime din enzimele celulei bacteriene. 

Majoritatea microelementelor active fac parte din grupa metalelor 
şi se manifestă într-o măsură oarecare drept catalizatori. 

Stiles, W. (1958) citează următoarele 11 microelemente care sînt 
activatori ai uneia sau ai mai multor enzime: Nat, Rbt, Cst, Cdtt, 
Crttt, Mn++, Fett, Cott, Nitt, Alttt, Zn*t. Facem interesanta re- 
marcă cum că toate aceste elemente au masa atomică între 11 şi 65, cu 
majoritatea între 19 şi 30. Nu se cunoaşte nici un caz ca vreun activa- 
tor al vreunui ferment să aibă masa atomică peste 65. 

Rolul preponderent al microelementelor îl constituie dirijarea și acti- 
varea proceselor enzimatice în organismele plantelor. După Hewitt, 
E. J. (1963), citat după [7], mecanismul de activare a diverselor reacții 
enzimatice poate fi explicat prin: 

1. Schimbul de valenţe considerat ca principiu de transmitere a elec- 
tronilor; 

2. Legătura dintre substrat și enzimă printr-un atom metalic; 

3. Tendinţa spre ionizare sau disociere, schimbarea potenţialului 
electric sau a configurației electronice a substratului, respectiv a protei- 
nelor enzimatice printr-un ion metalic; 

4. Accentuarea acțiunii specifice a unui ion metalic prin crearea unui 
complex organic; 

5. Inactivarea inhibitorilor naturali printr-un ion metalic. 

În cursul proceselor enzimatice din celula vie, foarte adesea meca- 
nismul activator al metaloenzimelor de către complementul lor metalic 
constă în capacitatea respectivilor atomi de a-și modifica valența rever- 
sibil: FettæFettt, Cut=Cutt etc., adică prin procese de oxido-re- 
ducere. 

Ciclul reacţiilor de fermentare este activat de Cu, Fe, Mo, Co, Mn, 
Zn, Cd şi B. Borul formează complecși ionogeni cu zaharurile, fără a fi 
complementul mineral al enzimei (fig. 2). Prin acest efect intensifică 
procesul de fotosinteză Latzko, E., Kelly, G. S. (1974). 

În cadrul funcţiei celulare de respiraţie, microelementele sînt indis- 
pensabile pentru aproape toate procesele de oxido-reducere. 

Enzimele de respiraţie: carboanhidraza, fosfataza şi aldolaza conțin 
zinc. Skolnik, M. Ia. (1974) precizează, utilizînd Zn, că cele mai 
bogate în zinc dintre structurile intracelulare sînt mitocondriile. 


=0-0, ato, „Ah , =0-0, Po , 
=c-0 =0-0 `o Lec-o” W-c= 


Fig. 2. Complecşii borului cu compuşii polihidroxilici. 

Activitatea catalitică a ionului metalic poate să crească de mii sau 
chiar milioane de ori dacă ionul metalic se adiţionează la o moleculă sau 
la un radical. Astfel, de exemplu, activitatea catalitică a ionului de fier 
creşte de 10! ori atunci cînd ionul simplu de Fe intră în constituţia unui 
complex hemic, cînd este combinat cu o proteină specifică. Un miligram de 
fier, făcînd parte din compoziţia unui complex catalitic, poate să înlocu- 
iască prin acţiunea sa 10 tone de fier anorganic. 

Underwood, E. S. (1965) consideră că la formarea complecși- 
lor cu metalele există următoarea regulă: cu cît grupa donatoare cedează 
mai uşor o pereche de electroni, cu atît este mai puternică legătura 
covalentă între această grupă și metal. Stronţiul, aluminiul și cromul 
pot forma complecși cu acizii nucleici. Molibdenul este capabil să formeze 
ioni de valenţe diferite, intră cu multă ușurință în combinaţie cu dife- 
rite substanțe organice, de aceea el este un bun catalizator. Manganul 
participă la formarea a numeroși complecși organici; exemplu caracteristic 
este complexul între Mn++ şi hematoporfirină. 

Fierul poate forma compuși complecși stabili cu ligandele care conţin 
sulf, azot şi oxigen. 

Fierul intră în compoziția grupelor active de la numeroase reductaze 
şi hidrogenaze. Proteinele care conţin fier, hemoglobina şi feredoxina 
au rol important în metabolismul general. Nichelul, spre deosebire de fier, 
nu formează complecşi cu proteinele. 

Cobaltul formează complecşi cu aminoacizii şi proteinele. Au fost 
descrise două tipuri de complecşi ai cobaltului: 1) cu proteinele, parti- 
cipă Co?+, 2) cu polipeptidele, participă Co?*, el se leagă prin grupările 
peptidice. 

Cuprul, microelement care nu se găseşte în stare liberă în țesuturile 
şi celulele plantelor, participă la formarea de numeroşi compuşi com- 
plecşi. Cuprul se leagă de gruparea carboxil (—COOH) sau de gruparea 
enolică [2(—OH)], prin intermediul valențelor principale. Cu?* formează 
complecși cu aminoacizii, proteinele, lipidele etc. Interes deosebit pre- 
zintă cuproproteina extrasă din cloroplaste — plastocianina. 

Zincul şi manganul formează complecși mai mult sau mai puţin sta- 
bili cu diferite substanţe fiziologic active; proteine, acizii nucleici, ATP 
şi ADP, aminoacizii, vitamine, glucide etc. (fig. 3). 

Sint cunoscuţi compuşi complecși în structura cărora participă două 
microelemente, de exemplu la nitrogenază (compus proteic complex cu 

structură cuaternară) întîlnim fierul şi 

Fig. 3. Schema participării man- 
ganului în legarea substanțelor 
intermediare active în reacțiile 
enzimatice (schema legării gli- 
cil-l-prolinei cu prolidaza, după 
Mc. Elroy şi Nason, 1954). 

molibdenul. 

S-a stabilit că, compușii: Mo-Fe-pro- 
teina şi Fe-proteina din microorganisme 
determină activitatea complexului nitro- 
genazei. 

Se presupune că molibdenul este uni- 
cul element capabil să slăbească legătura 
dintre atomii de azot în molecula de N». 

După Skolnik, M. Ia. (1974), 
ambele metale (Fe, Mo) participă la le- 
garea şi reducerea N». El consideră că 
nitrogenaza captează azotul în zona fie- 


Fig. 4. Schema structurii centrului activ la nitrogenază (după 
Şilov şi Lihtenstein, 1971). 


rului, iar molibdenul se uneşte la capătul liber al ligandului de azot, ceea 
ce face posibilă reducerea azotului. 

În urma separării complexului care formează nitrogenaza în doi com- 
ponenţi, s-a constatat că primul are greutatea moleculară de aproximativ 
300 000, el conţine 2 atomi de molibden și 20 atomi de fier, acest com- 
pus fiind numit enzima I, molibdoferedoxina sau Fe-Mo-proteina. Al doi- 
lea component cu greutatea moleculară de 40 000—60 000 a fost numit 
enzima II, azoferedoxina sau Fe-proteina (fig. 4). 

Participarea acestei perechi de microelemente la constituirea struc- 
turii centrului activ al nitrogenazei are importanţă în fixarea biologică 
a N, al cărui randament în formarea compuşilor cu azot depăşeşte de cî- 
teva ori producţia mondială a îngrășămintelor cu azot. Microelementele 
amintite au o deosebită semnificație în menţinerea şi perpetuarea vieţii 
pe planeta noastră, întrucît, compușii cu azot sintetizaţi pe cale biolo- 
gică nu constituie un pericol de poluare a mediului, spre deosebire de în- 
grășămintele sintetice cu azot, în cazul administrării lor timp îndelungat. 

Interes deosebit prezintă problema rolului microelementelor în evo- 
luţia structurilor intracelulare, a mitocondriilor şi a cloroplastelor, orga- 
nite în care sînt localizate principalele procese de oxido-reducere, în com- 
poziţia cărora se concentrează microelementele polivalente: fier, cupru şi 
mangan. 

Boicenko, E. A. (1968) subliniază că în procesul de evoluţie, plan- 
tele absorb şi acumulează microelementele într-un raport bine determi- 

nat. El constată o concentrare a metalelor polivalente în structurile celu- 
lare, prin formarea unor compuși între substanţe de natură lipoidică şi 
metale. Acest proces se petrece şi în prezent în celulele bacteriilor, plan- 
telor şi animalelor (tabelul 3). 

Legătura complecşilor unor metale şi diferite lipide reglează direcția 
transportului de electroni în celule. O astfel de legătură a apărut în pro- 
cesul evolutiv odată cu apariţia organitelor bogate în lipide, mitocondriile 
şi cloroplastele. Concentrarea în interiorul acestora a metalelor poliva- 
lente a jucat un rol important atît în evoluţia organitelor, cît şi în locali- 
zarea în ele, a proceselor de fotosinteză şi respiraţie. 

În evoluţia cloroplastelor din cromatoforii bacteriilor fotosintetizante, 
care conţineau diferiţi compuși ai fierului au apărut complementar, com- 
puşi ai manganului cu galactozidgliceridele. Datorită valorii ridicate a po- 
tenţialului de oxido-reducere a acestui compus s-au creat premisele tre- 
cerii bacteriilor de la fotosinteza anaerobă (oxidarea unor donatori de elec- 
troni la valori scăzute de potenţial de oxido-reducere) la oxidarea apei 
şi eliberarea de oxigen. Formarea unor compuşi cu activitate enzimatică 
trebuie să fi fost unul dintre evenimentele primordiale ale originii vieţii. 

Din exemplele citate rolul microelementelor apare fundamental pen- 
tru viaţa organismelor, dovada reală a efectului lor fiind activitatea enzi- 
matică. 


III. ROLUL MICROELEMENTELOR ÎN METABOLISMUL 
ACIZILOR NUCLEICI 


Atenţie deosebită se impune să dăm unui alt aspect al importanţei 
microelementelor şi anume, rolul lor în sinteza şi dinamica acizilor nuc- 
leici, ţinînd cont de locul cu totul principal pe care aceşti constituienţi al 
materiei vii îl ocupă în metabolismul celular şi în genetică. 

Remarcabilele succese obţinute de biologia moleculară în domeniul 
studierii rolului fiziologic și biochimic al microelementelor au adus do- 
vezi incontestabile privind participarea lor în reacţiile enzimatice ale me- 
tabolismului acizilor nucleici Gauch, H. G. (1972), Epstein, E. 
(1972), Ingram, V. M. (1975). 

Considerăm interesantă ideea că metalele din categoria microelemen- 
telor, ca: Ni, Cr, Fe, Zn, Mn şi altele, au rolul de a păstra configurația 
moleculei acizilor nucleici, metalul fiind legat funcțional de proteină. 

Valle, B. L. (1955), Wacker, W. E, Valle, B. L. (1959) ci- 
taţi după [24] au stabilit, prin metoda de rezonanță paramagnetică nu- 
cleară, prezenţa legăturii chelatice a Fe cu ADN și existența probabilă 
a unei legături dintre Cu, Mn și Co cu grupele fosfatice ale ADN. Ei subli- 
niază capacitatea microelementelor de a influența proprietăţile fizice, 

structura şi funcţiile biologice ale 

O acizilor nucleici, la fel și structura 

Proteina —C00—Me- oL O—ARN ribozomilor, locul de sinteză al pro- 
| teinelor (fig. 5). 

OH Skolnik, M. Ia. (1963) a 

ig. 5. , cizii  Feuşit să dovedească la Helianthus 

nileici pria intermediul metalelor bis Că Plantele, crescute în absenţă de 

valente (după Skolnik M. Ia., 1974). bor, conţin în toate organele o can- 

titate mai mică de ARN, iar în experienţe cu Phaseolus a demonstrat că 
această reducere cantitativă este maximă în virful vegetativ al tulpinii şi 
în meristemul rădăcinii, care de obicei sînt cele mai bogate în acizi 
nucleici. În unele variante experimentale, a cultivat plante pe soluții nu- 
tritive în care a substituit borul cu ARN. La plantule în vîrstă de 11 zile 
a determinat conţinutul în ARN la frunze şi în conusul de creştere. Con- 
cluzia autorului este că borul poate fi substituit în influenţa lui asupra 
sintezei ARN prin adaus de ARN în mediul nutritiv. Apreciind critic 
aceste rezultate, facem rezerva că, deoarece analizele s-au făcut la un 
timp aşa de scurt de la germinare (11 zile), plantele dispuneau de sufi- 
cientă rezervă de bor din sămînţă, pentru a suferi de carenţă. 

Trifu, M. (1969), lagodin, V. H. (1970) menționează că în ma- 
joritatea proceselor biochimice, de asemenea şi în mecanismul funcțiilor 
fiziologice, microelementele îndeplinesc un rol deosebit de important. Ei 
relevă acţiunea stimulatoare a zincului, nichelului, stronţiului și a cobal- 
tului în sinteza ARN la Zea mays. 


Mazia, D. (1961) a arătat că în structura cromozomului intră micro- 
elementele: mangan, cupru, fier etc. Experimental s-a dovedit că aceşti 
ioni sint implicaţi în stabilizarea dublului helix de ADN, prin legarea pro- 
teinei de acidul nucleic în dezoxiribonucleoproteine, ca și în transferul de 
energie. Aberaţiile cromozomiale apar tocmai ca rezultat al îndepărtării 
acestor metale din structura cromozomului. Asocierea datelor citogenetice 
cu cele biochimice duc la concluzia că aceşti cationi bivalenţi formează 
legături între constituienţii macromoleculari ai cromozomului şi îi conferă 
astfel stabilitatea structurală. Ionii de Cu şi Fe pot avea funcţie similară 
calciului şi magneziului și anume, se leagă cu grupele fosfatice terminale 
ale lanţului de ADN. Se mai consideră că fierul, prin formarea de com- 
plexe cu bazele azotate ale acizilor nucleici, influențează transferul de elec- 
troni în cadrul cromozomului și al mitocondriilor (Taşmuhamedov, 
B. A, Gagelgans, A. I. (1973). 


Este bine cunoscut faptul că acizii nucleici participă aproape la toate 
activitățile celulare. În afară de capacitatea lor de a reacționa şi de a se 
combina cu proteinele, ele se combină şi cu substanțe anorganice. R o- 
sen, von R. (1964) a cercetat efectul citogenetic a 55 de elemente, con- 
statînd că ionii metalelor bivalente (Cu, Fe, Co, Zn, Mn) au indus abera- 
ţii cromozomiale prin formarea de compuși chimici cu proteinele din struc- 
tura cromozomului. Perturbările enzimatice induse de activitatea ionilor 
metalici se vor acumula în timpul ontogenezei pînă în faza meiozei pro- 
vocînd greşeli în replicaţia ADN şi ducînd astfel la apariţia mutaţiilor. 

Inducerea mutaţiilor de către microelemente este concentrată în ulti- 
mul stadiu al ontogenezei şi mutantele homozigote apar numai în gene- 
rațiile următoare. 

Probabil, complexele chimice formate de ionii metalici cu structurile 
proteice ale cromozomilor au jucat un rol însemnat în evoluţia prin mu- 
taţii a plantelor atît prin acţiunea directă a ionilor de microelemente, cît 
şi prin efectul indirect asupra radicalilor activi. 


Ultimul deceniu aduce în literatura de specialitate un imens material 
privitor la relaţia dintre microelemente şi sinteza acizilor nucleici. Dar 
datele şi rezultatele de cele mai multe ori nu sînt concordante, ceea ce 

Tabelul 1 


Elementele esenţiale absorbite ca ioni anorganici de către majoritatea 
plantelor autotrofe 


(după Moore T.C., 1974) 


Concentrația Concentrația 
A Ioni absorbiți cel mai aproximativă | OPtimă aproxi- 
Elementul Simbolul frecvent în tesuturile mativă în 


soluția nutritivă! 
uscate (ppm) mg. atomi/litru 


Microelemenie 


Molitden Mo MoO, 0,1 


Cupru Cu Cut, Cut + 6 


Zinc Zn Znt + 20 


Mangan Mn Mnt+t 50 


Fier Fe Fett, Fett+ 100 


e | ee | a ee | ee 


Bor B BOf , B;0;= 20 


Azot | N NOg, NH4 


= —— 


Potasiu 


Calciu 


Fosfor P HPO} HPO; 2 000 


Magneziu Mg Mgtt 2 000 


Sulf | S so, 1 000 

Clasificarea metaloenzimelor (după Boicenko E. A., 1963) Tabelul 2 


Nr. A Caracterul legăturii metalului 
eri, Enzime cu enzima 
1. Activate nespecific de urmă- | Metalul nu se leagă stabil de enzimă 


toarele metale: Na, Mg, Al, K, 
Ca, Cr, Mn, Fe, Co, Ni, Cu, 
Zn, Rb, Mo, Cd, Cs, Ba 


2. Proteine care conțin Cu Metalul constituie grupa activă a en- 
zimei 
3. Proteine care conțin Zn Metalul intră în grupa activă a enzi- 


mei care conține piridinnuclectide 


4. Hemoproteine care conțin Fe Metalul intră în grupa activă a enzi- 
mei; este legat stabil cu porfirinele 


5. Metaloflavoproteine care conțin | Metalul face parte din grupa activă 
Mn, Fe, Cu, Mo a enzimei 


Tabelul 3 
Raportul cantitativ între metalele din interiorul celulelor de la plante 
(după Boicenko E. A., 1968) 


Plante, organele lor, organite Continutul | Fe: Za | Fe : Cu | Fe: Ma 
Planta întreagă 0,14 3,0 10,6 1,8 
Frunze 0,024 5,5 10,0 1,0 
Mitocondrii 0,042 3,4 4,7 18.7 
Particule elementare 0,050 — 2,0 — 
Citocromoxidaza 0,049 — 1,0 — 
Cloroplaste 0,100 14,0 10,0 6,0 
Cvantosomi 0,035 — 3,0 6,0 
Enzima de asimilație 1,05 — — 6,0 

este absolut de înţeles, ţinînd seama de faptul că cercetătorii utilizează 
metode de lucru foarte diverse şi material vegetal extrem de variat ca 
specie, vîrstă, condiţii de cultură etc. 

Cercetările întreprinse pînă în prezent în această direcţie de Kona- 
rev, V. G. (1959), Vlasiuk, P. A. (1969, 1975), Nishra, D., Kar, 
M. (1974) şi alţii, scot în evidenţă, că influența microelementelor asupra 
biosintezei proteinelor poate fi condiționată de stabilizarea particulelor de 
ribonucleoproteide şi inhibarea activităţii ribonucleazei. Ei constată ac- 
țiunea inhibantă a molibdenului și a vanadiului asupra activităţii ribo- 
nucleazei din fracţia ribozomală a seminţelor germinate. 

Datele de mai sus ilustrează pe baza materialului faptic proprietă- 
țile și particularităţile acizilor nucleici de a forma compuşi complecși cu 
microelementele. Pe baza datelor existente se poate trage concluzia că, în 
funcţie de condiţii, se pot forma complexe stabile sau labile, care în le- 
gătură cu acestea vor poseda caractere fizice, chimice, fizico-chimice şi 
biologice diferite. Problema principală care stă în faţa cercetătorilor în 
acest domeniu constă în clarificarea caracterului interacțiunilor între pro- 
teine şi acizii nucleici şi între acizii nucleici şi microelemente. 


Și în aceste probleme pe care ne-am propus să le dezvoltăm relativ 
mai mult sîntem încă mult prea departe de a epuiza aspectele chiar cele 
mai generale. 

Fireşte că ar fi de dorit să putem analiza mai îndeaproape interven- 
ţia microelementelor în fotosinteză şi în migrarea asimilatelor, în proce- 
sele parțiale de creştere şi dezvoltare, subliniind interesanta relaţie din- 
tre microelemente şi biosinteza auxinelor, despre mărirea rezistenţei plan- 
telor sub acțiunea microelementelor împotriva unor agenţi nefavorabili 
din mediu (ger, secetă, boli şi dăunători), despre eficacitatea administrării 
îngrășămintelor sub formă de polimicrocomplexe etc. 

Materialul redat în această sumară trecere în revistă a ceea ce pre- 
zintă actualul în cel mai propriu sens în cunoştinţele despre rolul fito- 
biologic al microelementelor, nu epuizează toată literatura în privinţa 
acestui domeniu atît de controversat, însă relevă importanţa lor capitală 
în domeniul respectiv. 

VI 


TRĂSĂTURI ECOLOGICE ALE ECOSISTEMULUI 


S. CĂRAUŞU, V. GHENCIU 


Materia vie este reprezentată printr-o diversitate de sisteme biolo- 
gice, care se încadrează în nivele şi trepte de organizare. 

Dintre sistemele deschise, constituite şi din elemente biologice, fac 
parte ecosistemele, care sînt amplu studiate de ecologie. De fapt, întreaga 
biosferă, şi mai bine zis, întreaga suprafaţă a Terrei locuibilă de orga- 
nisme vii, este constituită din compleze naturale care au valoare de eco- 
sisteme, ce imprimă anumite particularități mediului geografic. 


1. Definiţie 


Ecosistemul reprezintă rezultatul interacțiunii dintre elementele vii şi 
anorganice dintr-un anumit mediu de viaţă şi teritoriu geografic; este 
un complex ecologic format din conexiuni între componente anorganice 
şi biologice prin care se realizează circuitul şi fluxul de energie și mate- 
rie şi care se convertesc în forme variate de manifestare a viului. 


2. Istorie 


Cercetarea științifică a complexelor naturale, care au valoare de eco- 
sisteme, s-a realizat în strînsă corelaţie cu dezvoltarea unor ştiinţe cum 
sînt: botanica, zoologia, biogeografia, geografia regională, geologia şi pa- 
leontologia, hidrobiologia, biospeologia, limnologia, freatobiologia, ecolo- 
gia, geobotanica, ştiinţa evoluţiei, biologia generală, agrobiologia, cinege- 
tica, ocrotirea naturii etc. 

A. Humboldt, apoi Asa Gray, studiind flora şi fauna diferite- 
lor continente în raport de condiţiile de viaţă şi de istoria regiunii, acu- 
mulează primele elemente, care, expuse științific, au fost folosite pentru 
caracterizarea complexelor naturale ce sînt considerate azi ca grupare de 
ecosisteme interdependente. 

Ch. Darwin, căutînd să rezolve problemele referitoare la evolu- 
ţia biologică, relevă complexitatea structurilor biocenotice (relaţii inter- 

specifice şi fenomene de luptă pentru existență) şi semnificaţia lor bio- 
ogică. 

Contemporan cu Ch. Darwin, K. Möbius (1877) introduce ter- 
menul de biocenoză, iar comunitatea de organisme o corelează cu condi- 
țiile de mediu în care se dezvoltă şi cu teritoriul geografic populat. 

O descriere a zonelor de adincime din Marea Mediterană a rămas 
de la E. Forbes (1844), la care, în deceniile următoare s-au adăugat 
multe de acest fel. 

Termenul de ecosistem a fost introdus de A. G. Tansley (1935), 
si a fost conceput ca rezultat al interacțiunii dintre asociaţii şi mediul în 
«care ele se dezvoltă. 

E. P. Odum (1959) studiază amplu ecosistemul, iar în ierarhia ni- 
velelor de organizare a materiei vii, îl situează între biocenoză și biosferă. 

E. Lee Dice (1955) demonstrează că ecosistemul cuprinde bioce- 
noza şi biotopul ei, iar noțiunea poate fi aplicată la o unitate ecologică 
de orice rang ca mărime. Sukacev desemnează interacţiunea habitat- 
biocenoză sub termenul de biogeocenoză. 

F. Evans (1956) lărgeşte noţiunea de ecosistem la toate nivelurile 
de organizare a materiei vii, iar R. Margalef, alături de alţi ecologi, 
redă schema generală a evoluției ecosistemului. 

Alte nume celebre care se înscriu în istoria ecologiei sînt: E. L. Lin- 
deman, G. A. Judai, H. Odum, G. E. Hutchinson, B. C. 
Patten, B. Dussart, E. Kormondy, A. Thienemann, E. 
Volterra, U. D'Ancona, F. E. Clements, V. Shelford, 
Ch. S. Elton, K. M. Zavadski, Balogh, Mac Fadyen 
şi alții. 

Prin munca acestora, noțiunea de ecologie, introdusă de Ernest 
Haeckel (1869) a fost amplu dezvoltată, încît s-a ajuns la fundamen- 
tarea teoriei sistemice și a nivelurilor de organizare a materiei vii. 

În România, complexe naturale au fost studiate sub aspect ecologic 
de numeroși botanişti şi zoologi. 

Emil Racoviţă, în opera sa biologică (biospeologică şi hidrobio- 
logică), include numeroase elemente pe care le confirmă azi principiile 
gîndirii sistemice. 

Gr. Antipa este unul din precursorii gîndirii sistemice din Româ- 
nia şi chiar de pe plan mondial; studiind complexe naturale (M. Neagră, 
Delta-Dunării, zona inundabilă a Dunării), demonstrează că materia vie 
este organizată în structuri ecologice de diferite grade de dezvoltare. 

Ion Borcea relevă prin studiile oceanografice — hidrobiologice, 
trăsături ale Mării Negre şi ale biocenozelor de pe platforma continentală 
a acesteia din dreptul țărmului românesc. 

Om de ştiinţă emerit, Constantin Motaş şi colab. a realizat 
studiul limnologic complet al rîului Bistrița, ce se încadrează prin fap- 
tele şi ideile prezentate, în tematica ecologiei moderne. Tot el introduce 
în biologie o nouă ramură a biospeologiei, freatobiologia. 

Al. Borza, G. Bujorean, P. Enculescu, Tr. Săvu- 
lescu au studiat relaţiile vegetației cu factorii fizici. 


A. Popovici-Biznoşanu a relevat numeroase aspecte de eco- 
logie generală şi animală. Dintre pedologii și geografii români care subli- 
niază, prin exemple clare, interacțiunea dintre elementele geografice şi 

viață sînt: N. Florov, S. Mehedinţi, I. Simionescu, Vin- 
tilă Mihăilescu şi alții. 

Studiul complexelor naturale (acvatice şi terestre) continuă şi azi, 
folosindu-se ca bază teoretică principiile ecologiei şi ale teoriei sistemice 
şi a nivelurilor de organizare a materiei vii. Astfel, la dezvoltarea diferi- 
telor ramuri ale biologiei cu caracter ecologic îşi aduc contribuţia: prof. 
dr. doc. C. S. Antonescu, dr. doc. M. Băcescu, prof. dr. doc. S. 
Cărăuşu, prof. dr. doc. A. Murgoci, prof. dr. G. Vasiliu, prof. 
univ. D. Cărăușşu, conf. dr. B. Stugren, prof. dr. Șt. Vancea, 
cercetător dr. I Mălăcea, prof. dr. doc. Z. Feider (prin tezele de 
doctorat conduse în acest sens), prof. dr. doc. Traian Ştefureac, 
prof. dr. doc. C. Burduja, acad. Emil Pop (acesta din urmă a stu- 
diat amplu mlaștinile de turbă din ţara noastră) etc. 

Sint numeroase cadre didactice şi cercetători tineri care, prin tezele 
de doctorat, au efectuat studii complexe de autecologie şi sinecologie. 

Cel care promovează, însă, în mod deosebit, gîndirea sistemică în Re- 
publica Socialistă România şi care a studiat ecosisteme acvatice din acest 
punct de vedere, este prof. dr. doc. N. Botnariuc, autor a numeroase 
lucrări de hidrobiologie, biologie generală şi ocrotire a naturii. Punctul 
de vedere exprimat de prof. N. Botnariuc asupra ecosistemului îl 
redăm prin următorul citat: 

„Este problematică posibilitatea separării biocenozei şi a ecosistemu- 
lui în două nivele diferite de organizare a materiei vii. Biocenoza este 
componenta vie a ecosistemului. In afară de această componentă vie în 
ecosistern intră şi condiţiile abiotice, adică biotopul... Biocenoza nu poate 
funcţiona normal decît în cadrul ecosistemului... Dar, după cum în de- 
finirea nivelului individual a cărui unitate reprezentativă este individul, 
nu intră şi noţiunea de mediu (abiotic şi biologic), deşi individul nu poate 
exista în afara mediului, este firesc ca drept nivel de organizare a ma- 
teriei vii să fic prezentată biocenoza şi nu ecosistemul. În orice caz credem 
că ele nu pot reprezenta două nivele diferite de organizare a materiei vii“ 
(Principii de biologie generală, p. 44—45). 

Acest autor descrie, pe bază de date hidrologice şi hidrobiologice, spe- 
cificul fondului biotic şi abiotic al biocenozelor şi ecosistemelor din zona 
inundabilă a Dunării (bălțile Crapina-Jijila) şi rolul ecosistemelor domi- 
nante în cadrul acestui complex fluvio-lacustru. 

Pe baza studiilor limnologice efectuate la Lacul Roşu (Carpaţii Orien- 
tali) s-a emis ideea după care, ecosistemul nu face parte din categoria sis- 
temelor biologice, ci se încadrează în grupa sistemelor deschise de tip geo- 
biologic (S. Cărăuşu, V. Ghenciu), fapt asupra căruia se va reveni în 
cuprinsul lucrării. 


3. Importanţa teoretică şi practică a cercetărilor efectuate 
asupra ecosistemelor 


În epoca contemporană se impune din ce în ce mai mult corelaţia eco- 
logie-teorie-practică. 

Prin studiul ecosistemelor se adînceşte cunoașterea naturii la nivel 
regional şi planetar, a factorilor procesului de evoluţie, se studiază feno- 

mene de interes general biologic şi se descoperă fenomene şi legi ce au un 
mare grad de generalitate şi care stau la baza funcționării complexelor 
naturale. 

Sub aspect practic, se studiază căile şi metodele de dezvoltare a pro- 
ducției biologice a complexelor naturale, de exemplu păşuni, zone inun- 
dabile, bazine acvatice etc., se cunosc formele de menţinere a echilibrului 
fenomenelor din ecosisteme şi grupe de ecosisteme (locale şi regionale), 
se veghează la păstrarea indicilor planetari ai ciclurilor de materie şi ener- 
gie care susțin integralitatea Terrei şi se valorifică complex ecosistemele 
de natură antropogenă. De asemenea, se elaborează baza științifică ecolo- 
gică pentru protecția naturii şi pentru organizarea mișcării de ocrotire 
a mediului planetar terestru. 


4. Metodele de studiu 


Avindu-se în vedere complexitatea cercetărilor ce se efectuează în 
cadrul ecosistemelor și grupelor de ecosisteme, se folosesc variate metode 
de studiu, multe din ele fiind împrumutate de la discipline biologice şi 
nebiologice: fizică, chimie, matematică, geobotanică, biogeografie, fizio- 
logie, hidrobiologie, limnologie, climatologie, geomorfologie, pedologie, fără 
a mai vorbi de zoologie şi botanică. 

Teoria informaţiei, categoriile ciberneticii, statistica matematică, mo- 
delajul și raţionamentul analogic sînt larg folosite în interpretarea feno- 
menelor ecosistemice şi biocenotice. 


„Ecologia nu este o ştiinţă complet „matematizată“. Dar tendinţa de 
matematizare se manifestă tot mai mult în ecologia modernă. Mai cu 
scamă datele privind structura și dinamica sistemelor ecologice sint po- 
trivite pentru analiza matematică, reprezentînd fenomene de grup, de mul- 
timi... De fapt, ecologia asamblează într-o imagine clară rezultatele cer- 
cetărilor privind diversele componente ale ecosistemelor“ (Bogdan Stu- 
gren, Ecologie generală, p. 16). 

Ecosistemele sînt studiate prin analiza componentelor anorganice (fi- 
zice, chimice, cosmice), prin identificarea sistemică a diversităţii speciilor 
de plante şi animale, stabilirea tipurilor de asocaţie dintre vieţuitoare, a 
formelor biologice, geologice, ecologice, biogeografice, a raporturilor din- 
tre viețuitoare; se stabilesc indici ecologici, cum sînt: de diversitate, en- 
tropia de structură, de eterogenitate etc. 


Se analizează gradul de organizare a ecosistemului, intensitatea şi vi- 
teza fluxului de energie şi materie, productivitatea, producţia biologică şi 
recolta sustrasă de om. 

Metoda tipologică se foloseşte în cercetarea ecosistemelor, căci: 

„permite aprecierea ansamblului, a unui anumit tip de sistem (popu- 
laţie, biocenoză, ecosistem), făcînd abstracţie de particularităţile indivi- 
duale sau apreciind individul mijlocit, prin ansamblu. Așa, de pildă, eco- 
logia caută să stabilească anumite tipuri de ecosisteme potrivit trăsături- 
lor generale ale acestora, abstractizind esenţialul (tipuri de pădure-făget, 
dumbravă, molidiş etc., tipuri de relaţii între organisme)“ (B. Stugren, 
Ecologia generală, p. 16). 

Metoda experimentală se poate utiliza în cazul ecosistemelor antropo- 
gene, agrobiocenozelor şi chiar în laborator, reproducînd relaţii dintre bio- 
sisteme care se încadrează în structurile ecosistemului. 

Lacurile de acumulare, create de om prin bararea cursurilor de apă, 
pot fi folosite amplu în experimentări ecologice. Tot așa, sînt utilizate 
lacurile naturale, dintre care multe au valoarea de „modele de experi- 
mentare“ „făcute“ de natură, pe teme general biologice şi evoluționiste, 
cum este de exemplu Lacul Roșu din Carpaţii Orientali. 

Se folosesc culturi de laborator pentru demonstrarea unor înlănţuiri 
de fenomene ecologice. Așa este modelul lui Margalef privind succe- 
siunea ecologică, model demonstrat prin culturi de laborator. 

Orice ecosistem şi biocenoză pot fi folosite pentru a urmări experi- 
mental, dar în condiţii naturale, desfăşurarea şi mecanismul fenomenelor 
ecologice. 

Metodele şi mijloacele de cercetare se stabilesc în raport de natura 
sistemului ecologic. Pentru ecosistemele acvatice se pot lua ca exemplu, 
lucru ştiinţific, efectuat ani de zile în bălțile Crapina-Jijila, apoi la lacul 
de acumulare Bicaz și la Lacul Roşu. 


5. Valoarea ecosistemelor sub raportul gindirii sistemice 


Ecosistemele, considerate în ansamblul lor, au valoare de compleze 
naturale de diferite grade de dezvoltare teritorială, sînt părți integrate 
în peisajul geografic local şi regional şi, în acelaşi timp, au valoarea de 
sisteme deschise, integrale, dinamice, hipercompleze, deterministe-proba- 
biliste. 

Sînt complexe ecologice rezultate din interacţiunea a două sisteme 
deschise: anorganic (geologic) şi biologic. Se includ în ierarhia sisteme- 
lor deschise şi anume în grupa sistemelor geobiologice*. 

În literatura de specialitate, se găsesc următoarele idei privind va- 
loarea ecosistemului: 

— Ecosistemul este nivelul de organizare a materiei vii, situat între 
biocenoză şi biosferă (E. P. Odum). 

— Noţiunea de ecosistem se poate aplica la toate nivelurile de ma- 
nifestare a vieţii (individual, populaţia, biocenoza) — (F. Evans). 

— Noţiunea de ecosistem poate fi aplicată la o unitate ecologică de 
orice rang de mărime (astfel încît, orice provincie biotică este un eco- 
sistem, putîndu-se vorbi de biocenoze şi ecosisteme regionale) (R. Lee 
Dice). 

— Biocenoza și ecosistemul nu pot „reprezenta două nivele diferite 
de organizare a materiei vii“ (N. Botnariuc). 

— Ecosistemul, rezultat din interacţiunea a două sisteme deschise 
(anorganic şi biologic), nu poate manifesta rangul numai a uneia dintre 
componente (cea biologică) ci, manifestă trăsături ale unei noi integralităţi 


* Acesta este un punct de vedere dezvoltat la Laboratorul de hidrobiologie, 
Univ. „Al. I. Cuza“ Iaşi, în cadrul tezei de doctorat intitulată „Trăsături hidrolo- 
gice și hidrobiologice ale Lacului Roșu“ de V. Ghenciu şi condusă de prof. dr. doc. 
S. Cărăușşu. S2 arată că, pe Terra sistemele deschise sînt următoarele: anorganice, 
biologice, geobiologice (în care se încadrează ecosistemul), sociale, geobiosociale. 

pe care nu le are fiecare parte considerată separat. Are valoarea de sis- 
tem geobiologic, complex specific Terrei şi care prezintă diferite grade de 
extensie geografică: complexe geobiologice elementare (ecosisteme), locale 
(interacţiunea ecosistem terestru, lotic şi limnic), regionale, geobiosferă. 

Astfel, ecosistemul apare ca unitate de bază în ierarhia sistemelor geo- 
biologice (S. Cărăușşu, V. Ghenciu). 

Exemplul cel mai tipic de complex geobiologic este solul, forma- 
țiune specifică Pămîntului. 

În cele ce urmează se caracterizează ecosistemul, ţinînd seama de 
punctul de vedere dezvoltat de prof. dr. doc. N. Botnariuc. Acest punct 
de vedere este şi cel mai larg răspîndit în literatura ecologică din ţară. 


6. Răspindire 


Nu există suprafață geografică de pe Terra care să fie populată de 
viețuitoare şi care să nu prezinte complexe naturale de tipul ecosiste- 
melor. 

Se găsesc cuprinse în hidrosferă, în şi la suprafaţa litosferei (epigeu 
şi. hipogeu), la zona de interferenţă dintre uscat şi atmosferă. Deci, eco- 
sistemele sînt prezente şi caracteristice pentru toate zonele climatice ce 
se succed de la ecuator Ia poli. ~~ 


7. Delimitare şi raporturi 


._ v 


Ecosistemul, ocupînd o suprafață i isă, se delimi- 
tează -spatial față de mediul geografic în care se situează, Se localizează 
ecologic într-un anumit mediu de viață (apă, epigeu, hipogeu) și se dez- 
voltă într-o zonă geografică de relief şi climă cu particularități continen- 
tale, regionale și locale. 

Pentru caracterizarea şi înțelegerea fenomenelor ce se desfășoară în 
ecosisteme, se iau în consideraţie raporturile întregului cu: 

— mediul cosmic, 

— complexe de ecosisteme (ambianța geografică), 

— structura și activitatea biocenozelor componente, 

— istoria geografică şi geologică a regiunii, 

— viaţa socială organizată în teritoriul respectiv. 


8. Configuraţia ecosistemelor 


Ecosistemele fiind unităţi ecologice cu suprafaţă și volum circum- 
scrise geografic, se pot caracteriza prin formă, dimensiuni, aspecte confi- 
guraţionale. 

Forma lor este dată de particularităţile teritoriului geomorfologic în 
care s-au instalat, cît şi de acţiunile exercitate de forțele naturale şi an- 
tropogene. Astfel, ca rezultat al frămîntărilor tectonice, Marea Neagră are 

formă alungit ovală, Lacul Sf. Ana păstrează ceva din forma craterului 


vulcanic în care s-a instalat, iar Lacul Roşu, lacul Bălătău au forma văilor 


înecate. 


iunile ecosistemelor variază în raport de topografia zonei şi de 
tipul lor. După raportul dintre cele trei dimensiuni se disting următoa- 
rele tipuri de ecosisteme: 

a) ecosisteme tridimensionale, care au înălţime (adincime), lungime 
şi lăţime: acestea două din urmă sînt aproximativ egale, de ex. balta; 
——D) ecosisteme bidimensionale, la care lungimea şi lăţimea depăşesc 
considerabil înălțimea: de exe : pădurea, stepă, teren cu monoculturi; 

c) ecosisteme unidimensionale: liziera—de pădure la tranziţia dintre 
două ecosisteme bidimensionale. 

Aspecte configuraționale. Acestea reprezintă totalitatea elementelor 
care introduc neuniformiitate, diversitate şi fizionomie pe întreaga supra- 
față geogrătică ocupată de ecosistem. Sint reprezentate, printre altele, 
prin: 

— zona de contur (care este specifică pentru fiecare ecosistem în ra- 

port de situaţia lui geografică), 

— aspecte topografice, fiziografice şi morfometrice, 

— orientarea generală a ecosistemului (expoziţie), 

— continuitatea sau discontinuitatea sistemului, 

— particularităţi fizionomice în raport de unele fenomene dominante 

din ecosistem, 

— structuri spaţiale: microhabitaturi, sinuzii, straturi (orizonturi). 

Exemplificînd cele de mai sus printr-un sistem acvatic, putem carac- 
teriza din acest punct de vedere Lacul Roşu în felul următor: linia de 
țărm este relativ neregulată pe cele două braţe, prezintă trăsături geogra- 
fice și morfometrice tipice pentru un lac de baraj natural, braţul mare 
(Oilor) este orientat în direcția meridianului (braţul Suhard perpendicular 
pe acesta); particularităţile fizionomice sînt date de prezenţa trunchiurilor 
pietrificate, de conifere, din incinta cuvetei lacustre şi se diferențiază în 
numeroase microhabitaturi și biochorii. 


9. Organizarea ecosistemului 


Studiul sistemic al diferitelor forme de manifestare a vieţii scoate în 
evidenţă un atribut deosebit de important al acestora. și anume, organi- 
zarea, care este dătă de diferenţierea părților componente ale sistemului 
respectiv şi de interacțiunea dintre acestea. ea mai 
organizării sisternului este integralitatea acestuia, manifestată prin _trăsă- 
tori specifice. ~ | 

Organizarea. ecosistemului se defineşte prin studiul părților, struc- 
turii şi funcțiilor sale. 

A. Părţile ecosistemului, Ecosistemul este format din două subsis- 
teme interdependente multiplu între ele: 

I. Componenta anorganică, denumită și habitat, reprezintă sursa ma- 
joră și primară a formelor elementare de energie şi materie pentru proce- 
sele biologice. 

Habitatul este reprezentat prin substrat şi microclimat, la nivelul 
cărora se desfășoară fenomene mecanice, fizice şi chimice. 

1. Substratul (suportul material al viului) cuprinde elemente din prin- 
cipalele medii de viaţă de pe Pămînt: 

a) Litosfera (roca, solul şi depozitul de apă) se caracterizează prin 
condiţii fizice şi chimice variate, prin diverse structuri tectonice și prin- 
tr-o multitudine de aspecte geomorfologice, care au şi valoare de factori 
orografici. 

b) Hidrosfera cuprinde masa de apă din oceane, mări, lacuri, rîuri, 
constituie substrat pentru o mare diversitate de forme de existenţă a viu- 
lui şi este, în același timp, o cale principală de migraţiune a elementelor 
biogene din litosferă în substanţa vie şi invers. Sînt favorizate ciclurile 
geochimice şi ciclul hidrologic; acesta din urmă transformă scoarța şi ali- 
mentează organismele vii cu elemente chimice. 

c) Atmosfera are un rol mai mic ca suport al vieţii (numai tempo- 
rar), dar are importanţă ca: 

— mediu respirator pentru substanţa vie, 

— sursă de substanţă (CO,), 

— vehicul şi regulator al energiei radiante, 

— mediu de răspîndire a vieţii (seminţe, fructe, virusuri), 

— mediu de eliberare a unor produși rezultați din procesele biolo- 
gice (CO), apă de transpiraţie etc. 

d. Microclimatul sau clima locală (micropedoclimat) se caracterizează 
prin elemente ale climei, cum sînt: 

— Lungimea zilei, durata de strălucire a Soarelui. 

— Iradierea solară (energia radiantă), absorbţia energiei radiante şi 
reradierea, albedoul. 

— Regimul de temperatură, microtemperaturile. 

— Distribuţia vîntului, umiditatea atmosferică, precipitaţiile, rata 
evaporării, presiunea atmosferică. 

II. Componenta biologică a ecosistemului (biocenozele), reprezintă cel 
de-al doilea subsistem cu rol decisiv în organizarea sa. 

Biocenoza este unitatea structural-funcţională a subsistemului biolo- 
gic şi este constituită din totalitatea microorganismelor şi macroorganis- 
melor vegetale şi animale care realizează între ele multiple relaţii înter- 
specifice. 

Prin biocenoze se determină, în cea mai mare parte, particularităţile 
structurale, funcţionale, genetice și dinamice ale ecosistemului. 

B. Structura ecosistemului. Pentru aprecierea caracterelor structu- 
rale ale ecosistemului se iau în consideraţie elemente ce desemnează 
trăsături ale biocenozei, ale habitatului şi ale grupărilor de biocenoză şi 
biotopuri. 

1. Elementele structurale legate de particularitățile interne ale unei 
biocenoze sînt următoarele: 

— Diversitatea specifică a biocenozei, care se apreciază după un stu- 
diu sistematic minuțios. 

— Proporția numerică dintre specii. 

— Numărul şi densitatea indivizilor şi a speciilor. 

— Biomasa speciilor. 

— Repartiția spațială a populațiilor cu caracter dominant. 

— Dinamica biocenozei în cursul unui ciclu ecologic anual. 

— Spectrul biologic, ecologic, biogeografic şi cariologic al speciilor 
din biocenoză. 

2. Elemente structurale legate de natura şi cantitatea elementelor de 
habitat sînt următoarele: 

— Natura şi dinamica factorilor chimici. 

— Natura şi dinamica factorilor fizici şi chimici. 

— Natura și dinamica substratului. 

— Cantitatea factorilor de habitat. 

— Gradientul componentelor cosmice, fizice şi chimice ale habita- 
tului. 

3. Elemente structurale dependente de arhitectonica generală a eco- 
sistemului: 

— Diversitatea biocenozelor şi habitaturilor. 

— Raporturile spațiale (pe verticală şi orizontală) ale biocenozelor și 
biotopilor. 

— Dinamica raporturilor infraecosistemice şi dintre ecosistem și am- 
bianţă în cadrul unui ciclu ecologic anual. 

— Valoarea globală a factorilor cosmici, geografici locali şi regionali 
care imprimă sens, ritm, viteză şi unitate tuturor elementelor structu- 
rale și funcţionale în cadrul unui ecosistem dat. 

C. Funcţiile ecosistemului. Pe baza diferenţierii structurale a ecosis- 
temului se realizează funcţiile complexe ale acestuia, impunindu-se mai 
ales componenta biologică cu rol în concentrarea materiei și a energiei 
sub formă de biomasă şi în creşterea gradului de organizare a sistemului 
ecologic respectiv. 

Acestea se caracterizează prin următoarele aspecte mai importante: 

1. Transferul sau fluxul de ener rinde fenomene de nivel sub- 
molecultr, electronic, care are la bază scurgerea îreve 
„de energie într-un singur senis şi din care rezultă curente de energie. 

-~ Importul şi exportul de energie se înfăptuieşte prin flux de energie, 
constituit din curente de energie şi care parcurge în ecosistem mai multe 
etape: ST S 

a) absorbția fotonilor în cloroplastele plantelor autotrofe; 

b) încorporarea cuantelor de energie în configuraţiile electronice ale 
atomilor de clorofilă; 

c) transmiterea energiei radiante de la clorofilă sistemului de reacție 
apă-bioxid de carbon, transformarea energiei radiante în energie poten- 
ţială şi căldură; 

d) transmiterea energiei potenţiale (cu pierdere de energie sub formă 
de căldură) din configuraţiile electronice ale atomilor din corpul organis- 
melor heterotrofe, într-un şir de tipuri de organisme; 

e) împrăştierea energiei în ecosistem și în ecosisteme vecine prin 
activităţile vitale ale organismelor şi, 

f) degradarea energiei, transformarea ei în căldură (B. Stugren, 
Ecologie generală, p. 70). 

Eficiența utilizării energiei, cît şi gradul de înmagazinare a energiei 
potenţiale variază de la o grupă la alta de vieţuitoare şi de ecosisteme, 
acestea caracterizindu-se printr-o anumită balanţă energetică (raport în- 
tre energia acceptată şi cea cedată). 

Fluxul energetic din ecosistem se poate reprezenta prin „modelul 
electronic* (H. T. Odum), în care semiconductorii sînt organismele ce 
se caracterizează printr-un anumit grad de rezistență şi conductibilitate 
faţă de scurgerea curentului de energie. 

Curentul de energie din ecosistem prezintă, printre altele, şi urmă- 
toarele aspecte importante pentru caracterizarea ecosistemului: 

— Intensitate (reprezintă cantitatea de energie care se scurge într-o 
parte oarecare a ecosistemului) şi tensiunea (funcție de asimilare a ener- 
giei de către un component, determinată prin concentrarea acestuia în 
ecosistem). 

— Pe parcursul curentului se înfăptuieşte export de energie prin lan- 
ţurile trofice (plantă-consumator-descompunător) şi direct de la plante la 
alte componente din mediu, printr-un circuit în derivație. 

— Între două elemente intercalate pe același curent este o diferență 
de potenţial, numită ecoforță (diferenţă de acţiune şi producţie de ener- 
gie). 

— Transferul de energie are un caracter unidirecțional: energia cir- 
culă de la Soare la producători primari, apoi de la aceştia la consumatori 
de diferite grade şi nu invers. 

— Pe curentul de energie, procentul de energie pierdută în respirație 
creşte progresiv de la nivelurile trofice inferioare către cele superioare; 
organismele din nivelurile trofice superioare depun o activitate mai in- 
tensă pentru procurarea hranei decît cele din nivelurile trofice inferioare 
(B. Stugren, Ecologie generală). 

2. Un al doilea aspect important pentru caracterizarea funcţională a 
ecosistemului este transferul sau circulația substanței prin microcicluri 
biogeochimice. 

Producerea şi transformarea substanţei organice din ecosistem se rea- 
lizează prin mai multe etape: f 

— a. geneza primară de substanță organică, 

— b. transformarea materiei organice prin organisme heterotrofe, 

— c. descompunerea materiei organice în anorganică prin procese 
microbiologice. 

În cadrul acestui circuit de substanță există un raport între canti- 
tatea de atomi asimilați şi pierduţi de ecosistem, care constituie tocmai 
balanța de substanţă a sistemului ecologic respectiv. 

3. Dar, procesele manifestate la nivel electronic şi molecular se ma- 
terializează prin diversitatea relaţiilor dintre organisme. Tocmai acesta 


este cel de-al treilea aspect important prin care se caracterizează funcţio- 
nalitatea ecosistemului — 1 E a e a 
Curentul de energie şi de substanţă din ecosistem se manifestă într-un 
singur sens, printr-un şir de cîteva organisme diferite funcţional, consti- 
t uri trojice de tipuri variate: ale prădătorilor, paraziţilor, sapro- 
fagelor. Acestea Ia rindul lor formează rețele trofice dominante şi secun- 
În reţeaua trofică sînt cuprinse organisme care realizează cea mai 


mare greutate şi cel mai mare număr de indivizi de pe nivelul trofic al. 
consumatorilor primari (se transformă Tirana vegetală în hrană animală). 
Această grupare j constituie o indeste cheie care are Tate 
semnificație în circuitul de enè ifi sistemul ecologic respectiv. 

Faţă de rețeaua trofică, o specie din biocenoză ocupă o anumită po- 
ziție, imprimîndu-i-se funcționalitate şi un loc precis în economia ecosis- 
temului. Ea apare ca o specializare fun ională în cadrul unui nivel trofi ic, 


fapt ce se desemnează p -prin noțiunea de nişă ecologică. Locul ocupat în 
habitat constituie-zişă de habitât („adresa ciei litatea 
în rețeaua trofică constituie nisa trofică (profesiunea speciei) 

ecosisteme care prezintă nișă cu aceeași fizionomie ecologică, 
ocupate însă de specii diferite. Fenomenul este cunoscut sub numele de 


echiva e poziţie, iar cînd două sau mai multe ecosisteme (biocenoze) 


prezintă nişe ecologice echivalente poartă numele de _izocenoze. Astfel 
sînt pădurile de foioase a curete din America de Nord. Studiul 
acestei probleme a scos în evidență şi următoarea idee de principiu: „na- 
tura și întinderea nişei ecologice sînt determinate de caracterele biolo- 
gice ale speciei şi invers“ (principiul acţiunii lui Tiechler). 

Funcţionalitatea ecosistemului-biocenozelor se poate realiza cu un 
număr mic de specii (în cazul biocenozelor nesaturate) şi cu un număr 
mare de specii (în cazul biocenozelor saturate). 

Ecosistemul-biocenoză se caracterizează prin natura relaţiilor canti- 
tative dintre specii, astfel încît, relațiile trofice de la producători la con- 
sumatori se reprezintă sub formă geometrică de piramidă — piramidă tro- 
fică. La baza acesteia se găsesc producătorii, iar spre vîrf se dispun suc- 
cesiv consumatorii de gradul I, TI, II. 

Între producători şi consumatori, între producția primară (P) şi bio- 
masă (B) există un anumit raport în corelație cu structura şi stadiul de 
evoluție a ecosistemului considerat. `~ 

Sînt din acest punct de vedere trei situaţii: 


— P>B 
— P=B 
— P<B 


După valoarea raportului P/B se _po aprecia maturitatea ecosiste- 
mulus, dată de numărul mai mére de elemento cu cicluri roni Tarte 
cu relâţii între specii mai bine definite şi specializate. 

Particularităţile specifice ale ecosistemului şi biocenozelor sînt date 
de tipul şi diversitatea relaţiilor trofice. Acestea se manifestă variat şi se 
corelează cu viteza, ritmul, perioada, eficienţa transferului de energie şi 
de materie. Prin ciclul vital scurt şi înmulţirea rapidă a algelor se deter- 
mină şi o întoarcere rapidă a substanţelor nutritive în ciclul biologic, cît 
şi antrenarea în cantități tot mai mari a acestora, pe cînd plantele macro- 
fite acvatice imobilizează substanţe anorganice în corpul lor pe toată pe- 
rioada de vegetaţie, aceste substanţe revenind în circuit după o perioadă 
mai lungă. 

Funcţionalitatea ecosistemului nu este dată numai de relaţiile trofice, 

i de i îi interspecifi 

— relaţii legate de reproducerea speciei, 

— relaţii legate de protecţia speciilor, 

— relaţii legate de răspindirea speciilor, 

În acelaşi timp se impun în economia sistemului ecologic analizat, 
atît relaţiile dintre ecosistem şi părţile sale componente, cît și relaţiile 
sale cu mediul ecologic în care se situează. 

4. Multitudinea fenomenelor din ecosistem şi biocenoze este inclusă 
în mecanisme compleze de autoreglare prin care se realizează homeosta- 
zia acestora. 

Ecosistemul este un sistem cibernetic format din biocenoză şi habitat; 
funcţionează pe principiul retroalimentaţiei (circuit de tip feed-back), 
acumulează prin componentele sale interconexionate energie, determină 
un contracurent organizatoric, prin care structurează habitatul. 

Prin reglaj ecologic se împiedică dezorganizarea, entropia, echilibrul 
termodinamic al sistemului ecologic şi se favorizează creșterea energiei 
interacțiunii dintre habitat şi biocenoză la maximum, acumularea infor- 
maţiei, capacitatea de organizare de către biocenoză a habitatului; se 
diminuează energia risipită şi se reduce viteza de apariție a entropiei, 
manitestîndu-se funcţia antientropică a sistemului ecologic. 

Mecanismele de reglare la nivelul biocenozei-ecosistemului se bazează 
pe fenomene stohastice, este un joc în care fiecare element desfăşoară 
o strategie împotriva celuilalt, potrivit informaţiei care este emisă de 
elementul reglat; ele se interferează adesea cu „zgomote“ care împiedică 
în parte transmiterea informaţiei de la un element la altul. 

Stabilirea raporturilor, a numărului biocenozelor şi a componentelor 
sale este un aspect al eficienţei mecanismelor de autoreglare, care au ca 
modalităţi concrete diferitele tipuri de relaţii intrasistemice şi intersiste- 
mice. Pentru stabilizarea numerică a biocenozei prezintă importanţă inter- 
acţiunea biochimică, competiţia şi antagonismul. 

Pentru ecosistem, considerat în totalitatea sa, sînt caracteristice 
mecanisme autoreglabile de tip geobiologic, în cadrul cărora se inter- 
conexionează fenomene anorganice (geologice) şi biologice. Astfel, sub- 
stanța organică dintr-un lac este, sub aspect cantitativ, consecinţa inter- 
ferenţei dintre factori cosmici, hidrofizici, hidrodinamici şi hidrobiolo- 
gici. Mecanismul funcționează după tipul aceluia cu conexiune inversă 
pozitivă, unde prezintă importanță servomecanismele. El se dovedeşte 
eficient într-o anumită etapă din evoluţia ecosistemului limnic. 

Prin astfel de mecanisme ecologice de autoreglare se realizează echi- 
librul dinamic (starea staţionară, homeostazia) al ecosistemelor şi bio- 
cenozelor. 

Mecanismul autoreglabil de tip geobiologic prin care se frinează 
creşterea substanţei organice (a biomasei) într-un lac şi prin care se 
întîrzie colmatarea organică a ecosistemului limnic, poate fi reprezentat 
în felul următor: 


CONEXIUNE DIRECTĂ 

În acest mecanism autoreglabil intervin următorii factori cu rol de 
„servomecanism“: 

— regimul termic şi transparenţa apei, 

— zonele cu deficit în oxigen (regimul de oxigen), 

— particularitățile morfometrice ale cuvetei lacustre, 

— particularităţile hidrochimice ale apei lacului, 

— schimburile de substanţe dintre afluenţi și lac şi dintre acesta şi 
emisar, 

— raportul dintre diferite etape ale ciclului biologic anual al eco- 
sistemului. 

Alte înlănţuiri de fenomene dintr-un sistem limnic, ce se pot încadra 
intr-un mecanism de autoreglare, sînt relaţiile dintre intensitatea colma- 
tajului mineral şi gradul de dezvoltare a macrofitelor. Cu cît macrofitele 
din zona litorală sînt mai dezvoltate, cu atît ele funcţionează mai eficient 
ca biofiltre, reţinînd suspensiile în zonele marginale ale cuvetei lacustre. 
Sînt puse în acest fel sub protecție zonele din largul apei față de colma- 
tajul mineral intens (V. Ghenciu: Trăsături hidrologice și hidro- 
biologice ale Lacului Roșu, Teză de doctorat, p. 582). 

5. Toate aspectele funcţionale analizate mai sus se realizează de 
fapt pe fondul fenomenelor de metabolism ale biocenozelor care gene- 
rează, întreţin, dezvoltă şi direcţionează formele complexe de energie şi 
substanţă din sistemul ecologic. 

Expresia imediată a fluxului şi curentelor de energie şi substanţă 
din ecosistem şi biocenoză este productivitatea biologică. Prin intermediul 
mecanismelor autoreglatoare se produce și un stoc relativ constant de 
energie potenţială şi materie organică. 

Prin productivitate, ecosistemul, biocenozele acumulează în urma 
exploatării habitatului, materie organică și energie potenţială, cît şi un 
număr mare de părți componente, prin care își desăvîrşeşte integralitatea 
şi mecanismele de reglare. 


În ecosistem există, la un moment dat, o cantitate de biomasă, care 
reprezintă stocul de energie potenţială şi substanţă şi pe care omul îl 
foloseşte parţial prin recoltă. Cunoscîndu-se aceste relaţii, omul caută să 
cunoască elementele productivității şi să găsească mijloace prin care să 
mărească stocul şi recolta de biomasă. Aceste elemente sînt următoarele: 


— substanţe abiotice, 

— biomasa producătorilor, 

— constanţa biomasei producătorilor, 

— migraţiunea animalelor, 

— valorificarea economică a materialelor, 

— depozitarea de substanţă în habitat, 

— fertilizarea ecosistemului, 

— măsuri de combatere a poluării mediului ecologic. 

Pentru aprecierea productivităţii şi stabilirea ratei productivităţii, se 
iau în consideraţie trei aspecte: 

— cantitatea de energie şi de materie deţinută la un moment dat, 

— creşterea .şi scăderea cantității de materie vie şi a energiei poten- 
ţiale între anumite momente, 

— rata schimbărilor cantitative ale materiei vii. 


10* 147 


În acelaşi timp se are în vedere că, energia unui nivel trofic are trei 
componente: 

— energie acceptată, 

— energie cedată nivelului superior, 

— energie risipită în mediu. 

Prin raportarea hranei asimilate și consumate se calculează două 
valori ale ratei productivităţii: 

a. Rata productivităţii de energie. 

b. Rata productivităţii de materie. 

Pentru aprecierea productivităţii biologice a ecosistemelor se folosesc 
următoarele metode de studiu: 

a. Recoltarea biomasei producătorilor cînd biomasa fitofagelor este 
neglijabilă. 

b. Măsurarea oxigenului produs de plante şi consumat de animale (în 
ecosisteme acvatice). 

c. Măsurarea bioxidului de carbon asimilat (ecosisteme terestre). 

d. Metoda izotopilor radioactivi (înglobarea şi măsurarea Ci și P%?). 

e. Determinarea conţinutului în clorofilă şi a raportului dintre clo- 
rofila a şi b. 

Biomasa şi producţia de substanţă organică a nivelurilor trofice se 
reprezintă prin modele mecanice, modele electrice, diagrame etc. 

6. Pentru a se putea studia aspectele legate de structura și funcţiile 
biocenozelor şi ecosistemelor, se impune cunoașterea speciilor sub raport 
ecologic, distingîndu-se următoarele categorii: 

— specii dominante, care ocupă poziţie cheie în ecosistem, 

— specii edificatoare, adică cele dominante care sint prezente în 
decurs de mai multe generaţii, avînd constanţă şi importanţă numerică; 


— specii asectatorii — sînt constante în biocenoză şi în ecosistem, 
dar produc un număr mic de urmași; 
— specii adventive — specii ce pătrund accidental în biocenoză și 


în ecosistem. 

De asemenea, În caracterizarea funcțională a ecosistemului prezintă 
importanță cunoaşterea spectrelor ecologice, biogeografice şi sistematice 
a speciilor. 

7. Aprecierea funcţionalităţii şi structurii ecosistemului și bioceno- 
zelor se reliefează prin utilizarea anumitor indici, dintre care amintim 
următorii: 

a. Indicele de diversitate, care exprimă relaţia dintre numărul total 
de specii şi numărul total de indivizi și care dă o imagine aproximativă 
a stării termodinamice a ecosistemului-biccenozei. 

b. Entropia de structură, redată prin expresia matematică a lui M ar- 
galef şi formula lui Schmalhausen, prin care se reflectă organi- 
zarea biocenozei şi gradul de stabilitate a ecosistemului. 

c. Indicele Lloyd-Ghelardi dă măsura gradului în care o biocenoză 
concretă se apropie de o structură ideală, cu raporturi numerice stabile şi 
perfect echitabile între populaţiile speciilor componente. 

d. Indicele de eterogenitate — reprezintă raportul dintre numărul 
de specii şi indivizi pe de o parte şi suprafaţa habitatului, pe de altă 
parte. Se obține astfel aşa-numita curbă de areal şi se constată că numă- 
rul de indivizi creşte liniar în funciţe de suprafaţă, iar numărul de specii 

creşte logaritmic sau alteori potrivit legilor lui Poisson. Se exprimă 
repartizarea inegală a speciilor şi indivizilor în spaţiu. 

e. Raportul dintre producători şi consumatori de diferite grade: pira- 
mida numărului, biomasei, energiei. 

f. Dominanţa speciilor în ecosistem-biocenoză, care poate fi: 

— dominanţă numerică — raportul dintre numărul de indivizi ai 
speciei şi numărul de indivizi ai tuturor speciilor din biocenoză-ecosistem, 

— dominanţă de biomasă, care reprezintă greutatea indivizilor tutu- 
ror speciilor din biocenoză (ecosistem). 


10. Legi ecologice care acţionează la nivelul 
ecosistemului-biocenozei 


Pe baza studiilor efectuate la nivelul formelor de organizare a mate- 
riei vii, s-au pus în evidenţă fenomene care au valoare de legi şi idei cu 
rang de principiu. Dintre acestea amintim următoarele: 

1. Legea lui Van't'Hoff, după care activitatea chimică şi cea fiziolo- 
gică cresc aproximativ de două ori cînd temperatura creşte cu 10°C; 
această lege pune în evidenţă importanța factorului temperatură în des- 
făşurarea proceselor biologice (creştere, dezvoltare, prolificitate, durata 
vieții organismelor etc.). 

2. Legea sumei temperaturilor zilnice efective arată că un individ 
sau o populaţie îşi desăvirşeşte dezvoltarea și reproducerea dacă este în- 
trunită suma de grade-zile necesare. 

3. Legea minimului lui Liebig, după care dezvoltarea substanţei vii 
necesită un minim de material esenţial (elemente chimice biogene şi 
energie). 

Dar, se demonstrează că, absenţa unui factor indispensabil vieţii (tem- 
peratura, apa) va fi ecologic mai importantă decît prezența minimului de 
elemente chimice biogene în mediu. 

4. Legea toleranţei lui Schelford: dezvoltarea substanţei vii este posi- 
bilă numai între anumite limite ale concentraţiei factorilor fizici. Acestea 
variază de la optimum ecologic la pessimum ecologic, care pot fi concen- 
trația minimă sau maximă a factorului. De la optimum spre cele două 
puncte de pessimum (minim şi maxim) există zona de toleranţă a sub- 
stanţei vii (citat după B. Stugren). 

5. Legea acțiunii combinate a factorilor a lui Mitscherlich: 
substanţa vie se dezvoltă în funcţie de acţiunea tuturor factorilor. În pre- 
zent formularea legii este modificată în sensul unei interacțiuni perma- 
nente a factorilor limitanţi, dintre care unul sau altul devin precumpă- 
nitori în anumite condiţii (B. Stugren, Ecologie generală, p. 37—38). 

6. Legi ale interacțiunii dintre răpitor și pradă stabilite de E. Vol- 
terra şi D Ancona: 

a. Legea ciclului periodic: fluctuațiile numerice ale celor două specii 
sînt periodice, iar durata perioadei depinde de cele două componente ale 
biosistemului şi de condiţiile iniţiale; sau, numărul indivizilor-pradă este 
redus treptat prin acțiunea răpitoarelor. Numărul răpitoarelor crește la 
început, dar, limitîndu-se numărul indivizilor-pradă, se reduce şi numă- 
rul răpitoarelor. În prezenţa unui număr mic de răpitoare, numărul indi- 

vizilor pradă crește din nou şi, odată cu aceasta şi numărul răpitoarelor. 
Ambele specii ating o nouă culme numerică, după care urmează iarăşi 
o fază de depresiune (B. Stugren, Ecologie generală, p. 95). 

b. Legea conservării mediilor. Numărul mediu de indivizi, atît al 
prăzii cît şi al răpitorului, rămîne constant, oricare ar fi valorile iniţiale 
ale numărului de indivizi la speciile 1 şi 2, atît timp cit coeficienţii de 
creştere şi descreştere ai celor două specii şi coeficienții de protecţie şi 
atac rămin neschimbaţi (constanţi). 

Menţinerea echilibrului între pradă și răpitor se realizează prin 
menţinerea unui raport constant între mortalitate și natalitate (B. Stu- 
gren, Ecologie generală, p. 96). 

c. Legea perturbării mediilor prin distrugere. Cînd un factor din 
afara biosistemului distruge echilibrul, răpitorul este mai puternic dez- 
avantajat, deoarece, pe lîngă distrugerea nemijlocită, răpitoarele pier şi 
din cauza distrugerii prăzii. Numărul mediu al indivizilor-pradă este mai 
puțin afectat, sau chiar creşte, iar numărul mediu al răpitoarelor este 
diminuat (B. Stugren, Ecologie generală, p. 96). 

7. Principiul lui Thienemann. În ecosistemele cu condiții multilate- 
rale, neuniforme, de existență, bogate în nişe ecologice, numărul speciilor 
este mai mare; în schimb, numărul de indivizi, care alcătuiesc populația 
unei specii, este mic. Dimpotrivă, în ecosistemele cu condiții unilaterale, 
uniforme de existență, sărace în nișe ecologice, numărul speciilor este mic; 
în schimb numărul de indivizi care alcătuiesc populația unei specii este 
mare (B. Stugren, p. 107). 


11. Trăsături generale și deosebiri intre ecosisteme-biocenoze 


Pe baza studiilor ecologice efectuate s-au stabilit trăsături generale 
ale ecosistemelor şi biocenozelor dintre care se amintesc: 

— Speciile se încadrează în producători, consumatori, reducători, 
saprofage. 

— Biocenozele sint unităţi funcţionale şi structurale care condițio- 
nează pregnant organizarea ecosistemului respectiv. 

— Habitatul este sursă universală de energie şi substanţă, asigurind 
fondul de materiale necesar sintezelor biologice. 

— Organizarea ecosistemului este dată de relaţiile intrabiocenotice, 
relaţiile dintre biocenoze, dintre biocenoză şi mediul anorganic, de rela- 
tiile ecosistemului cu complexul natural în care se situează. 

— Starea staționară este realizată prin mecanisme de autoreglare 
de nivel biocenotic, dar şi de nivel eccsistemic, de tipul mecanismelor 
geobiologice. 

— Ecosistemul are valoare de complex geobiologic cu integralitate 
proprie față de părțile anorganice și biologice componente şi se situează 
la baza ierarhiei sistemelor geobiologice. Are valoare de complex geo- 
biologic elementar, care prezintă relaţii imediate cu complexul geobiolo- 
gic regional. 

Între ecosisteme sînt deosebiri care depind de natura mediului anor- 
ganic, de felul speciilor şi de mobilitatea elementelor care circulă prin 
sistemul ecologic: 

— Funcţiile sînt realizate de organisme deosebite taxonomic. 

— Producătorii primari sînt reprezentaţi în ecosistemul acvatic mai 
ales prin alge, iar în cel terestru prin macrofite. 

— În ecosistemele terestre biomasa organismelor autotrofe este mai 
mare decît biomasa organismelor heterotrofe, în comparaţie cu ecosiste- 
mele acvatice în general. 


12. Dinamica ecosistemelor 


Fenomenele biologice, anorganice, geobiologice din ecosistem au un 
mare grad de variabilitate în raport de acţiunea și natura factorilor cos- 
mici, fizici, chimici şi biologici. Modificările structurale şi funcţionale, 
care au loc, se încadrează în patru tipuri de schimbări: 

1. schimbări aritmice; 

2. schimbări ritmice. 

Modificările ritmice prezintă următoarele forme: 

— ritm diurn, 

— ritm sezonier, în cadrul căruia se disting etape fenologice din 
cadrul unui ciclu biologic anual: hiemal, prevernal, vernal, estival, sero- 
tinal şi autumnal. 

3. Succesiunea ecologică prin care ecosistemul se modifică ireversibil, 
trecindu-se de la un ecosistem la altul. 

4. Succesiunea geologică cuprinde fenomene dinamice, ecologice care 
au avut loc în timp geologic. 

Succesiunile ecologice şi geologice reprezintă a treia formă de mani- 
festare a dinamicii ecosistemelor, alături de schimbările aritmice şi 
ritmice. 


13. Evoluţia ecosistemelor 


Aceasta este o problemă deosebit de complexă şi solicită observaţii 
şi experimentări în cele mai variate tipuri de ecosisteme acvatice şi 
terestre. 

Procesele care duc la evoluția ecosistemelor se încadrează în succe- 
siunile ecologice, sau în fenomenul de ecogeneză. 

Succesiunea fazelor prin care trece un ecosistem de la stadiul de pio- 
ncrat pină la stadiul de climax (stare de echilibru atins în stadiul de dez- 
voltare maximă a ecosistemului) se numeşte „serie“. 

Momentele succesiunii sint următoarele: 

1. denudarea habitatului; 

2. migraţiunea organismelor -- colonizare şi pionierat; 

3. eceza — adaptarea indivizilor imigraţi la viaţa în noul habitat care 
acționează prin selecţie naturală; 

4. competiţia — lupta între imigranţi; 

5. reacţia — apariţia unei reacţii particulare a biocenozei faţă de 
habitat. 

6. stabilizarea — saturarea habitatului cu specii (stadiul de climax). 

Tipurile de succesiuni, după condiţiile de existență din primele stadii 
ale seriei, sînt: 

1. Succesiunea primară — cînd stadiul iniţial se desfăşoară pe un 
mediu abiotic. 

2, Succesiunea secundară — cînd biocenoza este parţial distrusă. 

Direcţiile evolutive ale ecosistemelor îmbracă două forme: 


1. Xeroseria — este succesiunea ecologică de la un teren arid spre 
un climat umed (trecerea de la un habitat nisipos la unul umed de 
pădure). 

2. Hidroseria — reprezintă succesiunea de la un teren umed spre 


un climat arid (evoluţia de la baltă la ecosistem de cîmpie). 

Din punct de vedere al componentei specifice, evoluţia ecosistemelor 
poate fi de: 

1. tip autotrof — domină organismele autotrofe; 

2. tip heterotrof — domină consumatorii. 

De asemenea, ecogeneza, se realizează fie prin scăderea raportului 
P/B, fie prin creşterea acestui raport. 

Ambele căi se realizează în funcţie de specificul structurii şi al 
modului de funcţionare a ecosistemelor. 


14. Clasificarea ecosistemelor 


Se disting patru grupe mari de ecosisteme: 
I. Ecosisteme marine, care cuprind alte două tipuri: 
1. Ecosisteme bentale, deosebit de diferenţiate; 
2. Ecosisteme pelagiale care, de asemenea, îmbracă forme variate. 

II. Ecosisteme de ape interioare 

1. Ecosisteme limnice cu numeroase grupe ecologice: bentos, bio- 
dermă, necton, plancton, neuston. 

2. Ecosisteme lotice cu biocenoze litofile, fitofile, pelofile, necton, 
potamoplancton. 

III. Ecosisteme terestre, care sînt de o mare diversitate, ce se core- 
lează cu variațiile climatice şi de relief, se pot caracteriza prin grupe 
ecologice şi biomuri. 

Grupele ecologice sint următoarele: 

1. hipogee 

2. epigee 

3. perifite 

4. endobionte 
5. permeanie 

Biomurile sînt formaţiuni ecologice majore, grupuri de ecosisteme cu 
structură generală în esenţă identică, corelată cu combinaţia determinată 
a factorilor fizici. Se clasifică astfel: 

1. Biomul supralitoralului. 

2. Biomul pădurilor: tropicale pluviale, aride, păduri temperate de 
foioase, taigaua. - 

3. Biomul câmpiilor aride: stepe, savane, deșerturi calde. 

4. Biomul cîmpiilor umede: tundra, deșerturi reci. 

IV. Ecosisteme antropogene, care se deosebesc de cele naturale. În 
condiţiile industrializării, urbanizării şi creşterii populaţiei pe glob, eco- 
sistemele antropogene devin din ce în ce mai numeroase (biocenoze 
agrare de mare amploare, plantaţii, lacuri de acumulare), iar interacţiu- 
nea dintre viaţa social-economică și mediul natural este atit de intensă 
şi generală pe glob, încît se poate afirma că au luat naștere complexe ce 
pot fi desemnate prin termenul de compleze geobiosociale. 


15. Importanţa studiului ecosistemelor 


I. Prin cunoaşterea multilaterală a ecosistemelor se contribuie la 
adincirea problemelor de bază ale teoriei sistemice și a nivelurilor de 
organizare a materiei vii. 

Se evidenţiază valoarea ecosistemelor ca sisteme de tip „geobiologic“ 
specific Terrei. Se surprind forme variate de existenţă a materiei pe 
această planetă, aflate în strînse relaţii de dependenţă şi geneză, astfel 
încît, însăşi bătrînul astru locuit de om apare cu o întegralitate clar şi 
legic manifestată. 

Categoriile de informaţie, integralitate, program, echilibru dinamic, 
autoreglare, dobindesc semnificaţii mai largi şi se înțeleg mai profund. 

II. Studiile care se efectuează asupra ecosistemelor aduc un aport 
substanţial la dezvoltarea teoriei evoluționiste: 

— Se scoate în evidenţă că, evoluția sistemelor biologice de nivel 
biocenotic şi ecosistemic are un caracter divergent, progresiv şi anti- 
entropic. 

— Se extinde cunoaşterea conţinutului factorilor procesului de evo- 
luție de nivel supraindividual: lupta pentru existenţă, relaţiile interspe- 
cifice, numărul şi densitatea speciilor, selecţia naturală. 

— Prin studiul ecosistemelor, ce pot fi considerate pe zone adapta- 
tive (care la rîndul lor se împart în subzone), se ajunge să înțelegem 
semnificația fenomenelor de microevoluție, macroevoluție şi megaevolu- 
ție, idioadaptare şi aromorfoză. 

— Se aduc argumente noi asupra mecanismului procesului de evo- 
luție şi cu privire la rolul fenomenului de ecogeneză în speciație şi în 
progresul biologic. 

III. Pentru teoria speciei, studiul ecosistemului ca complex ecologic, 
aduce un aport considerabil la înţelegerea unor laturi ale speciei: 

— specia ocupă un loc în economia naturii, pe torentul de materie 
Şi energie; 

— specia se diferenţiază în cadrul complexului ecologic, funcţional: 
autotrofă-heterotrofă, producătoare — consumatoare — descompunătoare; 

— specia ocupă un areal geografic, caracterizat printr-o anumită 
ambianţă geomorfologică, pedoclimatică, biogeografică-ecologică. 

IV. Studiul ecosistemului ca sistem deschis este o necesitate practică 
umană, mai ales prin: 

— se cunosc mecanismele care condiţionează producţia biologică şi, 
deci, recolta; 

— se pot folosi metode pentru dirijarea productivității biologice; 

— se stabilesc criterii pentru organizarea și exploatarea agrobioce- 
nozelor, lacurilor antropogene etc.; 

— se cunosc căile și formele de menţinere a echilibrului complexe- 
lor naturale; 

— constituie baza pentru organizarea mișcării de ocrotire a naturii, 
a mediului planetar. 

VII 


SPONGIERII, IMPORTANT MEDIU DE VIAȚĂ 
PENTRU ALTE ANIMALE 


M. BACESCU 


Se ştie că pe fundul mării — mai ales în spațiul platformei continen- 
tale (adică pe fundurile puțin adînci, 0 m — 200 m) — se întîlnesc diverse 
macrofite, moluște mari, celenterate tufoase, moi sau calcaroase, spon- 
gieri, apoi zone stîncoase şi cochilii goale de tot felul; toate acestea sînt 
medii bune de trai pentru numeroase animale libere (vagile), îndeosebi 
pentru crustacei, din toate grupele, pentru feluriți viermi, unele echino- 
derme şi chiar pentru peşti. 

Două medii aparte de viaţă, anume biotopurile spongierilor şi cora- 
lilor — primii populind în parte şi apele dulci, ultimii exclusiv mările 
calde — au atras de curînd atenţia biologilor; aceasta nu numai prin 
faptul că în spaţiile lor pot adăposti nenumărate feluri de animale, cit 
prin aceea că multe dintre ultimele dovedesc o atît de adîncă adaptare 
la acele medii, încît ar fi incapabile, în lumea actuală, să trăiască liber 
sau în alte medii de viaţă. 


Spongierii sau bureţii-de-mare au în țesuturile şi canalele lor, între 
altele, și substanţe antibiotice. Viaţa lungă a unor spongieri și rezistenţa 
lor la descompuneri bacteriene a dus la ideea că produc substanțe anti- 
microbiene (Nigrelli şi colab. lucrează în Laboratoarele Osborn şi au 
arătat larga sferă a efectelor lor antibiotice). Unele sînt antistafilococice, 
altele sînt active contra lui Pseudomonas pyocyaneus şi drojdiilor pato- 
gene ca Monila etc. Antibioticile din spongieri vor juca, desigur, rol im- 
portant în terapeutica deceniilor ce vin. 

Dacă mai ieri se cunoşteau doar ectyoninele (Nigrelli & colab., 1959) 
şi unele lactone terpenoide printre aceste antibiotice, de cîţiva ani spon- 
gierii se analizează în multe laboratoare din lume sub raport biochimic, 
și mereu se identifică substanţe noi. Polyfrenil-ul, furospongin-ul, sca- 
laradial-ul, acanthellia, ircinina etc. din Spongia officinalis, din Ircinia 
oros ş.a., sînt numai cîteva substanțe amintite, dintre cele izolate doar 
din spongierii mediteraneeni. Din spongierii Mării Caraibilor s-au izolat 
spongiosina, spongo-thymidina şi spongo-uridina (Bergman și colab. 
1950—51) cu proprietăţi antivirale și anticancerigene. 

Fig. 1. Spongierul Verongia archeri, fixat pe corali, 
adăposteşte guvidul Gobiosoma horsti (dreapta) şi 
peştele apogonid Phaeoptyx xenus (stinga). 


Toate acestea au ca bază terpenele, dar s-au separat și compuşi de 
brom cu proprietăți antibiotice, ca aerothionina, aeroplysinina, aplysinina 
din Verongia aerophoba, spongier tot din Mediterana (De Rosa, 1972; 
Fattorusso E, Minale L. & Sodano G., 1970—1972) şi un 
2-phenoxy-phenol bromat din Disidea, activ contra bacililor Gram pozitivi 
şi negativi. 

S-au extras apoi aminoacizi speciali (Berquist et all, 1969) şi 
substanțe aromatice cu baze de steroli din Verongia (fig. 1); collagen şi 
formații paracristaline de ARN din spongia Haliclona (Garrone, 1969), 
etc. şi sînt în curs de experimentare puternicile toxine ale unor spongieri 
din mările Australiei; ultimele, puţine dealtfel faţă de cele peste 5 000 spe- 
cii de spongieri cunoscute, produc usturătoare dermatite, ce ţin uneori săp- 
tămîni, scufundătorilor ce ating speciile  Neofibularia nolitangere sau 
N. mordens, spongieri pe care însăși numele specific îi arată că trebuie 
ocoliți, cu atit mai mult că nu prea se cunoaște natura acestor toxine, 
ca şi coralii-de-foc (Millepora). Dealtfel, cei ce-am luat cu mîna goală 
spongieri vii, în Cuba, Tanzania sau Mediterana, am simţit zile întregi 
iritarea şi usturimea pielii, rezultată din acțiunea combinată a spiculilor 
și substanțelor urticante. Graţie antibioticelor lor însă, niciodată n-am 
ajuns la o infecţie. 

Am amintit toate acestea spre a înțelege mai bine faptul că anima- 
lele ce pot trăi în dedalul de canale ale spongierilor, apărate de secreții 
toxice, letale pentru alte specii, sînt animale adaptate la atare viață de-a 
lungul a multe sute de milioane de ani printr-o riguroasă selecţie; şi 

nu numai că ele pot să suporte un mediu ucigaş pentru mai toate anima- 
lele, dar sînt chiar protejate de el. Antibioticele protejează, desigur, în 
primul rînd propriul corp al spongierilor, deoarece sînt puţine animale 
care îi mănîncă, desigur și acelea adaptate, pe încetul, la astfel de regim. 
Între atare spongivori, amintim, de ex., peşti coralicoli: Holacanthus, 
Pomachantus, Cantherhines, din M. Antilelor, care au în conţinutul sto- 
macal 70—950%/, resturi de spongieri. 

Datorită acestui ideal adăpost, străvechi animale fragile, cu corpul 
nud sau acoperit de o fină chitină, au reușit să supravieţuiască peste 
erele geologice; fără el, ar fi dispărut de mult, cum au dispărut atitea 
mii de specii. 

În 1933 biologul Walther Arndt, decapitat de naziști, face 
primul bilanţ al animalelor spongicole şi se trag primele jaloane ale legă- 
turilor biologice ale acestei străvechi simbioze. Abia atunci s-a văzut şi 
cit de interesantă şi variată este lumea acestor spongieri. 

Pearse (1950), trece în revistă commensalii spongierilor din 
Bimini-Bahamas (U.S.A.), conchizind că ultimii se comportă ca nişte veri- 
tabile „hoteluri vii“. Alţi autori descriu asociaţii dintre alge şi spongieri. 
(Felman, 1953; Sara, 1966) şi mai ales dintre bacterii şi spongierii 
Cornoșşi. 

Bacteriile simbionte de la Verongia (spongier din Mediterana) ating 
380%% din greutatea țesutului viu al spongiei, în raport cu 41%/, greutatea 
substanţei intercelulare și 210% a celulelor animale. 

Asociaţiile simbiotice sint comune între spongii şi zooclorele în apele 
dulci şi marine, apoi între ei şi Anthozoare (cu Anemonia sulcata), de 
exemplu. 

Recent Humes (1970—1975), Stock (1964—1974), în nume- 
roase lucrări dedicate copepodelor ce-şi duc viaţa în asociaţie cu never- 
tebratele, au descris și unele genuri noi ce trăiesc în cenoza spongierilor 
(nume ca Spongiocnizon, vorbesc de la sine). 

În 1970 Pansini află 12 grupe de nevertebrate inchiline ca Irei- 
nia fasciculata şi Spongia officinalis din M. Mediterană. 

Sint multe larve de insecte și alte vietăți asociate şi la spongieri 
dulcicoli (Spongillidae și Chlorella, bunăoară); mai interesante sînt însă 
aceste asociaţii în ocean. 

Dar mulți spongieri trăiesc strîns legaţi chiar de corali (de ex. Go- 
realliella, Ceratoporella, Artrosclera din M. Antilelor ș.a.), crescînd în 
aşa cantități printre recifi, între 8—92 m, încît ajută la reglarea consoli- 
dării carbonatului de calciu la baza coralilor. În peşterile submarine, 
spongierii se întind atit de mult, încît împiedică orice altă viaţă sesilă 
(animale fixate şi alge). 

Am urmărit cu atenţie animalele trăitoare în spongieri în toate 
mările unde am avut posibilitatea să-i draghez: apele Cubei, Mexicului, 
Mauritaniei, Perului şi Tanzaniei, ca să nu mai vorbesc de apele Medi- 
teranei (Franţa, Tunis) şi ale Mării Negre. Acest studiu mi-a permis 
următoarele concluzii principale (Băcescu, 3). 

— În biocenoza spongierilor trăiesc tot soiul de asociaţii — de la for- 
mele definitiv încastrate sau înglobate în masa lor, fără putință de miş- 

Fig. 2. Calomastix pusila (liber, în stînga și așa cum stă el în 
spongicrul Suberites din M. Neagră). 


care sau cu mişcări reduse la slabe rotiri (scoici, Balanide), la formele 
parazite, cu trupul vermiform ori monstruos diformat (Copepode), ce 
nu mai pot evada din mediul spongicol sau la cele ce se mişcă destul de 
liber în canalele spongierilor, de ex. crevetele alfeide ori lătăuşul Colo- 
mastix în spongia Suberites, şi ea veninoasă, din M. Neagră (Băces- 
cu § Mayer, 1960) etc. 

Există un număr mare de animale care folosesc spongierii doar ca 
adăpost sigur de moment, ele mișcîndu-se în restul timpului liber în 
preajma gazdei, în căutarea hranei; aici putem socoti mai ales mysidele, 
crustacei cu aspect de mici crevete, peştii Apogon etc. 

— Prea puţini spongieri — mai ales cei calcaroși sau silicioşi 
sînt săraci în cobionțţi; la cei cornoşi întîlnim mai des cazuri de polyxe- 
nism, ei adăpostind în sistemul lor canalicular mai multe grupe de orga- 
nisme la un loc, fie alge şi bacterii, fie vermi şi crustacei, fie numai crus- 
tacei, dar din multe grupe. Astfel, dintr-un spongier portocaliu din Golful 
Mexic, numai cit o portocală (Tethya), am scos 21 300 de mici polichete 
(Syllis spongicola) şi peste 200 de isopode. 

Mediul spongicol a impus o riguroasă selecție printre organismele 
care îl locuiesc; o selecţie la nivelul marilor grupe zoologice (Ophiuroide, 
Polychete, Decapode), şi alta, la nivelul unor genuri sau chiar specii: 

genul Synalpheus printre crevetele alfeide, Spongicolodes, Typton şi alte 
crevete, Heteromysis printre miside, multe isopode şi amphipode etc. 

Dar relaţiile între crustacei şi spongieri îmbracă şi alte forme; cităm 
iar cazul spongierilor Suberites domuncula ce acoperă cu o imensă sferă 
crabul Dromia sau paguri. În această simbioză spongierul este epibiontul 
crustaceului, și nu invers. 

— Amintim că sint şi animale ce nu pătrund în spongieri, dar trăiesc 
fixate ori cramponate pe fața lor rugoasă, profitind desigur din plin de 
protecția substanţelor lor antimicrobiene; aici putem da ca exemplu Fo- 
raminiferele ce se prind cu filamentele lor protoplasmice, unele Bryozoare 
entoprocte (Loxosomella), multe Decapode, Asellota sau 'Tanaidacee (Tan- 
zanapseudes), ce se fixează cu ghearele lor ascuţite ş.a. (Băcescu), (4). 


Departe de a epuiza subiectul, ne vom opri puţin asupra misidelor 
spongicole. Misidele, deși sînt animale eminamente libere şi foarte vioaie 
în mișcări, au dat totuşi două genuri commensale la spongieri, genul 
Heteromysis şi Heteromysoides (Băcescu, 1) genuri a căror supravie- 
tuire peste sute de milioane de ani se datorește exclusiv protecţiei ce le-o 
oferă spongierii; aceasta, ca şi în cazul genurilor Spongicoloides şi Typton 
printre crevete, apoi Lyanasidae-le, Syllis printre polichete; Gnathiidae-le, 
multe Anthuridae, Parasellidae şi Cymothoidae (ex. Aega spongiophila) 
etc. — toate adevărate relicte vii, ajunse în epoca noastră numai datorită 
vieţii spongicole sau traiului între tentaculele cu săgeți veninoase ale 
actiniilor şi coralilor. Sint multe genuri de crustacei care nu se cunosc 
în natură în alt biotop decît al spongierilor: Synapseudes, printre Tanaide, 
multe anthuride printre Isopode, Colomastix, printre Amphipode, unii 
ciclopi (Copepode parazite) (Băcescu, 5). 

Cei ce cunosc spongierii numai după scheletele lor din muzee sau 
după bureţii-de-baie elastici şi uşori, la care ai impresia că găurile şi 
canalele reprezintă un volum mai mare decît masa spongioasă — vor 
înţelege greu cum pot reprezenta ei un aşa de excelent mediu de viaţă. 

— Pentru cine însă a văzut cît de greu se poate rupe un spongier 
de substrat sau a avut în mînă un spongier viu, de circa 5 kg, de ex., 
din care se pot stoarce nu mai puţin de 4 kg lichid și substanţă vie, 
înţelege ce protecţie eficace, mecanică şi chimică, află un animal deprins 
să trăiască în tovărăşie cu el, tovărăşie ce merge de la un simplu adă- 
post temporar, la inchilinism şi complicate simbioze, la un adevărat para- 
zitism. 

— Dar să revenim la Heteromysis: pe materialul cubanez, am con- 
statat că în fiecare gen sau uneori chiar în fiecare specie de spongier, 
trăieşte o anumită specie de misid; de ex., specia H. rubrocincta Băces- 
cu, 1968, am aflat-o numai într-o specie de Agelas; H. guitarti, Băces- 
cu, 1968, numai în spongia Ircinia fasciculata şi aşa mai departe pentru 
circa zece specii, toate cantonate în Marea Caraibilor (Băcescu, 1 şi 2). 

Ciudat pare faptul că într-o anumită spongie găsim, la un moment 
dat, un singur cuplu de miside Heteromysis spongicola, de ex., în timp 
ce în alta, trăiesc sute de indivizi (cazul lui H. rubrocincta, amintit mai 
sus). 

— Și mai ciudată este constatarea pe care am făcut-o, că în spongia 
Ircinia fasciculata pot trăi la un loc — socotind la m? de spongii — im- 
presionantul număr de 71 478 Polichete, 14 472 Isopode, 6 809 Amphipode 

Fig. 3. Spangierul Agelas din Tanzania cu răcușşorii Synalpheus şi Apogon (peştii 
icşiți din el, după ce a fost pus în apă marină uşor formolizată). 


(Colomastix), 5 523 'Tanaide (Apseudes, mai ales), 3 047 Synalpheus (cre- 
vete), 1 714 ostracode, 1 428 Heteromysis guitarti, 476 Ophyactis (printre 
cchinoderme), 285 Nemerţieni şi 95 de peștișori Apogon (figura 3). 

Și în M. Mediterană, în spongierii Fasciospongia cavernosa (0.S.) şi 
Ircinia muscarum (0.S.), am găsit recent două specii noi de Heteromysis 
(Băcescu, Rev. Roum. Biol, 21, 2, 85—91). 

— Viaţa spongicolă determină o serie de adaptări, ca: turtirea ochi- 
lor cu deplasarea elementelor vizuale spre laturi (IHeteromysoides, v. 
Băcescu, 1); hipertrofia unei perechi de apendice toracice, pensele 
asimetrice de la Synapseudes ori Bagatus sau hcterochelia Alpheidae-lor; 
forma cilindrică a trupului (Anthurida, Colomastix) sau forma turtită a 
speciilor ce trăiesc lipite de bureți (Tanzanapseudes, Băcescu, 4); cu- 
loare neutră pentru crustaceii ce trăiesc în canale și o puternică colo- 
reze, pentru cei ce se adăpostesc în marele spaţiu al osculilor (Apogon) 
sau în canalele largi (Heteromysis rubrocincta); dispariţia capacităţii de 
fixare (Balanidae) şi altele. 

Dacă adaptările morfologice sînt destul de clare şi ușor de inter- 
pretat (apărarea intrării canalelor în care trăiesc, cramponarea, spre a 
nu fi luate de curenţii puternici din sistemul de canale etc.), cele fizio- 
logice rămin a fi cercetate; căci nu oricum şi nu orice animal poate să 
se adapteze într-un mediu ce fabrică şi emană puternice substanțe odo- 
rante, colorante şi antibiotice [(Sharna G.M) & Burkholler 
(P.R.), 1967)]; toxine puternice pentru majoritatea animalelor — arma 

de apărare a spongierilor chiar contra peştilor răpitori, a rechinilor — 
dar tolerată prin mecanisme deocamdată greu de explicat. 

Ceea ce rezultă însă clar, este că lumea spongierilor, lume stranie, 
a cărei apariţie a avut loc în primele ere geologice, reprezintă, aproape 
ca şi coralii, un biotop ideal pentru numeroase alte organisme, vegetale 
sau animale; graţie mediului lor s-au păstrat şi au putut ajunge pînă în 
zilele noastre şi o sumă de grupe de animale fără schelete fosilizabile — 
între ele şi multe tipuri primitive. Studiul mai atent al asociaţiilor fosile 
ale spongierilor, mai ales a Stromateidae-lor mezozoice, şi a coralilor ne 
va lămuri desigur multe din aceste aspecte, precum şi vechimea sau în- 
rudirea multor specii, căci, aşa cum ne-a arătat studiul recent asupra 
lui Palaeospongilia, gen vechi de circa 100 milioane ani (Race, 1975), 
este vorba la spongieri de un fel de mediu cavernicol viu, dar în care 
relaţiile între gazdă şi vietăţile asociate sînt mai complicate decît în 
peșterile terestre. 

VIII 
ECOSISTEMUL PĂDURILOR CARPATINE 


ȘT. VANCEA 


I. VEGETAȚIA ȘI FAUNA CARPAȚILOR 
Cadrul geografic 


Carpaţii fac parte din sistemul muntos Alpino-Carpato-Himalaian ce 
străbate Europa şi Asia de la o extremitate la alta. Ei aparţin categoriei 
de munţi mijlocii şi joși. Din punct de vedere fizico-geografic, Carpaţii 
din România se împart în trei grupe principale: Carpaţii Orientali, Car- 
pații Meridionali şi Carpaţii Occidentali. 

Deşi deosebiți din punct de vedere geomorfologic, hipsografic, cli- 
matic, ca orientare, expoziţie etc., Carpaţii au unele trăsături comune 
care fac din ei un tot orografic unitar. 

a — În primul rînd este de subliniat forma de arc a lanţului lor 
principal, fiind cel mai răsucit lanț de munţi de pe glob. 

b — Carpaţii sînt munţi de înălţime mijlocie (au 11 vîrfuri ce ating 
2 500 m) şi acest fapt are o semnificație ecologică deosebită. Ei sînt aco- 
periţi de păduri şi ierburi de la poale şi pînă pe virfurile cele mai înalte. 
Altitudinile maxime ce depăşesc 2 500 de metri se află în Carpaţii Meri- 
dionali (Bucegi, Făgărași, Parîng, Retezat). 

c — O altă caracteristică a lor este că în partea superioară se ter- 
mină prin suprafeţe plane (terase), acoperite de păşuni întinse, cele mai 
frumoase şi mai bogate din Europa. 

d — Carpaţii sînt străbătuţi de o bogată reţea hidrografică atît în 
lungul lor (ape cu văi longitudinale) cît şi în curmezișul lor (ape cu văi 
transversale). 

Pe lîngă aceste trăsături comune, fiecare din cele trei grupe princi- 
pale îşi au specificul lor. 

Carpaţii Orientali se întind, ca unitate morfologică, de la hotarul 
de nord al țării pînă la Prahova. Au o lungime de peste 500 de km, o 
lățime de 100 km și realizează o suprafață de 53 000 km?. Din această 
grupă de munţi, Munţii Rodnei au altitudinea cea mai mare (Pietrosul 
Rodnei — 2 305 m, Ineu — 2280 m). Ca structură geologică sînt alcă- 
tuiţi din trei zone geologice dispuse paralel: zona estică (a flișului) este 
formată din argile-marne-gresii, cea din mijloc (M-ții Bistriţei) este for- 
mată din roci cristaline şi calcare dure mezozoice, iar cea de vest din 
roci vulcanice. 

Fiind munţi puțin înalți posedă cele mai întinse masive forestiere 
din România. Clima lor prezintă o puternică zonalitate verticală. În alti- 
tudine, limita climei de tip alpin este cu circa 100 m mai coborită ca în 
Carpaţii Meridionali. Precipitaţiile pe versanţii şi culmile orientate spre 
vest sînt de 1 200—1 400 mm, pe cele orientate spre est de 900—1 000 mm. 

Carpaţii Meridionali se întind, ca unitate morfologică, de la Pra- 
hova şi pînă la Dunăre, pe o lungime de 295 km. Lăţimea lor maximă 
variază între 45—70 km, realizînd o suprafaţă de 15 000 km?. Din toţi 
munţii României, Carpaţii Meridionali sînt cei mai impunători şi cei 
mai înalți. Altitudinile maxime trec de 2500 m (Moldoveanu — 2 544 m, 
Negoiul — 2535 m, Parîngul Mare — 2519 m, Omul — 2507 m). În 
strinsă legătură cu aceste altitudini se explică şi prezenţa celui mai dez- 
voltat relief glaciar din Carpaţi. Platformele lor înalte, acoperite de pă- 
şuni alpine, ocupă cele mai întinse suprafeţe din tot lanţul carpatic. 

Structura lor geologică, cu excepția Bucegilor alcătuiți din conglome- 
rate calcaroase dure, este alcătuită din roci cristaline şi eruptive vechi. 
Clima cuprinde două zone: clima din zona alpină şi clima din zona mon- 
tană (împădurită). 

Clima din zona alpină este rece şi umedă, cu temperaturi medii 
anuale cuprinse între 2°C şi —2*C, precipitaţii abundente, cuprinse între 
1 000—1 400 mm. 

Clima din zona montană este prielnică dezvoltării pădurilor, cu tem- 
peraturi medii anuale de 8°C şi —2*C, şi precipitații ce variază între 
600—1 000 mm. 

Carpaţii Occidentali se întind între Dunăre la sud şi valea Someşului 
Mare la nord, pe o lungime de 375 km. Lăţimea lor variază între 30— 
150 km, realizînd o suprafaţă totală de 34 000 km2?. Prin structura geo- 
logică, geomorfologie şi suprafeţele lor plane şi întinse prin care se ter- 
mină culmile cele mai înalte, ei reprezintă o sinteză a tuturor Carpaţilor 
României. Altitudinile maxime sînt de 1 445 m — Semenic (M-ții Bana- 
tului), 1 375 m — Padeşul (M-ții Poiana Ruscăi), 1 848 m— Bihor (M-ții 
Apuseni). Climatul acestui grup de munţi este influențat de climatul 
mediteranean. Precipitaţiile anuale ating 1 400 mm pe culmile şi ver- 
sanţii vestici şi 1 000 mm pe cele estice și pe virfurile sub 1 200 m alti- 
tudine. 


Dacă la lanţul carpatic adăugăm şi relieful de altitudine medie 
(Depresiunea Transilvaniei, Piemonturile vestice, Subcarpaţii cu Piemon- 
tul Getic), pe ale cărui înălțimi se realizează condiții de viaţă caracteris- 
tice multor specii montane, vom avea o imagine completă a Carpaţilor 
româneşti. Ea ne va ajuta să înţelegem mai bine, nu numai răspîndirea 
pe verticală a vegetației şi faunei carpatice, ci şi modul cum sînt consti- 
tuite şi organizate pădurile carpatine. 


Pădurea ca ecosistem 


Dintre toate formațiunile vegetale ale Terrei, pădurea reprezintă 
cel mai mare ecosistem terestru, care a realizat cel mai complicat echi- 
libru biologic şi care se înscrie printre cei mai importanţi factori natu- 
rali pentru viața materială și spirituală a omenirii. 

În constituirea pădurii participă elemente ale factorilor biotici şi 
abiotici. Din grupa factorilor biotici participă cele mai diverse plante 
(populaţii de virusuri, bacterii, ciuperci, plante verzi) şi animale din sol 
şi de pe sol (insecte, melci, rime etc.) care împreună formează comuni- 
tatea organismelor vii ale pădurii sau biocenoza pădurii. 

Factorii abiotici prezenţi în viaţa pădurii sînt reprezentaţi prin fac- 
torii fizico-geografici — climatici, edafici şi orografici — plus energia 
solară, realizînd împreună condiţiile de mediu sau biotopul (sediul vieţii) 
în care trăiesc organismele pădurii. Orice biotop conţine substratul şi 
microclima. În cazul ecosistemelor terestre, substratul pe care se dez- 
voltă pădurea este solul pădurii. Microclima sau condiţiile micropedocli- 
matice, care influenţează puternic procesele biologice din biocenoză, re- 
zultă din interacțiunea strinsă a macroclimei, biocenozei de pădure şi sol. 

Vegetaţia pădurii — prin care se înţelege repartiţia cantitativă a spe- 
ciilor pe asociaţii (grupări naturale) constituie un covor continuu repre- 
zentat prin plante foarte diferite: bacterii, ciuperci parazite sau sapro- 
fite, arbori, arbuşti, plante ierboase etc. 

Animalele participă printr-un număr mare de specii care își duc 
viaţa în sol şi pe sol, de la mamifere și pînă la microfaună. 

Solul pădurii reprezintă substratul pe care.se dezvoltă şi evoluează 
pădurea, fiind un produs al acțiunii organismelor vii şi al agenţilor 
atmosferici (umiditatea, precipitaţiile, temperatura şi vînturile) asupra 
rocilor scoarţei. Prin acumularea materiei organice moarte în sol, el 
constituie un element de tranziţie între componentele anorganice și or- 
ganice ale biosferei. 

Solul pădurilor carpatine, sub influența permanentă a vegetației, re- 
liefului şi climatului, prezintă pe spații din cele mai restrînse însuşiri 
mecanice, fizice, chimice şi biologice care definesc în ansamblu fertili- 
tatea lui potenţială. 

Atmosfera completează mediul abiotic al pădurii, intervenind activ 
în viaţa plantelor și animalelor ca mediu respirator prin conţinutul de 
oxigen, ca sursă de substanță (CO,), ca vehicul şi reglator al energiei 
radiante. Acţiunea atmosferei asupra organismelor vii se manifestă sub 
formă de vînt şi presiune atmosferică. Sub formă de vînt puternic, 
atmosfera acţionează ca un factor al selecţiei naturale, împiedicînd înain- 
tarea vegetației pe culmile alpine, unde vîntul suflă cu putere. La rindul 
ei, vegetaţia constituie un factor care atenuează viteza vintului, încît 
aceasta devine pe sol, sub straturile de vegetaţie, mult mai redusă decit 
la suprafaţa covorului vegetal. 

Această înmănunchere de elemente şi factori care intră în compu- 
nerea pădurii nu este deloc întimplătoare. Ele sînt grupate şi organizate 
adecvat specificului structural şi funcţional al pădurii şi se găsesc într-o 
strîinsă interdependenţă şi concordanţă specifică. Sub acțiunea desimii 
arborilor și compoziţiei pe specii, pădurea îşi creează un mediu specific 
(fitomediu) al ei, un microclimat propriu, cu un anumit regim de lumină, 
căldură, umiditate, vînt, şi un sol specific pădurii pe care o susţine. 

Acest mediu, care se întilneşte numai în interiorul pădurii, îşi pune 
amprenta pe structura, organizarea şi funcţionarea pădurii ca ecosistem. 

Ceea ce caracterizează în primul rînd pădurea este prezența arbori- 
lor (a vegetației arborescente) care îi dau fizionomia specifică. 

Nu orice grupare de arbori situaţi la distanțe mari unii de alţii 
constituie o pădure, ci numai gruparea care posedă un număr suficient 
de arbori, încît coroanele lor să se atingă, iar creșterea lor să se inter- 
condiţioneze. O grupare de arbori poate fi considerată pădure din momen- 
tul cînd ei ajung să constituie așa-numita stare de masiv. 

În decursul existenţei sale, pădurea suferă an de an modificări can- 
titative şi calitative care îi întreţin dinamica de dezvoltare din generaţie 
în generaţie. De la tinereţe la maturitate, pădurea trece prin mai multe 
faze de dezvoltare: semințiş, desiş, nuieliş, prăjiniş, păriș, codrişor, codru 
mijlociu şi codru bătrîn. În urma acestor schimbări, ca urmare a proce- 
selor colective care au loc în interiorul ei, pădurea apare ca rezultat al 
unui îndelungat și extrem de complex proces geografic şi istoric. Aceste 
procese colective se interferează cu celelalte conexiuni de natură trofică 
din cadrul componentei biotice şi dintre acestea şi mediul ambiant, încît 
în final se realizează ecosistemul de pădure, în urma integrării într-o 
unitate complexă, a tuturor elementelor participante. 

Deci, pădurea poate fi definită ca o grupare deasă de arbori, care 
trăiesc în strînsă interdependenţă între ei, cu celelalte plante şi ani- 
male, precum şi cu condiţiile de mediu, realizînd astfel o comunitate de 
viață complexă și unitară, capabilă să îndeplinească o importantă func- 
ție social-economică (Negulescu şi col. — 1974). 

În decursul timpului oamenii de ştiinţă au avut concepţii diferite 
despre pădure. Astfel, N. V. Sucacev consideră pădurea ca o biogeo- 
cenoză, o asociaţie complexă şi unitară între viață şi mediul geografic, 
adică o asociaţie de plante şi animale în strînsă legătură cu mediul. În 
prezent, tot mai mulţi sînt cei care consideră pădurea ca ecosistem. 

Ecosistemul poate fi definit ca o unitate funcţională de bază a biosfe- 
rei, rezultată din integrarea biocenozei și biotopului, în care se stabilesc 
interacțiuni trofodinamice între specii, precum şi între acestea şi fac- 
torii abiotici. Trăsătura esenţială a oricărui ecosistem este productivitatea 
— adică producerea, consumarea şi descompunerea substanţei vii. 

Pădurile, stepele, culturile de cîmp, livezile, apele cu fauna şi flora 
lor etc. sînt ecosisteme. Ecosistemele diferă între ele ca mărime şi con- 
diții ecologice. 

Astfel, în pădure ca ecosistem, regimul de căldură şi lumină pre- 
zintă intensităţi diferite în stratul arborilor, arbuștilor, ierburilor, litie- 
rei şi solului. Datorită acestui fapt, în cadrul ecosistemului apar schim- 
bări atît în habitat (biotop) — diferenţiindu-se porțiuni mai mici — nu- 
mite microhabitat, cît şi în biocenoză, prin diferenţierea corespunzătoare 
a unor comunităţi locale de plante, animale şi microorganisme. Pădurea 
ca ecosistem apare structurată, alcătuită din comunităţi mai mici sau 
mai mari, fiecare cu o alcătuire proprie de mediu fizic şi comunitate de 
viață, cu caracter energetic şi funcțional propriu, dar purtînd amprenta 
generală a ecosistemului din care fac parte. 

Asemenea microunităţi de ecosistem au fost denumite sinuzii. În 
ecosistemele de păduri au fost identificate tipuri de pădure — pe care le 
putem denumi şi tipuri de ecosisteme forestiere. Pădurile sînt ecosis- 
teme structurale în care se pot distinge toate caracterele de organizare 
şi funcţionare ale ecosistemelor terestre. Ele înmănunchează într-un sis- 
tem unitar întreaga diversitate de elemente biotice şi abiotice, pe care 

le angrenează strîns prin conexiuni multilaterale şi relativ stabile în 
timp. 

Avîndu-se în vedere conexiunile şi interacțiunile dintre organismele 
vii, precum şi dintre acestea şi mediul înconjurător, pădurea este consi- 
derată ca un sistem biologic deschis, care acceptă şi cedează atomii ele- 
mentelor chimice în circuitul biogeochimic al substanţei, acceptă și ce- 
dează energie prin procesul de fotosinteză. La baza acestui schimb stă 
metabolismul organismelor vii şi condiţiile specifice de mediu reclamate 
de existenţa pădurii. 

Relaţiile care se stabilesc între organismele pădurii sînt complexe, 
dar cele mai importante sînt relaţiile trofice. Toate organismele pădurii 
depind, înainte de toate, de baza trofică, de substanţele ce pătrund şi 
vehiculează în ea. Totalitatea relaţiilor trofice ce se stabilesc între orga- 
nismele pădurii alcătuiesc structura trofică a pădurii care face obiectul 
de cercetare al trofoecologiei (ecologia nutriţiei). 

Fiind un sistem biologic deschis, pădurea este organizată şi funcţio- 
nează pe baza unor principii cibernetice comune tuturor sistemelor des- 
chise, adică este un sistem informaţional, dotat cu integralitate şi pro- 
grame, se autoreglează şi tinde să realizeze un echilibru dinamic. 

Ca sistem informaţional, pădurea foloseşte fluxul de materie şi ener- 
gie ca mijloc de recepţionare, prelucrare şi transmitere a informaţiei, care 
se realizează în special în procesul de nutriţie. Valoarea fluxului infor- 
maţional depinde de gradul de organizare a pădurii (dar mai ales a arbo- 
retului), de complexitatea relaţiilor din interiorul său. 

Integralitatea, în cazul pădurii, presupune integrarea într-un tot 
unitar, intercondiţionat, a componentelor biotice şi abiotice, care în an- 
samblu definesc o calitate nouă, cu însușiri deosebite de ale părţilor 
componente. 

Astfel, în ecosistemul de pădure, arborii, arbuștii, plantele din stra- 
tul ierbos, mușchii şi ferigile, animalele, microorganismele, microclima 
și solul pădurii nu-şi pierd individualitatea lor în complexe fizico-geo- 
grafice şi pot fi recunoscute oricînd ca atare. Prin integrarea lor în eco- 
sistem, aceste componente (arborii, de exemplu) îşi schimbă înfăţişarea 
(habitusul), arbușştii şi plantele ierboase îşi adaptează ritmurile biologice 
la condiţiile impuse de starea de masiv, solul, microclimatul capătă tră- 
sături noi specifice. În viața pădurii au loc şi procese colective, cu carac- 
ter de masă, începînd cu închiderea stării de masiv — constînd în în- 
dreptarea tulpinilor, etajarea şi decalarea fenologică a vegetației, elimi- 
narea (rărirea) naturală şi terminînd cu creșterea şi producţia de bio- 
masă, cu regenerarea și succesiunea speciilor. 

Ca sistem biologic deschis, pădurea prezintă programe-diferite stări 
posibile şi permise de structura şi organizarea sistemului în ansamblu. 
Programele sînt determinate — ca număr — de corelaţiile dintre stratul 
arborilor, precum şi dintre aceştia şi celelalte componente ale pădurii. 
Programele pot fi „proprii ale arboretului“ — care asigură conservarea 
acestuia —, „inferioare“ adică ale arborilor componenți şi „superioare“, 
respectiv ale pădurii în care se integrează. 

Integralitatea apare ca rezultat al interacțiunii şi diferenţierii struc- 
turale şi funcționale a arborilor componenți. Cu cît diferenţierea este 
mai mare, cu atît independența sistemelor integrate (arborilor) e mai 

mică, iar gradul de integralitate mai mare. Pădurea ca ecosistem este 
deci rezultatul legăturilor structurale şi funcţionale la care se ajunge 
în interiorul ei între speciile şi indivizii participanţi, vegetali şi animali, 
precum şi între acestea şi condiţiile de mediu. 

În acest sens, trebuie subliniat că, deşi eterogenitatea elementelor 
participante se impune ca o trăsătură fundamentală a pădurii, totuși, 
structural şi funcţional, în constituirea pădurii se pot distinge trei cate- 
gorii principale de organisme: 

— Organisme producătoare (autotrofe), reprezentate prin plantele 
verzi (arbori, arbuşti, ierburi, mușchi, ferigi), capabile să sintetizeze 
substanță organică vegetală — primară — din substanţe anorganice ofe- 
rite de sol şi atmosferă, sub influenţa energiei radiante. 

— Organisme consumatoare (heterotrofe), reprezentate prin orga- 
nismele animale existente în biocenoza pădurii, în rîndul cărora se dis- 
ting mai multe unități funcţionale: consumatori primari (ierbivori sau 
fitofagi), cum sînt — bacteriile ce trăiesc pe plantele spontane, ciuper- 
cile parazite pe plante etc., melcii de pădure, insectele fitofage, păsările 
granivore şi frugivore (forfecuța, botgrosul etc.), păsările care se hrănesc 
cu ierburi, muguri (piţigoii, căldărașii etc.), mamiferele rozătoare şi ier- 
bivore (iepuri, căprioare etc.); consumatori secundari, care consumă ani- 
male erbivore şi care sînt reprezentaţi în biocenoza pădurii prin: viru- 
suri (ce parazitează în celulele insectelor, păsărilor, mamiferelor), bacterii 
(ce îmbolnăvesc multe animale fitofage), zoofage — păianjeni, insecte 
răpitoare şi parazite, viermi paraziți, amfibieni, reptile, păsări insecti- 
vore şi răpitoare, mamifere carnivore; consumatori terțiari sau carnivore 
de vîrf, care se hrănesc cu producători şi consumatori primari şi secun- 
dari, cum sînt: rîsul, ursul, lupul, păsările falconiforme (de pildă — aevi- 
lele), care nu sînt prădate de alte organisme. 

De remarcat că în biocenoza pădurii, arborii nu sînt consumați de 
mamiferele erbivore, ci de insectele defoliatoare şi cele xilofage, cărora 
li se asociază insectele din grupa organismelor reducătoare. 

O poziție specială în reţeaua trofică a pădurii o au plantele para- 
zite, micorizele, plantele semiparazite etc. şi mai ales omul care se mani- 
festă după împrejurări ca un consumator primar sau secundar. 

O altă unitate funcţională, prezentă în biocenoza pădurii, este cea a 
saprofagelor, organisme care se hrănesc cu materie organică moartă, fără 
să o transforme în materie anorganică. În această grupă intră macro- 
micetele ce trăiesc pe sol şi pe copaci, unele insecte (ex. groparul), di- 
plopode etc. 

— Organisme reducătoare (descompunătoare), reprezentate prin bac- 
terii, drojdii, ciuperci saprofite, care descompun cadavrele, excrementele 
și resturile vegetale pînă la CO,, H.O şi atomi care reintră sub formă de 
combinaţii anorganice în circuitul substanţei din biosferă. Funcţia lor 
globală este de mineralizare a substanţei organice moarte. Rolul redu- 
cător şi asimilator al bacteriilor din solul forestier este considerabil. Nu- 
mărul lor într-un gram de sol este de 5—100 milioane, reprezentind o 
masă de 8 tone/ha. Ciupercile intervin în reducerea celulozei litierei care 
reprezintă o sursă de energie considerabilă. Pe un ha de pădure cad 
anual circa 3 000 kg frunze care echivalează din punct de vedere energe- 
tic cu 5—6 milioane calorii. 

Această masă organică adăposteşte şi întreţine în pădure o viață 
vegetală și animală intensă. Materia organică ce se acumulează pe solul 
pădurii creează condiţii de viaţă pentru o serie de organisme a căror 
funcție esenţială este reducerea biochimică a acestor substanțe. Biotopul 
creat de suprastructura vegetală a pădurii și sursa energetică pe care 
aceasta o furnizează condiţionează existenţa comunităţilor vii complexe, 
alcătuite din microorganisme, ce aparțin regnului vegetal şi animal. 


Procesele de descompunere ale litierei forestiere sînt lente. Pe lingă 
bacteriile şi ciupercile reducătoare, ea este populată de numeroase co- 
lembole și acarieni care constituie hrana pentru numeroase populaţii de 
insecte prădătoare: stafilinide, miriapode, pseudo-scorpionide etc. Prin- 
cipalii transformatori ai litierei sînt însă rimele şi larvele de diptere 
care se hrănesc cu fragmente organice puţin descompuse, bogate în sub- 
stanţe organice. ` 


Aceste grupe (unități) funcționale realizează și întrețin transferul 
substanței și energiei în ecosistem. Interdependența dintre ele, în esență 
de natură trofică, condiționează existența şi perenitatea pădurii ca eco- 
sistem, ca un sistem biologic unitar şi distinct în ierarhia sistemelor 
biologice. Relațiile trofice dintre organismele pădurii îmbracă forme 
foarte variate, de la ajutorarea reciprocă, la parazitism şi prădătorism, 
fiecare specie apărînd ca o verigă în transferul substanței şi energiei. 


Pădurea funcţionează ca întreg datorită capacităţii ei de coordonare 
a funcţionării părţilor componente şi capacităţii de autoreglare şi de 
realizare a echilibrului dinamic. 

Autoreglarea este posibilă datorită existenţei unor „circuite“ cu reac- 
ție pozitivă, în cadrul cărora factorul (factorii) de mediu, modificaţi, 
stimulează activitatea arborilor (organisme edificatoare), cît şi unor „cir- 
cuite“ cu reacţie negativă de răspuns inhibitiv (de pildă, autointoxicarea 
plantelor cu macroelemente din litiera proprie). Autoreglarea în ecosis- 
temul de pădure se realizează, deci, pe baza conexiunii inverse (feedback) 
de la arboret la mediu, încît răspunsurile arboretului, ca sistem auto- 
reglabil, sînt orientate în sensul menţinerii echilibrului său dinamic. 

Privită în ansamblu, complexitatea pădurii ca ecosistem este condi- 
ţionată de numărul, de diversitatea şi lungimea lanțurilor trofice. Pădu- 
rea este cu atît mai stabilă, mai rezistentă faţă de factorii nocivi ai me- 
diului, cu cît are o structură mai complexă, lanţuri trofice mai lungi şi 
capacitate de autoreglare prin feedback. 


Etajele de vegetaţie ale pădurii 


Organismele pădurii sînt asociate şi repartizate într-o anumită struc- 
tură proprie, ca urmare a unui proces îndelungat de organizare, adap- 
tare şi restructurare continuă, în vederea folosirii resurselor mediului 
supra şi subteran. 

În acest sens, vegetația pădurii se grupează pe sinuzii şi ocupă în 
plan vertical înălțimi diferite, în funcţie de variaţia factorilor fizici pe 
verticală, în special față de lumină, făcînd posibilă distingerea mai mul- 
tor etaje (straturi) de vegetaţie. 

Prin strat sau etaj de vegetaţie se înţelege acele părţi structurale 
ale ecosistemului, care se ridică aproximativ la acelaşi nivel, fiind sinuzii 
sau grupuri de sinuzii care se deosebesc între ele prin talie, port şi com- 
poziţia corespunzătoare a vegetației, lumii animale şi microorganismelor. 
O asociaţie de arbori și una de arbuști, ciupercile cu pălărie, frunzarul 
dintr-o pădure sînt sinuzii care diferă prin înălţime, compoziţie speci- 
fică şi microhabitat. 

Pe o secțiune verticală prin pădure se pot distinge următoarele 
straturi (etaje) de vegetaţie, dintre care unele sînt în sol, iar altele dea- 
supra solului. Stratele din sol sînt reprezentate prin: 

— stratul mineral (anorganic), bogat în substanţe minerale, dar să- 
rac în substanţe organice; 

— stratul organic (solul pădurii), bogat în substanțe organice dar 
sărac în substanțe minerale. În acest strat trăiesc organisme atașate de 
sol, care formează complexul de organisme numit edafon sau hipogaion 
(hipo — dedesubt; gaia — pămînt); 

— stratul denumit patoma (litieră), format din resturile organice 
vegetale şi animale ce cad pe solul pădurii, la care se adaugă mușchii, 
ciupercile, algele, animalele şi microflora reducătoare. În acest strat au 
loc procesele de descompunere a materiei organice şi se asigură migraţia 
atomilor elementelor chimice ca și migraţia pe verticală a organismelor 
din edafon spre patoma și invers. Straturile situate deasupra patomei 
se numesc epipatomice şi sînt reprezentate prin: 

— stratul ierbos (covorul vegetal) al pădurii, alcătuit din plantele 
ierboase şi ciupercile care le parazitează, la care se adaugă şi complexul 
de organisme de pe sol (insecte, rozătoare, ierbivore mari etc.). Toate 
aceste organisme formează împreună complexul de vieţuitoare denumit 
epigaion (epi — deasupra; gaia — pămînt), situate pe suprafaţa solului. 
Complexul de organisme asociat cu stratul vegetal formează perifitonul 
(peri — în jur; fiton — vegetal) pădurii; 

— stratul arbuștilor reprezentat prin tufele de ferigi, mlădiţele ti- 
nere de arbori, împreună cu fauna lor de artropode, păsărele etc.; 

— stratul arborilor sau al arboretului reprezentat prin tulpinile 
arborilor împreună cu asociaţiile de organisme de pe ele, coronamentul 
fiind un strat aparte. În coronamentul arborilor trăieşte majoritatea pă- 
sărilor din păduri, mamiferele arboricole etc. Dintre toate formațiunile 
vegetale, pădurea este cea mai pregnant stratificată. 

Fiecare din straturile pădurii prezintă condiţii bioclimatice specifice 
(temperatură, evaporare, viteza vintului, lumină etc.), ritm vegetativ şi 
funcţii deosebite. Cu toate acestea, ele se află într-o striînsă interdepen- 
denţă, realizînd o adevărată ierarhie a mecanismelor de control şi auto- 
reglare în cadrul pădurii, căreia îi rămîn subordonate. 

Prin etajare, vegetaţia pădurii nu-şi pierde individualitatea, ea pu- 
tînd fi uşor recunoscută (arbori, arbuşti, plante ierboase, ciuperci, muşchi 
etc.). Dintre toate straturile cel care suferă mai multe modificări este 
stratul arborilor — care își schimbă fizionomia (habitusul). Celelalte stra- 
turi, fiind selecţionate ecologic, sînt obligate să se adapteze condiţiilor 
impuse de stratul arborilor. Pentru ca stratificarea pădurii să se poată 
realiza este absolut obligatoriu ca plantele participante să aibă cerinţe 
ecologice diferite, dar complementare. Ca regulă generală, plantele tutu- 

ror etajelor sînt adaptate ritmului vegetativ al stratului de arbori, care 
determină compoziţia, fizionomia şi dinamica vegetației în straturile 
inferioare. Fiecare strat, în funcţie de nișa ecologică pe care o ocupă, 
beneficiază de un anumit regim de lumină, căldură, umiditate, vînt etc. 
care îi permite să valorifice, în mod diferențiat și selectiv, mediul spe- 
cific oferit de pădure. Stratificarea vegetației influențează și procesele 
fiziologice ale diferitelor straturi (înfrunzirea, înflorirea, fructificarea, 
căderea frunzelor etc.) care pot să se îndeplinească în acelaşi timp sau 
la epoci diferite. 


Structura ritmică a ecosistemului de pădure 


Potrivit schimbărilor sezoniere ale macroclimei, în structura pădurii 
se produc modificări sezoniere ale aspectului pădurii. După cauzele care 
le produc, după durata şi ritmul de producere, schimbările — ritmurile 
ecologice — din ecosistemul de pădure sînt de două feluri: circadiene şi 
sezoniere. 


Ritmurile circadiene. Ritmurile circadiene (de la circa diem = în 
jur de o zi) ce au loc în ecosistemul de pădure sînt determinate de osci- 
laţiile periodice ale factorilor climatici şi ale macroclimei în general, 
precum şi de ritmicitatea materiei vii. Alternanţa regulată a zilelor şi 
nopților, provocată de rotația pămîntului în jurul axei sale în 24 de ore, 
produce fluctuații ale condiţiilor micropedoclimatice şi ale funcţionării 
biocenozei. 

Reacţia pădurii la aceste schimbări succesive se manifestă prin foto- 
periodismul plantelor, adică prin reacţia periodică indusă de lumină. În 
timpul celor 24 de ore, ecosistemul prezintă o activitate ritmică, avînd 
faze de activitate şi faze de repaus. În timpul nopţii, fotosinteza este 
suspendată, eliminarea CO, este intensă, se schimbă structura trofică a 
ecosistemului, prin intrarea în funcţiune a complexului de populaţii ce 
activează noaptea (animale nocturne). Ritmul circadian al fazelor de în- 
tuneric şi lumină determină înlocuirea elementelor în reţeaua trofică 
a ecosistemului, prin repausul şi activitatea nocturnă (respectiv diurnă) 
a celor două unităţi funcţionale, unitatea diurnă şi unitatea nocturnă a 
biocenozei. Ele se succed potrivit ritmului circadian. În timpul zilei, uni- 
tatea diurnă reprezentată prin plantele verzi şi animalele diurne (insecte, 
batracieni, reptile, păsări, mamifere) asimilează substanţă, transformă 
energie şi o risipesc în ecosistem. În același timp, alte organisme sînt în 
repaus; ele devin active odată cu lăsarea nopţii. Astfel, numeroase ne- 
vertebrate (melci, scorpioni, isopode, diplopode, chilopode, colembole, 
carabide etc.) şi vertebrate (broaşte, șoareci de pădure, răpitoare de 
noapte etc.) ocupă nișele din reţeaua trofică a pădurii, abandonate de 
unitatea diurnă a biocenozei. 

În timpul nopţii, devine activă unitatea nocturnă a biocenozei. În 
cadrul ritmului circadian, în biocenoză se schimbă și se înlocuiesc lan- 
țurile trofice. În timpul zilei este activ lanţul plantă-iepure-vulpe, noap- 
tea, lanţul plantă-șoarece de pădure-pasăre răpitoare. Nu toate lanţurile 
trofice din pădure sînt echivalente în timp. Astfel, lanţul plantă-afide- 
coccinelide-ciocănitoare este diurn, fără echivalent noaptea; lanţul plantă- 

molie-liliac este nocturn, fără echivalent ziua. În reţeaua trofică a pă- 
durii există și organisme aritmice, care sint active şi ziua și noaptea 
(ex. carabidele). În timpul fazelor de întuneric şi lumină au loc şi migra- 
țiunile pe verticală a organismelor din hipogaion, în epigaion şi invers. 
În felul acesta are loc o permanentă redistribuire, în spaţiul pădurii a 
biomasei şi energiei, ceea ce duce la menţinerea echilibrului biologic al 
acesteia. 


Ritmul sezonier. În funcţie de schimbările sezoniere ale macroclimei 
în condiţiile zonei temperate, se desfăşoară și ritmurile sezoniere ale 
ecosistemului de pădure. Ele se caracterizează prin fazele fenologice ale 
speciilor componente, care determină anumite aspecte morfologice şi 
funcționale ale pădurii. 

Ca urmare a succesiunii anotimpurilor, în structura pădurilor car- 
patine (este vorba numai de etajul nemoral) se succed, în decursul unui 
an, într-o ordine reversibilă, următoarele faze fenologice (unităţi func- 
tionale sezoniere): faza vegetativă, caracterizată prin umflarea mugurilor, 
înverzirea arborilor şi creșterea plantelor; faza dezvoltării mugurilor flo- 
rali, faza de înflorire, faza de fructificare şi de coacere a fructelor, faza 
de colorare şi cădere a frunzelor şi faza de repaus vegetativ. 

Aceste faze nu păstrează pentru toate speciile această ordine; la 
unele lipsește faza de înflorire şi de fructificare. 

Schimbări au loc şi în subarboret și pătura ierboasă, dar ele sînt 
condiţionate de schimbările ce au loc în arboret. În etajul nemoral, pri- 
măvara, înainte de înfrunzirea arborilor, intră în activitate plantele tim- 
purii de primăvară (prevernale), caracterizate printr-un ciclu biologic 
scurt. Aşa sînt: Galanthus, Primula, Scilla, Anemone, Corydalis, Ranun- 
culus etc. După aceasta, are loc înfrunzirea arbuștilor: Corylus, Crata- 
egus, Lonicera, Sambucus etc. Urmează înfrunzirea arborilor (Fagus, Car- 
pinus, Acer, Betula, Fraxinus, Ulmus, Prunus, Malus, Tilia etc.), după 
care plantele de primăvară își încheie ciclul de dezvoltare. Locul lor este 
luat de plantele iubitoare de umbră: Asarum europaeum, Dentaria bul- 
bifera, Paris quadrifolia, Mercurialis perennis, Oxalis acetosella, ferigi 
etc. Multe din aceste plante au nevoie cel puțin la înflorire de lumină 
mai multă. Aşa se explică înflorirea lor aproape explozivă, primăvara, 
inaintea încheierii pădurii. Din această categorie fac parte speciile: Cory- 
dalis, Pulmonaria, Anemone, Scilla etc. 

Toamna, după căderea frunzelor, pădurea se îmbogăţeşte cu elemente 
noi: Lamium galeobdolon, Euphorbia amygdaloides, Anemone hepatica 
etc., pentru ca, odată cu venirea iernii să intre în repaus. 

Deşi de la un sezon la altul pădurea își schimbă fizionomia (înfăţi- 
şarea) ca urmare a schimbării sortimentului de populaţii, ea ca ecosis- 
tem nu se schimbă; în anul următor, aceste aspecte sezoniere se repetă. 

În pădurile de conifere ce aparțin etajului boreal, schimbările sezo- 
niere (fenofazele) sînt mai scurte. Datorită persistenţei frunzelor, feno- 
fazele se reduc la creșterea şi dezvoltarea arborilor. Dintre speciile cu 
frunze căzătoare, frecvente în pădurile de molid sînt: Betula, Sorbus, 
Populus, Acer etc. Stratul arbustiv este slab dezvoltat şi este reprezentat 
prin cîteva exemplare de Sambucus, Salix, Lonicera. În stratul ierbis se 
întîlnesc: Oxalis, diferite specii de ferigi, apoi Campanula, Hieracium, 
Doronicum, Luzula etc. 

În decurs de un an, datorită schimbărilor sezoniere ale macroclimei, 
în ţara noastră, în ecosistemul pădurilor carpatine se succed şase as- 
pecte şi anume: 

— aspectul prevernal, de tranziţie de la iarnă la primăvară (martie- 
aprilie), caracterizat prin intrarea pădurii în vegetaţie. În această pe- 
rioadă, fluxul energetic, biomasa și metabolismul celor mai multe popu- 
laţii din ecosistem sînt scăzute. Acum înfloresc cele mai multe amentacee 
(mesteacănul, salcia, arinul, alunul etc.), care se polenizează prin vînt. 
În covorul ierbos își fac apariţia: ghiocelul, păştiţa, viorelele etc.; apar 
primii fluturi care au iernat sub formă de imago (Vanessa jo), precum 
şi un număr mare de diptere, himenoptere, coleoptere. Fauna frunza- 
rului care a petrecut iarna în acest strat părăseşte acest strat ocupînd 
stratul ierbos şi subarboretul. Tot acum îşi fac apariţia unele păsări de 
pasaj (ex. sitarul). Devin active şi batracienele care părăsesc adăpostu- 
rile îndreptîndu-se spre ochiurile de apă unde depun ponta. În sol, în 
stratul ierbos şi în subarboret, se refac conexiunile dintre organisme, 
întrerupte de iarnă. 

— aspectul vernal sau de primăvară propriu-zisă (mai, mijlocul 
lunii iunie) se caracterizează prin înfrunzirea completă a pădurii şi a 
unei flore alcătuită din plante vernale. Multe coleoptere, heteroptere, 
diptere, păianjeni etc. îşi reocupă nişele părăsite. Pădurea este animată 
de lumea păsărelelor migratoare care, reîntoarse, îşi delimitează terito- 
riile în vederea nidificării. Toate aceste elemente reintegrate în struc- 
tura funcţională a pădurii fac să crească fluxul energetic, biomasa şi 
metabolismul pădurii. 

— aspectul estival sau de vară (mijlocul lunii iunie — mijlocul lunii 
iulie) se instalează treptat, odată cu încheierea înfloririi arborilor. Multe 
plante se maturează şi se coc fructele. Păsările şi-au încheiat perioada 
de reproducere, iar puii părăsesc cuiburile. Diferitele straturi ale pă- 
durii sînt populate de insecte fitofage, frugivore, care în anumite locuri 
(tăieturi, locuri însorite etc.) ating culmi numerice. Piocenozele bogate 
în populaţii animale şi vegetale (de ex. tăieturile de pădure) se numesc 
saturate. Preferinţa pentru un anumit loc ca şi specializarea pentru o 
anumită hrană fac posibilă conviețuirea multor populaţii în ecosiste- 
mul pădurii. 

În timpul verii, datorită numărului mare de vieţuitoare ce participă 
la viaţa pădurii, fluxul energetic atinge valori maxime, numărul lanţu- 
rilor trofice crește foarte mult, biomasa și metabolismul ating valori 
ridicate. 

— aspectul serotinal sau de vară tirzie (mijlocul lunii iulie — mij- 
locul lunii septembrie) se caracterizează prin reducerea treptată a creş- 
terii în grosime a plantelor și prin colorarea frunzelor. Păsările migra- 
toare se pregătesc de plecare. Populaţia insectelor scade numeric. Încep 
să fructifice ciupercile cu pălărie care sînt cercetate de numercase co- 
leoptere şi diptere micetofage. Structura funcțională a pădurii se simpli- 
fică şi ca atare intensitatea fluxului energetic scade, la fel şi biomasa, 

— aspectul autumnal sau de toamnă (septembrie — sfîrşitul lui oc- 
tombrie) începe cînd frunzele copacilor se colorează intens şi încep să 
cadă, iar fructele şi semințele sînt diseminate. Vegetaţia arborescentă 
se pregăteşte pentru repausul vegetativ. Dintre elementele pădurii, mi- 

crofauna epigee este extrem de activă. Multe nevertebrate din bioceno- 
zele limitrofe se refugiază în pădure în vederea iernării, ascunzindu-se 
în frunzar, în sol şi în scorburile copacilor. Batracienele și reptilele se 
retrag în adăposturi pentru iernare. Datorită reducerii activităţii orga- 
nismelor, fluxul energetic, biomasa şi metabolismul prezintă valori mai 
scăzute. 

— aspectul hiemal sau de iarnă (noiembrie — martie) se caracteri- 
zează prin repausul vegetativ al copacilor. Poichilotermele și unele ho- 
meoterme sint în repaus, insectele în marea lor majoritate iernează sub 
scoarță, sub frunzar, muşchi sau în sol sub formă de ouă, larve sau pupe 
şi puține ca adulți (Carabidae). Sub stratul de zăpadă, chiţcanii rămîn 
şi în timpul iernii activi, hrănindu-se cu insectele ascunse în litieră. 
Dintre păsări, rămîn active păsările sedentare (ciocănitorile, ţoii, forfe- 
cuţele etc.) şi păsările oaspeţi de iarnă (mătăsarii etc.) care dau oarecare 
viață pădurii. Active sînt şi mamiferele răpitoare (vulpea, lupul, rîsul 
etc.), căprioarele, iepurii, veveriţele. În condiţiile de iarnă, cînd cele mai 
multe organisme se află în repaus hiemal, fluxul energetic, biomasa şi 
metabolismul pădurii ating valori minime. 

Stratificarea și structura ritmică a ecosistemului de pădure are ca 
rezultat atenuarea concurenţei dintre specii pentru spaţiu, hrană şi lu- 
mină. O pădure pluristratificată asigură conviețuirea unui număr mai 
mare de organisme decit pădurile formate dintr-un singur strat de vege- 
taţie. 


Raporturile reciproce între arbori. Între un arbore crescut în pădure 
şi un arbore de aceeaşi specie şi de aceeaşi virstă crescut izolat este o 
mare deosebire. Arborii crescuţi izolat au un trunchi gros şi scurt, o 
coroană mare, formată din ramuri groase și lungi, puternic ramificate. 
Habitusul arborilor izolați diferă de la specie la specie, mai ales în ce 
priveşte coroana. La mesteacăn coroana este puţin dezvoltată, cu puţine 
ramuri, care nu sînt prea groase şi atîrnă în jos (pendente). La anin 
trunchiul principal se cunoaște pînă în vîrf, ca la răşinoase. 

La arborii crescuți într-o pădure deasă, habitusul arborilor este altul. 
Ei cresc înalţi, au tulpini subţiri şi drepte. Coroanele sînt mici, așezate 
spre vîrful arborelui. Înfăţişarea lor este caracteristică şi a fost denu- 
mită formă forestieră, care de fapt este tocmai expresia influenţei reci- 
proce dintre arbori. Viaţa arborilor de pădure este o luptă continuă după 
lumină. Nevoia de lumină nu este aceeași pentru toţi arborii. Astfel, 
mesteacănul, pinul, laricele sînt specii de lumină, care nu suportă o 
umbrire prea îndelungată. Dimpotrivă, fagul, bradul, tisa etc. sînt specii 
de umbră, care pot să trăiască mult timp în umbră. Multe specii ocupă 
o situație intermediară — carpenul, ulmul, paltinul, jugastrul, moli- 
dul etc. 

O consecinţă a vieţii în masiv este şi lipsa ramurilor în partea infe- 
rioară a trunchiului. Ea se datorește fenomenului numit elagaj natural. 
Din cauza desimii, partea inferioară a tulpinii fiind puternic umbrită, 
frunzele nu pot să asimileze, iar ramurile se usucă şi cu timpul cad. 

Raporturi reciproce deosebit de complicate apar atunci cînd pădurea 
se regenerează. Puieţii au nevoie de protecţie contra insolaţiei în timpul 
verii, precum şi gerurilor puternice (toamna şi primăvara) cînd puieţii 
sînt în vegetaţie. Arborii bătrîni pot oferi această protecţie. Dar puieţii 

au nevoie şi de lumină; dacă umbra arborilor este prea mare, ei nu pot 
rezista şi se usucă. 


Raporturi între arbori și restul vegetației. În orice pădure sub arbori 
se află un mare număr de arbuști care formează la un loc subarboretul 
pădurii. Speciile de plante care intră în componenţa subarboretului sînt 
plante de umbră. Ele cresc şi se dezvoltă bine în umbra copacilor, înfloresc 
şi fructifică, iar puieţii lor se pot instala şi menţine numai în aceste con- 
diţii. Există şi cazuri cînd subarboretul nu se dezvoltă din cauza umbririi 
prea puternice. Această situație se întilneşte în pădurile dese formate din 
specii umbrofile cum sînt brădetele, făgetele, făgeto-cărpinetele, molidi- 
şurile care sînt lipsite de subarboret continuu. 

Sub arbuşti, la suprafaţa solului, cresc diverse plante ierboase care 
formează covorul vegetal sau pătura erbacee. În componenţa ei intră 
numeroase plante cu flori, dar şi muşchi, ferigi, licheni. Toate aceste 
plante sînt, prin excelenţă, plante sciofite sau de umbră. Multe din ele 
dispar cînd pădurea este tăiată, pentru că nu pot suporta insolaţia directă. 
Pătura ierboasă lipseşte în pădurile foarte dese sau în pădurile cu sub- 
arboret abundent. 

Ca o adaptare interesantă la condiţiile de viaţă din pădurile mai dese 
este prezența plantelor numite efemeroide. Ele apar primăvara foarte de 
vreme, înainte ca arborii să înfrunzească. Înflorirea şi maturarea fructe- 
lor se face foarte repede, pentru ca odată cu încheierea pădurii, ele să intre 
în repaus vegetativ, pînă la primăvara următoare. O altă adaptare cu- 
rioasă la condiţiile de viață în umbra pădurii este reprezentată prin dis- 
pariţia clorofilei la unele plante superioare şi trecerea lor la saprofitism. 
Saprofite prin excelență sînt ciupercile. Plantele superioare care ajung la 
saprofitism nu sînt verzi, ci albicioase sau gălbui (Neottia nidus-avis — 
cuibul pămîntului; Corallorriza, Epipogium etc.). 

Dintre plantele inferioare, în pădurile de munte un loc important 
îl dețin mușchii. Ei formează uneori un covor continuu şi gros. Intere- 
santă este asocierea între afin şi mușchi care se observă în unele moli- 
dişuri de altitudini mai mari din Carpaţi; unde afinul este mai abundent 
sub el se găseşte totdeauna o pătură groasă de mușchi. 

Lichenii sint, în general, puţin răspîndiţi şi joacă un rol redus. Ei 
sint bine reprezentaţi în pinete unde formează un covor continuu, în care 
plantele cu flori se găsesc în număr mic. 

Un rol important în biocenoza pădurii îl deţin ciupercile saprofite, 
datorită fenomenului numit micotrofie. Este vorba aici de o convieţuire 
între o ciupercă şi o plantă superioară, care merge pînă la contopirea 
parțială a unor organe ale lor. O astfel de convieţuire se mai numeşte 
şi simbioză. În cazul de faţă, miceliul ciupercii pătrunde în rădăcinile 
arborilor pe care le modifică structural şi funcţional; asociaţia dintre 
rădăcinile plantelor superioare şi pinza miceliană se numește micoriză. 
Micoriza care deţine rolul perişorilor absorbanţi activează plantele produ- 
cătoare, intensificînd absorbţia unor elemente (azot, fosfor, potasiu) pe 
care le transmite rădăcinii arborelui cu care este contopit. Micotrofia 
este larg răspîndită la plantele de pădure. La arbori ea este regulă, iar 
lipsa ei o excepţie (de exemplu la frasin). 

Un alt gen de relaţii este reprezentat prin parazitism. Multe plante 
superioare din pădure sînt parazitate de ciuperci. Cele mai periculoase 

sînt ciupercile care parazitează pe arbori, în special pe lemnul lor. În acest 
caz ciuperca îşi înfige miceliul în lemnul trunchiului, ramurilor ete., de 
unde își extrage hrana, provocînd în cele din urmă putrezirea lui. La 
suprafaţa trunchiului apar organele de fructificaţie sau de înmulţire. Din- 
tre acestea bine cunoscuţi sînt bureţii de iască, care, după ce produc usca- 
rea arborelui, continuă să trăiască pe trunchiul putrezit, dar în acest caz, 
trec de la viața parazită la saprofitism. Alte specii de ciuperci atacă 
frunzele, fructele etc., provocînd uscarea arborelui întreg. 


Relaţiile dintre vegetaţia pădurii şi climă. Existența şi compoziţia 
pădurilor este determinată, în mare măsură, de factorii climatici. 

Dintre factorii climatici temperatura şi umiditatea joacă rolul cel 
mai important. Limita latitudinală ca şi cea altitudinală superioară a 
pădurilor stau sub controlul acestor doi factori. Pădurea nu înaintează 
spre nord şi nici nu urcă în altitudine în zonele unde temperatura medie 
a lunii celei mai calde din cursul anului (în majoritatea cazurilor, iulie) 
scade sub o anumită limită. De obicei, această limită este de 10°C. În 
munți ea este mai coborită. 

Limita altitudinală a fagului corespunde cu limita staţiunilor în care 
se înregistrează anual cel puţin 217 zile cu temperatură minimă peste 7°C. 

Limita inferioară a pădurilor carpatine este determinată mai ales de 
umiditate. Cifre în această privinţă sînt greu de dat, fiindcă, efectul umi- 
dităţii trebuie judecat și în raport cu temperatura; unde este mai cald, 
vegetaţia forestieră are nevoie de mai multă umiditate, şi invers. În 
general, consumul de apă al pădurii este mare. Pădurea este un mare 
rezervor, dar în acelaşi timp și un mare consumator de apă. Un hectar 
de pădure matură, conține 200—400 mii kg apă. În mod curent, cantitatea 
de apă consumată de un hectar de pădure pentru principalele procese fi- 
ziologice se ridică la 2—4 milioane kg (2 000—4000 m3) apă anual. În 
perioada de vegetaţie activă, consumul de apă zilnic este de 33 700 litri 
pe zi. 

Faţă de umiditatea relativă şi absolută a aerului, pădurile de fag 
şi molid sînt exigente. Pădurile noastre (făgete, molidişuri etc.) fac parte 
din grupa pădurilor mezofile. 

Un factor ecologic deosebit de important pentru desfăşurarea nor- 
mală a proceselor vitale din biosferă este şi lumina. Fără această sursă 
inepuizabilă de energie, fotosinteza, respectiv sinteza primară de sub- 
stanță organică în celula vegetală nu ar avea loc. 

În ecosistemele forestiere, graţie suprafeţei active reprezentată de 
coronament, fotosinteza (producţia de substanță organică și stocarea ener- 
giei radiante sub formă de energie chimică potenţială) se desfăşoară cu 
intensităţi şi randamente deosebit de mari. Din radiaţia solară ajunsă la 
sol (egală cu 0,834 cal/cm?/min), pădurea reţine circa 35—75%, restul 
reflectîndu-se în atmosferă. O parte din radiaţiile absorbite este folosită 
pentru asimilaţia CO, cea mai mare parte (900%/-) fiind transformată în 
căldură. 

Pe lingă rolul e. în fotosinteză, lumina influenţează și compoziţia 
covorului vegetal, ca urmare a distribuţiei sale sezoniere. 

După reacţia lor faţă de condiţiile de iluminare (adică de cantitatea 
de lumină ce cade pe o anumită suprafaţă), plantele de pădure aparțin 
la două grupe ecologice: plante heliofile, iubitoare de lumină şi plante 

sciofite  (umbrofite nu  ombrofite, căci ombros=ploaie, iubitoare 
de umbră). 

Heliofitele sînt reprezentate în biocenoza pădurii de arbori, care au 
nevoie pentru dezvoltarea lor de cantităţi mari de lumină. Nu toţi arborii 
pădurii se comportă la fel. Fagul şi carpenul cresc bine în condiţii de ilu- 
minare, dar suportă şi o umbrire moderată. În schimb, zada, mesteacă- 
nul, pinul etc. nu suportă umbrire îndelungată. Arbușştii care sînt specii 
sciofile, pot să suporte şi lumina directă datorită plasticităţii lor fotice 
mai mari decit a arborilor. Plantele ce cresc în plină lumină au tulpini 
groase, viguroase, ramificate puternic (coroană largă), pe cînd cele care 
cresc în interiorul pădurii au tulpina zveltă, puţin ramificată etc. 

Sciofitele (umbrofitele) vegetează bine numai în locuri umbrite (văi 
umbroase, sub umbra pădurii etc.) şi nu suportă lumina directă. Din 
această categorie fac parte plantele ce cresc în pădurile umbroase cum 
sînt: scoruşul, alunul, caprifoiul, ferigile, măcrişul iepurelui, rodul pămiîn- 
tului, brebeneii etc. Tot aici aparţin şi mușchii de pădure. În genere, 
speciile de umbră sînt plante delicate și prezintă o serie de modificări 
morfologice (coroane dese, compacte), anatomice (cloroplaste mari, mezo- 
fil slab dezvoltat etc.). 

Nevoia de lumină a obligat plantele de pădure să se dispună în etaje 
(strate) de vegetaţie, plantele heliofite ccupînd etajul superior, pe cînd 
sciofitele, etajele inferioare. Pădurile de foioase sînt comunităţi pluri- 
stratificate, pe cînd pădurile de răşinoase sînt mai sărace în strate (lip- 
seşte stratul tufişurilor, iar ierburile cresc numai în luminișuri şi poieni). 

În pădurile de foioase, multe plante prezintă ritmuri fenologice sezo- 
niere în funcţie de periodicitatea înfrunzirii copacilor. Nevoia de lumină, 
cel puţin în perioada înfloririi, obligă aceste plante să înflorească în 
masă, primăvara devreme, înaintea încheierii coroanei de frunze a copa- 
cilor. În această categorie intră: cornul, sîngerul, lemnul cîinesc, măceşul, 
socul, tulichina precum şi multe specii ierboase: Lathyrus vernus, L. ni- 
gra, Anemone nemorosa, Corydalis cava, Ficaria verna, Erytronium dens 
canis, Dentaria bulbifera etc. 

Un alt factor care influenţează constant și activ viaţa plantelor din 
pădure este vintul. Acţiunea lui asupra arborilor, în special în munţi, 
unde vînturile bat în aceeaşi direcţie, se traduce prin modificări ale habi- 
tusului, întîlnindu-se frecvent arbori-steag. La acești arbori, coroana este 
înclinată în direcţia bătăii vîntului. Vînturile puternice provoacă distru- 
gerea pădurii prin doborirea arborilor, mai ales în pădurile de molid, 
din cauza înrădăcinării slabe a acestuia. 

Sub raport fiziologic vintul este un factor important de activizare a 
transpiraţiei, a asimilației CO,, asigură polenizarea speciilor entomofile 
(molid, brad, pin, larice, fag, mesteacăn, carpen, anin etc.), precum şi 
diseminarea seminţelor şi fructelor unor specii anemohore (mesteacăn, 
salcie căprească, arbuști, ierburi de pădure etc.), în ocuparea de către 
acestea a noi locuri lipsite de vegetaţie. 

Viaţa pădurii este influențată și de compoziţia aerului, precum şi de 
prezenţa agenţilor poluanţi atmosferici şi a pesticidelor care produc dife- 
rite vătămări vegetației forestiere. 


Relaţiile dintre vegetaţia forestieră şi sol. În calitate de substrat al 
pădurii, solul are o deosebită importanţă în viața acesteia. El caracteri- 

zează nu numai pădurea ca atare, dar în el se înregistrează foarte fidel, 
toate schimbările petrecute în evoluţia climatului general şi local, cît şi 
evoluţia vegetației. 

Din punct de vedere funcţional, solul reprezintă principalul factor 
în producţia de biomasă forestieră deoarece el aprovizionează plantele 
cu apă şi nutrienți. Distribuţia vegetației pe spaţii mai mari sau mai 
restrinse este condiționată în bună măsură de factorul edafic, de repar- 
tizarea solurilor locale. Astfel, brădetele preferă solurile cu rezerve mari 
de ape, făgetele și pădurile amestecate, solurile fertile. 

În subzonele molidișurilor, făgetelor, amestecurilor de fag şi răşi- 
noase, regimul de umiditate al solului permite realizarea unor asociații 
forestiere viguroase, cu biomasă ridicată şi fotosinteză productivă. Ală- 
turi de umiditate, un factor de primă importanţă în obţinerea de biomasă 
vegetală ridicată este şi satisfacerea de către sol a vegetației cu nutrienţii 
necesari. Unele specii forestiere sînt exigente în ce priveşte troficitatea 
minerală (bradul, ulmul de munte, arinul negru etc.), altele sînt mijlociu 
exigente (laricele, fagul, carpenul etc.), iar pinul, molidul, mesteacănul 
etc. sînt și mai puţin exigente. Anual, pădurea consumă cantităţi reduse 
de substanțe minerale (citeva sute de kg la hectar). Avind în vedere 
rezervele de substanțe minerale aflate în solul munţilor noştri, ecosistemul 
pădurilor carpatine este asigurat cu nutrienţii necesari pentru zeci de mii 
de ani de acum încolo. 

Relaţiile existente între vegetaţia forestieră și sol sînt bilaterale. 
Solul influențează prin structura şi compoziţia sa chimică vegetaţia, dar 
şi vegetaţia la rîndul ei modifică solul pădurii, în conformitate cu ne- 
voile ei. 

În primul rînd trebuie arătată importanţa mare a stratului de resturi 
vegetale care se adună sub arbori. Acest strat este denumit în ecologie 
litieră (frunzar). 


Litiera este formată în cea mai mare parte din frunze uscate care cad 
în fiecare toamnă din arbori şi arbuști, apoi ramuri şi crăci rupte, bucăţi 
de scoarță, resturi de fructe, plante ierboase uscate, mușchi de pădure etc., 
precum şi resturile unor animale. Toate acestea formează un strat conti- 
nuu și uneori destul de gros la suprafaţa solului. Litiera joacă un rol 
foarte important în viața pădurii. Deşi se tasează mult, totuşi între frunze 
şi alte resturi rămîn spaţii libere prin care aerul și apa circulă cu uşu- 
rinţă. Ea se îmbibă cu apă ca un burete, pe care o cedează încetul cu în- 
cetul solului. Ea constituie şi un strat izolator care apără solul de acţiu- 
nea directă a razelor solare şi a vîntului, împiedecîind evaporarea apei 
din stratul superficial. 

Din putrezirea litierei rezultă humusul, bogat în substanţe nutritive. 
Litiera reprezintă din punct de vedere biocenotic, sinuzia caracteristică 
a faunei de nevertebrate de pădure, în care acestea găsesc adăpost tot 
timpul anului. Cele mai multe grupe aparţin artropodelor (insecte, miria- 
pode, crustacee, arahnide), apoi oligochetelor, gasteropodelor etc. Toată 
această faună, în care predomină artropodele, cuprinde animale cu un 
regim de hrană foarte asemănător. Se întîlnesc aici vegetarieni și mai 
ales detritivori, precum şi carnivori şi răpitori. Majoritatea se hrănesc 
cu frunzar și anume cu pătura sa bazală care se află într-un proces înain- 


178 


tat de descompunere, sub influența umidității şi a microorganismelor 
animale şi vegetale. 


Alte relaţii între organismele pădurii. Organismele pădurii (plante, 
animale, microorganisme etc.), la care trebuie să adăugăm şi omul, se 
influențează reciproc, dar și depind unele de altele, încît laolaltă alcă- 
tuiesc factorii biotici ai pădurii. 

Între diferitele complexe de organisme ale pădurii, se stabilesc relaţii 
complexe, prin raporturi de dependenţă, de ajutor reciproc şi de concu- 
rență între indivizii din cadrul aceleiaşi sinuzii, ca şi între etajele de 
vegetație ale pădurii. 

Stratul arborilor (arboretul), avînd un rol covîrşitor în crearea mediu- 
lui climato-edafic al pădurii, exercită în același timp, o mare selectivitate 
şi specificitate fitocenotică structurală. 

Stratificaţiei aeriene a vegetației îi corespunde o stratificație a orga- 
nelor subterane, dispuse la diverse orizonturi în sol, în vederea folosirii 
cît mai bine a nutrienţilor din sol. În felul acesta, plantele pădurii nu 
se concurează nici în spaţiul aerian, nici în cel subteran, ceea ce permite 
ca pe aceeaşi suprafață de teren să trăiască mai multe specii cu cerințe 
ecologice diferite. 

Un interes deosebit pentru cunoaşterea vieții din pădure îl prezintă 
şi influenţa reciprocă dintre plante, prin secreţii chimice specifice, de- 
numită allelopatie (allelon=reciproc). S-au descris pînă în prezent nume- 
roase substanțe cu acţiune allelopatică (coline, marasmine, fitoncide, 
antibiotice, alcaloizi şi glicozizi), produse de plante. Și animalele secretă 
substanţe (telergoni sau feromoni) care au acţiune la distanţă asupra 
animalelor. 

În cadrul biocenozei de pădure, avînd în vedere diversitatea orga- 
nismelor ce intră în alcătuirea ei, alături de mediul geochimic funcţio- 
nează şi un mediu biochimic, produs de metabolismul organismelor vii. 
Metaboliţii eliminaţi de organismele pădurii în biotop sînt antrenați în 
importante procese de interacţiune. Din punct de vedere cibernetic (în- 
formaţional) mediul biochimic reprezintă un sistem de mesageri chimici, 
ce circulă de la un organism la altul, pe canale de tip feed-back biochi- 
mic. Diferitele specii ale pădurii, sub acţiunea acestor mesageri chimici, 
îşi ajustează programele lor allelopatice, pe baza informaţiei primite, evi- 
tîndu-se în felul acesta pericolul autointoxicării cu substanţe allelopatice, 
se realizează integralitatea şi stabilitatea biocenozei. Substanțele allelo- 
patice (de ex. colinele) au efecte fiziologice multiple: efect inhibitor asu- 
pra altor plante, sporind creșterea gradului de dominanţă a plantei pro- 
ducătoare; efect stimulator prin transferul unor biocatalizatori de la o 
plantă la alta; efect biocenotic, prin concentrarea de coline în sol care il 
fac impropriu ca mediu de germinare pentru unele plante și favorabil 
pentru altele. 

În pădurile de răşinoase (molid, brad) stabilitatea biocenozei este 
condiţionată de interacțiunile biochimice dintre briofite şi licheni, pe de 
o parte, şi gimnosperme, pe de altă parte. În concentraţii mici, colinele de 
briofite (Polytrichum commune) şi ale lichenului Cladonia rangijerina 
au efect stimulator asupra pinului și molidului. (Stugren, 1975). Inter- 
acţiuni importante au loc în sol, prin intermediul rizosferei, între plan- 
tele superioare şi microorganismele solului (bacterii, micromicete etc.). 


12* 179 


După Stugren, rizosfera — stratul ocupat de rădăcinile plantelor — 
funcţionează ca un sistem de canale allelopatice între plantele superioare 
şi microorganisme. În cazul micorizei, a simbiozei dintre rădăcinile plan- 
telor şi hifele unor ciuperci bazidiomicete şi ficomicete, interacțiunea 
biochimică este foarte strînsă. Micoriza, care ţine loc de perişori sugă- 
tori, favorizează absorbția nutrienţilor (mai ales a fosforului) și furni- 
zează rădăcinilor auxine (hormoni care stimulează creşterea rădăcinilor). 
Între rădăcină şi micoriză curentul alellopatic funcţionează într-un sin- 
gur sens, de la micoriză spre rădăcină. Rădăcina furnizează micorizei 
numai glucide de care are mare nevoie. 

Stratul ierbos ca element însoțitor al biocenozei de pădure constituie 
un refugiu (adăpost) şi un mijloc de hrană pentru multe organisme. Unele 
din plantele stratului ierbos, cu rădăcini fasciculate sau cu rizomi, bulbi, 
ca de pildă: Paris quadrifolia, Ranunculus dentatus, Dentaria glandulosa, 
D. bulbifera, Geranium etc. produc afînarea solului şi contribuie prin res- 
turile lor la formarea mullului de pădure. 

Stratul arbuştilor are o acțiune pozitivă asupra solului şi restului 
vegetației. În ecosistemul pădurilor carpatine rolul lui este mai şters, 
din cauză că este slab reprezentat şi ocupă luminişurile şi liziera pădu- 
rilor. Pentru păsări şi vînat, stratul arbustiv reprezintă o sursă impor- 
tantă de hrană şi adăpost. De asemenea, multe specii de arbuşti furni- 
zează importante cantități de fructe comestibile (Coryllus avellana, Cor- 
nus mas, Prunus spinosa, Crataegus monogyna etc.), gutapercă (Evony- 
mus), tanin (Cotinus coggygria), măceş (Rosa etc.). 

Microflora solului, reprezentată prin bacterii şi ciuperci, intervine 
activ în formarea şi evoluţia solului forestier, prin descompunerea mate- 
riei organice în elemente mai simple care reintră în circuitul biologic al 
pădurii, asigurînd nutriția azotată şi cu nutrienți a plantelor superioare. 


Ciupercile micotrofe, asociate simbiotic cu rădăcinile plantelor supe- 
rioare, prin activitatea lor reducătoare, asigură aprovizionarea cu azot a 
plantelor lemnoase. Bacteriile din genul Actinomyces și unele ciuperci, 
fixînd azotul atmosferic, contribuie la aprovizionarea cu azot a plantelor 
din pădure. 


Principalele tipuri de ecosisteme carpatine. Condiţiile climatice, hi- 
drografice şi geomorfologice din ţara noastră au determinat gruparea 
plantelor în asociaţii (fitocenoze) caracteristice şi legate de ele, dezvolta- 
rea unei faune bogate şi variate. 


Situată la confluenţa a trei mari regiuni geografice, Europa centrală, 
de est şi de sud, şi ţinînd seama de relieful accidentat carpatic, flora și 
fauna ţării noastre reflectă în compoziţia ei, pe lingă elementele autoh- 
tone şi elemente floristice şi faunistice din cele trei zone. 

Sub raport climatic, ţara noastră primeşte influenţe din Europa 
Centrală (a Oceanului Atlantic) care dau climatului din vestul ţării o 
notă moderatoare, favorabilă dezvoltării pădurilor de foioase. Din Europa 
de est se resimt influenţele continentalismului excesiv, cu amplitudini 
mari de temperatură şi umiditate. Europa sudică îşi face simțită influenţa 
climatului mediteranean în Banat, Oltenia, sudul Cîmpiei Române, Do- 
brogea, care permite pătrunderea a numeroase elemente floristice şi 
faunistice de origine mediteraneană şi balcanică. 

Toate aceste interferenţe climatice, grefate pe fondul climei tempe- 
rate a ţării, sînt „preluate“ și „prelucrate“ de relieful carpatic, care 
exercită un rol biogeografic covirşitor. Întreaga vegetaţie şi faună a ţării 
noastre este „produsul“ condiţiilor climatice generate de arcul carpatic. 

În flora ţării noastre, după felul cum sînt asociate (grupate) plantele, 
se deosebesc trei zone fito-climatice: 

— Zona alpină ocupă virful munţilor înalţi la altitudinea de peste 
2 100—2 200 m; 

— Zona pădurilor situată între 200—1 850 m altitudine, ocupind o 
suprafaţă de 6 316 550 ha; 

— Zona stepelor ce se întinde în Dobrogea centrală şi sudică, partea 
de est a cîmpiei Bărăganului, o parte a cîmpiei Siretului de jos, partea de 
sud a cîmpiei Covurluiului şi o mică fișie în lungul Prutului. 

Din aceste trei zone fito-climatice vom trata numai zona pădurilor. 


Zona pădurilor. Suprafaţa ocupată de pădure, în prezent, reprezintă 
circa 1/4 din suprafața ţării, acoperind munţii pînă la altitudinea de 
1 850 m, apoi culmile şi coastele dealurilor şi coborînd înspre vest pînă 
în cîmpia Tisei, iar spre sud și est pînă în zona stepelor unde ia naștere 
o zonă de tranziţie denumită silvostepă ce ocupă suprafeţe întinse în 
țara noastră. În ecologie, aceste zone de tranziție au căpătat denumirea 
de ecoton şi se caracterizează printr-o accentuată concurență interspe- 
cifică. 

Pornind de la marginea internă a silvostepei (a stepei cu păduri), 
s-au delimitat trei etaje forestiere, şi anume: etajul stejarului, etajul 
fagului şi etajul molidului (coniferelor). 

Fiecare din aceste etaje forestiere constituie complexe floristico-fau- 
nistice, grupări de ecosisteme cu structură generală identică, cu nume- 
roase nișe ecologice echivalente, cu fizionomie similară, corelate cu con- 
diţii climatice (mai ales temperatură şi umiditate) şi de sol. 

În general, ecosistemele de pădure se caracterizează prin următoarele: 
1 — temperatură medie cel puţin +10*C, timp de minimum 4 luni cît 
este durata minimă a perioadei de vegetaţie a arborilor; 2 — precipitaţii 
de cel puţin 50 mm în perioada de vegetație, umiditate relativă a aeru- 


lui ridicată peste 50%% în media anuală; 3 — vegetaţia dominantă de 
plante lemnoase (arbori) permanent asociate; 4 — edafon bogat în orga- 
nisme saprofage şi micoriză; 5 — prezența animalelor arboricole. 


În funcţie de exigenţele pedo-climatice, de relief, expoziţie ete., eco- 
sistemul pădurilor carpatine cuprinde două ecosisteme principale foarte 
deosebite între ele: ecosistemul pădurilor de foioase ce ocupă etajul ne- 
moral şi ecosistemul pădurilor de rășinoase (molidişurile) ce ocupă etajul 
boreal. 


Ecosistemul pădurilor carpatine de fag. Acest tip de ecosistem ca- 
racterizează etajul nemoral care ocupă 410%/, din suprafaţa ţării. În com- 
ponenţa lui intră pădurile de foioase mezofile de fag răspindite în Car- 
paţi între 300 m altitudine şi 1 560 m în M-ții Țarcu şi Godeanu. Uneori 
cedează locul molidului şi apare deasupra lui, altitudinal vorbind, cauza 
fiind inversiunile climatice. 

Pentru dezvoltarea lui, fagul necesită cel puţin 600—900 mm preci- 
pitaţii atmosferice și o umiditate relativă de circa 68—780%/,. Temperatura 

medie anuală a etajului nemoral este cuprinsă între 6—9*C. Pădurile de 
fag vegetează bine pe un sol brun acid montan de pădure, cu reacţie 
acidă şi cu grad diferit de podzolire. 

Speciile lemnoase şi ierboase ce intră în componenţa pădurilor de 
fag sînt în marea lor majoritate specii mezofile, adică de stațiuni cu 
umiditate moderată. 

Pădurea de fag este stratificată. Diferitele ei strate sînt tot atitea 
sinuzii, cu un aspect ecologic aparte şi compoziţie corespunzătoare a vege- 
taţiei, lumii animale şi microorganismelor. 

Stratul arborilor (arboretul). Acest strat format din arbori prezintă 
o caracteristică, şi anume, este sărac în specii. Specia dominantă este 
fagul (Fagus silvatica). Fiind o specie higrofilă şi rezistentă la ger, fagul 
nu suportă un climat prea continental. În pădurile de Fagus silvatica, 
apar şi Fagus orientalis şi Fagus taurica, acesta din urmă fiind un hibrid 
între Fagus silvatica şi F. orientalis. 

Împreună cu fagul, dominante în acest etaj mai sînt şi alte specii 
lemnoase, care se află în amestec în diferite proporţii, ca: gorunul (Quer- 
cus petraea), Q. robur, specii de climat mai cald şi mai uscat. Alte specii 
de foioase ce pot fi întilnite în acest etaj sînt: carpenul (Carpinus betu- 
lus), apoi reprezentanţii familiei arțarilor: paltinul de munte (Acer pseu- 
doplatanus), paltinul de cîmp (Acer platanoides), jugastrul (Acer cam- 
pestre), apoi teiul pădureţ (Tilia cordata), teiul verde (Tilia platyphylos), 
frasinul (Fraxinus excelsior), ulmii (Ulmus montana, U. foliacea). 

În pădurile de fag din sud-vestul țării (Banat, Oltenia, Muntenia), 
unde climatul prezintă nuanțe mediteraneene, fagul se găseşte amestecat 
cu cîteva specii termofile, ca: teiul argintiu (Tilia tomentosa), cărpinița 
(Carpinus orientalis), cerul (Quercus cerris), gîrnița (Quercus frainetto), 
alunul turcesc (Corylus colurna), castanul (Castanea sativa), liliacul (Sy- 
ringa vulgaris) etc. 

La limita superioară, fagul intră în amestec cu bradul (Abies alba), 
molidul (Picea abies), mesteacănul (Betula pendula), precum şi cu arbuşti 
de altitudine: Cotoneaster integerrina, Lonicera zylosteum, Spiraea ulmi- 
folia, Daphne mezereum, Ribes grossularia, Sambucus racemosa etc. În 
Moldova de nord, mestecănișurile iau adesea locul fagului. 

Stratul arbustiv este bine reprezentat în pădurile de fag. Cei mai frec- 
venţi sînt: voinicerul și lemnul rîios (Evonymus europaea şi Evonymus 
verrucosa), alunul (Corylus avellana), cornul şi sîngerul (Cornus mas şi 
C. sanguinea), clocotişul (Staphylea pinnata) etc. 

Stratul ierbos cuprinde cîteva grupe de specii, ecologic diferite între 
ele. Prima grupă o formează efemeroidele de primăvară cum sînt: vio- 
reaua (Scilla bifolia), brebeneii (Corydalis cava, C. solida) măseaua ciutei 
(Erythronium dens canis), ghiocelul (Galanthus nivalis) etc. A doua grupă 
ecologică este reprezentată de rogozuri (Carez pilosa, C. silvatica, C. di- 
gitata) şi ciperacee (Luzula nemorosa), care preferă solurile sărace, acide. 
Gramineele sînt, de asemenea, bine reprezentate. Ele formează cea de a 
treia grupă ecologică. Foarte frecventă este firuța de pădure (Poa nemo- 
ralis), păiuşul (Festuca silvatica), obsiga (Brachipodium silvaticum), golo- 
măţul (Dactylus polygama) etc. 

Frecvente în pădurile de fag sînt şi ferigile, fiind reprezentate prin: 
Dryopteris filix mas, Athyrium filix femina etc. 

Grupul ecologic cel mai reprezentativ Îl constituie flora de mull 
(humus forestier, cu reacţie neutră, provenit din descompunerea completă 
a litierei), alcătuită din dicotiledonate geofite, mezofite, sciofite (de 
umbră), bine adaptate la condiţiile ecologice impuse de stratul arborilor. 
Cele mai frecvente specii din flora de mull sînt: vinarița (Asperula odo- 
rata), trepădătoarea (Mercurialis perennis), păştița (Anemone nemorosa), 
colțişorul (Dentaria glandulosa, D. bulbifera), laptele cîinelui (Euphorbia 
amygdaloides), rodul pămîntului (Arum maculatum), pochivnicul (Asarum 
europaeum), urzica moartă (Lamiumi galeobdolon), pecetea lui Solomon 
(Polygonatum officinale, P. multiflorum, P. verticillatum) etc. 

Dintre lianele noastre se întîlnesc aici iedera (Hedera helix) şi curpe- 
nul de pădure (Clematis vitalba). Iedera este un relict terțiar în flora 
actuală. Se agaţă de trunchiurile copacilor cu ajutorul rădăcinilor adven- 
tive. Are frunze sempervirescente dimorfe, lobate pe ramurile sterile şi 
eliptice pe cele fertile. Înfloreşte toamna şi florile sînt polenizate de 
muște. Maturaţia fructelor are loc în primăvara următoare. Cealaltă liană, 
curpenul, se agaţă de suport cu ajutorul cîrceilor proveniţi din pețiol. 
Diseminarea fructelor se face cu ajutorul stilului care în timpul coacerii 
fructelor se alungeşte, formînd o coadă păroasă. 

Stratul muscinal este sărac din cauza litierei care îl împiedică să se 
dezvolte. Speciile mai des întilnite sînt: Mnium cuspidatum, M. affine, 
Pisidens tazifolius etc. 

În unele păduri de fag, litiera este foarte groasă, se descompune greu 
şi din această cauză stratul ierbos este slab dezvoltat. 

În cadrul etajului nemoral (al pădurilor de foioase) se disting două 
subetaje: subetajul pădurilor amestecate de fag şi rășinoase şi subetajul 
făgetelor montane. 

Subetajul pădurilor amestecate de fag cu rășinoase este bine dezvol- 
tat în tot lanţul carpatic. Vegetaţia caracteristică a acestui subetaj o for- 
mează amestecul de fag, molid şi brad. Ele formează trei tipuri de eco- 
sisteme de păduri carpatine, şi anume: ecosistemul de pădure fag-brad- 
molid, ecosistemul de pădure fag-molid şi ecosistemul de pădure fag-brad. 

Ecosistemul de pădure amestecată fag-brad-molid este bine repre- 
zentat pe versantul estic al Carpaţilor Orientali, în regiunea mijlocie și 
inferioară a masivelor muntoase. În aceşti munţi, pe o lungime de circa 
270 km şi o lățime de circa 50 km, este concentrată cea mai mare supra- 
față de păduri amestecate de fag şi rășinoase din ţara noastră. Pe ver- 
sanţii vestici ai Carpaţilor Orientali, aceste păduri formează o fişie în- 
gustă, adeseori întreruptă. În M-ții Maramureşului apare sub formă de 
mici insule izolate. 

Între Buzău şi Olt. acest tip de ecosistem este încă bine reprezentat, 
dar dincolo de Olt dispare complet. Explicaţia fragmentării şi reducerii 
suprafeței pădurilor de fag-răşinoase rezidă în climatul mai cald şi mai 
uscat cu cît înaintăm spre vest, care este incompatibil cu dezvoltarea 
răşinoaselor. 

În ce priveşte limitele altitudinale atinse de acest tip de ecosistem, 
ele sînt diferite în Carpaţii Orientali și Meridionali. În nordul ţării limita 
variază între 800—1 200 m, iar în Carpaţii Meridionali ea urcă pînă la 
1 300 m şi chiar 1450 m. Limita inferioară coboară în nordul țării în 
medie pînă la 600 m, iar în sud pină la 900—1 000 m. 

Participarea fagului, bradului şi molidului la formarea acestor păduri 
amestecate este determinată de ecologia lor şi caracteristicile staționale 
variabile în cuprinsul subetajului respectiv. Alte specii însoţitoare ce se 
întîlnesc în acest ecosistem sînt: ulmul şi paltinul de munte, scorușul și 
mai rar, paltinul de cîmp, frasinul şi teiul pucios. Frecvenţi sînt mestea- 
cănul şi plopul tremurător. 

Stratul arbustiv lipsește sau cînd există este slab dezvoltat. Obişnuit, 
se întîlnesc, pe alocuri, alunul, păducelul, voinicerul, călinul etc. 

Stratul ierbos variază în ce priveşte compoziția lui floristică, fiind 
format dintr-un amestec al florei molidișurilor (reprezentată prin comple- 
xele Oxalis, muşchi verzi, afini) şi al florei de mull, specifică etajului ne- 
moral (dar mai bogată în specii). Există şi o grupă ecologică mai acidofilă 
cu Festuca silvatica, Calamagrostis arundinacea, Luzula albida, Vaccinium 
myrtillus. 


Pajiştile din acest ecosistem alcătuiesc un complex dominat de păiu- 
şul roşu (Festuca rubra), asociat cu iarba vîntului (Agrostis tennuis) şi cu 
tăpoşica (Nardus stricta). Dintre dicotiledonate sint prezente în aceste 
pajiști trifoiul (Trifolium repens, Tr. medium), Lotus corniculatus etc. 

Din combinaţia celor trei specii de arbori la care se asociază şi flora 
caracteristică, iau naştere în cuprinsul pădurii de fag şi răşinoase patru 
biocenoze, şi anume: molid și brad (molideto-brădete), de molid şi fag 
(molideto-făgete), de brad şi fag (brădeto-făzete) şi de molid-brad-fay 
(păduri de fag şi rășinoase). 

Aceste comunităţi nu sînt distribuite uniform în complexul carpatin. 
În Carpaţii meridionali predomină pădurile de fag-brad şi cele de fag cu 
molid. Pădurile alcătuite din brad şi molid lipsesc, iar cele de fag-molid- 
brad sînt rare. În Carpaţii Meridionali predomină pădurile de molid-brad 
şi cele de fag-molid şi brad. 


În Carpaţii Meridionali se observă şi o etajare altitudinală a celor 
4 tipuri de păduri amestecate, și anume: pădurile de fag-molid ocupă 
limita superioară (1 000—1 400 m), sub ele urmează pădurile de fag-molid 
şi brad (1 000—1 300 m), iar în partea de jos pădurile de fag-brad (800— 
1 200 m). În Carpaţii Orientali această etajare pe verticală este greu de 
stabilit. 

O notă specifică a acestor comunităţi forestiere este prezenţa unor 
fragmente de făgete, de molidişuri şi chiar de brădete pure, răspiîndite 
în Carpaţii Orientali şi M-ții Banatului. Un caz deosebit îl formează fişia 
de făgete pure de mare altitudine (1 300—1 500 m), intercalate între 
păduri amestecate şi molidişurile pure din Carpaţii Meridionali. 

Pe văile riurilor din cuprinsul subetajului cresc fîşii înguste de arbo- 
rete de anin alb (Alnus incana). Dintre biocenozele mai puţin întinse ale 
subetajului, trebuie menţionate şi asociaţiile de mestecănișuri, plopișuri, 
sălcete (salcie căprească). 

Ecosistemul pădurilor de fag şi rășinoase prezintă două sau trei 
straturi: stratul arborilor, stratul ierbos şi uneori stratul muşchilor. Stra- 
tul arbustiv lipseşte sau este slab dezvoltat, găsindu-se doar în luminişuri. 

Biocenozele caracteristice ecosistemului de păduri amestecate de fag 
cu rășinoase sînt reprezentate de: biocenoza cu floră de „mull“, biocenoza 
cu floră acidofilă şi biocenoza cu afin (Vaccinium myrtillus). 

Cele mai răspindite sînt biocenozele cu floră de „mull“. Ele se insta- 
iează la altitudini mijlocii, pe coaste domoale şi preferă solurile eutrofe. 
Arborii cresc bine atingînd 30—40 m înălțime şi dau o producţie de 
900 m3/ha, la virsta de 100 de ani. Flora de „mull“ din aceste biocenoze 
este o floră de tranziţie, între flora cu Oxalis a molidișurilor şi flora ti- 
pică de „mull“. 

Un exemplu de biocenoză cu floră de „mull“ este tipul denumit bră- 
deto-făgetul normal cu floră de mull, identificat între 700—1 200 m în 
numeroase locuri din ţară. În Carpaţii Orientali lipseşte. 

Stratul arborilor se compune din fag şi brad, în proporţii diferite. 

În stratul ierbos, bine dezvoltat, se întîlnesc: măcrişul iepurelui (Oza- 
lis acetossela), vinariţa (Asperula odorata), leurda (Allium ursinum), col- 
tişorul (Dentaria glandulosa, D. bulbifera), trepădătoarea (Mercurialis 
perennis), urzica moartă (Lamium galeobdolon, L. maculatum). 

Biocenoza cu floră acidofilă prezintă mai multe tipuri: făget montan 
cu horști (Luzula nemorosa), prezentă în tot lanțul carpatic; făget montan 
cu mur (Rubus hirtus), răspîndit între 700—1 100 m; făget montan cu 
păiuș de pădure (Festuca silvatica) frecvent în Carpații meridionali. 
Aceste biocenoze preferă solurile mai puțin profunde, oligotrofe, formate 
pe roci acide. Copacii sint mai mici (circa 25 m) şi au o productivitate 
mijlocie (500 m? — ha). 

Biocenoza de făget montan cu afini (Vaccinium myrtillus) localizată 
la altitudini foarte variate. Și în cadrul acestei biocenoze se întilnesc mai 
multe tipuri: cu afini şi mușchi, cu afini şi Oxalis etc., instalate pe coaste 
înclinate şi foarte înclinate, pe soluri podzolice oligotrofe, formate pe 
soluri acide. 


Subetajul pădurilor de fag (al făgetelor). Pădurile de fag (făgetele) 
sînt situate între pădurile de fag și rășinoase și pădurile de gorun de 
la dealuri. Caracteristica acestor păduri este dată de specia dominantă 
— fagul — care formează pe suprafeţe întinse păduri pure. Făgetele sînt 
bine dezvoltate în M-ții Țibleș, Gutăi şi Oaș. În Carpaţii Orientali, făge- 
tele lipsesc aproape complet pe versanții estici, iar pe versanţii vestici 
sînt ceva mai bine dezvoltate. Începînd de la riul Buzău spre vest, devin 
abundente şi ating dezvoltarea maximă în M-ții Retezat, Godeanu, Ţarcu 
şi Cernei. În Carpaţii Occidentali, păduri pure de fag se întilnesc în ma- 
sivele: Semenicului, Poiana Ruscăi, Trascăului, Bihor. Limita superioară 
a făgetelor este situată la 1 300 m în Carpaţii Orientali, 1 400—1 500 m 
în Carpaţii Meridionali, 1 450 m în M-ții Banatului şi 1300 m în M-ții 
Apuseni. Limita inferioară coboară pînă la 700 m și chiar mai jos (400— 
500 m). 

Făgetele ocupă toate formele de relief, cu excepţia văilor. Ele se 
dezvoltă pe soluri brune de pădure unde se întîlnesc cele mai frumoase 
păduri de fag cu floră de „mull“. 

Pe solurile mai sărace, acide, se dezvoltă în cuprinsul subetajului 
şi alte biocenoze, de exemplu făgete cu floră acidofilă, iar pe soluri pod- 
zolice, foarte sărace, cresc şi făgete cu afini (Vaccinium) sub formă de 
fragmente pe creste şi coaste foarte înclinate. 

Un fenomen interesant, întilnit în cuprinsul subetajului este cel de 
inversiune a vegetației, dintre molidișuri şi făgete, foarte frecvente în 
Carpaţii Meridionali. Explicaţia acestui fenomen rezidă în faptul că în 

văile din aceşti munţi se acumulează aer rece şi iau naștere inversiuni 
termice, care favorizează coborirea molidișurilor pe văi şi a urcării fage- 
telor mai sus. Pe văi se întîlnesc şi alte esențe lemnoase ca arinul alb 
(Alnus incana) şi arinul negru (Alnus glutinosa). 

Făgetele sînt ecosisteme care au numai două strate, stratul arborilor 
şi stratul ierbos. Stratul de arbuşti este slab dezvoltat sau lipseşte. 

Stratul arborilor este dominat de fag, care la munte este însoțit de 
paltinul şi ulmul de munte (în puține exemplare), brad sau molid, plop 
tremurător, mesteacăn. Dintre arbuştii care apar în făgete menționăm: 
voinicerul (Evonymus europaea), tulichina (Daphne mezereum), socul roşu 
(Sambucus racemosa), caprifoiul (Lonicera xylosteum). 

Stratul ierbos este reprezentat prin trei grupe distincte de plante 
care corespund la 3 biocenoze: făgete cu floră de mull, făgete cu floră 
acidofilă şi făgete cu afini. 

În biocenozele cu floră de mull, stratul ierbos este compus din: vi- 
nariță (Asperula odorata), trepădătoare (Mercurialis perennis), colţişor 
(Dentaria glandulosa, D. bulbifera), ciocul berzei (Geranium robertia- 
num), urzica moartă (Lamium galeobdolon), mierea ursului (Pulmonaria 
rubra) etc. Asociate cu flora de mull sînt şi o serie de ferigi (Athyrium 
filix femina, Dryopteris filix mas). În stațiunile mai umede apare leurda 
(Allium ursinum), slăbănogul (Impatiens noli tangere). 

Dintre plantele de primăvară alături de efemeroide mai menționăm: 
floarea paştilor (Anemone nemorosa), păştița (Anemone ranunculoides), 
găinuşele (Isopyrum thalictroides) etc. Dintre efemeroide de primăvară, 
sînt frecvente: vioreaua (Scilla bifolia), măseaua ciutei (Erithronium dens 
canis). 

În stratul ierbos se mai întîlnesc: măcrișul iepurelui (Oxalis aceto- 
sella), murul (Rubus hirtus), rogozul (Carex silvatica, C. pendula), gra- 
minee (Festuca silvatica, Poa nemoralis), horşti (Luzula nemorosa). 

Făgetele cu floră acidofilă cuprind trei biocenoze principale: Bioce- 
noza cea mai răspîndită este făgetul montan cu Luzula nemorosa. În stra- 
tul ierbos, pe lîngă Luzula nemorosa, mai apare trestia de pădure (Cala- 
magrostis arundinacea), păiuşul de pădure (Festuca silvatica), firuța de 
pădure (Poa nemoralis), măcrişul iepurelui (Oxalis acetosella), afinul 
(Vaccinium myrtillus) şi muşchi. 

O altă biocenoză cu floră acidofilă este făgetul cu Festuca silvatica, 
la care pe lingă păiuş, care este specia dominantă, participă: Luzula ne- 
morosa, Oxalis acetosella, Rubus hirtus. 

Biocenoza denumită făget cu Rubus hirtus este situată între 700— 
1100 m. În stratul ierbos domină Rubus hirtus, care este însoțit de Fes- 
tuca silvatica, Luzula nemorosa, ferigi, Oxalis acetosella etc. 

Bioceneza denumită făget montan cu afini (Vaccinium myrtillus), 
apare fragmentar la altitudini mari, mijlocii şi mici. 

Făgetul carpatic se deosebeşte de făgetele altor țări. Din această 
cauză el este cunoscut în ştiinţă sub numele de Fagion dacicum. Trăsă- 
turile sale distinctive sînt date de prezența cîtorva plante endemice, care 
nu se mai găsesc decît în pădurile carpatice. Acestea sînt: colţişorul (Den- 
taria glandulosa), crucea voinicului (Hepatica transilvanica), brusturul ne- 
gru (Symphytum cordatum), plăminăriţa (Pulmonaria rubra), piciorul- 

cocoșului carpatic (Ranunculus carpaticus), margareta carpatică (Chry- 
santhemum rotundifolia). 
Ecosistemul pădurilor carpatine de molid (molidişuri) 


Acest ecosistem este reprezentat în Carpaţi prin molidișuri ce carac- 
terizează etajul boreal, situat imediat sub etajul subalpin. 

Molidişurile formează păduri aproape pure în toate cele trei mari 
unităţi carpatine. Lăţimea cea mai mare o au în Carpaţii răsăriteni, scă- 
zind treptat spre Carpaţii meridionali, pentru ca în M-ții Banatului să 
lipsească complet. Principalele centre de molidişuri montane din Car- 
paţii noștri sint Carpaţii răsăriteni (unde ating lățimi de 75 km), M-ții 
Bucegi, Făgăraş, Pariîng, Lotru, Cindrel, Retezat, Godeanu, Țarcu. Limita 
superioară variază între 1 900—2 300 m. Limita inferioară a molidişuri- 
lor pure sau în masive neîntrerupte se situează în jurul altitudinii medii 
de 850 m în nordul ţării și la 1 300 m în sud. 


Molidul prezintă anumite însuşiri ecologice dobindite şi fixate de-a 
lungul evoluţiei sale la condiţiile pedo-climatice montane. Aceste adap- 
tări îi conferă avantaje mari în concurenţa cu alte specii. Frunzele lui, 
la fel și lemnul, sînt rezistente la ger și îşi păstrează capacitatea de a 
asimila și la temperaturi de +2*C. Structura zeromorfă a frunzelor, 
cuticula groasă, epiderma îngroșată şi sclerificată, hipoderma cu membra- 
nele îngroșate, îi permite să suporte bine precipitaţiile din timpul verii, 
ca şi umiditatea atmosferică relativ scăzută şi insolaţia puternică. Dato- 
rită rădăcinilor care se întind la suprafaţa solului, asociate cu ciuperci 
micotrofe, poate să crească pe soluri acide. Fitoclimatul pădurii de molid 
este umbros, nota lui dominantă fiind dată de o permanentă stare de 
umiditate ridicată în aer şi sol. 

Condiţiile fitoclimatice din molidişuri favorizează modificări şi ale 
solului pe care se dezvoltă. Microclimatul de molidiş la care se adaugă 
efectele litierei bogate, pisloase, greu alterabilă, consumul considerabil 
de substanţe nutritive de la suprafaţă, fac ca solurile să se acidifieze şi 
să podzolească puternic. Se întîlnesc frecvent soluri brune acide, mai 
mult sau mai puţin podzolice. 

Litiera pădurilor de molid acționează ca un burete, absoarbe şi re- 
ţine apa din precipitaţii, micşorînd scurgerile de suprafaţă. Datorită aces- 
tor condiţii, pădurea de molid îndeplineşte importante funcțiuni hidro- 
logice, ce interesează bazinele de interes hidroenergetic. În condiţiile 
acestui mediu specific, operă în cea mai mare parte a pădurii de molid, 
molidul acidofil şi micotrof creşte bine şi are vitalitate mare. 


Fiind un puternic edificator ecologic, molidul manifestă o puternică 
intoleranță faţă de alte specii (esențe) forestiere. În cuprinsul molidişu- 
rilor apar, cu totul sporadic, păduri amestecate de molid cu anin alb, 
sau de molid cu pin silvestru sau cu mesteacăn. La altitudini mai mari, 
molidișurile manifestă o receptivitate biocenotică mai mare. La aceste 
altitudini este asociat cu laricele şi zimbrul. La limita inferioară, dato- 
rită climatului mai cald dar umed înaintează în molidişuri fagul şi bra- 
dul, realizînd uneori masive întregi de fag şi rășinoase carpatice. 


Ca urmare a condiţiilor fitopedoclimatice din pădurile de molid, 
subarbușştii suferă o riguroasă triere ecologică. Dintre arbuştii mai des 
întilniți în pădurile de molid menţionăm: scorușul (Sorbus aucuparia), 

socul roșu (Sambucus racemosaj, caprifoiul (Lonicera zylosteum), salcia 
căprească (Salix caprea) și Salix silesiaca, în zonele mai înalte. 

Stratul ierbos cuprinde specii strict specializate ecologic. În moli- 
dişurile zonale predomină speciile montane, acidofile şi umbrofile, ca: 
Oxalis acetosella, Soldanella montana, Homogyne alpina, Saxifraga cu- 
neifolia etc. În molidişurile cu soluri umede şi podzolice, cresc muşchi 
acidofili, higrofiți: Sphagnum acutifolium, S. squarrosum, Polytrichcum 
commune, Mnium sp. etc. Un însoțitor al pădurii de molid este şi acido- 
filul Vaccinium myrtillus, răspîndit în luminişuri şi în tăieturi, fiind o 
specie care nu suportă umbrirea puternică. 

În condițiile ecologice din Carpați s-au dezvoltat masive păduroase 
de molidişe care se încadrează în două unități geobotanice: molidișele 
montane şi molidişele de limită. 

Molidișurile montane sînt, în mare măsură, alcătuite din plante pe 
care le întîlnim în mai toate zonele carpatice. Esenţa dominantă este 
molidul (Picea excelsa) şi bradul alb (Abies alba), printre care se ames- 
tecă pinul (Pinus silvestris), laricele (Larix decidua ssp. carpatica) răs- 
pîndit în Ceahlău, Ciucaş, Bucegi, Lotru. Mai rar se întîlnesc tisa (Taxus 
baccata) monument al naturii și zimbrul (Pinus cembra). 

Dintre speciile forestiere cu frunze căzătoare, care au o largă va- 
lență ecologică, mai frecvent întilnite în molidișurile carpatine, sînt: 
mesteacănul (Betula verucosa), răspîndit de la altitudinile de sub 500 m 
şi pînă la 1 850 m în Retezat.Mai puţin frecvent se găseşte asociat moli- 
dișurilor din Carpaţii răsăriteni şi meridionali între 900—1 890 m sco- 
ruşul de munte (Sorbus aucuparia). Plopul tremurător (Populus tremula), 
paltinul de munte (Acer pseudoplatanus) se întîlnesc în exemplare izo- 
late. În partea inferioară a etajului sînt tot mai abundente: fagul și 
bradul. 

Stratul arbustiv al molidişurilor carpatine este slab dezvoltat și în 
compoziţia lui intră socul de munte (Sambucus racemosa), exemplare 
răzlețe de sălcii (Salix silesiaca, S. caprea), uneori caprifoi (Lonicera ni- 
gra) şi numeroși puieţi de molid, plop tremurător etc. 

În molidişurile cu soluri umede şi soluri podzolice, în stratul ierbos 
predomină mușchii şi ferigile. Mușchii acidofili, higrofiți formează co- 
voare întinse. Cele mai frecvente specii sînt: Polytrichum commune, 
Thuidium abietinum, Hylocomium splendens, Dicranum scoparium, 
Mnium undulatum etc. 

Ferigile prezintă o mare diversitate, impresionantă, care dă molidișu- 
rilor un aspect caracteristic. Cele mai multe specii sînt comune şi păduri- 
lor de fag: Dryopteris filix mas, Athyrium filix-femina, Cystopteris fra- 
gilis, Asplenium trichomanes, o ferigă mică cu frunze simple penate şi 
cu axa de culoare neagră. Caracteristică pădurii de molid pare să fie 
numai Polystichum lonchitis, o ferigă cu frunze mari, simplu penate, cu 
foliole ascuțite și dințate. Caracteristice pentru pădurile de molid sînt 
şi speciile de Lycopodium (L. clavatum, L. annotinum, L. selago), pre- 
cum şi Selaginella helvetica. 

Primăvara, pădurea de molid este înviorată de roşul florilor de 
breabăn sau colțişor (Dentaria glandulosa) frecventă şi în pădurea de 
fag. Monotonia pădurilor de molid este înviorată şi de înflorirea degetă- 
relului (Soldanella montana), clopoţelului (Campanula abietina), gălbine- 

lelor de munte (Ranunculus carpaticus), coada cocoşului (Polygonatum 
verticilatum) etc. 

În locurile bogate în humus crește părăluţa de munte (Pirola uni- 
flora) care indică condiţii optime de sol pentru brad, salata iepurelui 
(Prenanthes purpurea), vulturica (Hieracium transsilvanicum), iarba ciu- 
tei (Doronicum austriacum), horşti (Luzula silvatica), măcrişul iepurelui 
(Oxalis acetosella), iarba şarpelui (Veronica urticifolia), gălbiniţa (Galeob- 
dolon luteum) etc. 

Frunzele molidului ce cad pe sol și formează litiera molidişurilor, 
prin descompunerea lor, contribuie la acidifierea solului (solurile moli- 
dișurilor au un pH=4—5) care favorizează dezvoltarea în stratul ierbos 
a speciilor oligotrofe, ca: Veronica officinalis, Campanula abietina, Ma- 
janthemum bifolium, Vaccinium myrtillus, Vaccinium vitis-idaea etc., şi 
a numeroase specii de muşchi, 

Pe locurile molidişurilor defrişate se dezvoltă şi uneori domină: 
Festuca rubra, Deschampsia caespitosa, Avenastrum planiculme, Carex 
leporina, Potentila ternata, Campanula abietina etc. 

În covorul gros al mușchilor se întîlnesc și orhidee, ca: Goodyera re- 
pens, Listera cordata. 

În sobrietatea pădurii de molid, unde găsesc condiții bune de dez- 
voltare, sînt bine reprezentate şi ciupercile din care amintim: mînătarca 
(Boletus edulis), urechiuşele (Tremella helvelioides), piinişoara (Russula 
aurata), bureții tepoṣi (Hidnum repandum), roşcovul (Lactarius deliciosus). 

Molidişurile de limită se dezvoltă în alte condiții pedoclimatice, fiind 
situate la limita superioară a pădurii de molid. Stratul arborilor este 
mai puțin închegat, ceea ce favorizează dezvoltarea stratului ierbos. Din- 
tre speciile caracteristice acestor molidişe, menționăm: Adenostyles allia- 
rie, Cicerbita alpina, Chrysanthemum rotundifolium, Doronicum austria- 
cum, Veratrum album etc. 

Spre limita superioară a acestor molidişuri îşi fac apariția şi ele- 
mente ale florei alpine, ca: Pinus montana, Juniperus intermedia. În 
lungul vîlcelelor și jgheaburilor se dezvoltă asociații alcătuite din umbe- 
lifera, talpa ursului (Heracleum palmatum), un endemism carpatic. 

Un biotop bine reprezentat în ecosistemul pădurilor carpatine este 
cel al stîncăriilor, bolovănişurilor şi grohotişurilor. În aceste biotopuri 
creşte o floră variată, formată din plante care preferă crăpăturile stînci- 
lor, blocurile stîncoase, formînd asociații vegetale caracteristice. 

În zona forestieră a molidului, pe stîncile umbrite din pădure, cresc: 
Valeriana sambucifolia (Odolean), Campanula carpatica — endemism car- 
patic, Poa nemoralis, Veronica urticifolia etc., ferigi: Polypodium vul- 
gare, Cystopteris fragilis, Asplenium trichomanes, diferite specii de 
muşchi şi uneori arbustul Spiraea ulmifolia, Clematis alpina. 

Pe stincile umede și umbroase din lungul văilor, creşte o umbeliferă 
rară, Conioselinum tataricum, iar în Bucegi, pe calcarele jurasice, gra- 
minea rară la noi, Trisetum macrotrichum. 

Pe stincile calcaroase însorite creşte o floră bogată, reprezentată 
prin: micșuneaua de munte (Erysimum transsilvanicum, endemism car- 
patic, Dianthus spiculifolius, endemism pentru Carpaţii meridionali, Ant- 
hemis tinctoria, Asperula capitata (endemism al Carpaţilor meridionali) 
şi umbeliferele Peucedanum austriacum, Lasepitium latifolium etc. 

Vegetaţia bolovănişurilor şi grohotişurilor este la fel de variată și 
formează un număr mare de asociaţii vegetale. Caracteristice pentru 
această formaţiune sint: Ozyria digyna, Geum reptans, Sedum roseum, 
Senecio rupestris etc. Pe firul văilor şi vîlcelelor umbrite, nota dominantă 
o dă Doronicum carpaticum la care se asociază Cortusa mathiolii, Poa 
minor, Ranunculus alpestris, Arabis alpina etc. 

Speciile menţionate pînă acum se întîlnesc în etajul pădurilor car- 
patine de molid, în tot sezonul de vegetaţie (iunie—septembrie). Primă- 
vara, însă, vegetaţia prezintă aspecte diferite, determinate de prezenţa 
speciilor „vernale“ cu durată scurtă de vegetaţie. Astfel, pajiştele din 
zona molidișurilor, îndată după topirea zăpezii, se acoperă cu covoare 
şi pîlcuri dese de brînduşe (Crocus heuffelianus), degetăruţi (Soldanella 
hungarica), ghiocei (Galanthus nivalis), urmează apoi faza dominată de 
ciuboţica cucului (Primula elatior) ce se întilnește peste tot în poienile 
și rariştile de munte. 


II. FAUNA PĂDURILOR CARPATINE 


Fauna pădurilor carpatine, cu excepţia lepidopterelor, este puțin stu- 
diată. Ea cuprinde un număr mare de animale ce aparţin la diferite 
grupe sistematice, a căror ecologie este numai în parte cunoscută. 


Animalele mari, de exemplu ursul, cerbul, mistrețul etc., nu sînt 
cele mai caracteristice pentru pădurile carpatine. Ele s-au refugiat în 
pădure ca să scape de urmărirea continuă a omului, dar şi pentru că 
multe din biotopurile preferate au fost profund modificate de om. 


Caracteristice pentru pădure sînt animalele care duc o viaţă arbori- 
colă. Din această grupă ecologică fac parte: veverița, pîrşii, jderul de 
pădure şi numeroase păsări, mai ales cele care cuibăresc în scorburi şi 
își caută hrana pe trunchiurile şi ramurile copacilor. Din categoria aceasta 
de păsări fac parte: ciocănitorile, scorţarul, cojoaica, piţigoii, muscarii. 
Viaţa tuturor organismelor arboricole este intim împletită cu a pădurii 
încît numai în mod excepţional ele pot fi întilnite şi în afara pădurii. 
Mai puţin dependente de pădure sînt păsările care îşi fac cuiburi des- 
chise pe ramuri, iar pentru căutarea hranei coboară şi pe sol şi chiar 
se deplasează în afara pădurii. În această grupă ecologică intră: răpitoa- 
rele de zi şi de noapte, porumbeii sălbatici şi turturelele, corbii şi cio- 
rile, multe păsări cîntătoare. 

În timp ce flora şi vegetaţia unei regiuni prin configuraţia sa re- 
prezintă un element relativ stabil al ecosistemului de pădure, fauna şi 
zoocenozele reprezintă un element mai mobil şi mai puţin stabil decit 
flora. Flora, cu speciile sale fixate, legate de un anumit biotop, reflectă 
foarte fidel condiţiile eco-pedo-climatice ale unei regiuni, pe cînd fauna 
din cauza mobilităţii animalelor, caracterizează numai în linii mari, şi 
uneori numai sezonier, o regiune. Multe mamifere (ursul, lupul, risul, 
vulpea), deși sînt specii caracteristice pentru zona păduroasă, ajung de 
multe ori pînă în pajiștile etajului alpin inferior. Capra neagră (Rupi- 
capra rupicapra), element specific etajului alpin superior, se întîlnește 
(mai ales iarna) şi în etajul fagului. Datorită migraţiei pe verticală, 

efectuată de multe organisme în căutarea hranei, a adăposturilor, este 
greu să se fixeze limite precise în ce priveşte etajarea faunei. Totuși, 
ţinîndu-se seama de hrană, care determină frecvenţa mare a unor specii 
în anumite etaje de vegetaţie, s-a încercat să se delimiteze şi etaje ale 
avifaunei. 

Astfel, după D. Radu, etajul tetraonidelor corespunde etajelor de 
vegetaţie a fagului şi molidului: subetajul gotcanului corespunde păduri- 
lor de rășinoase şi subetajul ieruncii, etajului pădurilor de fag. Etajul 
brumăriței corespunde cu etajul de vegetație alpin inferior. 

În ce priveşte fauna acvatică, s-a recunoscut existența de-a lungul 
riurilor montane, a trei zone: zona scobarului, zona lipanului şi zona 
păstrăvului. Dintre nevertebrate, cele cu o mobilitate mai mică sînt mai 
stabile în anumite biotopuri, formînd chiar rase ecologice. Multe gastero- 
pode, miriapode, viermi, insecte sînt legate de litiera (frunzarul) moli- 
dișurilor sau a făgetelor. 


a. Fauna făgetelor. Făgetele au o faună caracteristică şi deosebit de 
bogată fiind bine reprezentate aproape toate grupele mai importante. 

Dintre mamifere, în afară de urs (Ursus arctos), lup (Canis lupus), 
vulpe (Canis vulpes), mistreţ (Sus scrofa), căprioară (Capreolus capreo- 
lus), iepure (Lepus europaeus), tipice pentru făgete sînt: jderul de pădure 
(Martes martes), jderul de piatră sau beica (Martes foina), precum şi o 
mulțime de rozătoare. Dintre acestea, menţionăm următoarele specii: 
şoarecele gulerat (Apodemus tauricus sau flavicollis), veverița (Sciurus 
vulgaris), pîrşul (Glis glis), pîrşul-cu coadă-stufoasă (Dryomys nitedula), 
pirșul-de-alun (Muscardinus avellanarius) şi în staţii mai umede șoare- 
cele scurmător (Clethrionomys glareolus). Aceste specii se întîlnesc frec- 
vent în toate pădurile carpatine şi chiar în regiunile colinare, dar în 
făgete ele ating densitatea cea mai mare. 

Păsările din zona forestieră (700—1 800 m altitudine) aparţin etaju- 
lui tetraonidelor, care cuprinde: 1 — subetajul ieruncii (Tetrastes bona- 
sia rupestris) deosebit de caracteristică pentru această zonă care cores- 
punde cu etajul făgetelor pure şi a pădurilor mixte (răşinoase cu fag). 
Ierunca este o specie sedentară ce trăieşte în pădurile de foioase din 
Carpaţi, dar este mai frecventă în pădurile de fag. Pentru acest motiv 
etajul fagului, din punct de vedere ornitologic, este considerat ca un 
subetaj specific, numit subetajul ieruncii. 

Dintre speciile frecvente şi caracteristice subetajului ieruncii men- 
ționăm următoarele: gaia (Milvus milvus), sitarul (Scolopax rusticola), 
mugurarul (Pyrrhula pyrrhula), apoi Phylloscopus trichilus, Serinus se- 
rinus şi desigur ierunca (Tetrastes bonasia). 


În lungul piraielor şi rîurilor de munte sînt frecvente speciile Mota- 
cilla cinerea, Tringa hypoleucos şi Cinclus cinclus. 

Nevertebratele sînt deosebit de bine reprezentate în biocenozele 
frunzarului de fag. Unele din ele sînt ataşate permanent sinuziei frun- 
zarului, cum sînt: acarienii, colembolele, proturele, coleopterele, hime- 
nopterele, miriapodele, araneidele, diferite larve inclusiv cele de diptere, 
lepidoptere, apoi gasteropode, rotifere, nematode, tardigrades, turbelariate 
şi protozoare. Tot permanente, dar mai rare, sînt oligochetele şi tisanop- 
terele. 

În ce privește microorganismele, în solurile de făgete, numărul bac- 
teriilor este mai mare decit în molidișuri, în schimb, ciupercile şi algele 
sint în proporţii relativ reduse. 

b. Fauna pădurilor de rășinoase. Datorită mobilităţii şi nevoilor va- 
riate de hrană, mamiferele nu au reprezentanți tipici în pădurile de mo- 
lid. Ursul, lupul, rîsul şi cerbul, deşi frecvente în aceste păduri, se în- 
tilnesc şi în făgete, dar şi în jnepenișuri, în etajul alpin inferior. Roză- 
toarele de pădure, veverița, speciile de pîrş sînt mai frecvente în pădu- 
rile de foioase. Numai șoarecele montan sau vărgat (Sicista betulina) ar 
fi o specie caracteristică pentru pădurile de molid, dar este foarte rar. 
Pînă în prezent a fost găsit doar în Bucegi și Ceahlău. 

Pădurile de molid şi în general cele de rășinoase adăpostesc nume- 
roase păsări bine reprezentate în acest biotop. Cea mai mare parte a pă- 
sărilor din pădurile de conifere cuibăresc aici şi se întilnesc în număr 
mare în timpul verii. În timpul iernii migrează în etajele inferioare. 
Astfel, ochiul boului (Troglodytes troglodytes), cu largă amplitudine eco- 
logică, cuibăreşte vara în etajul pădurilor de rășinoase, iar iarna coboară 
în etajele inferioare. Pădurile carpatine de molid aparţin subetajului got- 
canului (Tetrao urogallus urogallus) din etajul tetraonidelor. Specia cea 
mai caracteristică este cocoşul de munte (Tetrao urogallus), a cărui cu- 
loare neagră verzuie (masculul) şi pămîntie-roșcată (femela) reprezintă 
o adaptare la fondul cromatic al cetinii molidului, respectiv la coloritul 
litierei pe care femela cloceşte fără să fie observată. Cocoșul de mesteacăn 
(Lyrurus tetrix), aflat în puţine exemplare, ocupă limita superioară a 
molidişurilor, pînă în jnepenișuri. Alte specii caracteristice pentru eta- 
jul gotcanului sînt următoarele: cucuveaua încălțată (Aegolius funereus), 
corbul (Corvus corax) care pătrunde şi în etajul alpin inferior, forfecuța 
gălbuie (Loxia curvirostra), gaița de munte (Nucifraga caryocatactis), pi- 
ţigoiul de brădet (Parus ater), pițigoiul cu capul negru (Parus atricapilla), 
pițigoiul crestat (Parus cristatus), ciocănitoarea cu trei degete (Picoides 
trydactylus), scatiul (Carduelis spinus), brumăriţa de pădure (Prunella 
modularis), auşelul cu cap roşiatic (Regulus ignicapillus), mierla gulerată 
(Turdus torquatos), auşelul cu capul galben (Regulus regulus). 

Dintre reptile, în molidişuri trăiesc: vipera comună (Vipera berus 
berus), şopîrla de munte (Lacerta vivipara), şarpele de alun (Coronella 
austriaca), năpirca (Anguis fragilis). 

Dintre amfibieni se întîlnesc: broasca brună (Rana temporaria), sala- 
mandra (Salamandra salamandra), tritonul de munte (Triturus alpestris) 
etc. 

Nevertabratele, de asemenea, sînt bine reprezentate în pădurile de 
rășinoase. Se întilnesc mai toate grupele importante de nevertebrate. În 
nişele ecologice oferite de copacii intraţi în putrezire, acoperiţi de muşchi 
şi licheni, ca şi pe scoarța molizilor şi în stratul de muşchi de pe sol, 
se realizează condiţii optime pentru gasteropodele pădurii, cum sînt: 
Vitrea diafana, Retinella pura (specifică pentru fauna litierei de molid), 
Ena montana, Clausilia dubia, Trichia transilvanica etc. În afară de 
gasteropode, se întîlnesc frecvent şi o serie de insecte, viespi, lepidoptere, 
coleoptere etc. Dintre speciile caracteristice pădurilor de rășinoase men- 
ționăm pe cele mai importante: Heteroptere: Aradus corticalis, Rhypa- 
rochromus pini; Diptere: musculița de gegoși — Cecidomya pini, Laphria 

flava, specii din genurile: Syrphus, Calliphora, Lucilia; Ortoptere: Barbi- 
tistes constrictus, Podisma pedestris; Lepidoptere: Lymantria monacha 
(omida păroasă a molidului), Dendrolimus pini, Bupalus piniarius, Laspey- 
resia strobilla; Hymenoptere: Sirex gigas (viespele de lemn), Cephaleia 
abietis (viespea țesătoare de molid), Diprion pini, Rhyssa persuasoria, 
Camponotus herculaneus, C. ligniperda; Coleoptere: Monochamus sutor, 
M. sartor, Ips acuminatus, I. tipographus, Hylastes cunicularius (pe mo- 
lid) ş.a. Unele dintre ele se înmulțesc în masă, în anumite condiții provo- 
cînd daune considerabile, ce duc uneori la defolieri totale şi uscarea pă- 
durilor de molid pe suprafeţe întinse. 

Litiera pădurilor de molid adăpostește numeroase izopode, miria- 
pode, coleoptere, diptere etc. 


c. Relaţiile dintre animale și plante în pădure. În ecosistemul pădu- 
rilor carpatine există condijii optime pentru dezvoltarea unei faune bogate 
şi variate. Animalele trăiesc în relaţii foarte strînse, atît cu vegetaţia, cît 
şi între ele. Fauna pădurii desfăşoară o intensă activitate biologică în 
legătură cu procesele din fitocenoza și din solul pădurii. Astfel, insectele 
polenizează multe plante, ca: teiul, paltinul, arțarul, rozaceele etc.; păsă- 
rile, veveriţele, dar mai ales şoarecii sînt factori activi de diseminare a 
semințelor de stejar, fag, pomacee ş.a., la mari distanțe. Multe păsări 
insectivore, bursucul, ariciul, cîrtiţa, precum şi unele insecte carnivore 
distrug un număr mare de insecte şi larve dăunătoare pădurii, contri- 
buind astfel la menţinerea echilibrului biologic al pădurii. Influenţa pe 
care fauna pădurii o are în procesul de formare a solului este covirși- 
toare. Fauna litierei, alcătuită din acarieni, colembole, tardigrade, colcop- 
tere şi larve de diptere etc., contribuic în mare măsură la descompunerea 
resturilor organice. 

Un rol biologic de prim ordin revine şi rîmelor în restructurarea 
solului și încorporarea humusului de litieră în orizonturile minerale. 


Insectele au un rol deosebit în viaţa pădurii. Cele mai interesante 
dintre ele sînt cele care trăiesc sub scoarță sau în interiorul lemnului. 
Gindacii de scoarță sapă galerii între scoarță şi lemn, își depun ouăle 
şi tot acolo se dezvoltă şi larvele lor. În interiorul lemnului trăiesc lar- 
vele multor insecte, ca: gîndaci-croitori, unii fluturi şi unele viespi. În 
trunchiurile putrede trăiesc larvele răgacei (rădaşcă). În scorburi se insta- 
lează uncori colonii de furnici. 

Multe insecte îşi duc viața în coroanele arborilor; larvele lor se 
hrănesc cu frunze şi pot provoca pagube serioase. Cinipidele prin înţe- 
pătura lor pe frunze, muguri sau fructe, provoacă formarea de gale 
(umflături) în interiorul cărora se dezvoltă larvele. Fructele şi seminţele 
sint atacate de larvele unor insecte-gîndaci trombari la ghindă, unele 
molii la conurile de răşinoase etc. 


d. Relaţii între animalele pădurii. Relaţiile ce se stabilesc între ani- 
malele pădurii sint, înainte de toate, de ordin trofic. Toate animalele fără 
excepţie sînt beneficiarii hranei produse de producătorii primari, în 
procesul fotosintezei. Unele din ele, hrănindu-se direct cu substanță 
verde, se situează pe nivelul trofic al consumatorilor primari (ex. erbivo- 
rele, rozătoarele etc.). Altele (păianjenii, insectele răpitoare, viermii pa- 
raziţi, păsările insectivore sau răpitoare, mamiferele carnivore) aparţin 


13 — Probleme actuale de biologie 193 


nivelului trofic al consumatorilor secundari, ele depinzind de prezența 
consumatorilor primari. La rîndul lor, consumatorii secundari constituie 
sursa de hrană pentru consumatorii terțiari, sau carnivorele de virf (lu- 
pul, ursul, rîsul, acvila ş.a.). 

Organismele pădurii, plante şi animale, alcătuiesc structura trofică 
a ecosistemului ale cărei elemente structurale sint: lanţul trofic, reţeaua 
trofică şi nişa ecologică (Stugren, 1967). 

Lanţul trofic cuprinde legăturile univoce dintre organismele inter- 
dependente funcţional, în care substanţa organică și energia circulă de 
la consumatorii primari spre cei secundari, terțiari ete., adică de la nive- 
lele trofice inferioare spre cele superioare. În ecosistemul de pădure, 
veriga iniţială a lanţului trofic este planta vie, urmată de cîteva verigi 
de fitofage. În lanţul trofic, consumul succesiv al producătorilor de către 
consumatorii de diferite ordine este limitat deoarece numărul de indivizi 
din verigile superioare descrește progresiv. 

Reţeaua trofică este constituită dintr-un complex de conexiuni şi 
lanţuri trofice, caracterizate prin numeroase relaţii reciproce între orga- 
nismele care cedează şi acceptă substanţă şi energie. Din analiza reţelei 
trofice se poate constata că lanţurile trofice din pădure se întretaie în 
anumite puncte (noduri). În păduri, aceste noduri sînt ocupate de unele 
specii care au un regim alimentar larg şi ca atare pot să funcţioneze în 
mai multe lanţuri trofice. Un exemplu ni-l oferă unele specii ce trăiesc 
în frunzar (furnicile omnivore) care devorează orice material vegetal sau 
animal, viu sau mort. Păsările răpitoare de noapte, ca: huhurezul, buha, 
cucuveaua, operează în mai multe lanţuri trofice, ca urmare a faptului 
că au un spectru trofic foarte larg, consumînd diferite viețuitoare. 

Nișa ecologică a cărei semnificaţie nu este încă bine precizată, re- 
prezintă pentru unii locul speciei în habitat, pentru alţii, locul ocupat de 
o specie în rețeaua trofică a ecosistemului. Concepută în sens trofodina- 
mic, nişa reprezintă deci un sistem de relaţii care exprimă conexiunile 
trofoecologice ale speciilor. 

Un alt aspect al relaţiilor dintre organismele unui ecosistem îl for- 
mează raporturile lor numerice. Distribuţia cantitativă a indivizilor de 
la diferite nivele trofice se face conform piramidei lui Elton, care ex- 
primă clar descreșterea numărului de indivizi de la nivelul producători- 
lor spre nivelul consumatorilor terțiari. În ecosistemul pădurilor de fag 
există un număr mare de plante, numeroase insecte (peste 5000 de 
specii), un număr mic de viermi (circa 400), puţine păsări (circa 70 de 
specii) şi foarte puţine mamifere (circa 30 de specii). Orice modificare a 
numărului de indivizi și de specii în biocenoză duce la dereglarea echi- 
librelor structurale, energetice şi funcţionale ale ecosistemului. Înmulţi- 
rea în -masă a insectelor în pădurile de molid, fag etc. duce la distru- 
gerea pădurii pe suprafeţe întinse sau chiar la distrugerea totală. În na- 
tură, concurența dintre specii reprezintă mijlocul permanent de auto- 
reglare a numărului de indivizi şi specii în biocenoză. În pădure auto- 
reglarea se face prin intermediul interacțiunii biochimice, prin competiție 
şi antagonism. Concurența acerbă face ca în aceeaşi nişă ecologică să 
supraviețuiască numai o singură specie şi un număr mic de indivizi, dar 
specializarea extremă a nişelor permite multor specii de animale să co- 
existe în număr mare în diferitele biocenoze forestiere. 

Mecanismul ce stă la baza fenomenului de autoreglare a numărului 
de indivizi şi de specii în biocenoză îl reprezintă interacțiunea pradă- 
răpitor. Cînd una din componentele biocenozei (numărul răpitoarelor) 
creşte, numărul prăzilor scade, după care răpitoarele scad numeric. Ur- 
mează refacerea efectivului jertfelor, dar paralel cu aceasta creşte din 
nou numărul răpitoarelor, ceea ce duce la o nouă reducere a efectivului 
prăzilor ş.a.m.d. 

În biocenoza pădurii, între animale şi plante se stabilesc relaţii di- 
recte, de natură trofică, hotăriîtoare pentru viața organismelor şi pentru 
realizează unui echilibru trofic şi de stabilitate a întregii biocenoze. 

IX 


CONDIȚIILE DE VIAȚĂ ALE OMULUI SUB APĂ 


PASTUCH CONSTANTIN OVIDIU 


Enigmatica „lume a tăcerii“ a început să-şi dezvăluie tainele, inițial 
grație observației indirecte, metodă de studiu foarte veche dar extrem 
de limitată, ale cărei rezultate disparate nu au putut crea o imagine uni- 
tară asupra mediului marin. Este vorba de pescuirea întîmplătoare a 
unor viețuitoare ce trăiesc în adîncuri. Metodă, de asemenea, indirectă 
este şi aceea care constă în prelevarea de probe de adincime, cu ajutorul 
unor instrumente sau utilaje speciale, observatorul stînd la suprafaţă 
(țărm sau la bordul unei nave). O adevărată revoluţionare a cunoaşterii 
oceanului s-a produs odată cu intrarea directă a omului în hidrospaţiu, 
odată cu lucrul efectiv al oceanologului în mediul care formează obiectul 
studiului său. De asemenea, foarte veche, dar în acelaşi timp foarte nouă, 
mai precis actualizată şi modernizată datorită succeselor tehnicii ulti- 
melor decenii ale secolului nostru, scufundarea, o admirabilă metodă 
directă de studiu, şi-a adus un preţios aport şi contribuie încă din plin, 
atit la explorarea oceanului mondial cît şi la exploatarea resurselor 
acestuia. Pentru biologia marină, pătrunderea directă a cercetătorului sub 
apă reprezintă o etapă nouă, conferind o serie de avantaje faţă de cele- 
lalte metode. Cel mai important avantaj este acela al observării compor- 
tamentului unor specii de animale și plante marine, în mediul lor natural 
şi nu în condiţii de laborator, artificial create. Studierea unor aspecte de 
fiziologie a organismelor marine este mult înlesnită de cunoașterea me- 
diului cu care acestea își realizează schimburile metabolice, facilitind 
explicarea unor circuite biochimice spre exemplu, sau a unor mecanisme 
fiziologice de reglare şi adaptare a funcţiilor. Pătrunderea omului sub 
apă mai permite studierea, la faţa locului, a interrelaţiilor şi interdepen- 
denţelor dintre specii, a rolului fiecărei specii în menţinerea echilibrului 
biologic al mediului marin, a gradului de dezvoltare a diferitelor popu- 
laţii în funcţie de acest rol, permite studierea acţiunii unor factori de 
mediu asupra organismelor marine. Imersia mai permite urmărirea în 
timp a imaginii de ansamblu a zonei submarine studiate pentru a sem- 
nala şi explica eventualele modificări survenite. Acestea sînt doar citeva 
din avantajele metodei directe de studiu. 

Care sint însă pcsibilităţile de pătrundere a omului în hidrospaţiu? 
Una dintre acestea este submersia în incinte rigide, rezistente, în care 
echipajul trăieşte la presiune atmosferică: submarin, batiscaf, batisferă, 
turelă, farfurie scufundătoare etc. Mobilitatea lor variază în funcţie de 
tipul considerat, unele fiind total dependente de suprafață. Avantajul 
acestei metode constă în faptul că nu supune organismul uman presiunii 
apei la adîncimea de scufundare. 


Ea limitează investigația la simpla observaţie (fotografiere, filmare), 
de data aceasta însă, direct la faţa locului. Dezavantajul principal este 
mobilitatea şi autonomia redusă a unor submersibile. Înzestrarea lor cu 
braţe articulate acţionate mecanic a permis extinderea capacităţii de 
utilizare, facilitîndu-se astfel prelevarea de probe sub control direct şi 
executarea unor manevre simple. O variantă a acestei metode este sca- 
fandrul rigid cu membre articulate. 


Modalitatea de pătrundere directă oferă cele mai mari avantaje cer- 
cetătorului de biologie marină, dar supune organismul omului acţiunii 
factorilor mediului marin și în primul rînd presiunii ambiante. Căile 
practice de realizare a pătrunderii directe în hidrospaţiu sînt: 


1. Scufundarea in apnee (liberă) — metodă folosită încă din vechime 
de către pescuitorii de perle şi de corali. Timpul de imersie este limitat 
la cîteva minute, datorită opririi respirației, deoarece rezerva de oxigen 
a organismului uman este foarte redusă, iar acumularea de CO, în sînge, 
prin stimularea directă a centrilor respiratori bulbari, contribuie la apa- 
riția unei necesități imperioase de respiraţie. Timpul de apnee, deci d» 
imersie, poate fi prelungit prin respirarea de oxigen pur, hiperventilaţie 
(scăderea CO, sanguin şi alveolar), antrenament. Cu toate că, folosind 
aceste artificii, recordul de apnee a ajuns la aproximativ 15 minute, 
pentru scufundătorul obişnuit, timpul de imersie, lucru sub apă și emer- 
sie este de circa 2—3 minute. Scufundătorul în apnee este echipat în- 
deobşte cu un vizor, tub de respirat numai la suprafaţă, labe de înot şi 
costum termoizolator atunci cînd temperatura apei este scăzută. 


2. Scufundarea cu echipamente speciale: a) scafandrul greu, cu timp 
de staţionare la adincimi mult prelungit faţă de scufundătorul în apnee, 
datorită alimentării cu aer de la suprafaţă prin intermediul unui tub de 
legătură între pompa ce realizează alimentarea şi costumul scafandrului, 
mai precis casca rigidă a acestuia, spaţiu în care se realizează practic 
respiraţia (ventilaţia). 

b) scafandrul autonom (uşor) a rupt orice legătură cu suprafața, 
transportă cu sine rezerva de gaz respirator, evoluînd liber în mediul 
subacvatic (fig. 1) în stare de imponderabilitate. Echipamentul scafandru- 
lui autonom este alcătuit din (fig. 2) aparatul de respirat subacvatic 
(butelii conținînd aer sub presiune, reductor de presiune, tuburi de legă- 
tură cu piesa bucală), vizor, tub respirator de suprafaţă, labe de înot, 
costum termoizolator de neopren alveolar, centură de lest, vestă de sal- 
vare, ceas subacvatic, busolă, profondimetru, cuţit. În afară de echipa- 
mentul obligatoriu, scafandrul autonom poate transporta cu sine şi unele 
accesorii (aparat de fotografiat sau de filmat subacvatic, o serie de apa- 
rate mici de măsură, arme subacvatice etc.). Fiind metoda care în ultima 
vreme s-a impus tot mai mult ca mijloc de elecţie în explorarea mării, 

Fig. 1, a. Scufundare autonomă. 


Fig. 1, b. Scafandru autonom cu aparat 
în circuit semideschis (S.C.U.B.A.). 


toate consideraţiile de mai jos privind condiţiile de viaţă ale omului sub 
apă, se vor referi îndeosebi la această metodă de imersie. 

c) casa-laborator submarină — scufundarea de saturație este o va- 
riantă a scufundării autonome care ridică o serie de probleme specifice, 


Fig. 2. Accesorii ale echipamentului de 

scafandru autonom (Acvaplan, deten- 

toare, centură delest, manometru, cu- 

țit, busolă, profondimetru, ceas sub- 
acvatic). 


ce vor fi dezvoltate într-un capitol aparte. Aici trebuie doar menţionat 
faptul că în această casă-laborator submarină („sea-lab“, „underwater 
hause“), echipajul trăieşte timp îndelungat sub presiune, într-o incintă 
pe fundul mării, incintă din care cercetătorul poate ieși pentru lucruł 
direct în mediul acvatic. 

Condiţiile de viaţă ale omului sub apă, radical deosebite de cele 
terestre, reprezintă de fapt o serie de limite, apa fiind un mediu im- 
propriu desfăşurării proceselor vitale fundamentale ale omului, un veri- 
tabil factor de agresiune cu efecte multiple şi variate. Deşi, conform 
unor ipoteze biologice, primele forme de viaţă ar fi apărut în apa mării, 
omul ca mamifer evoluat a fost supus unor asemenea modificări în 
cursul filogenezei, în vederea adaptării la viaţa terestră, încît în mo- 
mentul de faţă, o existenţă subacvatică naturală a acestuia este limitată 
doar la cîteva minute (scufundarea liberă), timp în care rezervele de 
oxigen ale organismului uman sînt epuizate. Este demn de remarcat 
faptul că, în cursul evoluției, odată cu apariţia organismelor pluricelu- 
lare, acestea au înglobat o parte din apa mării, cantitate de apă ce nu 
a mai fost niciodată eliminată din organism. Animalele terestre, chiar şi 
mamiferele „mai păstrează încă“ apa mării ancestrale, sub forma lichi- 
dului interstițial, ce alcătuieşte, după expresia lui Claude Ber- 
nard „mediul intern“, a cărui constanță a compoziţiei reprezintă 
condiția fundamentală a vieţii libere şi independente (Cannon). Nu 
este de mirare, aşadar, că la om, de exemplu, compoziţia electrolitică a 
lichidului interstiţial este foarte asemănătoare cu aceea a oceanului cam- 
brian. Funcţia principală a lichidului interstiţial este asigurarea, prin 
intermediul sîngelui, a schimburilor de substanțe dintre celule şi mediul 
extern. 

Vor fi expuse în continuare principalele condiţii de viaţă ale omului 
sub apă, limitele pe care le impun și modul în care au fost depăşite 
aceste limite, ajungîndu-se în cele din urmă la o adaptare artificială a 
omului la viaţa în hidrospaţiu, adaptare la baza căreia stau marile pro- 
grese ale tehnicii secolului nostru. 

Viaţa mai îndelungată (ore, zile) a omului sub apă este împiedicată 
de faptul că apa este un mediu irespirabil pentru om, atit datorită con- 
centrației reduse de oxigen a apei de mare (circa 0,35% la 20C%), cit 
şi datorită imposibilității utilizării acestui oxigen, omul nefiind dotat cu 
un organ sau un aparat specializat în această direcţie. Absolută în con- 
diții naturale, limita aceasta devine relativă în condiţii speciale. Astfel, 
Kylstra şi colab., umplînd pulmonii unor animale de experienţă 
şi chiar ai unor subiecţi umani, cu lichide polielectrolitice, izotone, tam- 
ponate, oxigenate hiperbar, au observat supraviețuirea, ceea ce denotă 
că în această situaţie devine posibilă difuziunea prin membrana alveo- 
locapilară, hematoza efectuîndu-se datorită unui gradient destul de mare, 
dintre presiunea oxigenului dizolvat în lichidul alveolar și presiunea 
parţială a acestuia în sînge. Pagnelli şi colab. au arătat că difu- 
ziunea O, din apă se poate realiza prin membrane de siliconi selectiv 
permeabile, animalul de experiență putînd supravieţui într-o cușcă er- 
metic închisă aşezată sub apă, atunci cînd cel puţin unul din pereţii 
cuştii era format dintr-o astfel de membrană. Aceste observaţii deschid 
perspectiva unor cercetări în continuare, iar valorificarea practică a lor 
ţine de progresele viitorului. 

Care sînt metodele prin care se realizează respiraţia subacvatică a 
scafandrului? Au fost propuse în acest sens mai multe soluții din care 
doar două au aplicabilitate practică. Cea mai simplă soluţie imaginată a 
fost aceea a unui tub rigid care iese cu unul din capete peste suprafaţa 
apei și prin care scufundătorul ar putea respira. Plauzibilă la „prima 
vedere“, această ipoteză nu şi-a găsit aplicabilitatea datorită faptului că 
nu ţine seama de un principiu fundamental al respirației în hiperbarism: 
acela al echilibrului baric între căile respiratorii şi presiunea ambiantă. 
Este edificatoare în acest sens următoarea constatare: un scufundător 
prevăzut cu un astfel de tub va avea în căile respiratorii o presiune (P,) 
egală cu cea atmosferică, o atmosferă absolută (1 Ata). Asupra toracelui 
său va acţiona însă o presiune (P2) mai mare, formată din presiunea 
atmosferică plus presiunea hidrostatică a apei la adîncimea dată. Va apă- 
vea astfel un gradient de presiune (AP) între interiorul şi exteriorul tora- 
celui, care influențează profund mecanica ventilatorie: expiraţia este 
favorizată, pe cînd inspiraţia — actul activ al ventilaţiei pulmonare —- 
este mult îngreuiată, crescînd considerabil lucrul mecanic ventilator. 
Este suficientă o valoare a lui AP de 0,2 Ata pentru ca inspiraţia să nu 
se mai poată efectua, toracele răminînd blocat în poziţie expiratorie 
(AP=P,—P,=0,2 Ata). Aşadar, la numai 2 m adincime a apei respiraţia 
printr-un asemenea tub nu mai este posibilă. Dacă însă în acest tub se 
trimite de la suprafaţă, cu ajutorul unei pompe, aer la o presiune egală 
cu cea hidrostatică la adîncimea de staţionare atunci, prin dispariţia 
diferenței de presiune, respiraţia devine din nou posibilă. Este soluţia 
care a fost adoptată pentru respiraţia scafandrilor grei, la care instalaţia 
de presurizare (pompa) a aerului se află în ambarcaţiunea de la supra- 
faţă, aerul este trimis printr-un tub în casca rigidă în care scafandrul 
respiră. Aerul expirat este eliminat în apă prin intermediul unei supape 
unidirecționale cu care este prevăzută casca. Scafandrul autonom este 
înzestrat cu un aparat de respirat subacvatic de tip special: S.C.UB.A. 
(Self Contained Underwater Breathing Apparatus) sau „aqua-lung“. Re- 
zerva de aer sub presiune este înmagazinată în butelii speciale, pe care 
acvanautul le transportă cu sine în timpul evoluției sale subacvatice. 
O cantitate dată de aer conținută în butelie oferă o autonomie diferită, 
în funcţie de adincime (cu cît adîncimea creşte, cu atît rezerva de gaz 
se consumă mai repede) şi de individ (autonomia se reduce cu creşterea 
debitului ventilator). Respirarea din butelie este posibilă prin interme- 
diul unui dispozitiv (plămin fals sau detentor), imaginat de Cous- 
teau şi Gagnan, perfecționat ulterior, care debitează aer nu- 
mai în timpul inspiraţiei („la cerere“) şi care prezintă marele avantaj că 
menţine în permanenţă căile respiratorii în echilibru baric cu mediul 
înconjurător. Cele mai utilizate aparate autonome sînt cele în circuit des- 
chis în care aerul expirat este eliminat în totalitate la exterior (în apă). 
Există însă şi aparate în circuit semiînchis (fig. 3) în care numai o parte 
din volumul expirat este eliminat la exterior, o altă parte se întoarce din 
nou în aparat, fiind reinhalată după o purificare prealabilă de CO, prin 
intermediul unor absorbanţi. Aparatele cu circuit închis presupun reinha- 
larea totală a volumului expirat, fără pierdere în exterior şi cu reținerea 
adecvată a CO,. Gazul de alimentare a acestor aparate nu este aerul ci 
oxigenul pur. 

Odată problema respirației sub- 
acvatice rezolvată omul va fi nevoit 
să trăiască sub presiune, deci în me- 
diul hiperbar. Dacă ar trebui rezu- 
mată într-o singură frază fiziologia 
scufundării s-ar putea spune că, în 
linii mari, ea se reduce la fiziologia 
vieţii sub presiune, iar fiziopatologia 
scufundării, la agresiunile datorite 
presiunii şi variațiilor sale. Pentru a 
avea, însă, o imagine de ansamblu 
asupra condiţiilor de viaţă ale omu- 
lui sub apă este absolut necesar a se 
lua în considerare şi o serie de alţi 
factori asupra cărora se va insista la 
timpul potrivit. Ne vom opri mai în- 
tii la acțiunea presiunii asupra orga- 
nismului uman. Apa este de 800 ori 
mai densă decit aerul. Dacă la supra- 
faţa mării omul este supus doar pre- 
siunii atmosferice (1 Ata=—760 mm 
Hg=—1,013 bar= 1,033 At), în scufun- : BA : 
dare se adaugă şi presiunea hidrosta- o 1 AO 
tică datorită greutăţii coloanei de apă 
aflată deasupra. Presiunea apei creş- Fig. 3. Scafandru autonom cu apa- 
te cu circa 1 Ata sau 1 bar, la fie- rat în circuit semiînchis „MIXGERS". 
care 10 m adincime: la 10 m ea va fi 
2 Ata (1 Ata presiunea atmosferică +1 Ata presiunea hidrostatică), la 
20 m — 3 Ata, la 30 m — 4 Ata etc. Multiplele efecte ale presiunii asupra 
organismului uman pot fi clasificate pentru simplificare în trei categorii: 
mecanice, biofizice şi biochimice. 

Efectele mecanice ale presiunii se referă la modificarea volumelor 
gazoase şi a densităţii gazelor sub influenţa presiunii. În ceea ce privește 
volumul gazului, variaţia sa față de presiune, la temperatură constantă, 
se produce conform legii Boyle-Mariotte: cu cît presiunea creşte, 
volumul gazului scade. Astfel un volum de aer de 1 000 cm? la presiunea 
atmosferică (1 Ata), va fi de 500 cm3 la 10 m adîncime (2 Ata), de 250 cm? 
la 30 m (4 Ata) etc. În general organismul poate îi considerat a fi alcă- 
tuit din solide (ţesuturi dense: oasele, dinţii), lichide (țesuturile moi) şi 
gaze, mai precis cavităţi cu conţinut gazos (pulmonul şi căile respiratorii, 
tubul digestiv, urechea medie, sinusurile feţei). Lichidele și solidele sînt 
practic incompresibile și în domeniul de interes (2—100 bari), presiunea 
nu are efect asupra lor. Regnault, Reiset și Gavaudan, lu- 
crînd pe organe izolate, culturi de ţesuturi şi microorganisme au arătat 
că tulburările funcţionale şi modificările structurale nu apar decît la pre- 
siuni de ordinul sutelor de atmosfere. Deci, presiunea nu va avea efecte 
mecanice asupra părţilor solide sau moi ale organismului. Volumele 
rigide sau semirigide, cavitățile cu conţinut gazos, resimt însă intens 
variațiile presiunii ambiante. Atita timp cît aceste cavităţi sint în echi- 
libru baric cu mediul ambiant nu apar modificări organice sau funcţio- 


20E 


nale, omul fiind practic adaptat noilor condiţii de presiune. Să analizăm, 
pe scurt, aplicaţiile practice, în imersie, a variațiilor volumelor gazoase 
şi repercusiunile lor. Pulmonul, căile respiratorii și toracele nu vor pre- 
zenta tulburări de dinamică atunci cînd aerul inspirat are o presiune 
egală cu presiunea apei la adincimea de staţionare (de lucru): mişcările 
ventilatorii se vor desfășura normal, iar lucrul mecanic ventilator nu este 
influenţat practic decît de creşterea densităţii gazelor respirate şi de rezis- 
tenţele la flux întilnite în circuitul respirator al aparatului autonom. 
Detentorul acestui aparat a fost imaginat tocmai cu scopul de a debita, în 
timpul inspiraţiei, gazul respirator la o presiune egală cu cea înconjură- 
toare. Este o metodă artificială de adaptare a acvanautului la respiraţia 
subacvatică. Parametrii ventilatori şi respiraţia în general se menţin în 
limite normale sau cvasinormale, în orice caz nefiind depăşite limitele 
„elasticităţii“ funcţionale respiratorii, reuşindu-se deci menţinerea capa- 
cității de adaptare naturală a respirației. Cind echilibrul baric nu mai 
este păstrat, aceste limite sînt foarte uşor depășite, apărind modificări 
morfofuncţionale foarte grave. Am văzut într-un exemplu citat mai sus 
că la numai 2 m adîncime, în mod obișnuit (fără aparat autonom) respi- 
rația omului nu se mai poate efectua datorită creşterii presiunii hidro- 
statice care acţionează asupra toracelui, blocîndu-l în. poziţie expiratorie. 
Creşterea în continuare a presiunii diminuează în plus volumul toracic 
pînă la poziţia de expiraţie maximă (forțată) şi orice creştere suplimen- 
tară de presiune va produce leziuni toracopulmonare proporţionale cu 
mărimea presiunii ce se exercită asupra ansamblului torace-plămîn. În 
scufundare există şi o situaţie inversă în care presiunea intrapulmonară 
este mult crescută față de cea exterioară: este cazul unui scufundător 
care, respirind la o anumită adincime dintr-un aparat autonom şi urcînd 
spre suprafaţă, nu mai efectuează, dintr-un motiv sau altul, expiraţia 
(oprire voluntară a respirației, oprire reflexă, spasm glotic etc.). Presiu- 
nea exterioară scăzînd, volumul de gaz intrapulmonar va creşte, conform 
legii Boyle-Mariotte şi datorită imposibilității eliminării sale 
prin expiraţie, el va dilata plămînii şi toracele pînă la limita de elastici- 
tate, limită peste care apar leziuni, uneori foarte grave (rupturi alveolare, 
vasculare şi ale pleurei). Accidentul este cunoscut în patologia imersiei 
sub denumirea de suprapresiune pulmonară și este cu atit mai grav cu 
cît gazul conţinut în pulmon este mai dens (inspirat la adincime mai 
mare) și cu cît apropierea de suprafață este mai mare, unde variațiile de 
volum sînt mai mari. 

Importanță deosebită prezintă efectul mecanic al presiunii asupra ure- 
chilor şi sinusurilor. Urechea medie și sinusurile maxilar și frontal care 
conţin spaţii aeriene în comunicare cu căile respiratorii superioare vor 
fi supuse în cursul imersiei variațiilor presiunii exterioare. Echilibrul 
baric al acestor cavităţi se obţine în timpul coboririi prin manevre Val- 
salva repetate (expiraţii forţate cu gura închisă şi orificiile nazale pen- 
sate digital), care favorizează trecerea aerului din căile respiratorii în 
urechea medie (prin conductul auditiv extern), trompa lui Eustache şi în 
sinusuri prin comunicările naturale. Atunci cînd căile de comunicare cu 
exteriorul sînt obstruate, echilibrarea presiunilor devine imposibilă, ceea 
ce determină apariţia barotraumei (fig. 4). Presiunea hidrostatică ce ac- 
ționează asupra feţei externe a timpanului nu mai poate fi echilibrată cu 

Fig. 4. Efectul mecanic al presiunii asupra urechii medii 
(după „La Plongée“). 


o contrapresiune interioară datorită blocării trompei lui Eustache. Tim- 
panul va proemina în interiorul urechii medii şi va acţiona, prin inter- 
mediul celor trei oscioare, asupra urechii interne producînd o creştere a 
presiunii endolimfei şi congestie. Creșterea și mai mare a presiunii va 
duce la ruptura timpanului şi hemoragii în urechea medie, iar modifi- 
cările de la nivelul urechii interne vor conduce la hipoacuzie de transmi- 
sie, chiar surditate (prin repetarea accidentului) şi tulburări labirintice. 
Surditatea este frecvent întilnită ca urmare a otitelor barotraumatice re- 
petate, la pescuitorii de perle şi corali, care nu renunţă la scufundări pen- 
tru tratarea otitelor simple sau a rinofaringitelor. Sinusurile feţei și cra- 
niului care sînt în comunicare cu exteriorul vor trebui, de asemenea, echi- 
librate în timpul imersiei tot prin manevra Valsalva. 

Un alt efect mecanic nociv al presiunii se produce atunci cînd sca- 
fandrul, fiind la adincime, înghite aer comprimat în cantităţi relativ mari. 
La urcare acest aer își măreşte volumul, destinde pereţii stomacului şi 
intestinului generînd aşa-numitele colici ale scafandrilor, uneori foarte 
periculoase. 

Modificarea densităţii gazelor în funcţie de presiune este un alt 
factor de care trebuie să se ţină seama în practica scufundării. Odată cu 
creșterea presiunii (adincimii), densitatea gazelor (aer, amestecuri respi- 
ratorii sintetice) creşte, ceea ce duce la o creştere a rezistenţelor la flu- 
xul gazos, atit în căile respiratorii cît şi în tubulatura aparatului autonom 
şi implicit la o creştere a travaliului ventilator. Acesta este dat de for- 
mula lui Rohrer: P=K:V+K!.V?, unde V reprezintă volumul de 
gaz mobilizat, iar K şi K! sînt nişte coeficienți care depind de viscozitate 
şi respectiv de densitatea gazului respirat. Rezultă din această relație 
importanţa densităţii amestecului de gaze. Faţă de acest lucru ventilator 
crescut organismul acvanautului prezintă o adaptare naturală, spontană, 
în vederea economisirii efortului: amplitudinea respiratorie creşte (deci 
şi volumul curent inspirat) iar frecvenţa respiratorie scade. În determinări 
proprii, pe un număr de 8 voluntari care au fost supuşi unei presiuni de 
6 ATA (50m), în barocamera uscată, am observat scăderea frecvenţei ven- 
tilatorii în repaus, la 6 ATA, faţă de normobarism, în timp ce subiecţii 
respirau dintr-un aparat de scufundare autonom, în circuit semideschis. 
Este interesant de semnalat că la acești subiecţi reducerea frecvenţei ven- 
tilatorii s-a datorit în primul rînd rezistenţelor aparatului de scufundare 
autonom (inerția detentorului, rezistența la flux în tuburile gofrate, re- 

zistența supapelor) şi numai 30,1% a acestei reduceri s-a datorat creşterii 
densității aerului la 6 ATA şi probabil presiunii parțiale alveolare ceres- 
cute a oxigenului. Importanţa rezistenţelor aparatului de respirat subac- 
vatic a fost pusă în evidenţă şi cu ocazia altor determinări, la 10 scafan- 
dri, în normobarism: înregistrînd pneumograma înainte şi în timpul respi- 
raţiei cu aparat autonom, am observat o scădere a frecvenţei şi o creştere 
a amplitudinii respirației în această din urmă situaţie, față de respiraţia 
liberă. Această adaptare naturală are însă şi ea anumite limite şi de la o 
anumită adincime devine ineficientă. Mărirea lucrului ventilator datorită 
creșterii densităţii stă la baza primei contraindicaţii majore a folosirii 
aerului în imersiile adinci. Faţă de aer, amestecurile respiratorii sintetice 
conținînd heliu îşi măresc mai puţin densitatea: un amestec de 2% O, şi 
980/, heliu are la 300 m adincime aceeași densitate ca aerul la 40 m. Din 
acest motiv pentru adîncimi mai mari este recomandabilă folosirea unor 
amestecuri de heliu şi oxigen, astfel încît presiunea parţială a O, să se 
menţină în limita normoxici (cu cît creşte adîncimea, proporţia O, în 
amestec trebuie să scadă pentru a se menţine presiunea parţială iniţială). 

Efectele biofizice ale presiunii trebuie neapărat luate în considerare 
atunci cînd se urmăreşte realizarea unor incursiuni în condiţii de secu- 
ritate deplină pentru scufundător. Este îndeobşte cunoscut că gazul inert 
(azotul, heliul, hidrogenul etc.), existent în amestecul respirator natural 
(aer) sau sintetic, nu participă la procesele metabolice ale organismului, 
fiind eliminat tot pe cale respiratorie în aceeași cantitate în care a fost 
inhalat. El se dizolvă însă în sînge, alte lichide ale corpului și în ţesuturi, 
în funcţie de presiunea sa parţială, conform legii Henry-Dalton. 
Dizolvarea depinde de natura țesutului; ea se face cu predilecție în țesu- 
tul adipos sau în țesuturile bogate în lipide (țesutul nervos), are loc pro- 
gresiv, în funcţie de presiunea parţială a gazului inert (deci în funcție de 
adincime), de timpul de expunere la această presiune precum şi de vas- 
cularizația țesutului respectiv şi de coeficientul de solubilitate al gazu- 
lui. În mod practic, în timpul coboririi şi staţionării la o anumită adin- 
cime, gazele respirate sub presiune difuzează prin membrana alveolo- 
capilară în sînge şi de aici sînt vehiculate la ţesuturi. Acestea din urmă, 
după natura lor, presiunea parţială a gazului inert şi timp, se vor satura 
în grade variate cu gazul respectiv. Se consideră că după 12—24 ore există 
o saturare completă a tuiuror ţesuturilor organismului cu gazul inert din 
amestecul respirator. În timpul urcării spre suprafaţă gradientul de pre- 
siune al gazului dizolvat se inversează şi acesta va urma calea inversă 
de la ţesuturi la alveolele pulmonare și de aici la exterior. Dizolvarea şi 
eliminarea gazelor din ţesuturi nu este o funcţie liniară de presiune, ci 

> 1 P 

urmează o lege exponențială conform relaţiei: P =—l—e”kt, unde p repre- 
zintă tensiunea gazului dizolvat, P — presiunea gazului deasupra lichi- 
dului, e — baza logaritmilor naturali, k — un coeficient, care depinde 


. , , . In 
de perioada de semisaturaţie a țesutului respectiv ( = =) Reprezen- 
tarea grafică a acestei funcții (fig. 5) este o curbă asimptotică, demonstrînd 
că, după depăşirea unui anumit timp la presiunea respectivă, nu se va 
mai dizolva gaz inert în țesutul luat în considerare, acesta fiind practic 
saturat la presiunea dată. Deci, se poate deduce că fiecare dintre ţesu- 

Fig. 5. Curba teoretică de absorbţie şi eliminarea a azotului de 
către un țesut (după „La Plongée“). 


turile organismului are o curbă de dizolvare, respectiv eliminare, proprie 
pentru gazul inert luat în considerare, iar pentru organismul în între- 
gime este caracteristică o curbă care reprezintă înfăşurătoarea tuturor 
curbelor ţesuturilor izolate (înfăşurătoarea diferitelor exponenţiale). Pen- 
tru practica decompresiei sînt luate în considerare mai multe ţesuturi 
care diferă prin perioada de semisaturare. Alegerea acestor ţesuturi este 
oarecum ipotetică, necorespunzătoare unei diviziuni histologice stricte. 
Se ţine totuşi seama de unele particularităţi, ca: bogăţia în lipide, exis- 
tenţa unor bariere de difuziune, diferenţe de vascularizaţie, astfel încit, 
în final, țesuturile reale se suprapun sau sînt cuprinse între limitele mi- 
nime şi maxime ale ţesuturilor ipotetice. Aceste considerente au consti- 
tuit fundamentul ipotezei lui Haldane, pe baza căreia au fost cal- 
culate majoritatea tabelelor de decompresie, alegiîndu-se un anumit număr 
de ţesuturi de perioade diferite: 7; 30; 60; 120; 240 minute, determinate 
experimental sau perioadele: 5; 10; 20; 40; 80; 120; 240 minute, clasic 
utilizate. Odată calculat teoretic, tabelul de decompresie va trebui verifi- 
cat neapărat experimental şi numai după atestarea valabilităţii el poate 
fi dat în folosinţă. La noi în ţară Dinu, folosind metoda Haldane 
elaborează un program în limbajul Fortran şi, cu ajutorul calculato- 
rului, obţine tabele de decompresie pentru scufundări unitare, la adîncimi 
de 40—118 m, cu amestecuri respiratorii de He-O;. În acest calcul ţesu- 
turile corpului omenesc au fost asimilate cu 8 ţesuturi fictive avînd 
drept caracteristici: perioada de semisaturaţie pentru coborire, perioada de 
semisaturaţie pentru urcarea la suprafață şi coeficientul de suprasaturare. 
Amestecurile respiratorii luate în calcul au fost următoarele: pentru adîn- 
cimea de lucru — 1000/ He şi 0070, (astfel conceput calculul este „acope- 
ritor“, întrucît amestecurile reale conţin şi o proporţie de oxigen, în limi- 
tele normoxiei, proporţie care nu intervine în timpul decompresiei de- 
oarece oxigenul nu se acumulează în ţesuturi), iar pentru palierele de 
decompresie cuprinse între 40 şi 12 m, s-a utilizat amestecul de 4000, 
şi 60%/, He, palierele sub 12 m (mai mici de 12 m), fiind efectuate 
cu oxigen pur. Care este importanța tabelelor de decompresie? Pen- 

tru a o putea preciza, să analizăm comportarea gazului inert în timpul 
decompresiei. În cursul urcării la suprafaţă (decompresiei), din cauza 
scăderii presiunii exterioare, gazele se vor elimina din ţesuturi. Dacă 
decompresia se face lent, gradientul de presiune nu este prea mare și 
gazul inert va rămîne sub forma solvită în singe şi ţesuturi, eliminîndu-se 
sub formă gazoasă doar la nivelul alveolei pulmonare. Dacă decompre- 
sia se face rapid, cu apariţia unei diferențe mari de presiune, are loc 
trecerea gazului inert din forma dizolvată în formă gazoasă, cu apariţia 
bulelor de gaz la nivelul ţesuturilor şi sîngelui, creînd ansamblul mani- 
festărilor clinice cunoscute sub numele de „boala de decompresie“. 
Momentul în care se ajunge la eliberarea sub formă gazoasă a gazului 
dizolvat poartă denumirea de suprasaturaţie critică, fiecare ţesut avînd 
un anumit coeficient de suprasaturaţie critică (în jur de 2). Accidentele 
de decompresie sint deosebit de periculoase și netratate corespunzător, 
în barocameră terapeutică, pot evolua spre osteoartrită, paralizii defini- 
tive sau deces. Apar, în general, la scurt timp după ieşirea din apă: 500 
apar în primele 30 minute, 850%% apar în prima oră, 950/ în primele 3 ore 
şi numai 10%/ apar după 6 ore. Clinic, 600/ din accidente au o expresie 
neurologică: ele se manifestă sub formă de pareze sau paralizii, intere- 
sind mai ales membrele inferioare. Se datoresc localizării embolilor 
gazoși (bulelor) la nivelul arterelor măduvei spinării în regiunea dorso- 
lombară, ca urmare a unei particularităţi de vascularizație în acest sector. 
380% din accidentele de decompresie au o expresie articulară: se datoresce 
degajării de bule la nivelul articulaţiilor (mai frecvent sînt atinse articu- 
laţiile mari) sau țesuturile periarticulare: accidentul osteo-artromuscular. 
Clinic se traduc prin dureri violente la nivelul articulației atinse şi impo- 
tenţa funcţională a acestei articulații. 20/, din accidentele decompresiei 
sînt foarte grave, mortale, imediat după declanșare. Accidentele scufun- 
dării profunde sînt în general grave. Singurul tratament eficient al bolii 
de decompresie este recompresia terapeutică şi constă în introducerea de 
urgenţă a accidentatului în barocameră, recompresia sa, urmată de o de- 
compresie lentă conform tabelelor terapeutice de decompresie. Cu ocazia 
recompresiei, diametrul bulelor se micșorează, gazul trece din nou în 
forma solvită, iar manifestările clinice patologice dispar. Trebuie mențţio- 
nat că bulele sferice sînt mai puţin periculoase decît cele cilindrice, deoa- 
rece avînd un volum mai mic, la acelaşi diametru, recompresia terapeu- 
tică va determina dispariția mai rapidă a acestor bule din singe și ţesu- 
turi. Altfel spus, în timpul recompresiei bula cilindrică (oarecum impro- 
priu denumită bulă), înainte de a dispare, trece prin forma de bulă sfe- 
rică (bula propriu zisă). 

Din cele expuse mai sus rezultă că ridicarea la suprafaţă a scafan- 
drului, respectiv decompresia, trebuie astfel efectuată încit să se evite 
în fiecare moment depăşirea coeficientului de suprasaturaţie critică, deci, 
se evită apariţia bulelor în sînge şi ţesuturi. Esenţial pentru decompresie 
este ca aceasta să se efectueze lent, lucru care se obține fie prin scăderea 
continuă a presiunii (urcare continuă), liniar sau exponențial (decompre- 
sie computerizată), fie prin scăderea discontinuă a presiunii sau urcarea 
în trepte. Ultima metodă se foloseşte actualmente pe scară largă — este 
tehnica decompresiei preconizată de Haldane. Au fost stabilite tabele 
de decompresie atit pentru aer cît şi pentru amestecurile respiratorii sin- 

Fig. 6. Curba de securitate pen- 
tru urcarea fără palier (după 

tetice folosite în scufundare. În tabele sînt înscriși, în funcţie de adin- 
cimea imersiei şi timpul de staţionare (din momentul imersiei pînă în 
momentul decompresiei), timpii de decompresie pentru fiecare treaptă 
(palier) (fig. 6). Înainte de scufundare scafandrul va consulta aceste tabele, 
îşi va nota, sau memora, timpii şi adincimile palierelor, în funcţie de 
adîncimea şi de timpul de lucru pe fund preconizate, astfel încît în 
cursul urcării spre suprafaţă el cunoaşte adîncimile la care trebuie să se 
oprească pentru a efectua palierul de decompresie. Palierele vor fi cu 
atit mai numeroase şi mai lungi cu cît adîncimea şi durata imersiei sînt 
mai mari. Întotdeauna palierele din apropierea suprafeţei sînt mai înde- 
lungate pentru a favoriza eliminarea gazului inert din țesuturile lente 
(țesuturile cu perioadă de semisaturare mai lungă). Principalele probleme 
legate de calcularea tabelelor de decompresie au fost enunțate mai sus 
(alegerea perioadelor, reprezentarea înfăşurătoarei exponenţialelor etc.), 
iar respectarea strictă a acestor tabele este o normă fundamentală a scu- 
fundării autonome, fiind singura în măsură să asigure profilaxia bolii 
de decompresie. 

„Efectele biochimice ale presiunii se datoresc de fapt creşterii pre- 
siunii parţiale a gazelor din amestecul respirator, odată cu creşterea 
adincimii, fiecare dintre gazele respiratorii avind, în funcţie de presiunea 
sa parțială, un efect farmacologic asupra organismului. Vor fi trecute în 
revistă, în continuare, aspectele mai importante ale toxicității oxigenului, 
gazului inert, dioxidului de carbon (fig. 7). 

a) De mare importanță pentru buna desfăşurare a proceselor meta- 
bolice tisulare este nivelul presiunii parţiale a O, în aerul (gazul) inspirat, 
oxigenul intervenind direct în procesul de fosforilare oxidativă, mecanism 
fundamental de transfer al energiei întîlnit la nivel celular, ciclurile 
biochimice anaerobe (glicoliză de exemplu) avînd la om o eficienţă limi- 
tată (fig. 8). Raportat la presiunea parțială (PO) a O, în amestecul respi- 
rator, zona de normoxie (fiziologică), este cuprinsă între 0,17 şi 0,40 bari 
(17 şi 400% O). Sub 0,17 bari apare hipoxia, iar peste 0,40 bari hiperoxia. 
Hipoxia este greu suportată de organism, datorită rezervelor scăzute de O, 
şi consumului crescut (circa 300 ml/minut la un om în repaus), condu- 
cînd rapid la moarte. În practica scufundărilor ea este rar întilnită. Con- 

Trig. 7. Tensiunea internă a unei bule sferice şi a unei bule 
cilindrice (după „La Plongâe“). 

Fig. 8. Reprezentarea grafică a limitelor impuse pentru oxigen (după 
La Plonecc). 


diţii în care se poate realiza: la aparatele cu circuit închis care debitează 
insuficient, sau atunci cînd la o scufundare de mare adincime, cu amestec 
respirator sintetic cu procentaj mai mic de O, nu se schimbă amestecul 
în timpul urcării spre suprafaţă. 

Hiperoxia (creşterea PO, peste 0,40 bari) poate fi acută sau cronică. 
Hiperoxia cronică sau efectul Lorrain-Smithb apare după o expu- 
nere de mai multe ore la o presiune parţială a O, cuprinsă între 0,40 şi 
1,7 bari. Apariţia acestui tip de accident este posibilă mai ales în incin- 
tele hiperbare de tipul laboratoarelor submarine (sea lab“), în care echi- 
pajul trăieşte într-o ambianţă uşor hiperoxică. S-a descris clinic „pneu- 
monia de cxigen“, în care leziunile pulmonare au o evoluţie stadială: 
congestie, edem bronhoalveolar, degenerare epitelială şi descuamare, fi- 
brinoformare, pneumonie. Dacă inhalarea oxigenului continuă, se poate 
institui o bronhopneumonie asociată cu insuficiență respiratorie acută. 
Întreruperea administrării O, hiperbar la primele semne de leziuni pulmo- 
nare duce la restituţie în citeva zile. 


Hiperoxia acută — efectul Paul Bert sau criza convulsivă hiper- 
oxică este un accident care se manifestă atunci cînd PO, creşte peste 
1,7—2 bari. A fost pentru prima dată observat la animal de către P. Bert 
şi confirmat apoi la animale şi la om de către Bean, Behnke, Do- 
nald, Lambertsen şi alţii. Clinic, după un timp de latenţă varia- 
bil, în funcţie de creşterea PO,, peste 1,7 bari, apare, cu sau fără semne 
premontorii, o criză convulsivă tonico-clonică (epileptiformă), urmată de 
o fază de depresiune postcritică. Subiectul păstrează o amnezie totală 
asupra perioadei de criză. Accesul prin el însuşi nu implică un risc 
deosebit: scoaterea din atmosfera hiperoxică va duce la revenirea com- 
pletă a subiectului, fără sechele, odată cu terminarea accesului. Trebuie 
menționat că odată criza instalată, ea nu mai poate fi întreruptă prin 
nici o metodă terapeutică. Durata ei este însă mică. Ținînd seama de me- 
diul în care se produce, ea poate avea consecinţe nefaste: pierderea stării 
de conștienţă ce însoţeşte accesul poate duce la înec, suprapresiune pul- 
monară, accident de decompresie. Dintre factorii care grăbesc apariţia 
crizei se menţionează îndeosebi: contactul cu apa, gradul activităţii fi- 
zice, scăderea pH-ului sanguin, creşterea PaCO,. Dacă PO, crescută se 
menţine, accesele se vor succeda cu un timp de latenţă din ce în ce mai 
scurt, pînă la moarte, fapt verificat experimental pe animale. 

Hiperoxia acută se datoreşte efectului toxic al O, hiperbar asupra 
sistemului nervos central, dar mecanismul de acţiune nu a fost pe deplin 
lămurit. Există în acest sens mai multe teorii, mai dezbătute fiind două: 
prima susține că O, hiperbar produce o inhibiţie enzimatică, mai ales a 
enzimelor conținînd grupul sulfhidril (—SH—SH—), care este oxidat în 
—S=S—. A doua teorie susține că în declanşarea crizei convulsive ar 
juca rol formarea de compuşi toxici: peroxizi de hidrogen şi mai ales 
lipoperoxizi, cu denaturarea lipidelor constituente ale membranei neuro- 
nala mitocondriilor și lizozomilor. Există o mare variație individuală pri- 
vind limitele de toleranţă la acţiunea oxigenului hiperbar. Din acest motiv 
se impune testarea în cadrul selecției viitorilor scafandri de mare adîn- 
cime, a sensibilităţii lor la efectul toxic al oxigenului hiperbar. Subiectul 
testat trebuie să respire O, pur, la presiunea de 2,8 ATA timp de 30 mi- 
nute, în barocameră, urmărindu-se reacţiile generale şi mai ales frecvenţa 

pulsului. Metoda testului oxigenului a fost preconizată şi aplicată mai în- 
tii în marina militară a SUA şi apoi standardizată, fiind utilizată şi în 
ţara noastră pentru selecţia şi controlul periodic al scafandrilor de mare 
adincime. 

Efectul toxic al O, este unul din principalii factori care limitează 
folosirea aerului comprimat în scufundări de mare adincime (dacă la 
presiunea atmosferică PO, din aer este de 0,2 bari, la 90 m adîncime PO, 
din aerul comprimat respirat va ajunge la 2 bari, deci la limita de apa- 
riție a hiperoxiei acute). Amestecurile respiratorii sintetice, folosite în 
imersiile foarte adinci, au ca o calitate principală menţinerea PO, în 
limitele normoxiei. Astfel, pentru o adincime de 100 m, proporţia de O, 
trebuie să fie sub 5%/ în amestec iar pentru o adincime de 300 m, sub 10%. 
Reîntoarcerea la presiunea atmosferică necesită însă creşterea concentra- 
tiei O, în amestecul respirator pentru a se evita riscul de apariţie al 
hipoxiei. Realizarea acestor amestecuri ce reclamă o rigurozitate deose- 
bită este posibilă graţie analizoarelor de O, actuale, de mare fineţe. 

b) Narcoza cu gaze inerte a fost semnalată inițial de Junod, 
Green, Hill şi Mc.Leod, la imersiile cu aer comprimat. Denumit 
de J. Y. Cousteau „extaz al marilor adîncimi“, cunoscut şi sub 
denumirea de „beţia adîneurilor“ prin analogie cu intoxicația alcoolică, 
fenomenul constă în apariţia, în timpul respirării aerului comprimat, după 
depăşirea unor limite de adincime, în funcţie de individ, a unor tulbu- 
rări psihice caracteristice: euforie, lentoarea ideaţiei, tulburarea coordo- 
nării motorii, întîrzierea răspunsurilor la stimuli vizuali, auditivi, olfac- 
tivi, tactili, limitarea capacităţii de asociaţie, slăbirea memoriei și a puterii 
de concentraţie. Dexteritatea manuală este, în general, mai puţin afec- 
tată decit intelectul. Simptomele sînt similare celor din stadiile inițiale 
ale anesteziei generale, iar creşterea în continuare a presiunii duce la 
pierderea cunoștinței. Toate aceste manifestări sînt datorate acțiunii asu- 
pra sistemului nervos central a gazului inert cu presiune parţială cres- 
cută: azotul în cazul folosirii aerului, argonul, xenonul, neonul, hidroge- 
nul, heliul, în cazul folosirii amestecurilor respiratorii sintetice. Ben- 
nett, referindu-se la azot, a arătat că primele degradări ale performan- 
telor apar la presiunea parţială de 4,2 Ata, ceea ce corespunde adîncimii 
de 30 m, în cazul folosirii aerului în imersie. Subiecţii mai sensibili pre- 
zintă semne evidente de intoxicație la 40—60 m adîncime, iar peste 
80—90 m, se consideră că oricine poate prezenta simptomele narcozei. 
Baciu şi colab. au făcut o serie de investigaţii privind influenţa me- 
diului hiperbar asupra proceselor neurosenzoriomotorii la om, arătînd că 
în hiperbarismul cu aer are loc o creştere semnificativă a tremorului sta- 
tic, o reducere a performanţelor senzorio-motorii la testul O'Connor 
şi testul de rotaţie şi chiar o oarecare reducere a forţei musculare şi a re- 
zistenţei la oboseală (reducere mai exprimată la 9 ATA cu aer). Dere- 
venco şi colab. arată că în hiperbarismul cu aer are loc o prelungire 
semnificativă a timpului de latenţă a reacției motorii simple, la stimuli 
vizuali, precum şi o diminuare a performanţei la calculul aritmetic min- 
tal. 

Ordinea crescătoare a puterii narcotice este: He <H, <N;<Ar, justi- 
ficînd folosirea heliului în imersiile de mare adîncime (peste 60 m). 

Mecanismul de acţiune al gazului inert cu presiune parţială crescută 
este similar anestezicelor generale și nu este pe deplin clarificat încă. 

Există în acest sens numeroase ipoteze şi teorii. Dintre aceste teorii, 
mai veche este teoria lipoidică a narcozei alui Overton şi Meyer 
care explică puterea anestezică a unei substanțe prin raportul solubilităţii 
acelei substanțe în grăsimi şi apă-coeficientul de partaj. Cu cît acest 
coeficient este mai mare, puterea anestezică este mai mare. Pentru 
gazele de interes el este: 5,32 pentru argon, 5,24 pentru azot, 3,0 pentru 
hidrogen şi 1,7 pentru heliu. Mai recent Pauling şi Miller au 
elaborat teoria moleculară cristalografică (teoria fazei apoase), după care 
substanța anestezică (gazul inert în speţă) modifică structura apei din 
constituţia celulei nervoase transformiînd-o în cristale de hidraţi (clatraţi), 
cristale de gheaţă care înconjură o moleculă de gaz şi a căror structură 
poate fi astfel menţinută, în mod temporar, la temperatura corpului dato- 
rită legăturilor slabe de hidrogen şi forţelor Wan Der Waals şi prin 
intervenţia unor agenţi stabilizatori, ca: lanţurile laterale ale proteinelor, 
ionii şi moleculele dizolvate. Drept rezultat, se produce o creştere a im- 
pedanţei țesutului nervos, reducerea activității enzimatice la acest nivel 
şi o scădere a activităţii chimice cerebrale, prin reținerea unor grupări 
active şi a ionilor în interiorul cavităţilor clatraţilor, ceea ce explică 
modificările funcţionale nervos centrale al căror rezultat este instalarea 
stării de narcoză. 

Apariţia narcozei cu azot (fig. 9), datorită modificărilor amintite, 
reprezintă o altă limită majoră a folosirii aerului comprimat la mari 
adincimi, datorită riscului deosebit la care poate fi expus în special sca- 
fandrul autonom: înec — datorită tulburării controlului gesturilor — 
pierde piesa bucală; intoxicația cu O, — pierde sensul verticalei şi co- 
boară în loc să urce; accident de decompresie sau suprapresiune pulmo- 
nară la urcare. Folosirea amestecurilor conținînd heliu, în special heliu şi 
oxigen (,„heliox“), a înlăturat pericolul narcozei pentru adincimile reale 
sau simulate, atinse pînă în prezent. 

c) Intoxicația cu CO, și alți poluanţți. Rezultat al oxidaţiilor celulare, 
CO, este eliminat din organism în cea mai mare proporţie, pe cale respi- 
ratorie. Intoxicația cu acest gaz la scafandri se produce mai ales cu CO, 

Fig. 9. Curbele teoretice de dizolvare şi de degajare a azotului 
pentru trei țesuturi cu perioadele de 40, 75 şi 120 minute. 

propriu care este reinhalat sau care nu poate fi eliminat (insuficienţă 
respiratorie). În foarte puţine cazuri, CO, există ca un poluant al aerului 
de alimentare, avînd o origine exogenă. La scafandri autonomi reinhala- 
rea se produce atunci cînd CO, este reținut insuficient de către absorbant, 
la aparatele în circuit închis sau semiînchis, sau atunci cînd există o 
creştere excesivă a spațiului mort la aparatele obişnuite (în circuit semi- 
deschis). 

Acţiunea toxică a CO, se manifestă diferit în funcţie de mărimea pre- 
siunii parţiale a CO, în aerul inspirat: 

— pînă la o presiune de 0,02 bari (corespunziînd unei concentraţii 
de 20%/ în aerul inspirat) CO, are o acţiune stimulatoare asupra sistemului 
nervos simpatic, cu eliberare de catecolamine, ceea ce explică creşterea 
ritmului cardiac, agitația, transpiraţiile profunde, creşterea tensională. 
Crește frecvenţa și amplitudinea respirației prin stimularea directă a cen- 
trilor respiratori de către CO,,; 

— la o presiune de 0,05 bari (concentraţie de 50% în aerul inspirat) 
difuziunea CO, spre alveola pulmonară este împiedicată datorită lipsei 
gradientului de presiune alveolocapilar, ceea ce duce la o acumulare 
rapidă a CO, în sînge şi în ţesuturi. În această fază se menține, în gene- 
ral, o acțiune stimulatoare simpatică, se accentucază acidoza respiratorie; 

— la o presiune parţială de 0,07 bari (concentraţie de 7c/, CO») şi 
peste această presiune, predomină tonusul vagal inhibitor: o depresiune 
cardiorespiratorie, vasodilataţie periferică, colaps. În fazele finale apare 
narcoza h'percapnică şi coma, adesea ireversibile şi care conduc la stopul 
cardiorespirator. 

Pentru practica imersiei prezintă o deosebită importanţă faptul că 
toxicitatea unui amestec gazos conținînd CO, creşte cu adîncimea, astfel: 
o concentraţie de 2%/ la suprafaţă va avea la 30 m adincime (4 Ata), o 
presiune parţială ce corespunde unei concentrații de 8%, la presiunea 
atmosferică. Alte efecte nocive ale CO, în hiperbarism sînt: potențiali- 
zarea efectului toxic al O., potenţializarea efectului narcotic al gazului 
inert, favorizarea apariţiei bulelor de gaz în timpul decompresiei, hiper- 
capnia favorizind accidentele de decompresie. Din aceste motive CO, nu 
trebuie admis în amestecul respirator destinat imersiunilor, prezența sa 
fiina detectată cu analizoare de mare fineţe. De asemenea, este contro- 
lată calitatea absorbantului, la aparatele în circuit închis sau semiînchis, 
sau în incintele hiperbare, înlocuindu-se la timp absorbantul (calcea 
sodată) epuizat. 


Alţi poluanţi ai aerului sau amestecului sintetic: CO şi alte gaze de 
combustie, hidrocarburi, uleiuri etc. Aceste substanţe, deşi se găsesc în 
cantități foarte mici, la presiunea atmosferică, fără a produce intoxicații, 
la presiune orescută acțiunea lor toxică devine evidentă. De asemenea, ele 
nu trebuie tolerate în aer sau în amestecurile respiratorii destinate imer- 
siilor. 

Sindromul nervos al marilor presiuni (SNHP) a fost descris cu 
ocazia primelor scufundări simulate de mare adincime. Brauer şi apoi 
Fructus au arătat că gazele inerte şi heliul în special, în afară de efec- 
tul narcotic, ar avea şi o acţiune excitantă asupra celulei nervoase, tra- 
dusă clinic prin agitaţie, tremurături şi în stadiile avansate chiar con- 
vulsii epileptice. Pragul apariţiei primelor manifestări este, pentru heliu, 

în jur de 300 m adincime. Astfel, în cursul experimentului „Physalie“, 
primele simptome au apărut la 350 m adîncime, au dispărut în cursul 
staţionării, pentru ca să reapară la 530 şi 560 m. La experimentul „,Sagit- 
taire“, apariția primelor simptome s-a înregistrat între 300 şi 365 m 
adîncime, iar în timpul staţionării la 500 m adaptarea a apărut numai 
după un interval de 40 ore. Încă de la primele observaţii în legătură cu 
acțiunea heliului asupra organismului a fost făcută remarca următoare: 
diminuarea pînă la dispariţia simptomatologiei prin staționarea un timp 
mai îndelungat la presiune constantă. Dossett și Hempleman 
au semnalat apariția sindromului la şobolani albi şi şoareci expuşi la 
presiuni de 61 Atm şi 92 Atm. Manifestările au apărut mai tirziu (la 
107 Atm), atunci cînd ritmul compresiei a fost redus la 0,3 Atm min”! 
(sau 3 m min”!). Au fost date mai multe explicaţii ale modului de acțiune 
a heliului asupra organismului expus la mari presiuni. Potrivit uneia 
dintre ele, creşterea densităţii amestecului respirator poate determina un 
grad de insuficienţă respiratorie şi deci o modificare a compoziţiei gazoase 
care va influenţa concentrațiile sanguine şi schimbul tisular al gazului. 
După o altă ipoteză heliul, la presiune ridicată, ar produce o tulburare 
majoră în schimbul caloric al corpului și o afectare a mecanismelor ter- 
moreglatorii. S-a încercat explicarea sindromului şi prin teoria disbaris- 
mului osmotic. Potrivit acestei teorii, datorită vitezei mari a compresiei 
şi a presiunilor mari, apar gradienţi osmotici creaţi de gazele care se di- 
zolvă, gradienţi care ar fi responsabili de apariția modificărilor menţio- 
nate. Sînt şi păreri care susțin că SNHP s-ar datora acţiunii presiunii 
hidrostatice per se. Se discută, printre posibilii factori etiologici ai sindro- 
mului şi rolul oxigenului, al CO,, temperaturii, gazului inert, sau a masei 
crescute a gazului dizolvat. Hunter şi Benett arată că manifes- 
tările SNHP pot să apară şi la adîncimi de 500 fsw (feet sea water) și că 
interesînd sistemul nervos central, simptomele se grupează în tulburări 
ncuromusculare (incoordonare, fasciculaţii, tremurături) şi tulburări ale 
funcţiilor cerebrale (dezorientare, microsomn, și convulsii puse în evi- 
denţă la animale). Bennett şi colab. susțin că adăugarea azotului la 
amestecul heliu-oxigen poate împiedica apariţia SNHP, proporţia de azot 
din amestec trebuie, însă, astfel calculată încît să se evite efectul narcotic 
al acestui gaz. 

În general mecanismele compensatorii ale organismului sînt eficiente, 
deoarece modificările induse sînt sensibile la ritmul aplicării presiunii. 
Dealtfel în experimentele de scufundări simulate de saturație la mari 
adincimi unde s-a respectat un anumit program al compresiei (compresie 
în trepte), nu s-au înregistrat modificări caracteristice SNHP, scăde- 
rea ritmului compresiei reprezentînd cea mai bună metodă de profilaxie 
a sindromului. Se obţine, astfel, o adaptare spontană a organismului la 
creşterea presiunii. 

Efectele deperdiţiei calorice — acțiunea frigului. Frigul reprezintă 
unul dintre factorii de agresiune la care este supus organismul scufun- 
dătorului şi faţă de care acesta are cele mai mici posibilităţi de apărare 
naturală. Un om dezbrăcat, în repaus, are zona de neutralitate termică 
în jur de 25°C în aer, iar în apă fără curenți, în jur de 33°C. Aceasta se 
datorește pe de o parte căldurii specifice mari a apei (de 100 ori mai 
mare decit a aerului), iar pe de altă parte conductibilităţii mari a apei 

(50 kcal/m?/cm/*C—de 25 ori mai mare decît a aerului). Pierderea de 
căldură în apă se face mai ales prin conducţie, transmiterea directă de 
căldură de la corpul omenesc la apa în care acesta este scufundat. Deper- 
diția calorică va fi cu atit mai mare cu cît temperatura apei este mai 
scăzută şi curenţii acesteia mai puternici. Or, la mari adincimi, tempe- 
ratura apei este scăzută indiferent de latitudine: în jur de 5*C în Atlantic, 
11°C în Mediterana, 7°C în Marea Neagră. Fără costum de protecţie, 
într-o apă imobilă cu temperatura de 4*C, organismul trebuie să producă 
o energie în jur de 1,5 kw/h, pentru a-şi menţine constantă temperatura 
centrală. Folosirea amestecurilor respiratorii, conținînd heliu, crește în 
plus pierderea pulmonară şi cutanată de căldură, datorită conductibili- 
tăţii termice mari a He. În legătură cu termoreglarea, organismul scufun- 
dătorului poate fi considerat a fi alcătuit dintr-un nucleu homeotermic 
şi dintr-un înveliş poichilotermic. Valoarea conducţiei este dată de relaţia: 
Qcd=5,55X A(Tc—Te/Ip+1v), unde A reprezintă suprafaţa corpului în 
raport cu apa, Tc—Te: gradientul de temperatură între centrul homeo- 
termic şi exterior (apă), Ip+Iv: suma izolării termice realizată de piele şi 
costum. Există formule din care se poate deduce valoarea totală a pier- 
derilor calorice în apă. Organismul dispune în mod normal de o serie de 
mecanisme ce se opun deperdiţiei calorice: vasoconstricția cutanată, he- 
moconcentraţie, reducerea perspiraţiei. În plus este solicitată intens ter- 
mogeneza (termoreglarea chimică), a cărei valoare poate fi, în condiţii ex- 
treme, de 10 ori mai mare decît cea normală (600 kcal/m?/h). Solicitarea 
termogenezei se traduce, în general, prin creşterea consumului de Os. 
Sediile importante ale termogenezei organismului sînt muşchii (tonusul 
muscular, exerciţiul fizic, frisonul temnic) și ficatul (prin creşterea glico- 
lizei şi prin acţiunea dinamică specifică a proteinelor). Mecanismele de 
reglare solicitate în termogeneză sînt cele nervoase (medulare, diencefa- 
lice, corticale), şi cele umorale (medulosuprarenala, răspunzătoare de 
reacțiile imediate şi tiroida care asigură prelungirea în timp a reacţiilor 
neuroumorale). La scufundători, în lipsa unei izolări termice corespunză- 
toare aceste mecanisme pot fi ușor depășite. Ca limite ale rezistenţei 
organismului în apa rece sînt citate următoarele: 15*C limita inferioară 
a temperaturii apei pe care o poate suporta un înotător dezbrăcat 
(Beckman), iar pentru omul îmbrăcat timpii de supravieţuire sint: 
10 minute în apă la —3*C; 30 minute—l h la 0°C; 30 minute—3 h în 
apă la 5*C. Reacţiile organismului au intensitate variabilă, tulburările 
provocate fiind în strinsă dependenţă de temperatura apei, timpul de 
expunere, curenți, echipament, antrenament, reactivitate individuală. 
Atunci cînd solicitarea mecanismelor termoreglării este intensă, apare 
starea de şoc, prin excitarea intensă a exteroceptorilor. Acţionarea în con- 
tinuare a stimulului nociv reprezentat prin frig duce la pierderea cunoş- 
tinţei, hipotermie, congelare şi moarte. 

Faţă de aceste posibilități reduse de adaptare a organismului au fost 
căutate o serie de remedii, măsurile care s-au luat fiind canalizate în 
două direcţii principale: pe de o parte s-a căutat izolarea corpului scu- 
fundătorului de mediul exterior, pentru a evita la maximum pierderile 
de căldură prin conducţie, iar pe de altă parte s-a căutat să se asigure 
un aport exogen de căldură, pentru a compensa pierderile ce se produe 


chiar și în condiţiile termoizolării. 

a) Termoizolarea pentru scufundări de adincime mică se realizează 
astăzi prin folosirea costumelor de neopren alveolar, un material moale, 
de grosime variabilă, cu un aspect spongios pe secţiune, conținînd alveole 
care însă nu comunică între ele. Conductivitatea termică a neoprenului 
este de 4,6. Costumul de neopren este semietanş permiţind, atunci cînd 
este bine ajustat, pătrunderea unei pelicule de apă, care fiind în contact 
cu pielea, se va încălzi la temperatura corpului, sporind capacitatea termo- 
izolatoare a costumului: Beckman, folosind acest echipament, a reu- 
şit să menţină la un înotător în apă de 0°C, o temperatură cutanată de 
15*C şi o temperatură centrală normală timp de 1 h, cu o producţie 
metabolică de 200 kcal/m?/h. Însă, marele dezavantaj al neoprenului este 
compresibilitatea: odată cu creşterea presiunii (deci a adîncimii), grosi- 
mea stratului (peretelui) de neopren se reduce considerabil datorită scă- 
derii diametrului alveolar de gaz conţinut, diminuînd astfel capacitatea 
termoizolatoare a costumului. S-a constatat că la 70—80 m adincime cos- 
tumul de neopren devine impropriu din punct de vedere al izolării ter- 
mice, iar la 100 m adîncime coeficientul său de izolare termică devine, 
practic, nul. Pentru a remedia acest mare neajuns, Barthelemy a 
propus folosirea unui neopren special, cu alveole comunicante, întregul 
sistem fiind în legătură cu o mică butelie prevăzută cu un detentor „la 
cerere“, ceea ce permite ca odată cu mărirea presiunii exterioare să se 
creeze o presiune echivalentă în interiorul alveolelor, diametrul acestora 
rămînind astfel nemodificat. Inovația nu a fost încă generalizată încît, 
actualmente, cel mai folosit pentru adîncimi mici rămîne tot neoprenul 
alveolar clasic, a cărui rezistenţă la solicitările mecanice a fost sporită, 
în ultimul timp, prin dublarea sa cu un strat de nylon. 

Pentru adîncimi mari și în general pentru scufundările în ape reci se 
foloseşte costumul etanș, de cauciuc, denumit încă și costum cu volum 
constant. Corpul scufundătorului este complet izolat de mediul exterior. 
Capacitatea termoizolatoare este conferită, în această situație, de un cos- 
tum gros de lină care se îmbracă sub cel de cauciuc. Volumul constant 
este menţinut prin admisia intermitentă, în interiorul costumului, a unei 
cantități de aer provenit din cel expirat, iar reglarea se face cu ajutorul 
unor supape de suprapresiune. Deși confortul acestui echipament este 
redus față de neoprenul alveolar, el este totuşi absolut indispensabil scu- 
fundătorilor atunci cînd lucrează la adincimi mari. Limita de adincime 
pentru folosirea unuia sau altuia dintre costumele descrise, nu este riguros 
fixată depinzînd, înainte de toate, de temperatura apei. 

b) Compensarea pierderilor calorice produse în apele reci, în pofida 
termoizolării, este asigurată prin diferite metode. O primă soluţie pro- 
pusă este folosirea unei baterii electrice care înlocuieşte centura de lest 
şi care alimentează o rezistență reprezentată de mercurul conţinut într-o 
reţea de tuburi capilare. Încălzirea rezistenței electrice permite o bună 
compensare a pierderilor calorice ale organismului supus acţiunii frigului. 
Altă soluţie este aceea a folosirii unei rețele de tuburi prin care circulă 
apă caldă, propulsată cu ajutorul unei pompe. Reţeaua încălzită astfel 
este răspindită pe suprafaţa cutanată a scufundătorului. Interesantă este 
şi soluția care recomandă folosirea unui costum etanș larg, neajustat, în 
care se introduc, la începutul scufundării, 30—40 1 de apă caldă, a cărei 
temperatură se menţine cu ajutorul unei rezistenţe electrice. 

Perfecționarea continuă a metodelor de împiedicare a deperdiţiei 
calorice a organismului scufundătorului constituie una din preocupările 
importante în lupta pentru cucerirea adîncurilor, contribuind la prelun- 
girea lucrului în apă, în condiţii de confort termic, în apele reci. 

Pătrunderea luminii în apă: vizibilitatea subacvatică. Luminozitatea 
în apă scade pe măsură ce crește adîncimea. Cui se datoreşte scăderea lu- 
minozităţii în apă? O parte a razelor luminoase este reflectată la supra- 
faţa apei, o altă parte este absorbită şi transformată în căldură, iar partea 
cea mai mare este difuzată de către moleculele şi particulele în suspensie 
(plancton, nisip, mil). Valoarea scăderii energiei luminoase, în apa lim- 
pede, este de 1/4 ia 5 m; 1/8 la 15 m şi 1/30 la 40 m adincime, faţă de 
valoarea măsurată la suprafaţa apei. Absorbţia luminii se face diferit pen- 
tru culorile spectrului: ea este foarte intensă pentru roşu, care dispare 
total la adîncimi peste 10 m. Peste 30 m se consideră că mai persistă 
numai verdele şi albastrul care dispare ultimul. La marile adincimi dom- 
neşte întunericul absolut. William Beebe, scufundindu-se cu bati- 
sfera, a observat că lumina solară nu mai pătrunde sub 500 m adincime. 
Absorbţia culorilor de către apă va denatura culoarea reală în funcţie 
de adincime, lucru foarte important pentru exploratorul subacvatic. Ast- 
fel un coral roşu va avea la 30 m adîncime culoarea albastru închis şi 
numai aproape de suprafaţă el va fi roşu. Demn de semnalat este faptul 
că folosirea unei surse artificiale de lumină la adincime, conferă obiectelor 
iluminate o culoare naturală, culoarea reală de la suprafaţă. Vizibilitatea 
sub apă depinzînd de absorbţia şi difuzia luminii, variază destul de mult 
de la un loc la altul: ea este, de exemplu, de 60 m pentru oceanul Paci- 
fic, 40 m pentru Mediterana, 28 m pentru Marea Neagră şi 13 m pentru 
Baltica. 

În afară de modificările cauzate de scăderea iluminării şi absorbţia 
culorilor există şi o modificare a procesului fiziologic al vederii sub apă. 
Apa mării are o refringenţă foarte apropiată de aceea a mediilor trans- 
parente ale ochiului. Raza de lumină, netrecînd deci prin medii cu indice 
de refracție diferit (aer, mediile oculare), nu se va mai forma imaginea 
obiectului pe retină, ci undeva în spatele acesteia datorită diminuării con- 
vergenţei sistemului optic. Vederea va fi înceţoşată. Mecanismele de aco- 
modare ale ochiului vor fi solicitate în sensul măririi puterii de conver- 
genţă (în sensul miopic). Pentru a corecta aceste tulburări este necesară 
interpunerea unui strat de aer între apă şi ochi, ceea ce este perfect 
realizabil prin folosirea măştilor (vizoarelor), ochelarilor sau a lentilelor 
de contact. Întrebuinţarea unui mijloc de adaptare artificială a vederii 
este absolut obligatorie la scafandri, pentru cei autonomi, cel mai răspîn- 
dit mijloc la ora actuală fiind masca sau vizorul. Totuşi, razele luminoase 
ce vin de la obiectul observat vor fi refractate la trecerea din apă în aer 
prin geamul măștii. Utilizarea măştii are o serie de consecinţe care tre- 
buie neapărat luate în considerare pentru interpretarea corectă a imagi- 
nilor subacvatice. Prima consecință a portului măștii este reducerea con- 
siderabilă a cîmpului vizual (60°, în loc de 180° cît este normal). Altă 
consecinţă este creşterea cu 4/3—1,33 a mărimii aparente a obiectelor 
şi o reducere cu 4/3 a distanţei aparente. Deformaţiile optice devin consi- 
derabile atunci cînd se priveşte oblic față de geamul măștii. Cercetările 
efectuate pentru ameliorarea acestor deficiențe nu au dus la obţinerea 

unor rezultate satisfăcătoare încît 
masca obișnuită a rămas de uz curent - 
pentru scufundări cu costumul umed. 
Pentru scufundările adinci costu- 
mele cu volum constant sînt prevă- 
zute cu o cască cu vizor etanș, ceea 
ce diminuă mult consecințele unei 
pierderi a stării de conștiință. 

Transmiterea sunetelor şi ultra- 
sunetelor; vorbirea subacvatică. Os- 
cilaţiile sonore se propagă sub formă 
de unde longitudinale, urechea omu- 
lui nefiind sensibilă decît la vibra- 
ţii a căror frecvenţă este cuprinsă 
între 20—20 000 Hz (zona cea mai 
sensibilă fiind pentru oscilaţiile de 
1 000—3 000 Hz). Sunetele şi ultra- 
sunetele se propagă în apă cu o vi- 
teză foarte mare (1 500 m/s spre deo- 
sebire de 340 m/s în aer), scufun- 
dătorii fiind în stare să audă la ma- 
re distanţă zgomote submarine pro- Fig. 10. Telefon submarin cu ultra- 
duse de motoarele navelor, explozii sunete. 
etc. (fig. 10). 

La ultrasunete, datorită lungimilor de undă foarte mici, apare mai 
puţin fenomenul de curbare a direcţiei de popagare, permiţind astfel ob- 
ținerea unor fascicule bine dirijate, utilizate pentru semnalizări subma- 
rine, telefonie submarină fără fir, descoperirea obiectelor aflate sub apă, 
determinarea adîncimilor. În aer nu sînt posibile aceste utilizări ale ultra- 
sunetelor datorită amortizării rapide a acestora. 

Vorbirea subacvatică, atit de necesară lucrului în echipă, se reali- 
zează destul de greu. La scafandrul autonom obișnuit ea este practic im- 
posibilă datorită piesei bucale a aparatului de respirat subacvatic, iar 
scafandrii cu cască se pot înțelege numai de foarte aproape, căştile lor 
fiind în contact sticlă lingă sticlă. Există şi o tulburare a fonaţiei în 
funcţie de adîncimea de imersie; corzile vocale, vibrînd într-un aer cu 
o densitate mai mare decît cel de la suprafaţă (densitatea aerului respi- 
rat crescînd progresiv cu adîncimea), vor determina schimbarea vocii 
subiectului. Deformarea spectrului sonor al fonaţiei normale este încă și 
mai evidentă în cazul folosirii amestecului heliu-oxigen cînd apare aşa- 
numitul „efect Donald Duck“. În vederea înlăturării sau dimi- 
nuării acestui efect au fost preconizate aparate electronice de tradus sau 
folosirea unor amestecuri ternare heliu-neon-oxigen. 

Practic, în momentul de faţă, comunicarea scafandrilor între ei, sau 
cu suprafaţa este posibilă graţie unor aparate de interfonie cu fir sau 
electromagnetice şi fără fir (la care transmisia se face prin ultrasunete). 

Legat de transmisia undelor sub apă este oportun a se aminti că 
exploziile submarine reprezintă un real pericol pentru scafandrii aflaţi 
la distanţe destul de mari (o încărcătură de exploziv de 1 kg este citată 
drept periculoasă pînă la distanța de 300 m); aceasta, datorită vibraţiilor 
mecanice foarte puternice, care se transmit în apă. 

Deplasarea şi lucrul sub apă. Un scufundător bine lestat (cu flotabi- 
tate în zona neutralității), se va afla sub apă în stare de imponderabili- 
tate. Această stare foarte asemănătoare aceleia din timpul zborurilor cos- 
mice se datorește în apă, pierderii greutăţii prin dislocuirea unui volum 
de apă conform legii lui Arhimede, situaţie în care deplasarea şi 
lucrul reclamă o dificultate sporită faţă de condiţiile de la uscat. Înain- 
tarea este mai dificilă sub apă datorită rezistenţei crescute a apei faţă de 
aer. Deplasarea acvanautului se face tridimensional, spre deosebire de 
mişcarea terestră a omului, bidimensională, la suprafaţă (suprafaţa pămiîn- 
tului). În această mişcare corpul poate lua diferite poziţii: verticală cu 
capul în jos (în timpul coboririi), verticală cu capul în sus (în timpul 
urcării), oblică în toate planurile, orizontală, circulară în jurul unui ax 
sau elicoidală. Toate aceste poziţii și mișcări combinate duc la serioase 
dificultăţi de orientare, în timpul deplasării subacvatice, în lipsa unor 
repere de suprafață sau de fund („scufundare în albastru“). Chiar şi în 
evoluțiile la fundul mării, atunci cînd nu există repere cunoscute, depla- 
sarea într-o direcție anume este imposibilă în lipsa busolei. Unele poziţii 
particulare ale corpului în scufundare atrag unele modificări respiratori; 
şi circulatorii care contribuie, în primul rînd, la crearea unei senzaţii de 
disconfort. Modificările circulatorii ţin mai ales de circulaţia de întoar- 
cere, din teritoriul cavei superioare în speţă (teritoriu anatomic lipsit de 
valvule), poziţia declivă a capului şi trunchiului favorizind staza la acest 
nivel. Mișcările cutiei toracice sînt influențate astfel: la coborire virful 
toracelui este mai comprimat decit baza, ceea ce atrage o hipoventilație 
a virfului pulmonar în raport cu baza. La urcare situaţia se inversează. 
Lucrul sub apă recunoaşte deci ca o dificultate în plus faţă de cel de la 
uscat și poziţia anormală a corpului. 

Mișcările în apă sînt, în general, mai lente și mai ample decit cele 
de pe uscat datorită densității crescute a apei de mare, în raport cu 
aerul. 

În vederea contracarării unora din efectele amintite este necesară, 
înainte de toate, o bună echilibrare a greutăților care compun echipamen- 
tul de scufundare, în aşa fel încît să nu se modifice flotabilitatea şi stabi- 
litatea scufundătorului. În funcţie de greutatea sa, de tipul de echipa- 
ment folosit în imersie, scufundătorul trebuie riguros lestat. 

Propulsarea scafandrului autonom se realizează cu ajutorul labelor de 
înot, iar pentru creşterea vitezei de deplasare sub apă au fost realizate 
o serie de aparate propulsoare (acvaplan, scuter subacvatic (fig. 11), mini- 
submarine umede), aparate care facilitează deplasarea mai ales în apele 
ale căror curenţi de fund sînt puternici. 

Agresiunea animalelor marine vulnerante și veninoase. Scufundăto- 
rul poate fi victima agresiunii unor animale marine. Marea majoritate 
a speciilor de animale marine periculoase pentru om trăiesc în mările 
calde, tropicale şi ecuatoriale. Dintre peştii agresori, cei mai periculoși 
sînt rechinii şi baracudele. Atacul lor se soldează de obicei cu moartea 
victimei, sau cel puţin cu răniri foarte grave. Peștii veninoşi sînt unii: 
selacieni (Dasyatis pastinaca, Myliobatis aquila), teleosteeni (Batrachus 
didactylus, Scorpena scrofa, Myoxocephalus scorpius, Callionymus festi- 
vus, Trachinus vipera, Trachinus draco). Unii dintre ei sînt dotați cu ţepi 
la baza cărora există o glandă cu venin. Înțepătura lor provoacă o reacție 

Fig. 11. Scuter subacvatic. 


inflamatorie cu necroză, edem, limfagită, adenopatie regională şi tulbu- 
rări generale cu stare de şoc, dispnee şi cianoză. Uneori sînt prezente 
fenomene generale de intoxicație acută. Toxicitatea peştilor veninoşi va- 
riază în funcţie de specie, sezon, regiune, alimentaţie. Veninul acestor 
peşti este întrucitva analog veninului de cobra avînd acţiune şocantă, 
histamino-eliberatoare, neurotoxică, necrozantă. Apoi există unele specii 
de moluște veninoase; dintre gasteropode, familia conidae; dintre cefalo- 
pode: calmarii, caracatița (Octopus vulgaris); celenterate: Physalia, medu- 
zele, actiniile, unele specii de corali etc. Multe din aceste specii sînt pre- 
văzute cu un aparat urticant-vezicant, a cărui secreție are un efect puter- 
nic iritant asupra pielii: apare o reacţie inflamatorie la nivelul contac- 
tului cu pielea, cu eliberare de histamină, congestie intensă, urticarie, 
edem. 

În Marea Neagră sînt recunoscute următoarele specii de animale vul- 
nerante: meduzele (Aurelia aurita şi Pilema pulmo), dragonul (Trachinus 
draco), pisica de mare (Trygon pastinaca) şi scorpia de mare (.Scorpena). 
Agresiunea lor nu prezintă o problemă deosebită, acţiunea vulnerantă 
manifestîndu-se de obicei la nivelul contactului cu pielea, sau loco-regio- 
nal, arareori însoţindu-se de fenomene generale grave. 

Adaptabilitatea la viața şi lucrul sub apă implică şi cunoaşterea aces- 
tui tip de accident posibil, recunoaşterea speciilor periculoase, evitarea 
contactului cu ele, asigurarea optimă și rapidă a ajutorului medical atunci 
cînd acest lucru se impune. Măsuri de precauţie în plus trebuie luate de 
către cercetătorul ce studiază tocmai aceste specii periculoase pentru om. 
Au fost imaginate o serie de metode ce asigură, din acest punct de ve- 
dere, securitatea scufundătorului: costume speciale, arme subacvatice, 
cuști antirechin etc. 

Reacţiile generale ale organismului uman supus imersiei. Au fost 
trecute în revistă principalele probleme pe care le pune adaptarea artifi- 
cială a omului la condiţiile de viață subacvatice. Ca un corolar al celor 

Fig. 11. Cercetarea compor- 
tamentului organismului uman 
în hiperbarism (barocameră). 


prezentate se poate afirma că organismul scufundătorului este supus 
brutal, prin imersie, unei situaţii anormale: necesitatea echilibrării fre:- 
vente a presiunilor din urechea medie, creşterea efortului respirator, sa- 
turaţia în gaz inert a ţesuturilor şi apoi desaturarea lor, modificarea pre- 
siunilor parţiale a gazelor respiratorii, pierderile calorice crescute, tulbu- 
rarea vizibilităţii, starea de imponderabilitate etc. Modificarea bruscă a 
condiţiilor în care organismul trebuie să trăiască reprezintă pentru acesta 
un veritabil factor de agresiune, reprezintă în accepțiunea lui Selye, 
un stress. Faţă de agresiune organismul răspunde printr-un ansamblu de 
modificări generale şi loco-regionale stereotipie, cunoscute sub denumirea 
de reacţie oscilantă postagresivă. Aspectele particulare ale reacției post- 
agresive în cursul scufundării nu sînt complet elucidate. Se admite însă 
unanim că această reacţie există. Desigur că amploarea ei diferă după 
intensitatea cu care acţionează asupra organismului  diferiţii factori 
stresanţi întilniţi în scufundare. Una din metodele de studiu ale reacției 
generale a organismului în hiperbarism o constituie investigarea sistemu- 
lui simpato-adrenal şi adreno-cortical. Sînt observaţii care atestă creş- 
terea excreţiei de catecolamine în cursul expunerii la mediul hiperbar. 
Derevenco şi colab. găsesc o creştere a excreţiei de adrenalină şi 
noradrenalină după expunerea subiecţilor la o presiune de 4—6 ATA cu 
aer, creştere care a putut fi decelată şi la expuneri la 9 ATA cu aer. Au- 
torii menţionează și o creştere a excreţiei urinare de acid vanil-mandelic, 
precum şi a cortizolului urinar în hiperbarismul cu aer, în barocameră. 
După scufundările reale, autorii menţionaţi observă o şi mai mare creș- 
tere a eliminărilor urinare de epinefrină, acid vanil-mandelic şi cortico- 
steroizi urinari. Printre factorii determinanţi ai eliberării de catecolamine 
în condiţiile studiate, se numără anxietatea, disconfortul, un oarecare 
grad de oboseală fizică, reacţiile la modificările termice determinate de 
compresie-decompresie, încordarea atenţiei. La răspunsul mai intens al 
sitemului simpato-adrenal şi adreno-cortical în timpul scufundărilor reale 
contribuie şi stress-ul emoţional, temperatura mai scăzută a apei şi acti- 
vitatea fizică. În general s-a căutat, şi datorită progresului tehnic s-a 
reuşit să se contracareze în mare parte acţiunea acestor factori, încît 
reacţia oscilantă postagresivă în scufundarea modernă este de mică am- 
ploare, fiind în acelaşi timp de tip armonic, înţelegind prin aceasta capa- 

citatea organismului de a compensa modificările survenite. Experimen- 
tele franceze şi americane cu oameni în condiţii de scufundări simulate 
la mari adîncimi, au arătat că adaptarea cvasicompletă la viaţa în hiper- 
barism necesită aproximativ 24 h, atunci cînd sînt păstrate în limite fi- 
ziologice celelalte condiţii de viaţă (climatizarea barocamerei, presiunea 
parţială a gazelor respiratorii, evitarea poluării atmosferei incintei hiper- 
bare etc.). 

Studiul adaptării organismului uman la viața şi lucrul subacvatic 
este la ora actuală în plină desfășurare, unele concluzii importante pen- 
tru practica scufundării fiind de pe acum conturate. Astfel se consideră 
că un adult tinăr perfect sănătos suportă uşor agresiunea scufundării, 
bineînțeles atunci cînd respectă cu strictețe regulile de securitate a scu- 
fundării. Dimpotrivă, atunci cînd este vorba de un adolescent sau un 
adult în vîrstă de circa 50 de ani, trebuie multă prudenţă şi numai me- 
dicul poate indica sau interzice practicarea scufundării. De asemenea, 
cei bolnavi (afecţiuni neurologice, pulmonare grave, cardiovasculare etc.) 
nu trebuie admişi pentru a practica scufundarea. Aceasta deoarece bolile 
mai importante se însoțesc de obicei cu o scădere a „elasticităţii” func- 
ționale a organului sau aparatului în cauză, deci cu o îngustare a limi- 
telor în care acesta poate face faţă la solicitări; dacă la un bolnav starea 
de repaus sau de activitate moderată poate să decurgă fără tulburări se- 
rioase ale funcţiei organului bolnav, o solicitare mai intensă ca durată 
şi amplitudine cum este imersia, va duce la depăşirea limitelor de com- 
pensare şi la apariţia insuficienţei funcţionale (respiratorii, cardiocircu- 
latorii etc.). Există şi contraindicaţii relative ale scufundării — o inter- 
zicere temporară a imersiilor la scafandrii profesionişti sau amatori, atunci 
cînd ei prezintă o boală a cărei vindecare este completă în urma tra- 
tamentului. 

Tot legat de adaptabilitatea la viaţa în hiperbarism s-a pus problemă 
dacă femeile pot practica imersia, ţinînd seama de unele particularităţi 
morfofuncţionale ale organismului lor. Răspunsul pozitiv a fost confir- 
mat atît de existenţa scufundătoarelor profesioniste Ama din extremul 
orient, cît și din rezultatele bune obţinute în unele experimente de scu- 
fundări de saturație în care echipajele au fost alcătuite din femei. Se 
subinţelege că scufundarea nu este recomandabilă pentru femei atunci 
cînd acestea sînt în perioade fiziologice care solicită organismul intens 
(sarcina, alăptarea). 

Afirmația că organismul uman se poate adapta condiţiilor de hiper- 
barism, se referă numai la indivizii perfect sănătoşi. Sarcina de a selec- 
ționa aceşti indivizi, precum şi de a da avizul de practicare a scufundării, 
în cazul unor boli compatibile cu imersia, revine medicului. 

Rezultatele atinse în scufundările moderne sînt impresionante, încit 
se poate spune pe drept cuvînt că era zborurilor cosmice este în acelaşi 
timp şi era cuceririi adîncurilor mării. Descrierea tuturor etapelor de per- 
fecționare a tehnicii scufundării depăşeşte cu mult cadrul prezentării de 
faţă. Ne vom limita doar la sublinierea şi rea;nintirea principalelor re- 
zultate obținute în învingerea barierelor care se opun pătrunderii omu- 
lui în hidrospaţiu. Cel mai important rezultat este aprofundarea studiu- 
iui şi cunoaşterea fiziologiei și fiziopatologiei scufundării, devenind perfect 
plauzibilă afirmaţia care susţine că aproape fiecare metru cucerit în 

adincul mării s-a datorat unei noi descoperiri a fiziologiei imersiei. Acu- 
mularea cunoştinţelor în acest domeniu a fost extrem de dificilă, uneori 
făcîndu-se cu preţul unor jertfe omeneşti. Este suficient a se aminti 
cazul marelui fiziolog Haldane care, fiind supus el însuşi unei 
compresii în atmosferă de oxigen şi heliu, a suferit un accident de de- 
compresie, demonstrîndu-se astfel că decompresia în scufundările cu 
amestecuri respiratorii sintetice trebuie să respecte alte norme decit cea 
din scufundările cu aer comprimat, tabelele de decompresie nefiind iden- 
tice. Or, tocmai calcularea unor tabele de decompresie ştiinţifice, perfect 
aplicabile în practică, atît pentru aer cît şi pentru amestecurile cu heliu, 
reprezintă una din marile cuceriri ale fiziologiei scufundării. Au fost 
calculate, de asemenea, și tabele de decompresie pentru scufundările de 
saturație şi tabele de decompresie terapeutică utilizabile în tratamentul 
accidentelor de decompresie. Studiul efectelor presiunii şi ale scufundă- 
rilor în general, asupra organismului uman este precedat de experimente 
pe animale, unele din aceste experienţe efectuîndu-se în condiţii limită 
pentru evidenţierea diferitelor efecte nocive ale presiunii şi pentru eluci- 
darea mecanismelor fiziopatologice caracteristice patologiei imersici. Au 
fost realizate experimente de hiperbarism pe diferite specii animale, în- 
cepind cu ființe unicelulare, ţesuturi, organe izolate şi pînă la animale 
superioare din punct de vedere al evoluţiei. Experiențele cu primate, de 
exemplu, în condiţii simulate au dus la obţinerea unor rezultate spectacu- 
lare: a fost depăşită adîncimea de 1 000 m. Concluziile acestor experiențe 
au permis realizarea unor noi recorduri în scufundările reale şi simulate 
cu oameni. Trecerea, însă de la studiul teoretic și experimental la scufun- 
darea propriu-zisă nu este simplă. Ea se face progresiv, în etape. Cele mai 
importante etape ale experimentului hiperbar ar fi, după Riffaud 
următoarele: 

1. Punctul de pornire îl constituie, ca în orice experiment ştiinţific 
dealtfel, ipoteza de bază, care se naşte pe baza experienţei acumulate şi 
în general pe baza unor cunoştinţe teoretice. 


2. Verificarea ipotezei pe animal în barocameră. Se folosesc animale 
diferite, funcţie de obiectivul urmărit. Astfel şoarecele permite obţinerea 
unor date cu valoare statistică. Întrucît rezultatele obținute trebuie să fie 
aplicabile la om, este necesar să se treacă prin stadii intermediare, ale- 
gîndu-se modele care să reprezinte una sau mai multe din caracteristicile 
fiziologice ale omului. Maimuţa, de exemplu, permite o apropiere neuro- 
fiziologică. Caprele sînt alese pe baza parametrilor circulatori şi respira- 
tori mai apropiaţi de cei ai omului, cît şi pe baza greutăţii lor la fel apro- 
piată de cea a omului, problema alegerii greutăţii fiind foarte importantă 
atunci cînd se studiază dizolvarea gazului inert în ţesuturi. Se mai utili- 
zează în experimentele de hiperbarism: porcul, iepurele, cîinele, şobola- 
nul, cobaiul etc. 

3. Dacă datele culese sînt suficient de numeroase și parametrii ob- 
ţinuţi sînt satisfăcători, se poate face saltul: trecerea la scufundările cu 
oameni. Datorită faptului că nici unul din animalele de experienţă nu 
poate fi identificat din punct de vedere fiziologic cu omul, se va proceda 
cu prudenţă. Experimentele cu oameni, preliminare, se vor efectua în 
barocamera uscată, unde atmosfera comprimată reprezintă singura simu- 
lare posibilă (cea mai importantă) a condiţiilor de scufundare. 

4. În stadiul următor, desfășurat tot în laborator, chesonul sec se cu- 
plează cu unul umed, conținînd apă, în care se pot simula și alte condiţii 
ale mediului marin. Omul poate evolua în această „,micromare“ în condi- 
ţii aproape identice cu cele din apă, la mari adîncimi. 

5. Ultima fază este reprezentată de experimentarea reală în mare. 
Experimentele de hiperbarism şi mai ales cele care privesc omul sînt 
foarte costisitoare. De aceea obţinerea unor importante rezultate în cuce- 
rirea adincurilor mării a fost posibilă în ţări puternic industralizate, cu 
ieşire la mare: Franţa, S.U.A., Anglia. Este suficient a aminti doar cîteva 
din aceste rezultate pentru a avea o imagine a amplorii dezvoltării aces- 
tui domeniu de activitate. Compania Maritimă de Expertize (COMEX) 
din Franța se bucură de o reputaţie mondială atit în cercetările de hiper- 
barism și în lucrul efectiv cu scafandri la părţile submerse ale instalaţiilor 
de foraj marin (în special în Marea Nordului), cît şi în producerea de 
aparatură destinată intervențiilor la mari adincimi (fig. 10, 11). Experi- 
mentele de scufundări simulate realizate la COMEX, cu echipaje umane 
au avut drept scop depășirea limitelor de adincime cunoscute. Unele din 
aceste experimente au fost realizate în colaborare cu Centrul Naţional 
pentru Exploatarea Oceanelor (CNEXO). Sînt semnificative experimen- 
tele de compresie în barocameră din seria „Sagittaire“ („Sagittaire II“ de 
exemplu, a durat 15 zile, cuprinzînd 49 ore de compresiune continuă, 
100 ore de oprire la 500 m, urmate de 8 zile de decompresie, echipajul 
fiind format din 2 subiecți), sau cele din seria ,„Physalie“ (în cursul expe- 
rimentului ,„Physalie VI“, realizat în 1974, adîncimea maximă de 610 m 
— nou record mondial — a fost atinsă după 7 zile de compresie cu paliere 
intermediare, pentru evitarea SNHP; decompresia a durat 10 zile, echi- 
pajul fiind compus tot din 2 persoane). În operaţiunile de scufundări reale 
COMEX a realizat o serie de misiuni subacvatice intitulate „Janus“ (,Ja- 
nus IV“, efectuată în 1977 a vizat scufundarea efectivă și lucrul la adîn- 
cimea de 500 m). Sînt de menţionat de asemenea scufundările de mare 
adincime efectuate de echipajele COMEX în apele reci ale Labradorului. 

În SUA, compania Ocean Systems în colaborare cu laboratorul de 
cercetări Tonawanda din New York, au realizat în 1965 o scufundare de 
saturație în barocameră, la 650 ft. (650 picioare), cu un echipaj de 2 per- 
soane. Rezultate foarte bune au fost obținute şi de către Navy Experi- 
mental Diving Unit, sau laboratorul de cercetări de hiperbarism de la 
Duke University: FLYNN şi colab. raportează în 1972 rezultatele unei 
scufundări în barocameră umedă la 600 ft. (19, 18 ATA), SALZANO şi 
colab. raportează rezultatele unei scufundări la 1000 ft., BERGHAGE şi 
colab. — rezultatele unei scufundări la 1 600 ft., iar KYLSTRA efec- 
tuează experimente de respiraţie lichidiană la mamifere. 

În Anglia — Royal Naval Physiological Laboratory realizează în 1969 
o scufundare la 1 000 ft., iar în 1970, cu un echipaj de 2 persoane, efec- 
tuează o scufundare de saturație la 1 500 ft. (profilul compresiei a cuprins 
paliere la 600, 1 000 şi 1 300 ft., staționarea la 1 500 ft. a fost de 10 ore, 
iar decompresia a fost continuă). 

Alături de fiziologie, tehnologia scufundării a stat la baza însem- 
natelor progrese realizate în cucerirea adincurilor. Principalele realizări 
în domeniul tehnologiei imersiei au fost amintite cu ocazia prezentării 
limitelor scufundării pentru om şi modului de depăşire a acestora: au 

Fig. 12. Sistemul Cheson-turelă „COMEX“ destinat scufundărilor profunde. 


fost perfecţionate aparatele de scufundare autonomă în circuit închis, 
semiînchis sau semideschis, utilizind oxigen, aer sau amestecuri respi- 
ratorii sintetice, s-au realizat costume speciale termoizolatoare, a fost 
rezolvată în mare măsură problema interfoniei subacvatice, precum şi 
aceca a iluminatului subacvatic. S-au imaginat şi realizat o serie de 
unelte de lucru sub apă, necesare scufundărilor cu caracter industrial 
(exploatări petroliere „off shore“, minerit subacvatic, întreţinerea nave- 
lor). 

Metodele de pătrundere a omului sub apă au fost îmbogăţite: alături 
de scufundarea uşoară de intervenţie (metodă prin care scafandrul auto- 
nom sau greu pătrunde în apă direct de la suprafață), şi de scufundare 
de saturație (în care acvanauţii trăiesc un timp îndelungat sub presiune), 
capătă tot mai mult credit pentru scufundările de intervenţie la mari 
adincimi, folosirea sistemului turelă-cheson (fig. 12). În acest ultim sis- 
tem, chesonul stă la suprafaţă pe o navă sau platformă şi serveşte la 
decompresia obișnuită sau cea terapeutică, iar turela, o incintă rigidă cu 
formă sferică sau cilindrică, transportă scafandrii pină la adîncimea de 
lucru (este un gen de ascensor submarin). Iată cum descrie C. RIF- 
FAUD funcţionarea turelei: „scufurdătorii deja echipați (de obicei trei) 
intră, la suprafaţă, în turelă, la presiune atmosferică. Aceasta, cu panou- 
rile închise, la presiune atmoslerică în interior în permanenţă, este ridi- 

Fig. 13, a. Lansarea la 
apă a turelei „COMEX“. 


cată de un portic hidraulic şi apoi lansată în apă şi coborită pînă la fund, 
de-a lungul cablurilor de ghidaj (fig. 13). Turela este legată de suprafaţă 
prin cablul de susţinere, în general electropurtător şi un cordon ce fur- 
nizează gazul respirator. Legătura telefonică este asigurată în perma- 
nenţă și o reţea de televiziune în circuit închis permite echipei de supra- 
faţă supravegherea vizuală a comportamentului scufundătorilor, atît în 
turelă cît şi în apă. O baterie de butelii de gaz permite, la nevoie, o ali- 
mentare autonomă a turelei. Cind adîncimea dorită este atinsă scufun- 
dătorii presurizează interiorul incintei în care se află pînă cînd aceasta 
ajunge în echilibru hidrostatic cu exteriorul. Panoul inferior este atunci 
deschis şi 2 scufundători ies din turelă în timp ce al treilea rămîne în 
interior pentru asigurarea legăturilor cu suprafaţa, controlul și securi- 
tatea coechipierilor săi. Durata de lucru în exterior poate varia de la 
citeva minute la o oră sau două, după adîncimea şi misiunea de exe- 
cutat. În cazul turelei, noţiunea de autonomie îşi pierde semnificaţia 
deoarece din motive de iluminare sau de securitate se impune limitarea 
îndepărtării numai cîțiva metri de turela-bază şi păstrarea de către scu- 


Fig. 13, b. Ansamblul „CO- 
MEX“ de scufundări profun- 
de, în acţiune. 

Fig. 14. Lucru subacvatic industrial Fig. 15. Batiscaful „ARHIMEDE". 
la mari adîncimi. Operaţiunea „PRE- i 
CONTINENT III“. 


fundător a adincimii de lucru fără modificări de adincime apreciabile. 
Alimentarea cu gaz a scufundătorilor se face neautonom printr-un sis- 
tem de tip „narghilea“ în circuit deschis sau semiînchis. Odată lucrul 
terminat, scufundătorii se reîntore în turelă și închid poarta autoclavă 
interioară. Turela este ridicată pe puntea navei, la presiunea de fund. 
Decompresia se execută în cheson prin cuplarea acestuia cu turela. Me- 
toda descrisă permite intervenţia eficace şi cu un înalt grad de securi- 
tate, pînă la 150—180 m, cu rezerva ca durata de lucru pe fundul apei 
să rămină scurtă“. 

S-au perfecţionat concomitent şi metodele de pătrundere subacva- 
tice la presiune atmosferică, în incinte rigide, sporindu-se mobilitatea 
submersibilelor, permiţind observaţia unei suprafeţe mari de fund. S-au 
perfecţionat turelele de observaţie, au apărut submarine nucleare, sub- 
marine oceanologice, farfurii scufundătoare, a fost crescută mobilitatea 
batiscafului, s-au construit submersibile de salvare a echipajelor subma- 
rinelor imobolizate în adîncimi, a fost iniţiată folosirea roboților în anu- 
mite operaţiuni de mare adincime. Şirul realizărilor obţinute nu se în- 
cheie cu cele enumerate mai sus. El este aşa de mare, încit a justificat 
din plin naşterea unei ramuri tehnologice de profil — tehnologia marină 
— şi legat de ea, o adevărată industrie de aparatură şi utilaje necesare 
pătrunderii şi lucrului sub apă. 

Perspectivele pătrunderii omului sub apă sînt dintre cele mai opti- 
miste. Dacă primii oameni care s-au scufundat au făcut-o poate numai 
din dorința de a cunoaşte lumea de dincolo de oglinda apei, pentru 
epoca modernă pătrunderea omului în lumea submarină a devenit o ne- 

cesitate imperioasă, generată de însăşi dezvoltarea umanităţii. Sînt cău- 
tate noi resurse de hrană şi energie, iar mediul marin le oferă din abun- 
denţă. Nu dorim, deliberat, a face aserţiuni asupra perspectivelor scu- 
fundării în scopuri industriale, tehnologia „off shore“ avînd încă de pe 
acum o însemnată dezvoltare datorită, în mare parte, tocmai lucrului 
subacvatic direct. Trebuie insistat aici, însă asupra perspectivelor pe care 
le oferă biologiei generale și cercetătorului de biologie marină în speţă, 
practica scufundării. O parte din avantajele pătrunderii naturalistului în 
hidrospaţiu au fost deja prezentate. Este necesar însă a se delimita şi 
domeniile de imersie. Lucrul sub presiune prin scufundări de intervenţie 
(scafandrul greu, scafandrul autonom, sistemul turelă cheson) este limi- 
tat deocamdată la adîncimea platourilor continentale (100—200 m), cu 
posibilitatea extinderii acestui domeniu în viitor, fiind așa cum s-a afir- 
mat mijlocul de elecţie pentru exploatarea biologică a mării. Scufundarea 
de saturație, variantă a pătrunderii directe, garantează de pe acum atin- 
gerea unor adîncimi ce depășesc platoul continental. Imersia în incinte 
rigide permite efectuarea unor observaţii asupra vieţuitoarelor abisale 
şi a bentosului. Explorarea foselor abisale devine a realitate (batiscaful 
„Trieste“ a coborit la 10 900 m, iar batiscaful „Arhimede“ poate face 
imersii la 11 000 m. În 1962 el a coborit în fosa Kurilelor la 10500 m 
adincime. Creşterea performanţelor batiscafului va fi posibilă prin mă- 
rirea mobilităţii lui, creşterea posibilităţilor de control a flotabilității, 
prin înzestrarea cu braţe articulate, cu telecomandă, capabile să execute 
anumite operaţii. 

Prezenţa naturalistului în mediul marin va deveni o realitate aproape 
cotidiană a viitorului. Echipat în scafandru autonom, făcînd parte din 
echipajul unui laborator submarin sau a unui submersibil de mare adîn- 

Fig. 16. „Fariuria scufundătoare S.P.-350“ prevăzută cu braţ mecanic, ar- 
ticulat pentru prelevarea probelor de fund. 

cime, el va avea misiunea de a desăviîrşi cunoașterea lumii vieţuitoarelor 
marine, de a interveni în păstrarea echilibrului biologic al mării, de a 
indica modalităţile de exploatare ştiinţifică rațională a resurselor biolo- 
gice ale oceanului mondial. Propovăduirea utilității prezenţei subacvatice 
a cercetătorului de biologie marină nu este necesară; naturaliştii înşişi 
şi-au dat seama de această utilitate: pe la mijlocul secolului trecut renu- 
mitul naturalist MILNE EDWARDS s-a îmbrăcat în scafandru, 
făcînd primele observaţii submarine directe, iar dintre cei doi oameni 
care au coborit pentru prima dată la 750 m adîncime, în batisferă, unul 
era naturalist (WILLIAM BEEBE). 

Citeva exemplificări în plus considerăm a fi suficiente și edifica- 
toare. Posibilitatea studiului exhaustiv al florei și faunei marine bento- 
nice este unul din marile avantaje ale imersiei. Mijloacele clasice de stu- 
diu dau doar informaţii sporadice şi fragmentare. Imersia oferă însă posi- 
bilitatea observării speciei în mediul său natural, distribuţia sa, inter- 
relaţiile sale cu flora şi fauna învecinată. În afara studiului static şi dina- 
mic al populațiilor, este posibilă şi efectuarea unui studiu comporta- 
mental. Dezvoltat pentru fiinţele terestre, în domeniul marin acest stu- 
diu este în faza de început. Aceasta, deoarece studiul comportamentului 
fiinţelor vii implică urmărirea evoluţiei lor un timp suficient de lung. 
Poate fi studiată, de asemenea, poziția de repaus a unuia sau altuia 
dintre animalele marine. RIFFAUD citează cazul lui EDGERTON 
care, scufundîndu-se cu batiscaful, a observat un peşte tripod (Bentho- 
saurus) stînd în repaus sprijinit în 3 puncte pe fundul apei, explicîn- 
du-se astfel utilitatea celor două filamente pectorale lungi ale acestui 
animal. Nu toate speciile de animale stau în repaus, în apă, în poziţie 
orizontală: unele stau aproape vertical cu capul în jos, altele cu capul în 
sus etc. Imersia permite studierea modului de hrănire şi deplasare a 
speciilor exploatabile. În timpul unei lungi călătorii în Gulf Stream, sub- 
mersibilul „Ben Franklin“ a studiat în detaliu obiceiurile alimentare ale 
crabului Cancer borealis. Se pot observa, prin scufundare, mișcările 
D.S.L. (Deep Scattering Layer). Sub această denumire se înţelege un 
strat de apă de grosime variabilă, după loc şi sezon, în care se concen- 
trează o multitudine de mici animale marine prezentind fototropism şi 
care se deplasează în sens vertical după un ritm nictemeral. D.S.L. afec- 
tează îndeosebi propagarea sunetelor în ocean, iar studiul acestui strat 
revine în cea mai mare parte biologiei, deoarece proprietăţile de reflexie şi 
refracție ale D.S.L. ţin de natura animalelor conţinute şi distribuţia lor. 

În fine, una din marile atracţii ale călătoriei în hidrospaţii este, pen- 
tru biolog, identificarea unor specii de animale marine, necunoscute, al 
căror număr este încă destul de mare, fapt elocvent demonstrat şi de ex- 
pediţia unor naturalişști români, condusă de M. BACESCU, expediţie care 
a efectuat studii în apele Oceanului Indian, în apropierea coastelor Afri- 
cii de Est. Cu această ocazie au fost observate şi descrise o serie de ani- 
male marine, încă necunoscute. 

În încheierea prezentării, în linii generale, a condiţiilor de viaţă ale 
omului sub apă, acum cînd era cuceririi mărilor a fost inaugurată, rămîne 
valabil sfatul dat de WILLIAM BEEBE de a face în aşa fel încît „să 
aruncaţi cel puţin o privire asupra acestei minunate lumi noi. Faţă de 
acest contact direct, cărţile, acvariile, vapoarele cu podeaua de sticlă, au 
acelaşi preţ ca orarul unei călătorii faţă de călătoria însăşi“. 

X 


PROBLEME ACTUALE DE ECOLOGIE 
A POPULAȚIEI UMANE 


M. BARNEA, AL. CALCIU 


A. INTRODUCERE ÎN ECOLOGIA UMANA 


Aşa cum prevăzuseră unui savanți încă din secolul trecut, începe să 
devină evident că biologia va cunoaşte progrese însemnate, iar în viitor 
se consideră că se va produce o „revoluţie biologică“, ale cărei începu- 
turi sînt marcate de descoperirea codului genetic, încununată recent de 
însăși sinteza genei şi de numeroase progrese în biologia moleculară. 
În afară de descoperirile în domeniul microscopic, biologia a adus con- 
tribuţii fundamentale în concepția teoriei sistemelor şi a unificării știin- 
telor, în acest sens ecologia avînd un rol de prim ordin. 

Referitor la afirmaţia lui Julian Huxley: 

„Cea mai importantă dintre ştiinţe în lumea modernă nu este fizica, 
chimia şi aplicaţiile lor în tehnologie, ci biologia, ecologia şi aplicaţiile 
lor“, raționamentul are deosebită valoare prin prisma avantajelor pen- 
tru populaţia umană. 

De asemenea, revirimentul înregistrat în ultimii ani privind teoria 
şi aplicaţiile ecologiei, ştiinţă folosită la început de botanişti şi zoologi, 
se referă la cele mai variate domenii ale ştiinţelor care studiază omul 
şi populația umană. Acest fapt se datoreşte tocmai confruntării dintre 
factorii naturali şi cei artificiali, dintre elementele permanente ale bio- 
sferei şi agenţii generaţi de civilizaţie. Avind în vedere însă că ceea ce 
determină viața omului sînt în primul rînd componentele mediului na- 
tural, pe care tehnologia modernă le încalcă uneori, preocuparea pentru 
ecologie devine o necesitate. 

În legătură cu aceasta trebuie meditat la adevărul ideii exprimate 
de F. Engels: „Faptele ne amintesc că nu stăpînim nicidecum na- 
tura așa cum stăpîneşte un cuceritor un popor străin, că toată stăpini- 
rea noastră constă în posibilitatea pe care o avem, spre deosebire de 
toate celelalte ființe, de a-i cunoaște legile şi a le aplica în mod adec- 
vat“,* 


* F. Engels, Rolul muncii de transformare a maimuței în om, în K. Marx, 
F. Engels, Opere, vol. 20, Ed. Politică, 1964. 

În adevăr, mediul de viață al populaţiei umane trebuie în primul 
rînd să fie conservat din punct de vedere cantitativ şi calitativ, iar în 
al doilea rînd, ceea ce confecționează omul să nu aibă însuşiri nefavora- 
bile pentru el, căci altfel poate favoriza îmbolnăviri, decese şi alte dez- 
echilibre. În prezent, prin neglijarea sau subestimarea acestor adevă- 
ruri, printr-un mod de viaţă neadecvat la legile fundamentale ale bio- 
logiei umane, o mare parte dintre bolile populaţiei contemporane se 
datoresc agenţilor patogeni din mediul şi modul de viață. Substanțele 
chimice nocive din apă, aer, sol, alimente etc., ajung prin poluare sau 
alte modalităţi în organismul uman în doze intolerabile, iar factorii fi- 
zici nocivi — zgomot, vibrații, radiaţii electromagnetice şi corpusculare, 
s-au adăugat agenţilor biologici — virusuri, bacterii şi paraziți, toți pro- 
vocîind o mare varietate de boli, cu toate progresele medicinii. 

În genere, dezvoltarea tehnică şi urbanizarea sînt incriminate în de- 
gradarea condiţiilor de viaţă şi de muncă, determinînd creşterea frec- 
venţei bolilor degenerative, psihice şi accidentelor. De asemenea, se sus- 
pectează un risc de creștere a mutaţiilor și alterării fondului genetic 
datorită radiaţiilor ionizante și numeroaselor substanţe chimice, între care 
agenţii cancerigeni. 

O serie de efecte grave se datoresc stressului, sedentarismului, alcoo- 
lismului, tabagismului etc. 

La acestea se adaugă riscuri globale ipotetice privind clima, epui- 
zarea resurselor de hrană şi energie, ceea ce a făcut pe unii să reco- 
mande renunţarea la civilizaţie şi întoarcerea la condiţiile de viață din 
trecut. 

O gîndire mai profundă aduce însă comparativ argumente care 
arată că progresul realizat de om de-a lungul istoriei sale îl situează 
pe o treaptă incomparabil superioară față de trecut, inclusiv sub raport 
biologic, fapt demonstrat de indicatorul major reprezentat de starea de 
sănătate a omului contemporan: durată medie de viaţă de circa 70 de 
ani (faţă de 30—40 de ani în trecut), dezvoltare fizică mai bună, redu- 
cerea unor boli și decese etc. 

În viitor, ecologia şi îndeosebi partea sa referitoare la om va per- 
mite analiza critică a situaţiei şi eliminarea aspectelor negative, în 
scopul îmbunătățirii perspectivelor biologice ale populaţiei umane. Pen- 
tru aceasta un rol însemnat poate exercita şi aplicarea teoriei sisteme- 
lor, al cărei protagonist a fost un biolog, Ludwig von Berta- 
lanffy. Prin această teorie se tinde astăzi la procesul de unificare a 
științelor, etapă viitoare superioară pe linia progresului gîndirii umane, 
prin care se va depăşi etapa de fragmentare din secolul trecut 
(A. Comte). 


Dacă delimitarea de pînă acum a adus servicii mari omenirii prin 
aprofundarea diferitelor domenii de gîndire şi practică umană, sinteza 
devine în viitor necesară, așa cum prevăzuse K. Marx: „Cu timpul 
ştiinţele naturii vor îngloba în sine ştiinţele despre om, după cum ştiin- 
tele despre om vor îngloba în sine ştiinţele naturii; va fi o singură 
ştiință.* 


* K. Marx şi F. Engels — Scrieri din tinerețe. Manuscrise economico-filo- 
zofice din 1844. 

Ecologia şi teoria sistemelor 
exercită astăzi o largă influenţă, fa- 
vorizind această tendinţă de unifi- 
care, de fapt ridicarea pe trepte su- 
perioare de gindire, folosind metode 
în parte similare, în care modelarea, 


Individul 
Organizarea social -polihcă 


simularea şi calcularea — mult în- 
lesnită de tehnica cea mai modernă, 
bazată pe calculatoare — contribuie 


substanţial la atingerea acestor sco- 
puri. Diferenţierea nu este imposi- 
bilă ci, dimpotrivă, mult facilitată. 
Dar complexitatea vieţii, atit a rea- 
lităţii biologice cît și a interrelațiilor 
vieții cu mediul neviu, poate fi 
cuprinsă numai folosind aceste me- 
tode, în care concepţia ecologică şi 
teoria sistemelor creează unitate şi 
claritate (fig. 1). Fără îndoială că 
nici această metodă nu este scutită 
de riscurile erorii, dacă se omit ele- 
mente esențiale, dacă nu se păstrea- 
ză ierarhia și raporturile dintre prin- 
cipal şi secundar etc. În acest sens 

este important să se cunoască două Fig. 1. „Demersul sistemic total“ pen- 
încercări de a cuprinde, în sisteme tru soluţia viitorului (după M. Mesa- 
de gîndire și de calcul, viitorul ome- rovi€ și E. Pestel). 

nirii, dintre care primul*, mai sim- 

plist, face şi erori în aplicarea premiselor și de aceea ajunge la concluzii 
neacceptate de mulți specialişti, iar al doilea**, deși ameliorează metoda, 
nu este nici el lipsit de greșeli. Ambele lucrări sînt elaborate ca rapoarte 
ale unei asociaţii de viitorologie, Clubul de la Roma, şi au strînsă aplica- 
ție pentru modul de viață capitalist. Este important de menţionat că în 
ambele rapoarte problemelor ecologice, mediului şi poluării li se acordă 
un rol primordial, acestea condiționînd evoluţia ulterioară a omenirii. 


Populația 


Tehnologia 


Ecosistemele 


Organismele vii se caracterizează prin două trăsături esenţiale: 
structura şi funcţia, care se organizează într-un sistem, în care caracte- 
rul de organizare constituie o însușire a materiei tot atît de importantă 
ca şi mișcarea (N. Botnariuc). În clasificarea făcută diferitelor 
categorii de sisteme, organismele vii sînt considerate sisteme deschise 


* Donella I. Meadows Dennis Meadows, J. Randers şi 
W. Behrens III — Limits to Growth (Limitele creşterii), Universe Books, New 
York. 

* M. Mesarovi€, E. Pestel — Mankind at the turning point (Ome- 
nirea la răspîntie), Ed. Politică, București, 1975. 

cu autoreglare, aflate în interdependenţă şi ierarhizate unele față de 
altele. Ca sisteme mari, în biologie, sînt concepute sistemele: 1) indivi- 
dual; 2) populaţional (colectivităţi de indivizi din aceeaşi specie); 3) bio- 
cenotic (colectivităţi de indivizi în interdependenţă, din specii diferite); 
4) biosferă (ansamblul vieţuitoarelor din mediul planetei). 

Ecosistemul este termenul cu sfera circumscrisă la viețuitoare şi 
reprezintă unitatea naturală care constă din totalitatea vieţuitoarelor 
unui biotop, considerate împreună cu condiţiile abiotice în care trăiesc 
și care formează în ansamblu un tot unitar. În ecosistem există relaţii 
de interdependenţă şi de organizare atît între membrii vieţuitoarelor 
componente cit și între aceştia şi elementele abiotice pe seama cărora 
trăiesc. 

Interrelaţiile în ecosistem se stabilesc pe baza unor legităţi mai ge- 
nerale sau mai limitate. Barry Commoner, biologul american de 
renume, enumeră patru legi generale ale ecologiei privind: 1) inter- 
conexiunea: „Totul este legat de toate“; 2) finalitatea: „Totul are un 
scop“; 3) autoprotecţia: „Capacitatea de autoprotecţie a naturii“; 4) cau- 
zalitatea: „Nimic nu decurge din nimic“. 

Pierre Dansereau a enumerat douăzeci şi şapte de legi ale 
ecologiei, grupate în patru categorii, care se referă la: A) adaptarea fi- 
ziologică ecotopică; B) strategia adaptării comunităţii; C) răspunsul cli- 
matic regional; D) distribuţia geografică. 

În decursul evoluţiei şi progresului său istoric, omul a modificat 
cele 2 componente ale ecosistemelor sale: populaţia şi mediul, ca şi co- 
nexiunile lor. Modificările s-au produs în diferitele eșaloane ale ecosis- 
temelor umane — fie cele permanente, istorice — familia, localitatea, 
poporul, națiunea — fie cele ocazionale şi mai puţin precise — clasa 
de școală, echipa de lucru şi de sport, asociaţia de amatori etc.; de 
plan vast, naţional, internaţional sau chiar planetar. Modificările au fost 
generate de presiunea demografică (nu atît absolută, cît relativă şi o re- 
partiție nejudicioasă, într-un ritm care întrece posibilităţile reale de echi- 
libru) și tehnica (folosită uneori fără protecţia mediului). 

Populaţia umană a suferit o creştere deosebită, depăşind 4 miliarde 
de locuitori înainte de începutul anului 1975. La sfîrşitul acestui secol 
va număra 6—7 miliarde de locuitori (fig. 2). Repartiția este și mai 
nepotrivită, în miliarde de locuitori populaţia fiind împărțită astfel: 
Asia 2,4, America 0,5, Europa 0,5, Africa 0,4, U.R.S.S. (inclusiv Asia de 
Nord) 0,25, Oceania 0,02. Dintre cele circa 220 ţări existente în lume, 
cele mai mici au suprafeţe în jur de 1 km? şi o populaţie sub 10 000 lo- 
cuitori, iar cele mai mari 22 milioane km? (U.R.S.S.) şi respectiv 800 mi- 
lioane locuitori (R.P. Chineză). Densitatea variază de asemenea de la 
cîteva mii de locuitori/km?, în ţările constituite din insule mici (Ber- 
mude, Mauritius) sau din oraşe (Singapore, Monaco etc.) la sute de lo- 
cuitori/km? în ţările aglomerate (Olanda 323, Anglia 320, Japonia 283, 
Liban 276) şi la populaţie rară în altele (S.U.A. — 22, U.R.SS. — 11, 
Argentina — 8, R.P. Mongolă — 1 etc.). 

Populaţia lumii se urbanizează (6—70/, pe an, față de 2%/, creşterea 
generală), populaţia urbană crescînd de peste 26 ori din 1800 pînă în 
prezent față de numai 2,6 ori creşterea populaţiei generale. 

Fig. 2. Evoluția numărului populației lumii în decursul istoriei (Population Bulle- 
tin, 18, 1). 


Oraşele mari, peste 1 milion de locuitori sînt circa 150 astăzi, față 
de numai 7 în urmă cu 1/2 secol, cele cu 2 milioane — metropole — 40, 
cele cu peste 5 milioane — 11 şi cele peste 10 milioane — 4. 

Îndeosebi creşterea excesivă a oraşelor se produce pe cale mecanică, 
prin migrații şi are consecințe biologice negative, consemnate prin indi- 
cii demografici: nupțialitate, fertilitate, natalitate, ca şi prin indicii stă- 
rii de sănătate. De aceea în multe țări a început fenomenul de exod din 
marile orașe. 

Mediul a suferit schimbări ca urmare a urbanizării, creşterii demo- 
grafice şi îndeosebi revoluției ştiințifico-tehnice, depăşindu-se, în multe 
zone, capacitatea de autopurificare, de reintroducere normală a rezi- 
duurilor în ciclurile biologice (fig. 3). Poluanţii aerului se estimează la 
un total de 1,5—2:19!0 t/an. Dintre aceştia, dioxidul de carbon însu- 
mează singur circa 2,5:10 t, hidrogenul sulfurat şi oxidul de carbon 
cîte 3-108, dioxidul de sulf 1-108 etc. În zonele puternic poluate se gă- 
sesc concentraţii medii de gaze de cîteva miligrame/m3 de aer şi unele 
chiar mai mult (CO se găseşte uneori în concentraţii de 50—100 mg/m?). 
În atmosfera urbană se mai găsesc metale grele (Pb, Cd, Hg), diferite 
substanţe organice, hidrocarburi cancerigene, pulberi netoxice etc. 

Poluarea apei cu bacterii, virusuri, substanţe chimice, îndeosebi 
produse petroliere, metale, metaloide şi compuşii lor, pesticide, deter- 
genţi etc. a cuprins aproape toată reţeaua de apă dulce și s-a extins la 
mări şi oceane. Anual se estimează o deversare globală de 3,3-10: m? 
de ape poluate, astfel că adesea substanţe nocive intră în circuitele de 
folosire ale omului, în timp ce numeroase bazine de apă sînt canale de 
ape uzate. 

Solul este poluat cu 1,3:10:0 t/an de reziduuri solide urbane, in- 
dustriale şi de construcţii, fără a mai socoti scoaterea din uz a terenu- 
rilor agricole pentru diferite utilizări. Pe sol, în apă şi chiar în aer ajung 

Fig. 3. Nevoile de spațiu (m?) şi energie (Kcal/pers) ale omului (azi omul 
are nevoie de mai multă energie pentru a modifica mediul, decît îi este 
necesară pentru metabolism). 


circa 3 milioane tone pesticide, a căror durată de înjumătățire este une- 
ori de 10 ani. 

Poluarea sonoră crește continuu, iar intensitatea a depăşit mult 
scara iniţială de 130 dB, atingind astăzi 160—170 dB, în timp ce limita 
cert nocivă este 70—80 dB. 

Mediul uman se poluează pe cale psihică prin însăşi prezenţa omu- 
lui — aglomeraţie, stress etc. Toate aceste modificări ale mediului 
schimbă şi dezechilibrează relaţiile om-mediu, solicitînd „unitatea con- 
diţiilor de viaţă în mediul intern“ (C. Bernard, 1878), riscînd să de- 
regleze „homeostazia“ (W. B. Cannon, 1926), şi să strice raporturile 
normale cantitative (ropie) influenţind negativ viața (E. A. Pora). 

Influenţa este concepută azi prin mecanisme cibernetice de acțiune 
inversă (N. Wiener, 1948). După durata de acţiune, efectele devin 
din ce în ce mai grave pentru specie (fig. 4). 

Fig. 4. Stadiile succesive ale controlului biologic. 


Dependența de mediu care înseamnă în același timp homeostazie, 
traduce independența relativă a sistemului individual uman, pe care 
măsuri ştiinţifice, raționale trebuie să-l favorizeze prin aportul de sub- 
stanțe utile şi să-l protejeze față de factorii nocivi ai mediului. Aceasta 
se referă nu numai la factorii fizico-chimici şi biologici ci și la cei psiho- 
sociali. 

Adaptarea la mediu este adeseori suprasolicitată sau ia căi nedorite. 
Multitudinea de factori noi de mediu poate favoriza apariţia la individ 
şi chiar la generaţiile următoare de gene noi, latente sau manifeste, ca 
şi oprirea dezvoltării unor organe și chiar organisme. Apar malformații 
congenitale, tulburări metabolice, efecte mutagene (fig. 5). 

Răspunsul adaptativ al organismului are de regulă loc în sensul 
perfecţionării, al integrării metabolice şi structurale, aşa cum se constată 
continuu în adaptarea la climă, la factorii alimentari şi la acţiunea mi- 
croorganismelor (|. Gonţea; Gh. Tă- 
năsescu). 

Adaptarea la mediu este funcția de 
apărare la solicitările noi ale mediului, 
constînd din modificări morfofuncţionale 
şi biochimice care permit organismului 
uman nu numai supraviețuirea, ci un 
mod perfecţionat de răspuns, de muncă 
şi în final de sănătate. Rol deosebit în 
adaptare au funcțiile metabolice, endocri- 
ne, neurologice şi imunologice, dar orice 
altă funcţie şi organ pot fi antrenate în 
aceste acţiuni. Pentru orice vieţuitor, deci 
şi pentru om, prezintă importanţă adap- 
tarea care tinde să conserve şi să per- 
fecționeze nu numai un organ ci întreg 
organismul, nu numai un individ, ci în- 


A . A Fig. 5. Pătrunderea unei hidro- 
treaga populaţie, nu numai o generaţie, carburi între perechile de baze 


ci specia în permanenţa sa. ale acizilor nucleici. 

Pentru a judeca și acţiona ecologic, R. Dubos, Fr. Sargent 
şi alți savanţi recomandă preocuparea pentru viitorul ecologic al omului, 
studiind „epidemiologia prospectivă“ în funcție de care să se adopte o 
„strategie adaptativă“, referindu-se la următoarele obligaţii: 1) cunoaş- 
terea din timp a riscurilor implicate de schimbările sociale şi tehnolo- 
gice în biologia umană şi — 2) cunoaşterea şi supravegherea populaţiei 
expuse riscurilor reprezentate de schimbările mediului. Se insistă ast- 
fel asupra mediului socio-cultural şi a adaptării comportamentale la 
acest mediu, ca o caracteristică specific umană. 

În acest sens stressul, pe care H. Selye îl concepea mult mai cu- 
prinzător, şi anume înglobiînd orice agent sau solicitare nocivă, şi sin- 
dromul general de adaptare (S.G.A.) ca modalitatea adecvată de răspuns 
la orice agresiune, și-au restrîns înțelesul mai ales la caracteristicile lor 
proprii omului, și în mod deosebit la cele psiho-sociale. 

Nu trebuie să se neglijeze însă nici cunoaşterea și favorizarea adap- 
tării prin toate mecanismele comune biologiei, particularităţile de la 
om, şi în funcţie de virstă, sex, individ etc. În ultima vreme studiul 
adaptării a fost aprofundat mai ales prin adaptarea încrucişată, răs- 
punsul complex şi indirect față de mai mulți agenţi din mediu care ac- 
ționează concomitent. Prin comportament neadecvat al omului contem- 
poran, capacitatea de adaptare poate scădea, iar funcţiile de apărare di- 
minuă şi de aceea se impune o atitudine cît mai realistă. 

Se cunosc astfel o multitudine de factori fizici şi chimici prezenţi 
în epoca noastră la care organismul răspunde prin reacţii de moment 
(individuale sau ale populaţiei). Prezenţa în mediul de muncă sau de viaţă 
a unor substanțe chimice, folosirea lor repetată, au creat o scădere a 
sensibilităţii receptorilor, omul se obișnuieşte cu cantități din ce în ce 
mai mari de substanțe fără a răspunde prin reacţii aparente. Astfel, 
reacţiile la unul din factorii fizici cum este zgomotul, ilustrează faptul 
că acomodarea se face prin scăderea sensibilităţii auditive, astfel încît 
creşte toleranța față de acest factor (I. Gonţea). 

Această creştere a toleranţei faţă de agenţii nocivi reprezintă mai 
degrabă un risc pentru sănătate decit o modalitate de apărare a orga- 
nismului. 


B. ECOSISTEMELE POPULAȚIEI UMANE 


' „O ştiinţă a ecologiei umane este în curs de constituire“, îşi începe 
biologul franco-american Pierre Dansereau, una din cărţile 
sale (8). 

Noţiunea de ecosistem, folosită pentru prima dată în 1935 
(A Tansley) s-a referit la complexele de viață din condiţii natu- 
rale (exemple — pădurea, lacul, pajiştea de munte). Treptat s-a extins la 
diferite complexe artificiale (exemple — pădurea plantată, cultura de ce- 
reale etc.) dar se limita de regulă la animale şi plante, iar biotopul nu se 
schimbă aproape deloc. 

În ultima vreme, termenul de ecusistem a fost aplicat şi pentru com- 
plexele de viață ale populaţiei umane, fiind considerate ecosisteme şi 
aşezările urbane şi rurale (J. Huxley, E. P. Odum). Unii recunosc 

denumirea de ecosistem numai pentru unităţi de bază, importante, cele- 
lalte fiind denumite subsisteme sau ecosisteme secundare și forme de 
trecere între ecosisteme. Desigur că precizările ce se vor face în viitor 
cu privire la aceste controverse vor trebui să se bazeze îndeosebi pe cal- 
cule matematice, pe valori cumulative exacte, pentru care, dacă în trecut 
însuşi Darwin își deplora inaptitudinea (Sir Gavin de Beer), 
în prezent există toate condiţiile de a fi folosite mai rapid și mai eficient. 

Dar, independent de aceste aspecte secundare, în curs de limpezire, 
apare evidentă importanţa modelării ecologice şi pentru biologia umană, 
ca și alte aspecte științifice privind populaţia umană în general. Pînă în 
prezent, în domeniul ecologiei umane s-au abordat cu mai multă îndrăz- 
neală două sectoare: 1) unul este cel al degradării naturii (plante şi ani- 
male) cu consecinţe negative asupra colectivităţilor şi poate chiar a speciei 
umane; 2) altul este aspectul elementelor ecologice ale mediului eco- 
nomico-social, apreciate de asemenea sub unghiul consecinţelor populaţio- 
nale ale activității omului. 

Este mai puţin luată în seamă însăşi interrelația de ordin biologic 
dintre om şi mediul său de viaţă, care se studiază de multă vreme de 
către medici, fie igieniști, fie, mai ales în ultima vreme și de alți specia- 
lişti în sănătatea publică. Dar aproape totdeauna studiile de acest gen, 
denumite şi „epidemiologice“ se limitează la aspectele patogene, la mor- 
biditatea şi mortalitatea datorite factorilor de mediu. În lumina defini- 
tiei contemporane a sănătății însă, biologii şi în primul rînd medicii, 
trebuie să se ocupe şi de modificările nepatologice sau preclinice ale 

Fig 6. Ciclul pesticidelor (Thomson J. şi Abbott D. C.) citat de 
Zamfir (Poluarea mediului ambiant) vol. II. 

omului, iar acestea sînt deter- 
minate în mare măsură de con- 
diţiile de viaţă, adeseori artifi- 
ciale şi psihico-sociale ale lu- 
mii contemporane. 

Ecologia tradițională își li- 
mita cîmpul de preocupări şi 
investigaţii la populațiile şi 
biocenozele altor vieţuitoare în 
afară de om, iar interesul pen- 
tru oameni consta în folosul 
sau paguba materială sau sen- 
timentală ce decurgea din con- 
secințele dispariţiei unor spe- 
cii. Mai mult, în trecut ecolo- 
gia îşi limita preocupările la 
interrelaţiile spontane ale vie- 
țuitoarelor cu mediul natural și 
poate prin această prismă evita 
să abordeze preocupările omu- 


Fig. 7. Expunerea neprofesională a popula- lui, care erau activităţi de or- 

tiei la DDT, (Sinteza M. S. „Pesticidele în din artificial și raţional. S-a 

R.S.R.“, 1972). constatat însă că şi acțiunile 

gîndite ale omului nu sînt 

scutite de greşeli, căci uneori nu se iau în seamă efectele lor secundare, 
tardive şi indirecte, deci o considerare ecologică a lor (fig. 7). 

Omul a creat o seamă de unelte cu ajutorul cărora a reușit să smulgă 
bunuri de la natură. Spaţiul, timpul şi intemperiile au dobiîndit alte di- 
mensiuni datorită creaţiilor umane, iar din pămînt, din apă și din piatră 
s-au produs hrană, energie, instrumente. Crearea de unelte constituie 
caracteristica specifică a omului. 

Mediul artificial al omului și colectivităților umane de astăzi constă 
în locuinţă cu microclimat care poate fi influenţat numai puţin de cel 
din exterior, loc de muncă confortabil, în care mașinile execută cele 
mai multe manevre, adeseori automat, în transport cu climat de locuinţă, 
pînă la asigurarea de aer condiţionat, comunicaţii rapide prin aer şi prin 
spațiul cosmic unde se folosește ajutorul sateliților etc. 

Mediul artificial poate fi perfecţionat pînă la crearea unor ecosis- 
teme independente cu circuit închis (ex. capsule spaţiale), dar acesta nu 
este nici recomandabil fiziologic, tocmai din cauza îndepărtării de na- 
tură, nici rentabil economic, din cauza marelui consum de energie. 

Mediul artificial, atunci cînd nu produce nocivităţi (poluare, zgo- 
mot, vibrații, risc de accidente etc.) este un mare sprijin pentru orga- 
nismele în refacere şi reconfortare, în stare de suferință sau de inva- 
liditate şi în împrejurări speciale de muncă şi viaţă. De asemenea, 
grăbind ritmul de mişcare, de muncă etc., instrumentele artificiale deter- 
mină scurtarea perioadei în care se obţin bunuri. Prin corectarea abate- 
rilor de la nivelul de confort pentru organismul uman, mediul artifi- 
cial permite viața și activitatea în condiţii vitrege; de exemplu, în 
cazul exceselor climatice din zonele arctice sau din timpul iernii boreale, 

din activitatea în subteran sau subacvatic şi în explorările spaţiului 
cosmic. 

Dar mediul artificial folosit excesiv, neţinînd seama de biologia 
umană, creează la fenotip şi chiar la genotip, scăderi ale capacităţii de 
adaptare faţă de factorii naturali. 

În ultimul deceniu interesul pentru ecologie a crescut în primul rînd 
ca urmare a extensiunii accelerate a ştiinţei și tehnicii. Unele desco- 
.periri ştiinţifice, (pesticidele clorate și unele medicamente) folositoare 
la început, s-au dovedit ulterior nocive pentru viața şi sănătatea omului. 
Chiar înainte de precizarea ştiinţifică a consecinţelor, s-a lansat apelul 
renunţării la progresul tehnic (creșterea „zero“). Informaţia maselor şi 
chiar informaţia științifică este folosită tendențios, fără suficiente argu- 
mente sprijinite pe date. Finalitatea politică, ideologică şi practică a 
acestor poziţii poate avea un substrat demobilizator, interesat. 

De aceea, înainte de orice, este necesar să se precizeze faptele, efec- 
tele, influenţele, atît biologice cît şi cele de alt ordin, determinate de 
schimbările lumii contemporane şi apoi să se acționeze fundamental pen- 
tru corectarea greșşelilor. 

Ecosistemele umane sînt complexe constituite din elemente naturale, 
artificiale şi psiho-sociale, care condiţionează sănătatea viaţa, dezvolta- 
rea. Desigur că, spre deosebire de alte viețuitoare, elementele constitu- 
tive ale ecosistemelor umane sînt în mare parte artificiale, iar rolul 
elementelor psiho-sociale crește pe măsura progresului și culturii. In- 
dependent de diferenţele locale, regionale și istorice, se poate concepe o 
schemă a ecosistemelor umane pe care o expunem în continuare. 

1. Ecosistemul individual și familial. Familia, care constituie nucleul 
de grupare biologică și la animale, se constituie la om nu numai pe ba- 
ze instinctive de conservare, înmulţire și creştere, ci şi pe baze raţio- 
nale, psihologice, culturale, pe afecțiuni superioare de ordin sentimen- 
tal şi social. Familia își duce viaţa în locuinţă, complexul construit, cu 
anexele şi conexiunile sale, care poate fi asimilat cu habitatul celorlalte 
vieţuitoare. Locuinţa a evoluat ca funcţie, de la rolul de simplu adăpost 
față de intemperii şi de atacul altor vieţuitoare, inclusiv al altor oameni, 
în care relaţia cu exteriorul se limita la cea cu factorii naturali nece- 
sari pentru hrană, pînă la locuința modernă, cînd toate elementele arti- 
ficiale care o compun şi elementele care sînt folosite în locuinţă, leagă 
omul de restul colectivității umane. 

Rolul locuinţei moderne este foarte complex: asigurarea confortu- 
lui termic, înmulţirea şi creşterea tinerelor generaţii, pregătirea hranei, 
activitate casnică şi gospodărească, exercitarea unor înclinații meşteşșu- 
găreşti, educarea și instruirea copiilor, munca intelectuală a adulţilor, 
odihnă şi divertisment în vederea refacerii pentru muncă, adăpostirea, 
tratarea şi convalescenţa celor bolnavi, adăpostirea şi îngrijirea bătri- 
nilor pînă la moarte. 

În familie omul își asigură cele mai bune condiţii atit pentru sa- 
tisfacerea necesităţilor biologice, vegetative, cît şi psihologice. Odihna 
fizică şi nervoasă, relaxarea în vederea refacerii forţelor și pregătirea 
pentru muncă, constituie caracteristica principală a individului şi a fa- 
miliei în locuință. Nevoile biologice şi cele psihologice ale individului 
şi totodată cele ale grupului familial sînt satisfăcute în măsură echi- 

librată în locuința familială confortabilă. De aceea locuința trebuie să 
ofere posibilităţi atît de izolare după dorinţă și necesitate a individului, 
a cuplului familial, cît şi de viaţă colectivă a grupului, şi izolare față 
de alte familii. Totodată, familia trebuie să dispună de o serie de faci- 
lităţi în afara locuinţei atît pentru ansamblul său (îndepărtarea rezi- 
duurilor, depozitarea unor obiecte şi mijloace de transport) cît şi mai 
ales pentru copii (locuri de joacă şi plimbare). 

Locuința modernă este intim legată prin conexiuni fizice şi psi- 
hosociale de restul ecosistemelor umane, aflate pe acelaşi plan de mă- 
rime şi importanţă sau pe planuri superioare. Dacă în trecut familia 
putea să-şi asigure viața în cea mai mare măsură prin conexiuni nu- 
mai cu natura înconjurătoare, familia modernă devine mult mai so- 
cială, căci aproape tot ce există în locuinţă trebuie asigurat prin con- 
tribuţia societăţii. În plus, toate resursele de energie necesare în fiecare 
zi şi în fiecare moment sînt de ordin social: — hrana, căldura, apa, 
electricitatea, gazele naturale — ca şi satisfacerea unor necesități de or- 
din psihic, cultural şi documentar, prin radio, televiziune, presă etc. 
De asemenea, îndepărtarea reziduurilor, asigurarea transportului şi alte 
numeroase servicii depind de lumea înconjurătoare. 

Relaţiile interumane ale membrilor unei familii se stabilesc cu fa- 
miliile din grupul comun de locuinţe, cu rudele și prietenii, cu colegii 
de la locul de muncă și cu persoanele care-i asigură alte necesități: de 
instrucţie, cooperare în producţie, divertisment etc. 

În locuinţă şi prin interconexiunile sale cu restul lumii trebuie să i 
se asigure omului toate necesitățile menţionate, în mod cît mai confor- 
tabil, mai permanent, mai adecvat dorințelor sale, diversificate după 
vîrstă, sex, dispoziţia psihică, nivelul intelectual etc. Cum cea mai mare 
parte a timpului și în cele mai fragile circumstanțe — mai ales în co- 
pilărie şi la bătriîneţe şi pe timp de boală — omul trăiește în casă, să- 
nătatea sa este fundamental legată de locuinţă. „Habitatul omului mo- 
dern, mai mult decît pînă acum, face parte integrantă din mediul total 
şi, în eforturile sale de a ameliora acest mediu, acţiunea de sănătate 
publică trebuie să ţină seama de acest fapt“ (Organizaţia Mondială a 
Sănătăţii, Rapp. tech. 355, Genève, 1967). 

Ecosistemul uman individual-familial condiționează de fapt, în bună 
măsură, structura biologică şi socială a întregii populaţii umane, de el 
depinzînd dezvoltarea fizică şi intelectuală, morbiditatea şi mortalita- 
tea populaţiei infantile şi virstnice şi chiar a restului populaţiei. 

Condiţiile pe care trebuie să le îndeplinească locuința modernă, în 
raport cu vechea locuinţă, sînt nu numai mult mai exigente şi mai com- 
plexe, dar ele trebuie să fie mai generalizate, mai extinse la majorita- 
tea populaţiei, mai conforme cu aspectele pozitive ale progresului ştiin- 
tific şi tehnic. Precizarea acestor condiţii este mult mai importantă în 
prezent, cînd habitatul depinde şi se răsfrînge la întreaga populaţie. De 
aceea locuinţa, anexele şi conexiunile sale trebuie să respecte o serie de 
cerinţe: fiziologice, de profilaxie antiinfecţioasă, psiho-sociale şi de pre- 
venire a accidentelor. 

Dintre cerinţele fiziologice, un rol de seamă constă în favorizarea 
funcţiei de termoreglare, de cedare satisfăcătoare a căldurii şi de ex- 
cludere a deperdiţiei calorice excesive, care se asigură prin măsuri igie- 

nice de microclimat, care respectă norme de igienă în conformitate cu 
o serie de factori particulari, între care gradul de adaptare și de călire 
are un rol de seamă. Microclimatul de locuinţă va trebui să fie mai ju- 
dicios apreciat în cadrul ecosistemelor umane în general, a modului de 
viaţă în complex al omului, cu care trebuie să concorde şi să se com- 
pleteze. Dacă va fi mult diferit şi folosit excesiv, prin neconcordanța 
sa cu restul ambianţei omului, pot fi create condiţii patogene. De aceea 
microclimatul de locuinţă trebuie să favorizeze funcția de termoreglare 
pentru organismul aflat în stare apropiată de metabolismul bazal, adică 
de repaus, de relaxare. El trebuie să se adapteze însă şi la activitate şi 
mai ales să fie completat cu viața în aer liber, în mișcare, în condiţii 
climatice care solicită mai intens funcţiile fiziologice. Abaterea de la 
acest mod de a înţelege confortul ca și nerespectarea cerințelor de bază 
ale habitatului uman favorizează îmbolnăvirea, diminuarea biologică. 

O mare discuţie s-a purtat, de exemplu, în legătură cu folosirea sis- 
temelor de aer condiționat, care reprezintă metoda de asigurare a unor 
proprietăţi constante ale aerului, la nivelul de confort termic al organis- 
mului uman, adică la nivelul care nu creează nici o necesitate de efort 
de adaptare homeotermică pentru organismul uman. Dar prelungind fără 
limită viaţa în aceste condiţii, se atrofiază funcţia organelor care parti- 
cipă la adaptarea organismului prin termoreglare. Prima consecinţă ne- 
gativă constă în scăderea rezistenţei la acţiunea de stress rece, cînd 
această împrejurare îi este impusă organismului. În acest fel, cei ce tră- 
iesc în condiţii de confort excesiv pot face frecvente boli „a frigore“ 
numai prin ieşirea cîteva minute pe stradă sau prin expunerea la cel 
mai mic curent de aer rece. În al doilea rînd, schimbările de vreme de- 
termină reacții mai numeroase şi mai puternice, fac organismul mai me- 
teorosensibil. Astfel, s-a constatat că populaţia lumii a devenit mult mai 
sensibilă la masele de aer rece, care pot produce moartea la cei cu scle- 
roze vasculare (MomiYama). Explicaţia dată de R. Dubos, 
F. Sargent II şi alţii constă în faptul că prin adaptarea perfec- 
ționată realizată de generaţii succesive se conferă genotipului un grad 
din ce în ce mai marcat de homeostazie, dar prin aceasta potenţialul 
adaptativ al generaţiilor viitoare va fi mai scăzut. 

Mediul artificial din locuinţele moderne modifică în mod lent, dar 
substanțial biologia umană. Cînd primii navigatori au traversat strim- 
toarea Magellan, ei au adus mărturii despre existența, în Țara Focului, 
a unor oameni care trăiau aproape dezbrăcaţi, în vitrege condiţii de 
climă şi care aveau probabil o biologie apropiată de animale. Omul mo- 
dern a stabilit norme de temperatură în locuinţă, la început de 18—20*C. 
În numeroase părţi ale lumii se constată însă că acestea tind să se ridice 
printr-o adaptare la temperaturi din ce în ce mai mari. Astfel, în ţă- 
rile din N-V Europei (Anglia, Olanda, Norvegia) normele igienice de 
microclimat în locuinţă au fost stabilite la început la nivele mai joase 
de temperatură, 17—18*C, pentru ca în prezent să se constate confort 
numai la 22—24°. La noi însă s-a constatat, prin studii statistice, pe un 
mare număr de locatari, următorul fenomen revelator: în timp ce re- 
zultatele înregistrării dorinței subiective de confort termic indică o 
temperatură optimă de 24—26", măsurarea indicatorilor fiziologici obiec- 

tivi (temperatura cutanată etc.), indică valori optime la nivel cu circa 
2° mai mic (22—239). 

Evoluţia biologică a acestei tendințe va duce, desigur, la diminua- 
rea continuă a contribuţiei funcţiilor fiziologice şi suplinirea lor de către 
mijloacele artificiale. Este evident că o astfel de evoluţie este o înde- 
părtare de natură care va avea urmări negative în momentul punerii 
din nou a omului în contact cu condiţiile naturale. Schimbarea are loc 
îndeosebi pe seama metabolismului, cu o serie de consecințe de dimi- 
nuare a funcțiilor biologice. 

O altă categorie de elemente ale habitatului familial constă în 
respectarea compoziției normale a aerului, adică a proporţiei componen- 
ților săi din atmosfera naturală și excluderea prezenţei de alți compo- 
nenţi care pot influenţa negativ sănătatea. 

Primul indicator chimic de puritate și de confort microclimatic este 
dioxidul de carbon, metabolit principal al fiziologiei umane, rezultat al 
oxidării carbonului, eliminat prin respiraţie şi provenit în locuinţă și 
din alte arderi, din respiraţia plantelor etc. Semnificaţia sanitară a 
acestui gaz, pînă de curînd considerat indicator al echilibrului fizic al 
factorilor de microclimat, fără acţiune negativă directă pînă la atingerea 
unor concentraţii toxice de 3—40%/,, a fost completată în ultimul timp 
prin investigaţii electroencefalografice care au arătat că expunerea vre- 
me îndelungată la concentraţii scăzute influențează negativ activitatea 
sistemului nervos central, de unde recomandarea unei reduceri a con- 
centraţiei sale cît mai aproape de nivelul din aerul natural. 

Alţi componenți ai aerului care pot încărca atmosfera locuinţei, po- 
luanţi din exterior sau generaţi de sistemele de încălzit, instalaţiile sa- 
nitare, reziduuri, alimente alterate, substanţe chimice păstrate în lo- 
cuinţă, ca şi compuși alergici (mai ales substanţe organice) stau ade- 
seori la originea unei patologii legate de locuința insalubră. 

O altă categorie de elemente care completează complexul habitatului 
familial sînt cele de ordin actinic. Lumina solară, prin componentele ei, 
vizibilă şi ultravioletă, influențează pozitiv atît direct organismul ctt și in- 
direct mediul de locuinţă. Nivelul adecvat al luminii, proporțional cu 
necesitățile de discernere a detaliilor şi uniformitatea relativă influen- 
țează pozitiv atît funcţia vizuală cu toate însuşirile sale, cît şi sistemul 
nervos. În ultima vreme, tendința de exces a luminii vizibile atît na- 
turale cît şi artificiale, care poate determina în anumite împrejurări 
oboseală şi excitația psihică, a fost friînată atît de argumente ştiinţifice, 
cît şi ca urmare a măsurilor de economie și chibzuială în domeniul con- 
sumului de materiale şi de energie. 

Cît priveşte radiaţia ultravioletă, care ajunge în locuință mai ales 
odată cu lumina solară directă, judicioase reguli de orientare şi con- 
strucţie a locuinţei asigură dozele profilactice necesare, care şi în oraşe, 
pe vreme senină, se găsesc în exterior în concentraţii înzecite faţă de 
necesar. 

Viața în exterior și mai ales exerciţiile fizice, sportul și gimnastica, 
nu numai la copii, ci şi la adulţi şi vîrstnici completează sau aduc pri- 
sosul de ultraviolete, pe lîngă alţi factori pozitivi, care nu pot fi con- 
traindicate decît în mod excepțional, la unele persoane bolnave. 

Un ultim factor fiziologic al ambianţei locuinţei, din ce în ce mai 
incriminat în condiţionarea sănătăţii şi trecut pe primul plan în unele 
împrejurări, este liniştea, adică diminuarea zgomotului. În locuinţă se 
recomandă un nivel maxim de zgomot între 35 şi 45 dB, dar acest nivel 
depinde și de circumstanţele în care se află persoanele protejate, uneori 
chiar nivele mai mici afectînd organismul. În locuinţă, în general, este 
vorba nu atît de afectarea urechii, cît a sistemului nervos, a capacității 
de odihnă, a somnului, de influența negativă psihosomatică. În zonele 
expuse la zgomotul urban, de origine industrială și mai ales la cel de- 
terminat de mijloacele de transport, starea de sănătate în general, ca şi 
a aparatului acustico-vestibular sînt influențate negativ de acest agent 
nociv, trecut de mulţi cercetători printre factorii negativi primordiali ai 
vieții moderne. 

Din clasa măsurilor de profilaxie antiinfecțioasă se impun cerințele 
de asigurare a spaţiului suficient şi judicios distribuit, aprovizionarea 
cu apă şi îndepărtarea reziduurilor şi evitarea riscurilor determinate de 
animale domestice (rozătoare, insecte) şi alți vectori. 


Prevenirea accidentelor de locuință se aplică diferitelor elemente, 
etape şi moduri de construcţie, dotare şi utilizare a locuinţei. Locuinţa 
modernă, construită mai mult la înălțime decît pe sol, dotată cu mijloace 
tehnice care expun la incendii, electrocutări, inundaţii, în care se uti- 
lizează substanţe toxice, de la medicamente, pînă la pesticide etc., are nu- 
meroase cendiţii pentru producerea accidentelor, care vor trebui dimi- 
nuate în viitor atît printr-o proiectare îmbunătăţită, cit şi printr-o 
folosire mai precaută. 

Cerinţele psihologice şi sociale contribuie astăzi în măsură însem- 
nată la influențarea sănătăţii, a biologiei umane, iar acestea pot fi satis- 
făcute, pentru a avea numai rol pozitiv, atît prin metode de ordinul pro- 
iectării, construcţiei şi dotării, cît mai ales prin măsuri de organizare a 
vieţii şi de folosire a elementelor ambianţei. Sînt de menţionat, în acest 
sens, buna repartizare a spaţiului în funcţie de numărul și felul mem- 
brilor familiei, de posibilitatea de izolare după dorinţă a individului, de 
dotare şi repartizare a celor necesare diminuării surmenajului fizic şi in- 
telectual, întreţinerii curățeniei, cît şi unei ambianţe psihice favorabile 
păstrării aspectului plăcut, respectării tradițiilor şi obiceiurilor etc. 

Neîndeplinirea cerințelor menţionate mai sus determină diferite 
modificări la populaţia care trăieşte în locuințe necorespunzătoare şi 
influenţează, în general, negativ biologia acelei populaţii, ceea ce se 
poate constata sub forma unor indici diminuaţi de sănătate (natalitate, 
dezvoltare fizică şi intelectuală, capacitate de muncă şi de producţie, 
durată medie de viaţă). În ultima vreme, tocmai îmbunătăţirea habita- 
tului a constituit, alături de alţi factori favorabili, cauza creşterii tuturor 
indicilor de sănătate; au fost însă perioade cînd omenirea a resimţit pu- 
ternic șocul determinat de deficienţe ale nivelului de rezolvare a pro- 
blemei locuinţei, cum au fost perioadele postbelice, perioadele de criză 
economică etc. 

Rolul locuinţei în viața şi sănătatea populaţiei a fost subliniat de 
Marx şi Engels care au socotit locuinţa ca test şi factor major al 
condiționării sănătăţii în funcţie de orinduirea societăţii. 

De obicei, locuinţa insalubră constituie unul din factorii negativi 
majori care acționează asupra unei populaţii, alături de subalimentaţie, 
lipsă de asistenţă medicală şi alţi factori. 

Rolul locuinţei a fost subliniat şi în mod diferențiat, atît pentru în- 
răutățirea generală a sănătăţii, cit și a unor categorii mai specifice de 
boli: infecţii ale căilor respiratorii, boli ale insalubrităţii (infecţii gastro- 
intestinale) boli psihice şi psiho-somatice etc.; în plus, evidente scăderi 
ale indicilor de dezvoltare fizică şi intelectuală, reducerea randamen- 
tului de muncă etc. 


Ecosistemul local (localitatea) 


Gruparea locuinţelor sub forma unei localităţi şi îndeplinirea unor 
funcţii comune pentru toți membrii colectivităţii constituie manifestări 
timpurii ale oamenilor, fapt ce pune în evidență importanța acesteia 
pentru modul de viață al speciei umane. Structura şi funcţiile așeză- 
rilor umane au evoluat însă paralel cu specificul dezvoltării altor fac- 
tori: unelte, raporturile cu natura, felul muncii etc. 

În epoca modernă orașul este forma caracteristică de vieţuire a 
populaţiei umane în aşezări colective, către care se îndreaptă în mod 
accelerat populaţia diferitelor tipuri de ţări ale lumii, cauza fiind modul 
predominant de asigurare a muncii şi vieţii, care constă în activitatea 
industrială, şi a întregii organizări a vieţii sociale care decurge din 
aceasta, activitate bazată pe o altă caracteristică a contemporaneităţii 
— revoluţia științifică-tehnică. 

Oraşul se caracterizează printr-o serie de elemente care satisfac în 
prezent mai bine aspiraţiile şi necesităţile omului, atît pe plan biologic 
cît şi social şi psihologic. Numărul muncitorilor angajaţi în agricultură 
diminuă considerabil, ca urmare a preluării muncii lor de către mașini, 
pe cînd orașul găseşte din ce în ce mai mult loc pentru producţia mate- 
rială, crescînd continuu proporţia populaţiei urbane (vezi cap. referi- 
tor la populaţie). 

Localitățile se diferenţiază după mărime, după structură şi funcţie 
în mai multe tipuri: 


Așezări rurale  — cătune Aşezări urbane  — oraşe 
— sate — municipii 
— comune — metropole 
— conurbaţii 
Aşezările rurale — megalopolis 


Aşezările rurale au constituit tipul marii majorități a localităților 
umane din toată lumea pînă în secolul trecut şi continuă în ţările în 
curs de dezvoltare şi în prezent. 

Unităţile rurale se bazează, de regulă, pe o producţie mixtă, agri- 
colă și zootehnică, la care se adaugă și forme incipiente de industrie, 
iar în vecinătatea localităţilor industriale o parte din populaţia satelor 
învecinate lucrează în industrie şi în unităţile de deservire urbană. 

În așezările rurale tipice stilul de viaţă se caracterizează prin lar- 
gul contact cu factorii de mediu natural, populaţia dispunînd de aer, 

apă, spaţiu etc., dar totodată fiind expusă în mai mare măsură intempe- 
riilor meteorologice şi avînd un mai larg contact cu solul natural, plan- 
tele şi animalele. Ritmul de viaţă este în general mai lent, posibilităţile 
de transport mai reduse, contactul interuman mai rar, dar mai intim. 
Munca fizică, din ce în ce mai redusă, constituie totuşi încă modul ca- 
racteristic de activitate pentru o mare proporţie a populaţiei rurale. 
Aprovizionarea cu alimente şi cu apă se caracterizează prin dependența 
de sursele imediate şi de producţia proprie, în timp ce îmbrăcămintea, 
educaţia, cultura etc. sînt obținute în mare măsură de la oraș. 

Confortul în locuinţă şi igiena individuală sînt dependente de posi- 
bilitățile locale, dar în general se pot realiza în condiţii mai grele decit 
ia oraş, iar nivelul general de viață, mai ales în trecut, a fost inferior 
acelui din oraşe; clasicii materialismului-dialectic şi istoric au eviden- 
ţiat poziţia de exploatare a locuitorilor satelor de către oraşe. 

În prezent, se produce o emancipare a populaţiei rurale, iar dife- 
rențele sociale şi economice dintre sat şi oraş diminuă treptat. 

În aceste condiţii starea de sănătate şi capacităţile biologice ale 
populaţiei rurale se caracterizează prin potenţe superioare, dacă se iau 
în seamă sursele naturale şi contactul mai plenar cu factorii pozitivi de 
mediu: atmosferă curată, factori fizici ai atmosferei care stimulează 
funcţiile organismului, spaţii largi, apă nepoluată, activitate fizică in- 
tensă, alimente bogate în săruri și vitamine, folosite fără o prelucrare 
artificială prelungită, contacte interumane mai puţine şi mai puţin 
stressante etc. În genere, în mediul rural se consumă o mai mare pro- 
porţie de elemente energetice (hidrocarbonate, grăsimi), multe vegetale, 
săruri şi mai puţine proteine, alimente conservate etc. 

Aspectele negative ale stilului rural de viață din trecut nu s-au 
datorit numai unor condiții naturale dezavantajoase, ci şi organizării 
sociale bazate pe exploatare, care a determinat o înapoiere educativ- 
culturală şi încălcarea regulilor de viaţă igienică, chiar cînd au exis- 
tat posibilităţi materiale de a le respecta. Ignoranţa, lipsa unor bunuri, 
consumul de alcool etc. au determinat scăderea valorii factorilor pozi- 
tivi din ambianța rurală. 

Morbiditatea populaţiei rurale constituie un indicator fidel, o rezul- 
tantă a tuturor acestor condiţii pozitive şi negative şi ea reflectă, în 
comparaţie cu morbiditatea populației urbane, un nivel inferior în ceea 
ce priveşte nivelul de igienă individuală şi familială. În condiţiile natu- 
rale superioare și ferită de influenţa negativă a unor factori urbani (po- 
luare, stress etc.) populaţia din mediul rural și care dispune totodată de 
amenajările edilitare minime poate avea o sănătate mai viguroasă atît 
fizic cît şi psihic. 

În trecut, bolile datorite inculturii şi insalubrităţii erau caracteris- 
tice mediului rural în toată lumea — infecțiile digestive, malaria, para- 
zitozele, subnutriţia şi avitaminozele. 

Natalitatea populaţiei rurale este superioară celei urbane, dar mor- 
talitatea infantilă și mortalitatea generală erau şi ele mai mari iar durata 
medie de viață era mult inferioară. De asemenea, antropologic populaţia 
rurală are indici medii de dezvoltare fizică, inferiori celei urbane. 

Așezările urbane (oraşele) 


Oraşele au apărut în istorie în urma așezărilor rurale, dar şi ele 
sînt destul de vechi, apariţia lor fiind consemnată istoric în urmă cu mai 
multe mii de ani. De la început s-au caracterizat prin construcţii mai 
mari si mai durabile, decît în sate, prin împrejmuire cu ziduri de apă- 
rare, producţie industrial-meşteşugărească, schimburi comerciale şi prin 
rol administrativ. Munca intelectuală, organizarea socială (inclusiv mi- 
litară) şi exploatarea satelor din apropiere de către o populaţie mai nu- 
meroasă au constituit atuuri ale vechilor oraşe. În Evul Mediu şi în 
Renaștere s-au intensificat meşteşugurile şi comerţul, iar în epoca mo- 
dernă, prin revoluţia tehnică din sec. 18 şi 19, s-a dezvoltat industria, 
Aceasta a determinat creşterea numărului şi mărimii oraşelor care s-a 
accelerat prin explozia demografică din sec. XX. Revoluţia ştiinţifică- 
tehnică, dezvoltată îndeosebi în a doua jumătate a acestui secol, a inten- 
sificat şi mai mult dezvoltarea orașelor, care a dus la tendința de răs- 
turnare a raportului în favoarea populaţiei urbane (fig. 8 şi 9). 


Cu toate încercările de organizare şi planificare a dezvoltării ur- 
bane, acest fenomen a avut şi aspecte anarhice, neştiinţifice, potrivnice 
biologiei umane. Acest fapt a fost remarcat de sociologi şi consemnat de 
scriitori, şocul fiind resimţit mai ales de populația rurală strămutată 
recent în orașe, care suferea și oprimarea socială. A fost conceput un 
tip, denumit „inadaptatul urban“, care îngloba cu fatalism boala și de- 
primarea, urmate de moarte. 

Trăsăturile negative ale orașului se accentuează sub influenţa pre- 
siunii demografice, în ţările lipsite de o bună planificare economico-so- 
cială. Oraşul se caracterizează printr-o serie de trăsături proprii, în care 

Fig. 8. Urbanizarea comparativ pînă în 1960 faţă de 1960—80 
în 8 mari arii ale lumii (după P. Nobile & J. Deedy). 

factorii naturali diminuă pe 
seama creşterii importanței 
factorilor artificiali. 

În funcţie de spaţiu, ora- 
şele se extind în suprafaţă 
pe zeci de kilometri sau se 
aglomerează pe spaţii mici, 
cum se întîmplă cu orașele 
așezate în depresiuni, în văi 
înguste, pe insule mici. Ora- 
şele se îngrămădesc şi se 
dezvoltă pe verticală, din 
cauza economicităţii impuse 
de spaţiu şi de amenajările 
edilitare. De aceea densita- 
tea populaţiei orașelor ajun- 
ge la 50—100 000 loc/km? în 
unele zone și poate avea în 
medie 30—35 000 loc/km” în pig, 9. Repartiția activităților şi cheltuielilor 
oraşele aglomerate. Structu- pentru protecţia mediului pe intervalul 1971—80 
rile oraşului modern constau (în S.U.A.). 
din mari proporţii de rocă şi 
metal (clădiri şi căi de comunicaţie), relief înalt și variat al clădirilor, 
„reducere pînă la dispariţie — în unele cazuri — a spaţiilor libere şi verzi, 
organizare a spaţiului de circulaţie și de parcare în funcţie de cerințele 
transportului auto și prezenţa unor zone industriale, situate mai ales în 
ariile periferice. Apele de suprafaţă sînt poluate cu reziduuri industriale 
şi urbane, iar solul poluat cu gunoaie, cenușă, zgură, materiale de con- 
strucţie, metale, materiale sintetice, reziduuri petroliere şi alte reziduuri 
industriale și gospodăreşti, inclusiv cu utilaje şi maşini uzate. 

În ultimul timp se urmăreşte ameliorarea dezvoltării oraşelor. 

Organizarea spaţiului şi amenajarea teritoriului orașului modern se 
realizează prin măsuri de sistematizare conform unor principii de „eco- 
logie a așezărilor umane“ care pot fi aduse mai bine la îndeplinire, cu 
respectarea nevoilor omului, în ţările socialiste. Sistematizarea urmă- 
reşte dezvoltarea rațională, armonică, proporţională a întregului teritoriu 
urban, avînd raporturi funcţionale adecvate cu spaţiul înconjurător și 
cu distribuția judicioasă a diferitelor sale zone, astfel încît pe de o parte 
să se asigure legături funcționale cu diferitele grupuri de populaţie, pe 
de alta să se îndepărteze sursele de nocivităţi: industria, nodurile de 
comunicaţie, staţiile de depozitare şi de epurare a reziduurilor etc. 
(fig.10). 

Orașul constituie un complex ecologic în care atmosfora se carac- 
terizează prin atenuarea exceselor climatice din timpul iernii, intensifi- 
carea caracterelor determinate de acumularea radiaţiilor calorice în 
timpul verii, reducerea radiaţiilor ultraviolete și alterarea proprietăţilor 
chimice prin acumularea poluanţilor emiși de diferite surse: uzine, sis- 
teme de încălzire, mijloace de transport, reziduuri etc. Oraşul dispune 

Fig. 10. Poluarea aerului cu substanţe organice solubile în benzen 
şi mortalitatea prin cancer bronhopulmonar. 


de sisteme centralizate, la îndemiîna cetăţenilor, de aprovizionare cu apă, 
evacuarea reziduurilor, transport în comun, aprovizionare cu alimente 
din exterior prin piaţă, cu produse industriale şi alte bunuri, precum şi 
asigurarea serviciilor materiale și instructiv-culturale, al căror număr, 
nivel şi specializare crește proporţional cu mărimea orașului. În oraşe 
creşte nivelul de zgomot, se intensifică relaţiile interumane, aglomeraţia 
şi stressul. 

Dacă acestea sînt caracteristici medii generale ale orașului modern, 
în unele cazuri şi pe anumite zone geografice şi teritorii urbane apar 
situații mai nefavorabile, cum sînt: insatisfacţii psiho-sociale, dificultăţi 
de afirmare a personalităţii, a omului ca individ în sînul şi în folosul 
colectivităţii; asigurare a securității individuale; liniște şi izolare în ve- 
derea odihnei şi refacerii capacităţii de creaţie; acces la diferitele ser- 
vicii publice; libertate de mişcare şi de alegere. Toate aceste dificultăți 
acționează asupra psihicului, dar şi asupra biologicului, traducindu-se în 
boli psihice şi psiho-somatice şi alte consecinţe negative privind dezvol- 
tarea, capacitatea de muncă şi de afirmare. 

În ansamblul său, datorită mijloacelor tehnice moderne şi unei or- 
ganizări sociale mai complexe, orașul oferă populaţiei umane posibili- 
tatea de a trăi în condiţii superioare, confortabile, independente de 
efectele negative ale unor factori naturali, dar pentru a nu permite sau 
a diminua influenţele nocive ale unor factori artificiali necesită multe 
precauţii, măsuri bine gîndite, echilibrări între părţile componente şi 
elementele exterioare cu care se află în conexiune, o gîndire sistematică 
prin care să se asigure concordanţă, armonie, atit cu factorii subordo- 
naţi cît şi cu cei supraordonaţi. Această lege se referă atît la elementele 
de construcţie, cît şi la instituţii, funcţii, atît la componenţii nevii ai 

orașului cît şi la populaţie. Apare evidentă complexitatea acestei struc- 
turi, dificultatea satisfacerii optimale a tuturor cerințelor, de unde re- 
zultă şi posibilitatea unor erori, a unor dezechilibre, care sînt mai pu- 
ternice şi mai antagonice cînd nu se respectă principiile menţionate şi 
sînt mai mici în cazul unor mici erori neprevăzute şi inexact calculate. 

Poluarea mediului şi aglomeraţia care favorizează stressul psihic, 
ca și accidentele, constituie principalele categorii de factori negativi care 
grevează asupra organismului populaţiei urbane, diminuiîndu-i poten- 
țele biologice și psihice. 

Poluarea sonoră se adaugă celei fizico-chimice, zgomotul constituind 
un factor de mediu caracteristic oraşului, care însoţeşte permanent pe 
locuitorul urban prin ceea ce este denumit „zgomotul de fond“, adică 
nivelul sub care intensitatea zgomotului nu scade niciodată şi care este 
de 40—50 dB în zonele rezidenţiale mai liniștite, dar creşte la 60—70 dB 
în zonele centrale, de trafic intens, ca şi în unele zone industriale. 

Peste acest zgomot de fond se suprapun croşete de zgomot mult 
mai intens, cu o serie de caracteristici negative: variaţie neritmică de 
intensitate, compoziție spectrală complexă, nivel care depăşeşte limitele 
de toleranţă a organismului. Dintre zonele urbane cele mai expuse zgo- 
motului sînt arterele de acces al mașinilor grele (unde nivelul zgomotu- 
lui atinge 110—120 dB) şi aeroporturile sau traseele avioanelor (unde 
nivelul zgomotului atinge 150—160 dB) (fig. 11). Acestea afectează, de- 
sigur, zone populate care depăşesc limitele unui singur oraș, cuprinzind 
în panglica lată de zeci de kilometri şi lungă de mii de kilometri a 
bangului sonic un mare număr de localități. 

Biologia populaţiei urbane se caracterizează prin morbiditate şi mor- 
talitate specifice, ca și prin alte trăsături strîns legate de influența ne- 
gativă a factorilor de mediu proprii orașului (fig. 12 şi 13). Morbiditatea 
populaţiei urbane «este, în general, superioară populaţiei rurale, în- 
deosebi la capitolele bolilor pulmonare, psihice, psiho-somatice şi can- 
ceroase. Durata medie de viață 

Fig. 12. Poluanţi ai aerului și mortalitatea populaţiei. 

I 
calampas, shanty-towns), bolile datorite insalubrității şi descompunerii 
morale, ca și degradarea complexă a omului constituie cele mai grele 
probleme ale statelor şi chiar ale organismelor internaţionale. 

În localităţile urbane moderne se constată o serie de fenomene bio- 
logice care nu pot fi interpretate favorabil: tineretul este mai tolerant 
la zgomot şi provoacă în mediul de viață zgomote fără să fie deran- 
jat reciproc, spre deosebire de generaţiile mai vechi care îl detestă. Acest 
proces coincide însă cu constatarea epidemiologică a unei frecvenţe de 
circa 100/ a hipoacuziilor timpurii şi la diminuarea vîrstei de declan- 
şare a prezbiacuziilor, anume la vîrsta de 32 ani la bărbaţi şi 37 ani 
la femei (în loc de 40—45 ani, vîrsta producerii primelor semne de prezbi- 
acuzie la cei neexpuşi la zgomot). 

Ecosistemul regional și naţional 


În cadrul unei naţiuni se circumscriu uneori regiuni geografice sau 
grupări de localităţi care se aseamănă prin diferite caracteristici natu- 
rale sau și artificiale şi de aceea populaţia se constituie în colectivităţi 
cu trăsături comune, cu conexiuni profesionale, dialectale, tradiţionale, 
psihice, dar şi biologice. Unele regiuni de acest fel se extind la mari 
provincii, altele sînt nuclee mai circumscrise, iar delimitarea este uneori 
foarte tranşantă, alteori foarte puţin marcată. În multe zone ale lumii 
factorii de diferenţiere depind în primul rînd de factori geografici, in- 
clusiv resurse minerale, care influențează apoi existența resurselor de 
viaţă, ocupațiile, alimentaţia și apoi dezvoltarea tehnico-economică. 

În ţările dezvoltate, unele regiuni urbane se constituie cu timpul 
într-un mod spontan, neplanificat, în ecosistemul denumit megalopolis, 
care este constituit din mai multe localităţi industrial-urbane, greu de 
delimitat şi de diferențiat, în care zonele rezidenţiale alternează şi inter- 
feră cu cele industriale, spaţiile libere sînt puţine sau lipsesc şi în care 
cu greu se mai poate organiza o sistematizare urbanistică (exemple: zo- 
nele industriale Detroit—Windsor, New-York—Philadelphia și Los An- 
geles, în S.U.A., Nordrhein—Westphallen şi Untermain în R.F.G., Haga— 
Rotterdam în Olanda, Londra şi împrejurimi, Paris şi împrejurimi, To- 
kio—Yokohama etc.). Aceste grupări industrial-urbane constituie com- 
plexul de mediu în care factorii naturali cedează în mare măsură locul 
celor artificiali, poluarea mediului se însumează și persistă, autopurifi- 
carea devine aproape imposibilă. Populaţia umană are o mare densitate 
şi trăieşte în mare măsură pe seama resurselor locale din subsol şi a 
aportului din alte regiuni urmate de prelucrări industriale pentru pro- 
ducerea de alimente, instrumente, mașini etc. Este forma de constituire 
cea mai puţin legată de natură, cea mai puţin umană dintre diferitele 
categorii de ecosisteme locale. 

Ecosistemul naţional se bazează pe existenţa naţiunii, unitate com- 
plexă de factori istorici, geografici, etnici, sociali și administrativi, con- 
stituită în stat. (Națiunea este o comunitate social-etnică de oameni, care 
s-a constituit istoric şi care se caracterizează prin limbă, teritoriu sta- 
bil şi unitar, viață economică cu producţie şi piaţă unitare, conştiinţă 
națională, factură psihică specifică poporului respectiv, cu tradiţii şi par- 
ticularităţi de cultură naţională.). Toţi aceşti factori, cu predominanţa 
unora dintre ei, pot condiționa sănătatea, însuşirile biologice ale popula- 
ției în general, de la indicii demografici şi sanitari, pînă la cei antro- 
pologi, genetici, hormonali etc. 

Caracteristicile biologice ale populaţiei naţionale se diferenţiază în 
măsură mai mare sau mai mică de cele ale populaţiei naţiunilor înve- 
cinate, în funcţie de elementele ei constitutive, de modul de organizare 
social-administrativă etc. 

Ca indicatori ai potenţelor biologice se pot folosi morbiditatea, mor- 
talitatea, dezvoltarea fizică şi durata medie de viață a populaţiei, care 
constituie rezultanta acțiunii complexe a factorilor naturali şi artificiali, 
îndeosebi cei condiționaţi de structura social-economică (fig. 14 şi 15). 

Ecosistemul regional care depășește graniţele ţărilor, cuprinzînd mari 
regiuni geografice cu unele elemente asemănătoare printr-o evoluţie is- 

torică similară sau printr-o structură social-economică bazată pe prin- 
cipii şi orientare comune, a fost acceptat de unii sociologi şi economişti 
(ex. Mesarovic şi Pestel) ca bază de comparaţie în studii 
previzionale. Împărţirea întregului glob numai în 10 zone rămîne însă 
insuficientă, mai ales că au fost folosite numai criterii economice apro- 
ximative: (1. America de Nord; 2. Europa Occidentală; 3. Japonia; 
4. Australia, Africa de Sud şi restul ţărilor dezvoltate cu economie de 
piață; 5. Europa răsăriteană și U.R.S.S.; 6. America Latină; 7. Af- 
rica de Nord şi Orientul Mijlociu; 8. Africa tropicală; 9. Asia de Sud-Est; 
10. China). 

Există însă situaţii diferenţiate chiar în interiorul acestor zone, dacă 
se iau criterii de diferenţiere. Astfel, la Conferinţa Mondială asupra Me- 
diului Înconjurător, ţările scandinave au acuzat R.F.G. şi Marea Brita- 
nie de emisii mari de gaze care încarcă atmosfera Peninsulei Scan- 
dinave. 


Ecosistemul planetar (global) 


Elementele constitutive ale întregii planete şi îndeosebi interrela- 
ţiile cu resursele naturale au intrat în atenţia nu numai a unor orga- 
nisme mondiale, care apreciază, pe ansamblul globului perspectivele 
omenirii, ci şi ale cetăţenilor de rînd, care folosesc indicatorii globali 
pentru aprecierea viitorului propriu. Modelele globale, ca şi cifrele glo- 
bale oferă un mod de evaluare pentru aprecierea cantitativă a evoluţiei 
unor factori şi fenomene, ca şi pentru posibilitatea de prevedere a unor 
tendinţe care se pot exercita local, după ce au fost prevăzute la început 
la scară planetară sau viceversa. Desigur că o limitare la aprecierea glo- 
bală poate oferi o imagine nereală a unor fenomene, dacă ea nu se 
completează cu diferenţierile regionale şi locale. 

Insistența asupra aspectelor globale a început să se manifeste în 
urma instituirii unor organisme ale O.N.U. și a creşterii activităţii aces- 
tora, care au menirea nu numai să aprecieze situația pe ansamblu, ci să 
găsească focarele cele mai puternice ale unor fenomene negative şi să 
stabilească urgenţele pentru aplicarea soluţiilor de remediere. 

Modelul global a fost folosit în diferite circumstanţe şi a utilizat di- 
ferite elemente. Printre cele mai importante sînt volumul total al atmo- 
sferei şi componenților săi — oxigen, dioxid de carbon, ozon ete., de- 
bitele şi volumele globale de poluanţi: pulberi, SO», CO, NH, HS, 
Pb etc., volumul total, stările de agregare și fenomenele de existenţă 
a apei planetare — apă lichidă, ghiaţă şi vapori; apă dulce şi apă să- 
rată, apă pură şi apă poluată etc.; totodată se evaluează volumul total 
şi debitele unor poluanțţi ai apei. 

O atenție deosebită se acordă resurselor de hrană, materii prime, 
energetice şi rezervelor globului în asemenea materiale, care constituie 
motive de îngrijorare pentru viitorul nu prea îndepărtat al planetei, prin 
riscul de diminuare şi epuizare. 

Aceste probleme au trecut de pe planul ipotezelor în cel al unei 
politici economice naționale, ca şi al unor reglementări internaţionale şi 
vor constitui repere de bază pentru îmbunătăţirea ordinii economico-so- 
ciale a lumii, care a devenit o preocupare primordială a actualităţii. 

După cum se constată, ecosistemul planetar este privit în relaţia sa 
cu ansamblul nevoilor populaţiei lumii şi cu schimbări ale bilanţului 
general al unor componenți — majoritatea acestora fiind folosiți de 
toată omenirea. 

Sînt de menţionat în acest sens cîteva exemple. Astfel este faptul 
că prin scăderea masei verzi a globului, cantitatea absolută şi proporţia 
de oxigen pot scădea cu toate consecinţele negative ale acestei carenţe 
pentru om şi pentru alte vieţuitoare. În acest sens se apreciază că în 
țările dezvoltate se consumă mult mai mult oxigen (îndeosebi pentru 
combustii), decît în zone libere şi slab dezvoltate (fig. 16 şi 17). 

Dioxidul de carbon se produce în schimb mai mult, determinînd 
după cele mai multe opinii, creşterea proporţiei sale în aer cu circa 
0,06 ppm pe lună sau circa 1 ppm pe an, ceea ce poate favoriza „efec- 
tul de seră“ prin împiedicarea iradierii căldurii solului, creşterea nive- 
lului termic al climei terestre şi topirea gheţurilor polare, care va de- 
termina înălțarea nivelului apelor oceanului planetar şi inundarea unor 
mari zone populate, deoarece aglomeraţiile cele mai mari de populaţie 
se găsesc aproape de nivelul actual al mării (litoralul foarte întins al 
Oceanului Planetar, inclusiv megalopolisurile New York, Londra, Rot- 
terdam, Tokio etc.). 

Stratul de ozon din atmosfera înaltă (care are un rol protector față 
de acţiunea nocivă a radiaţiilor ultraviolete solare, mai ales a celor cu 
lungime de undă scurtă, care au şi cea mai mare energie, prin absorb- 
ţia şi reducerea cu 4/5 a dozei lor) este periclitat de poluanții atmosfe- 
rici, mai ales de fluor şi clor. Se pune problema ca pe viitor să se urmă- 
rească mai precis conservarea acestui strat. 

Poluanţii atmosferici sînt evaluaţi la scară planetară, dar efectul 
lor se exercită de obicei pe spaţii mai mici. Sînt şi cazuri cînd totuşi 
influențele se pot extinde la întreg globul. Astfel, pulberile atmosfe- 
rice sînt incriminate ipotetic în reducerea posibilă a radiaţiei calorice 

Fig. 16. Diagrama simplă a ciclului carbonului. 

veferinare conservante, 


colorante efe 


Furaje. sol, aer, epă 


Trente ap 


Fig. 17. Concentrarea de substanțe chimice spre om, după folosirea lor în agricul- 
tură, zootehnic, activitatea gospodărească. 


solare, prin constituirea unui ecran care ar putea determina răcirea pînă 
la o nouă glaciațiune a suprafeței terestre. Efecte globale pot rezulta 
şi din alte surse de poluare, cum sînt cele radioactive, care s-a consta- 
tat că învăluie întreg globul în cîteva zile după o puternică emisie la 
suprafața Pămîntului. 

Poluanții atmosferici sînt calculați în prezent, de asemenea, prin 
însumare din toate surseie importante de pe Pămînt, fie că sînt natu- 
rale, fie că sînt generate de om. 

Se urmăreşte mai ales creșterea nivelului natural și evoluția ascen- 
dentă a concentrațţiilor unor poluanțţi, de la o epocă la alta și se inter- 
pretează riscurile acestei creșteri pentru biosferă şi mai ales pentru om, 
atit în prezent cît şi în perspectivă. 

Astfel, concentraţia Pb a crescut progresiv în ultimele decenii, rea- 
lizind depuneri de sute de ori mai mari decit înainte de era industriei 
moderne, aşa cum s-a putut calcula pe baza analizei straturilor seculare 
de gheaţă din Groenlanda. Este posibil ca această metodă să se extindă 
şi la alte substanţe toxice, pe măsura incriminării acţiunii lor nocive 
asupra biosferei şi sănătății omului. 


C. ELEMENTELE MEDIULUI CARE ASIGURA VIAȚA 
ŞI SĂNĂTATEA OMULUI 


— Schimbul de energie şi de materie cu mediul — 


Fiecare individ şi populaţia umană în diferitele sale colectivități sînt 
în relaţie permanentă cu factorii de mediu, printr-un schimb reciproc de 

energie şi de substanţe. Elementele pozitive, favorabile vieţii, se află 
într-un raport de echilibru cu cele negative, omul contribuind în mod 
conştient la îmbunătăţirea continuă în folosul săua acestui raport; une- 
ori însă se produce înrăutățirea sa, mai ales prin noile metode şi sub- 
stanţe folosite în tehnică şi în producţia industrială. 

Elementele mediului care influenţează viaţa se pot clasifica în: 

a) factori fizici (energia mecanică, termică, electrică, luminoasă, ul- 
travioletă, radioactivă etc.; la acest capitol intră și energia sonoră şi alte 
forme de energie); 

b) factori chimici — diferite substanţe simple sau compuse (com- 
ponenţii aerului, alimentele, apa şi poluanţii naturali sau artificiali) 
(fig. 18, 19, 20); 

c) factori biologici (bacterii, virusuri, plante, animale etc.); 

d) factori psihici și sociali — reprezentaţi de relaţiile interumane, 
acestea din urmă influențind în mod indirect biologia omului, viața şi 
sănătatea lui. 

Prezenţa, cantitatea şi intensitatea acestor factori în complex acțio- 
nează permanent sau cu intermitenţă asupra vieţuitoarelor şi omului. 
De exemplu, energia termică şi calorică este necesară la anumit nivel 
sau cel puţin în anumite limite, în mod permanent pentru asigurarea 
funcţiilor biologice. Energia luminoasă este necesară nu atit pentru a 
asigura viaţa, cît pentru a permite activitatea omului, în timp ce ener- 
gia ultravioletă condiţionează chiar păstrarea sănătății. 

Și energia sonoră se consideră necesară în anumite limite, mai ales 
pentru sănătatea mintală şi, indirect, pentru sănătatea fizică. 

Factorii biologici condiționează, de asemenea, desfășurarea unor 
funcţii, mai ales ale tubului digestiv. Dacă extindem rolul lor la me- 
diul înconjurător, importanţa acestora este fundamentală pentru om. 


În toate aceste relaţii ale omului cu elementele mediului, depăşi- 
rea anumitor valori (intensităţi, doze etc.), ca și prezența unor agenţi 
nocivi (exemplu germeni patogeni) duce la efecte nocive pentru or- 
ganism. 

Dintre elementele mediului care prezintă o mai mare actualitate 
pentru om sint factorii chimici. 

Prin schimburile de materie dintre mediu și vieţuitoarele care o pre- 
iau spre a o face parte componentă a organismului lor se stabilesc re- 
laţii care devin mult mai importante decît cu ceilalți factori de mediu. 
Natura, cantitatea și proporţia fiecărui element, ca și raporturile dintre 
ele trebuie să îndeplinească anumite condiţii care sînt, fie comune tu- 
turor vieţuitoarelor, fie proprii omului. Unele dintre acestea sînt utile 
şi necesare, favorabile sănătăţii, alimentele constituind în acest sens cea 
mai importantă categorie. 

Altele sînt inutile şi chiar nocive, dintre acestea poluanțţii aerului, 
apei, alimentelor, solului etc., devenind din ce în ce mai frecvenți în 
mediul de viaţă al omului. 

Viaţa şi sănătatea fiecărui individ şi a populaţiei lumii în general 
depinde în prezent în bună măsură de echilibrul realizat cu factorii chi- 
mici, prin aportul ştiinţific al substanţelor utile și evitarea pătrunderii 
în organism de substanţe nocive. 

Fig. 19. Conţinutul în DDE şi DDT a probelor de ţesut adipos uman 
recoltat în R.S.R. în comparație cu i. 

Fig. 20. Aportul de substanțe chimice prin intermediul alimentului. 

Este important de menționat că unele substanțe chimice sînt în ace- 
laşi timp utile şi favorabile pe de o parte, inutile și nefavorabile pe de 
alta, în funcție de cantitate, modul de prezentare, calea de pătrun- 
dere etc. Dealtfel, chiar alimentele pot deveni nocive pentru organism, 
în funcție de cantitate, raporturile alimentației cu natura activității de- 
puse, cu condiția fiziologică (sex, vîrstă etc.). 

Alimentele constituie, alături de oxigen şi apă, o categorie de bază 
a substanțelor necesare biologiei vieţuitoarelor. În prezent este stabilit 
ştiinţific că numai o parte a lumii este alimentată conform principiilor 
acceptabile, fundamentate biologic. În afară de aceştia există însă o 
mare proporţie de oameni subnutriţi și o alta supraalimentată, această 
situație determinind consecinţe negative asupra biologiei speciei umane. 

Alimentele sînt constituite din trei categorii de substanţe, care sînt 
necesare organismului în anumite cantităţi ce se pot stabili ştiinţiiic în 
funcţie de individ: 

1. alimente cu rol plastic — necesare creșterii organismului şi în- 
locuirii ţesuturilor îndepărtate, reprezentate în special de substanţele 
proteice şi unele minerale; 

2. alimente cu rol energetic, necesare menținerii căldurii corpului 
şi activităţii organismului, reprezentate în special de substanţele hidro- 
carbonate şi grăsimi; 

3. alimente cu rol catalitic, care înlesnesc reacţiile chimice și unele 
funcţii de relaţie, reprezentate îndeosebi de vitamine şi unele săruri 
minerale. 

Baza alimentaţiei o constituie compușii organici ternari (C+O+H) şi 
cuaternari ( +N), la care se mai adaugă în mai mică măsură şi com- 
puşi complecși, constituiți şi din alte elemente (+P+S etc.), în care ro- 
lul atomilor componenți se estompează, devenind caracteristică formula 
chimică de ansamblu şi funcţia biochimică a moleculei organice respec- 
tive: aminoacizi, oze, acizi graşi, vitamine etc. 

Echilibrarea alimentaţiei constituie nu numai o condiţie a sănătăţii 
fiecărui individ, cit şi o garanţie a sănătăţii biologice a generațiilor vii- 
toare, a speciei umane. Desigur că sub acest aspect există încă neclari- 
tăți pe care ştiinţa le lămureșşte de la an la an, dar cele mai multe pro- 
bleme, deşi sînt lămurite pe plan științific și uneori chiar în conștiința 
majorităţii oamenilor, din diferite motive nu se aplică în practică. Aşa 
se explică marele număr de boli condiţionate de factorii alimentari — 
hidrocarbonate și grăsimi în exces sau de compoziţie neadecvată etc. — 
dintre care se pot menţiona: bolile cardiovasculare, diabetul, obezitatea, 
bolile digestive, hepatice etc. O serie de alte dezechilibre (carenţe şi ex- 
cese) care favorizează boala, se datoresc vitaminelor şi sărurilor mine- 
rale, sub forma tulburărilor de creştere, malformaţiilor, bolilor infec- 
țioase etc. 

Raţia alimentară a omului într-o alimentaţie raţională se precizează 
pe baza unei serii de criterii care trebuie să asigure trebuinţele nutri- 
tive din punct de vedere caloric, plastic şi să se adapteze cit mai adec- 
vat virstei, sexului, muncii depuse etc. Numai în măsura coincidenţei 
sale cu o justificare ştiinţifică, selfselecţia unor alimente poate fi apro- 
bată în alimentaţia corectă. 

Conform datelor oficiale recent aprobate*, raţia alimentară trebuie 
să fie la adult de 2 500—4 500 cal (în funcţie de efort), realizată din 
100—120 g proteine (dintre care 50—75 g de origine animală), 85— 
165 lipide (dintre care 45—105 g de origine animală) și 420—620 g glu- 
cide. La copil și femeia gravidă este crescută proporţional cantitatea de 
proteine. 

Dintre elementele minerale sînt prevăzute norme zilnice de: Ca — 
1,6—2,4 g; P — 1,5—2,2 g; Fe — 14—18 mg; iar dintre vitamine: B, — 
1,4—2 mg; B, — 1,6—2,4 mg; Be — 1,4—2 mg; P.P. — 16—23 mg; 
C — 75—110 mg; A — 5000 U.I; D — 200 U.I. Alte alimente mine- 
rale, vitamine etc. se asigură, de asemenea, conform datelor ştiinţifice 
actuale. În plus, alimentele trebuie să îndeplinească cerințe de ordin anti- 
microbian şi antiparazitar, cerințe de ordin psihic-estetic şi cerințe 
privind înlesnirea absorbției intestinale. 

În ceea ce priveşte mineralele, se ridică o serie de aspecte actuale 
privind schimbul dintre organism şi mediu, unele determinînd aport 
excesiv sau nedorit, cu urmări numai în parte precizate. 


* Buletinul oficial al R. S. România, p. I, nr. 25, 1975. 

După Macy (citat de M. Ricci), utilizarea unui gram de pro- 
teine necesită 0,3 g de săruri minerale, care, după importanţa bio- 
logică, se pot clasifica în 3 grupe: 
1. minerale esenţiale pentru organism, necesare în cantități mari: 
K, Na, CI, Ca, P, Mg, S; ; 

2. minerale esențiale pentru organism, necesare în cantități mici: 
Fe, Cu, Co, Mo, Zn, I, F, Se, Mn, Cr; 

3. minerale prezente în urme în organism, cărora nu li se cunoaşte 
nici cantitatea necesară, nici importanța fiziologică: Al, Ag, Ba, 
Bo, Br, Cd, Li, Pb, Sr, Sn. 

Înainte de aceasta trebuie să se situeze oxigenul, cel mai important 
element, care pătrunde pe cale respiratorie. Un loc aparte ocupă apa, 
constituentul major al organismului (50—850/)) cu rol de mediu în care 
se desfăşoară procesele vitale, permite schimburile dintre diferite or- 
gane, celule și între celulă și mediul din afara ei, asigură homeostazia, 
începînd cu termoreglarea şi homeotermia etc.; în plus, prin apă pătrund 
numeroase substanțe necesare vieţii și sănătăţii, fără a mai menţiona 
rolul indirect al apei în asigurarea hranei şi uneltelor necesare omului. 


Tabelul 1 


Poluanţi evacuaţi în mediul înconjurător, care pot pătrunde în organismul uman 


A. Pe cale respiratorie 10. Fosgen B. Pe cale 
1. Aldehide 11. Hidrocarburi digestivă 
2. Amoniac alifatice 1. Alcalii aaas 
3. Beriliu şi ciclice 2. Compuși cianici 
4. Cenușă 12. Negru de fum 3. Detergenţi 
5. Cetone 13. Nichel carbonil 4. Fitotoxine 
6. Dioxid 14. Oxizi de azot 5. Nitraţi 
d b 15. Oxid de carbon 6. Nitrosamine 
e carbon 
7. Dioxid 16. Ozon 7. Petrol 
de sulf 17. Pulberi 8. Polifenil- 
, 18. Sulfură biclorați 
8. Esteri 
9. Eteri de carbon 
C. Pe mai multe 11. Cadmiu 23. Nichel 
căi 12. Cupru 24. Policlorură de vinil 
1. Arsen 13. Fier 25. Plumb 
2. Argint 14. Fenoli, crezoli 26. Salpetru 
3. Amine aromatice 15. Fluor 27. Seleniu 
4. Alcali 16. Funingine 28. Staniu 
5. Acizi 17. Gudroane * 29, Stibiu 
6. Bariu 18. Hidrocarburi policiclice 30. Taliu 
7. Clor 19. Hidrocarburi clorate 31. Telur 
8. Crom 20. Mangan 32. Tetraclorură de carbon 
9. Cobalt 21. Mercur 33. Uleiuri 
10. Compuși cianici 22. Molibden 34. Vanadiu 
35. Zinc 


262 


În ceea ce priveşte rolul mineralelor introduse în organism, acestea 
se pot constitui în grupe cu funcţii asemănătoare. 

Calciul, fosforul şi magneziul au rol plastic de formare a scheletu- 
lui şi asigură funcţia de excitație neuromusculară; deşi aparent fixate 
în oase, aceste minerale se află în dinamism permanent (exemplu 700 mg 
Ca părăseşte zilnic sistemul osos, altă cantitate înlocuindu-l). 

Sodiul, potasiul și clorul asigură izotonia şi reacția (pH) mediului 
intern reglind schimburile biochimice intracelulare (K) şi extracelu- 
lare (Na). 

Fierul, cuprul şi cobaltul sint legaţi de eritropoieză, la care mai 
participă zincul și molibdenul. 

În ultima vreme s-a mai relevat rolul F pentru protecţia smalțului 
dentar împotriva cariei, rolul Cr pentru funcţia cardiovasculară, rolul 
Se pentru funcţia de protecţie a ficatului şi ţesuturilor ectodermice etc. 

O categorie aparte o constituie elementele prezente aproape perma- 
nent în concentraţii mici în organism, dar care devin toxice la concen- 
trații abia puţin mai ridicate: Pb, Hg, Cd, Si, Sn. Acestea constituie și 
obiectivele preocupărilor actuale de protecţie împotriva unor riscuri 
ecologice pentru populaţia umană (fig. 21 şi 22). 

Categoria de cel mai mare interes pentru om în prezent este consti- 
tuită de poluanţii mediului. Dintre aceştia o parte sînt poluanţi ai aeru- 
lui, alții ai apelor şi solului, 
iar alții micști (tabelul 1). 
Această ultimă categorie pa- 
re a fi de maximum interes 
pentru protecția populaţiei 
umane; pînă în prezent tra- 
tarea separată a căilor de 
pătrundere a determinat 
mascarea parțială a gra- 
vității riscului biologic 
pentru om. 

Ca probleme deosebite 
pentru biologia populației 
umane actuale sînt de men- 
ționat: 

1) poluanţi iritanţi ai 
căilor respiratorii (pulberi, 
gaze iritante) care au adus 
pe primul plan patologia cro- 
nică şi chiar acută a căilor 
respiratorii şi a organelor 
anexe O.R.L.); 

2) substanțele  canceri- 
gene de diferite origini, mai 
ales hidrocarburile aromate 


l e gs Zacâm/nTe subterane 
policiclice care au crescut 


în mod absolut şi relativ Fig, 21. Circuitul poluării mediului cu Pb şi 
frecvența cancerului pulmo- căile prin care ajunge la om (Similar: alţi po- 
nar; luanţi). 

Microarganisme 
Proftozoare 
Celenterate 


a) Lanturi biotrofice tercsire b) Lanturi biotrofice în apă 


Fig. 22. Concentrarea substanțelor toxice (Hg) în specii de organisme de uscat (a) 
şi de apă (b). 


3) produşii de combustie incompletă a cărbunelui, CO, hidrocarburi 
oxidate care afectează singele, vasele, sistemul nervos etc.; 

4) metalele grele (Pb, Cd, Hg etc.) care afectează diferite organe, 
dar mai ales sîngele, sistemul nervos şi rinichii; 

5) pesticidele clorate cu mare remanenţă, greu degradabile; 

6) detergenţii greu biodegradabili cu rol negativ asupra activităţii 
biologice din ape, ca şi asupra permeabilităţii celulare; 

7) îngrășămintele minerale și produşii de degradare biologică (ni- 
traţii), cu rol negativ asupra funcţiei transportoare de oxigen a hemo- 
globinei. 

În afară de aceste probleme, biologia umană actuală este periclitată 
de riscuri privind modul de viaţă, care uneori este impropriu bunei sale 
dezvoltări. Referitor la aceasta sînt de menţionat; 

a) sedentarismul — cu grave repercusiuni asupra inimii, vaselor, 
aparatelor locomotor şi sistemului nervos, frecvenţa crescută a bolilor 
acestor organe fiind datorată în bună măsură acestui factor; 

b) mecanizarea excesivă — care determină accidente, prima cauză 
de moarte și de invaliditate la categoria de vîrstă cu cea mai mare ca- 
pacitate de muncă (20—40 ani); 

c) în mod permanent, rămîne riscul contaminării cu bacterii şi vi- 
rusuri și al infestării cu paraziți, care poate fi redus şi chiar eradicat 
în ceea ce privește unele specii de microorganisme, dar foarte lent va 
putea fi diminuat pe plan general. 

În viitor, o problemă care merită continuă supraveghere şi severe 
măsuri preventive este cea referitoare la riscul radioactivităţii, satisfă- 
cător frinat pînă în prezent pe plan ştiinţific şi tehnic (fig. 23). 

În afară de acţiunea nocivă determinată de poluanţii proveniţi din 
industrie, transporturi și în genere din activităţi utile, populaţia umană 
suferă din cauza unor nocivităţi datorite substanţelor introduse în or- 
ganism pentru „plăceri ciudate“, cum sînt fumatul, folosirea de stupe- 
fiante, băuturi alcoolice etc. În acest fel corpul omului se impregnează 
cu substanţe nocive din tutun (nicotina, oxidul de carbon și alte circa 

Fig. 23. Balanța beneficiu—risc în folosirea energiei nucleare (după K. Z. Morgan). 


600 de substanţe identificate), cu alcool, stupefiante, substanțe medica- 
mentoase în doze toxice, cosmetice etc. 

Prin folosire sistematică și îndelungată, acestea generează vicii şi 
toxicomanii, care cuprind populaţii din ce în ce mai numeroase, de vîrstă 
din ce în ce mai tînără, precum şi de ambele sexe. 

Efectele nocive pe care le produc constau în creşterea morbidităţii 
şi mortalităţii prin: cancer, boli pulmonare, cardiovasculare, digestive etc. 
(în cazul tutunului), boli neuropsihice, ciroză hepatică (în cazul alcoolu- 
lui), degradare psihică şi corporală (în cazul stupefiantelor), farmacode- 
pendenţă, intoxicații, alergii (în cazul excesului de medicamente). 

Dacă se adaugă și substanţele ajunse în organism din gospodărie, 
agricultură, zootehnie etc., omul contemporan este expus după unii unui 
număr de 30—40 000 de substanţe chimice nocive. Între acestea se gă- 
sesc o proporţie însemnată de substanțe mutagene, ca exemplu colo- 
ranţii părului, folosiţi în cosmetică. 


D. ÎNCHEIERE. CONCLUZII 


Ecologia umană prezintă actualmente şi îndeosebi în perspectivă un 
mare interes de ordin ştiinţific şi practic în legătură cu posibilitatea de 
reducere a morbidităţii şi mortalităţii datorate factorilor de mediu şi 
modului de viață al oamenilor; prin aplicarea conceptelor ecologiei ge- 
nerale la caracteristicile ecosistemelor umane se poate prefecţiona ni- 
velul de trai, sănătatea și biologia populaţiei umane. 

Ecosistemele umane, care sînt constituite atît din elemente naturale 
cît şi artificiale, în dependenţă de evoluţia societăţii şi dezvoltarea ştiin- 
ţifică tehnică, trebuie să-și păstreze componenţa și echilibrul în funcţie 


265 


de însuşirile biologice ale omului. Importanţa mediului natural pentru 
“ecologia şi sănătatea populației umane se menţine şi se accentuează da- 
torită impactului asupra unor elemente vitale omului din partea unor 
procese tehnologice folosite uneori fără luarea în considerare a implica- 
ţiilor nocive asupra biosferei şi a populaţiei umane. De asemenea, o se- 
rie de consecințe negative se datoresc subestimării rolului nociv pentru 
sănătate al unor abateri de la regulile elementare de igienă individuală, 
cum sint alimentaţia neraţională, sedentarismul, fumatul, băutul de al- 
cool etc. Unele acţiuni ale omului pot avea urmări negative indirecte 
asupra climei globului şi a altor factori ai ecosistemului planetar. 

Introducerea în ecosistemele umane a elementelor artificiale, înce- 
pînd cu producerea primelor unelte şi terminînd cu cele mai perfecţio- 
nate maşini electronice automate de astăzi ca și organizarea superioară 
şi cultura, care constituie caracteristici specifice omului, au însemnat 
ascensiunea sa pe trepte din ce în ce mai înalte, mai ales ca urmare a 
revoluției științifico-tehnice, 

Aceasta a ameliorat raporturile omului cu natura şi a creat premi- 
seje îmbunătăţirii vieţii şi sănătăţii pentru o populaţie din ce in ce meai 
numeroasă. Durata medie a vieții omului s-a dublat, ca şi numărul popu- 
laţiei globului, în intervale istorice scurte, îndeosebi prin scăderea mor- 
bidității şi mortalităţii. Populaţia mondială poate creşte încă în număr 
dublu sau triplu față de cel de astăzi, bucurindu-se din plin de avanta- 
jele civilizaţiei, care trebuie perfecționată, alături de conservarea naturii. 

Pentru diminuarea în continuare a aspectelor nefavorabile actuale 
sau prezumtive ale ecosistemelor umane şi pentru îmbunătăţirea nive- 
lului de sănătate a populaţiei se recomandă folosirea în mai mare mă- 
sură a conceptelor şi instrumentelor ecologiei în următoarele forme: 

— organizarea ecosistemelor umane, începînd de la sistemul indi- 
vidual şi familial, continuind cu ecosistemul naţional și pînă la sistemul 
mondial prin prisma conservării şi utilizării judicioase a resurselor de 
care dispune omenirea, fără excese şi lipsuri; 

— îmbunătăţirea modului de aplicare în practică a progreselor ştiin- 
ţifice. a mașinilor şi substanţelor chimice, prin evitarea poluării, a de- 
gradării mediului şi a altor consecinţe secundare negative asupra omului; 

— educarea întregii populaţii şi formarea de specialiști în concep- 
ţia ecologică şi cu respectarea în cît mai mare măsură a teoriei sisteme- 
lor, a unităţii ştiinţei şi a lumii; 

— instituirea noii ordini economice internaţionale în lume, care să 
ducă la respectarea vieţii şi creşterea nivelului de trai al tuturor 
oamenilor; 

— luarea măsurilor colective certe pentru dispariţia riscurilor unor 
catastrofe determinate de oameni prin războiul atomic, geofizic etc. 

XI 


IMPORTANȚA TERATOGENA A MEDIULUI AMBIANT 


DANIELA DUCA-MARINESCU, C. MAXIMILIAN 


„Avînd în vedere hazardul vieţii intra- 
uterine, nașterea unui copil viu şi nor- 
mal constituie o reuşită de care ar 
trebui să fim mîndri“ 


(D. H. Carr) 


Lumea noastră este rezultatul dezvoltării rapide a ştiinţei şi tehno- 
logiei. Este suficient să reamintim de pildă că radiaţiile ionizante au 
pătruns în toate domeniile de activitate sau că industria a produs pînă 
acum aproximativ 500 000 substanțe chimice și că în fiecare an aruncă 
în circulație alte 30 000 (8). 

Fiecare mare progres a transformat mica noastră planetă. A veniţ 
momentul însă să ne întrebăm dacă realizările noastre sint întotdeauna 
avantajoase. Într-o largă măsură răspunsul este pozitiv. Dar, odată cu 
trecerea timpului, a devenit evident că există și un număr de dezavan- 
taje. Ne gindim în primul rînd la poluare, în accepțiunea ei cea mai 
largă, fenomen care poate avea consecințe negative. Problema a fost 
amplu discutată şi evident s-au sugerat soluţii multiple. Pe noi ne inte- 
resează doar în măsura în care poate afecta dezvoltarea normală a 
produsului de concepţie. Știm că poluarea este o consecinţă firească a 
dezvoltării și știm, de asemenea, că ea poate interfera evoluţia indivi- 
duală. Este evident că nu putem renunţa la tot ce am realizat, dar este 
la fel de cert că nu putem periclita existenţa speciei noastre. 

Analizînd această situaţie, Kotin afirma că „un mediu ambiant 
sănătos nu e necesar să fie un mediu complet „pur“. Nu este de dorit 
să sacrificăm toate avantajele secolului nostru. Există cîţiva „contami- 
naţi“ cu care trebuie inevitabil să trăim dacă dorim să ne bucurăm de 
beneficiile pozitive ale tehnologiei“ (citat de Oser). 

Ne întrebăm însă cit de mare este rolul biologic al acestor „poluanţi“. 
Aceasta este problema pe care o vom discuta mai departe. 


* 
L L 


Malformaţiile congenitale nu sînt o achiziție a omului modern. Ele 
fac parte din întreaga lui istorie: sint prezente la scheletele preistorice, 
populează mitologia egipteană; despre malformații vorbeau vechii greci. 
Totuşi, multă vreme malformaţiile au fost considerate doar curiozităţi. 
De-abia în a doua jumătate a secolului al XIX-lea embriologia începe 
să se contureze ca ştiinţă biologică. Începutul a fost cu totul întimplător. 
Etienne G. St. Hillaire, partizan al ideilor evoluționiste ale lui 
Lamarck, a încercat experimental transformarea speciilor. A supus 
ouă de găină la acţiunea brutală a unor factori de mediu, dar din ele 
nu a rezultat o nouă specie ci au apărut doar pui de găină malformaţi. 
Studiile ulterioare au permis însă teratologiei să-şi găsească un loc bine 
definit în biologia umană şi să treacă din domeniul ipotezelor în dome- 
niul medicinii experimentale. 

Tot lui St. Hillaire îi datorăm şi prima definiţie a malforma- 
ţiilor: „orice particularitate organică pe care o prezintă un individ în 
comparaţie cu majoritatea indivizilor speciei, virstei, sexului său“ (10). 

Spre sfirşitul secolului al XIX-lea, cind embriologia avea nevoie de 
noi fapte şi noi metode de lucru, cercetările sînt reluate de fiul său, 
Isidore G. St. Hillaire. În acea perioadă de început toate mal- 
formaţiile erau atribuite factorilor de mediu. Apoi, după redescoperirea 
legilor eredității, ca o reacţie, malformaţiile au fost considerate o conse- 
cință a modificărilor ereditare. În ultimele decenii, mediul ambiant a 
atras din nou atenţia teratologilor. Paralel cu dezvoltarea teratologiei 
s-a schimbat chiar conceptul de malformaţie congenitală. În acest grup 
intră nu numai anomaliile somatice ci și erorile de metabolism. 

Pină nu de mult, medicina clinică a fost orientată în cea mai mare 
părte către tratamentul bolilor şi prelungirea vieții. 

Începutului vieţii nu i s-a acordat o deosebită atenţie. Totuşi, re- 
cent, a fost recunoscut că perioada embrionară este importantă pentru 
viitorul individului, că embrionul este vulnerabil la o varietate de fac- 
tori patogeni. Mai mult de atit, perioada prenatală este şi trebuie să fie 
considerată drept cea mai importantă fază a vieţii umane. 


Frecvența malformaţiilor congenitale 


În ţările în care s-au publicat statistici, frecvența malformaţiilor la 
nou-născuţi oscilează între 1 şi 2/0. În Bucureşti, incidența malforma- 
țiilor congenitale între anii:1956—1962 a fost de 1,6%/. Cercetări mai re- 
cente au găsit cifre apropiate. Astfel, la Cluj-Napoca, între anii 
1961—1973, incidența malformaţiilor a fost de 1,860/, (22), iar la Bucu- 
reşti, în perioada 1959—1973, de 1,30/, (3). Dar nu toate malformaţiile 
sînt diagnosticate la naştere. Dacă se studiază sistematic toţi copiii, în 
cursul primilor lor ani de viaţă, incidența de 1—20, creşte. În Anglia, 

în seria de copii urmărită timp de cinci ani de Mc Keown şi Re- 
cord incidenţa a ajuns la 2,300/,, iar în Japonia, incidența malforma- 
tiilor considerate la naștere şi la 9 luni de viaţă a crescut de la 1,5 
la 2,450% (10). După Me Intoh, 7,30%% din toţi născuţii manifestă mal- 
formaţii divense care pot fi recunoscute în primii 7 ani de viaţă. Se es- 
timează că aproximativ 15—20/, din totalitatea indivizilor prezintă 
semne ale unor tulburări prenatale fără importanţă pentru viaţa purtă- 
torului. Dar pot constitui locuri de minimă rezistenţă pentru o boală 
viitoare. 

Din date recente aflăm că în S.U.A., în fiecare an se nasc mai mult 
de 250 000 copii cu malformații congenitale, adică 700 copii pe zi sau un 
copil la fiecare două minute (7). 

Incidenţa malformaţiilor congenitale este însă mult mai mare la 
copiii născuţi morţi şi încă mai mare în avorturile spontane. S-au găsit 
61,70/ anomalii la embrionii avortaţi spontan şi 11,5%/ la imaturii năs- 
cuţi morţi. În seria martor, formată din imaturi născuţi vii, frecvenţa 
a fost de numai 1,70%/, (33). 

Distribuţia malformaţiilor nu variază de la o regiune la alta. S-au 
descris însă unele variaţii calitative. De exemplu, frecvența anencefaliei 
scade din Irlanda de Nord şi Scoţia spre Anglia meridională și Europa 
continentală. Există, de asemenea, o distribuţie în funcţie de sex. Astfel, 
la bărbat predomină anomaliile aparatului circulator, digestiv şi uroge- 
nital, iar la femeie anencefalia, spina bifida şi meningocelul. Substrâtul 
acestor distribuții pare a fi ereditar. 

Multe din malformaţiile congenitale sînt letale. În prezent, în toată 
lumea, s-a observat un fenomen deosebit: mortalitatea infantilă, indice 
al eficienţei medico-sociale, a scăzut pină la o anumită valoare, după 
care a rămas relativ constantă. Aceasta se datoreşte în primul rînd mal- 
formațiilor congenitale letale. După statisticile OMS, malformaţiile con- 
genitale sînt responsabile de 2,10/, din cauzele de deces. 

După Kratchmer (tabelul 1), în California, malformaţiile con- 
genitale sînt cauză majoră de deces la copii. Chiar şi după virsta de 
35 ani, rămîn una dintre primele 10 cauze de deces. 

La noi în țară, printre cauzele de deces sub 1 an, malformaţiile 
congenitale ocupă locul 4, cu un indice de structură în creştere de la 
4,10% în 1960, la 8,40/, în 1972 şi cu o intensitate în creştere de la 2,5%/0 
în 1960 la 3,30/, în 1972 (32). Această creştere a malformaţiilor conge- 
nitale letale s-a făcut în cadrul creşterii incidenţei generale a malfor- 
maţiilor. 

Studii comparative făcute în ultimii ani în S.U.A. și Suedia arată 
creşterea netă a malformaţiilor: în S.U.A. cu 200/,, în Suedia cu o treime. 
În Elveţia, la Basel, în 1921 erau 0,2%/ copii cu malformații, iar în 
1944, 1,40% (10). După toate probabilitățile, creşterea incidenţei malfor- 
maţiilor congenitale va continua în viitor. Aceasta se datorează condi- 
ţiilor social-economice care au permis copiilor cu malformații conge- 
tale ereditare să supraviețuiască şi să se reproducă și, simultan, pătrun- 
derii în mediul ambiant a unui număr din ce în ce mai mare de sub- 
stanțe potenţial teratogene. 


În cadrul incidenţei generale nu se cunoaște care este ponderea mal- 
formațiilor congenitale datorate teratogenilor din mediu. 

Tabelul I! 


Principalele cauze de deces 
California, 1960* (Kretchmer, 1964) 


Asfixie Malfor- Prematu- Accidente Pneumonie 
atelectazie| mații ritate la naştere Gripă 
4,5 3,5 3,4 2,8 2,6 
Accidente | Malfor- Pneumonie Cancer Meningită 
31,8 mații Gripă 10,8 3,3 
13,1 12,3 
Accidente | Cancer Malfor- Pneumonie Neoplasme 
14,6 7,8 mații Gripă benigne şi 
3,9 1,7 nespecifice 
1,0 
Accidente | Cancer Sinucidere Omucidere Malformaţii 
8,6 8, , , 2,6 


° Ratele sînt calculate la 100 000 locuitori. Pentru perioada 0—1 an, ratele sînt 
calculate la 1 000 născuţi vii. 


Etiologia malformaţiilor congenitale 


În patologia umană, identificarea cauzei specifice este, în mod obiş- 
nuit, deosebit de grea, deoarece majoritatea malformaţiilor congenitale 
sînt produsul interacțiunii ereditate-mediu. Lipton estimează că din 
totalul general al malformaţiilor congenitale, 200/, se datoresc factorilor 
genetici (genici şi cromozomiali), 200%% influențelor de mediu şi 600/5 
interacțiunii mai multor factori genetici şi exogeni. După Bertrand, 
proporţiile respective ar fi de 10, 10 şi 80%. Fraser afirmă: „dintre 
malformaţiile congenitale, o minoritate au o cauză de mediu majoră, o 
minoritate au o cauză genetică majoră şi cele mai multe malformații re- 
zultă probabil din interacțiuni complexe între predispoziţiile genetice şi 
factorii prezenţi în mediul intrauterin“ (citat de Woollam). 

Muller împarte cauzele defectelor congenitale în două mari ca- 
tegorii: cauze endogene şi cauze exogene (tabelul 2). 

Cauzele endogene sînt denumite și progenezice, deoarece ele sînt 
prezente într-unul din gameţi mai înainte de fecundare. La rîndul lor, 
acestea pot fi divizate în cauze nucleare şi citoplasmatice. Cauzele nuc- 
leare se mai numesc şi genetice. Denumirea atestă existența factorului 
generator de malformații în interiorul celulei germinale, mai precis, în 
materialul ereditar. Deci, gameţii părinţilor sînt purtătorii unei modifi- 
cări genice sau cromozomiale, care se transmite sau nu în conformitate 
cu legile mendeleene. Cauzele citoplasmatice sau temporare sînt urma- 
rea unor perturbări metabolice, intoxicații etc. Prezenţa lor în cito- 
plasma unuia din gameţi este accidentală. Ele vor fi prezente însă în ou 


272 


Tabelul II 


Cauzele defectelor congenitale 


ENDOGENE EXOGENE 
(progenezice) (metagenetice) 
L N L N 
NUCLEARE Acţiune Acţiune 
(genetice) CITOPLASMATICE DIRECTA | | INDIRECTĂ | 


și vor influenţa dezvoltarea embrionului, dar nu se vor transmite gene- 
raţiilor următoare. 

Cauzele exogene sau metagenetice sînt reprezentate de factorii din 
mediul exterior, cu acțiune negativă asupra produsului de concepție. 
Calea de agresiune este directă, atunci cînd agentul teratogen este in- 
trodus în uter prin col, sau transparietal. Este însă o cale de excepţie. 
De regulă teratogenul intervine indirect, prin intermediul organismului 
mamei. 

Importanţa celor doi factori — intern şi extern — este inegală. Nu- 
mai într-o minoritate din cazuri factorii teratogeni sînt exclusiv interni 
sau exclusiv externi. 

Mediul influenţează produsul de concepţie prin carenţa şi prin ex- 
cesul unor anumiţi factori. Carenţa unor factori de mediu indispensabili 
organismului a fost rar incriminată în etiologia malformaţiilor. Se 'ad- 
mite totuși că diminuarea conţinutului de oxigen al atmosferei şi scă- 
derea vitaminelor din hrană periclitează dezvoltarea embrionului. În- 
tr-adevăr, la animalul de experienţă, într-o perioadă critică a dezvoltării 
embrionare, anoxia şi avitaminozele din grupul A şi B, au provocat 
malformații. Dar, condiţiile experimentale nu se întîlnesc în mod nor- 
mal. Astfel, la om, echivalentul anoxiei care experimental produce 


Tabelul IIl 
Cauzele teratogene exogene 


Carenţă: de oxigen 
de vitamine 


Agresiune.; factori fizici: radiaţiile ionizante 
traumatismul 
decompresiunea 
hipotermia 
hipertermia 
puncţia sacului amniotic 
zgomotul 

factori chimici:  toxicele 
medicamentele 
hormonii 

factori biologici: infecțiile virotice 
parazitozele 

malformații, s-ar realiza doar în cazul în care o gravidă de 5—6 săptă- 
mini ar trăi mai multe ore pe vîrful Everestului (36). 

Marea majoritate a teratogenilor exogeni fac parte din cea de-a 
doua categorie: factorii de mediu în exces. 

Practic, în biologia umană, malformaţiile congenitale sint conse- 
cința unei agresiuni, indiferent dacă este de natură fizică, chimică sau 
biologică. 

În tabelul 3 sînt clasificate cauzele teratogene exogene. Deşi natura 
şi modul lor de acţiune sînt diferite, rezultatul final poate fi acelaşi. 


Efectul general al teratogenilor exogeni 
Condiţii de acţiune 


Produsul de concepţie răspunde la agresiune în mod diferit, în 
funcţie de stadiul de dezvoltare în care se află şi de intensitatea agen- 
tului agresor (tabelul 4). 

În ceea ce priveşte intensitatea, factorul teratogen poate avea efect 
maxim, minim sau intermediar. Efectul maxim se soldează cu moartea 
embrionului sau fătului. Efectul minim rămîne neobservat. 


Electul intermediar este însă acela care produce leziunile embrio- 
nare, ale căror sechele, malformaţiile, vor fi prezente la noul născut. 

În ceea ce priveşte momentul de acţiune, este binecunoscut faptul 
că oul uman parcurge trei stadii succesive şi fiecare din ele corespunde 
unui tip particular de reacţie la diferite agresiuni. Primul stadiu — pe- 
rioada de ou — de la fecundare la implantarea blastocistului, relativ 
scurt, de 15 zile, corespunde unei diferențieri morfogenetice reduse. În 
acest stadiu, agenţii teratogeni sînt incapabili să producă malformații 
adevărate. Ei pot cauza moartea cîtorva celule, puţin diferenţiate, ale 
morulei. Leziunea poate îi însă compensată cu ușurință prin fenornenul 
de .,regularizare“. Embrionul, în acest caz, își continuă dezvoltarea nor- 
mală, iar efectul teratogenului este astfel mascat. 


Tabelul IV 


Efectul teratogenilor exogeni asupra produsului de concepţie 


INTENSITATEA 


MOMENTUL 
AGENTULUI | de ACŢIUNE 
TERATOGEN 
LN Z N 
EFECT EFECT EFECT MALFORMAȚII DEFORMITĂȚȚI 
MAXIM MINIM INTERMEDIAR Rezultat Rezultat 
Moartea Nici Leziuni al al 
embrio- un embrionare embriopa- fotopatiilor 
nului efect |] tiiler 
sau embrio- 
fătului nar. 

- Atunci cînd leziunea celulară este mult prea importantă, „regulari- 
zarea“ nu mai este eficace şi se ajunge la moartea viitorului embrion 
(embrioletalitate precoce). Astfel, în acest prim stadiu, acțiunea terato- 
genă se supune legii „tot sau nimic“. 

Al doilea stadiu este perioada embrionară. Începe din ziua a 15-a 
de gestație şi se termină la sfîrşitul lunii a 2-a, mai precis de la implan- 
tarea oului în uter pînă la constituirea fătului. Ea corespunde organo- 
genezei. În acest timp se desemnează principalele trăsături morfologice 
externe şi apar schiţele organelor interne — pînă la definitivarea lor. 
Este perioada — cea mai sensibilă, cea mai periculoasă — în care sînt 
induse majoritatea malformaţiilor. Se mai numește și perioadă terato- 
genă. În interiorul ei fiecare schiță organică prezintă o susceptibilitate 
maximă la agresor, într-o perioadă determinată a dezvoltării. Există un 
calendar embriologic care se poate suprapune calendarului teratologic. 


Ţinînd seama de această lege a cronologiei au fost alcătuite liste de 
malformații pe organe şi ţesuturi. Ele informează despre momentul pre- 
cis în care a intervenit agresorul. Aşa cum se vede din tabelul nr. V, 


Tabelul V 
Timpul de apariţie al unor malformații (după Smith, 1966) 


Tesut 


Sistem nervos 
central 


Masiv fazial 


Tub digestiv 


Sistem genito-urinar 


Inimă 


Membre 


18* 


Malformaţia 


Anencefalia. . 
Meningocel 


Buza de iepure 
Despicătura palatină 


Atrezie csolagiană + 
fistulă traheo-esofa- 
giană 

Atrezie rectală 
Atrezie duodenală 
Malrotaţia intes- 
tinului 

Omfalocel 

Diverticul Meckel 


Extroversia vezicii 
Aegenezie renală 
Uter bicorn 
Hipospadias 


Transpoziţia mari- 
lor vase 

Defect de sept 
ventricular 


Aplazia radiusului 
Sindactilie 


„a 


Cauza 
înainte de... 


ziua a 24-a 
ziua a 26-a 


ziua a 36-a 
sâăptămina a 8-a 


ziua a 36-a 


săptămîna a 6-a 
săptămîna a 7-a 
săptămîna a 10-a 


săptămîna a 10-a 
săptâmîna a 10-a 


ziua a 30-a 
ziua a 30-a 
săptămîna a 10-a 
săptămîna a 12-a 


ziua a 34-a 


ziua a 38-a 


ziua a 38-a 
ziua a 42-a 

în cazul anencefaliei, cauza a intervenit înainte de ziua a 24-a, iar în 
cazul ageneziei renale, înainte de ziua a 30-a a dezvoltării intrauterine. 
Natura malformaţiei este cu atît mai gravă, în interiorul perioadei te- 
ratogene, cu cît agentul a intervenit mai precoce. 

Un teratogen acţionează asupra uneia sau unora dintre schițele em- 
brionare, niciodată asupra tuturora. Deşi se admite, în general, că există 
specificitate agent agresor-perioadă de dezvoltare şi un agent agre- 
sor-schițţă organică, uneori, unii agresori pot fi recunoscuţi după orga- 
nul afectat şi tipul defectului produs. Astfel, cafeina administrată la 
şoarece de-a lungul întregei perioade de gestație nu a determinat decît 
ectrodactilii. La om, talidomida a antrenat ca malformaţie specifică, fo- 
comelia (absența congenitală a unuia sau mai multor membre). 

Al treilea stadiu, perioada fetală, se întinde de la începutul lunii 
a treia pînă la naştere. În această perioadă majoritatea organelor şi-au 
dobîndit structura definitivă şi sensibilitatea la teratogeni scade. Aceştia 
nu mai pot produce malformații majore. Ceea ce caracterizează pe- 


Tabelul VI 


Embriopatii de origine exogenă (Miller, 1970) 


MALFORMAȚŢII 


FORME | EXTERNE INTERNE 


Incompa- — Anencefalia — Absența organelor indis- 

tibile cu — Monştrii dubli etc. pensabile vieţii (agenezii 

viaţa renale, agenezia căilor bi- 
liare etc.) 


Fără tra- — Malformaţii ale membre- Absența unui pulmon, ri- 
tament lor nichi, glandă suprarenală, 
tibile paratiroidă 
cu Anomalii cardiace tardiv 
viața corectabile 


După tra- — Spina bifida Atrezii localizate de tub 
tament — Anomalii ale peretelui digestiv 
chirur- abdominal Cardiopatii congenitale 
gical — Imperforație anală cianogene 

— Fantă palatină largă 


Prin — Absența unuia sau mai | Total asimptomatice sau cu 
absență multor degete manifestări numai în anu- 
— Absența unei urechi etc. mite situații, ex.: 


Prin exces | — Polidactilie Dedublări de ureter 
— Mameloane aberante Malformații uterine 


Prin de- — Buza de iepure Absența unui ovar 
fect de etc. 
sudură 


Prin de- — Sindactilia 
fect de — Anomalii ale organelor 
alipire genitale externe 

rioada fetală este diferenţierea cea mai fină a anumitor ţesuturi, în spe- 
cial a țesutului nervos. La nivelul lor teratogenii pot induce încă anu- 
mite deformităţi. 

Astfel, în baza observaţiilor clinice şi experimentale, se poate afirma 
că două legi fundamentale guvernează relaţiile dintre teratogen şi orga- 
nism: legea cronologiei și legea specificităţii. Cu toate acestea, mecanis- 
mul exact de acţiune al teratogenilor din mediu rămîne încă, în mare 
parte, necunoscut. 

În ceea ce privește embrionul, el răspunde la agresiune, în general, 
prin oprirea în dezvoltare a schiţei afectate sau prin orientarea anormală 
a dezvoltării ei. 

Sechelele sau malformaţiile sînt numeroase și deosebit de variate. 
Pot fi grave, incompatibile cu viaţa noului născut sau minore, fără im- 
portanță vitală sau funcţională, uşor corectabile chirurgical, uneori in- 
aparente, complet asimptomatice. Ele pot rămîne nediagnosticate sau 
pot fi decelate abia necropsic. Aşa cum se poate urmări în tabelul 6, 
malformaţiile au fost clasificate în forme externe sau vizibile şi în forme 
interne sau invizibile la examenul clinic al noului născut, iar acestea 
la rîndul lor în funcţie de gravitate, în forme majore, medii şi minore. 


Condiţii de acţiune 


Independent de mecanismul prin care acționează, un factor mezo- 
logic devine teratogen numai în anumite condiţii. Acestea, în general, 
pot fi grupate în jurul a trei elemente esenţiale: agent teratogen, ba- 
rieră placentară şi embrion. 

I. Teratogenul este factorul principal, cauza agresiunii. El este activ 
în funcţie de: 

a) Structura sa. Substanțele radioactive devin periculoase prin ca- 
litatea radiaţiilor emise şi intensitatea de emitere. Traumatismul inter- 
vine, de asemenea, prin intensitate. În ceea ce priveşte structura sub- 
stanţelor chimice, nu este destul de clară maniera în care intervine, 
deoarece nu există o familie chimică cu proprietăți malformative, ci 
doar substanţe izolate. Astfel, talidomida, neuroleptic aparţinind fami- 
liei chimice a glutarimidelor, este singurul teratogen din această familie. 
Deci substanţe cu structură chimică apropiată şi aceleaşi proprietăţi far- 
macologice posedă sau nu proprietăţi teratogene. 

b) Electivitatea faţă de anumite schiţe embrionare. Este o proprie- 
tate pe care o au unii teratogeni. Ei produc un tip de leziune prin care 
pot fi identificaţi. De exemplu, focomelia se datorește acţiunii talido- 
midei, iar fanta palatină la şoarece este rezultat al acțiunii cortizonului. 

c) Doza. Un agent este teratogen numai într-o anumită cantitate. 
Experimental, se testează acțiunea teratogenă a unei substanţe în zona 
de utilizare terapeutică, cît şi la doze de 50 şi 100 de ori mai mari. 
Dacă la doze mari nu apare nici un efect teratogen, riscul de a apărea 
la o doză redusă este mic. De pildă, în cazul talidomidei, frecvenţa şi 
gravitatea malformaţiilor nu sînt proporționale cu intensitatea trata- 
mentului: cele mai grave anomalii au fost obţinute la doze mici (T u ch- 

mann-Duplesis, 1967). Trebuie remarcat că unele substanţe sînt 
teratogene pînă la o anumită doză şi letale la doze mai mari. 

d) Moment de acțiune. Așa cum am arătat, există o anumită pe- 
rioadă a dezvoltării embrionare în care agresorul poate induce malfor- 
maţii, iar în cadrul acesteia, fiecare schiță organică își are o zonă de 
maximă sensibilitate la teratogen. S-a dovedit că talidomida nu produce 
focomelie decît dacă este administrată între a 28-a—A40-a zi a dezvoltă- 
rii embrionare. În interiorul acestor zile o singură tabletă de medica- 
ment administrată mamei produce focomelie gravă. În afara lor, doze 
importante rămîn inofensive. 

II. Bariera placentară este al 2-lea element important care condiţio- 
nează acţiunea teratogenă a unei substanţe. Este vorba mai ales de sub- 
stanţe chimice şi agenţi biologici. Funcţia de barieră a placentei este le- 
gată, în primul rînd, de structura moleculară a agresorului. Este cunos- 
cut faptul că medicamentele cu greutatea moleculară mică pot traversa 
placenta. Însă la volum şi greutate moleculară egală unele substanţe pot 
traversa placenta, altele nu. În acest caz intervin cu siguranţă şi alţi 
factori. Dar etanşeitatea barierei placentare nu este constantă. Ea va- 
riază de-a lungul evoluţiei sarcinii şi, de asemenea, variază de la specie 
la specie. 

Studiind mecanismele transferului placentar, Meester afirmă că 
placenta este o barieră de mai mică importanță decît se crede. Medica- 
mente cu greutate moleculară de 1 000 sau mai mică, pot să treacă în 
mod obişnuit placenta. Cele cu greutate moleculară mai mare de 1000 
pot şi ele traversa placenta cu uşurinţă, dar numai în stările de toxemie. 
După Apgar, bariera placentară e un mit. Ne putem aştepta ca orice 
medicament dat mamei să treacă placenta. 

În ceea ce priveşte radiaţiile ionizante, factorul important nu este 
bariera placentară ci grosimea şi densitatea ţesuturilor şi mediilor inter- 
puse între sursa de iradiere şi embrion, precum și penetrabilitatea pro- 
priu-zisă a radiaţiei. 

III. Embrionul. Ultima şi poate cea mai importantă condiţie nece- 
sară realizării efectului teratogen este sensibilitatea genetică a speciei, 
rasei sau individului. Există o mare diferenţă între specii în ceea ce 
priveşte răspunsul la un teratogen. Este cu atît mai mare cu cît spe- 
ciile sint mai îndepărtate pe scară filogenetică. Această diferenţă este, 
de asemenea, în funcție de rasă şi chiar de individ. De exemplu, cortizonul 
este teratogen la şoarece şi iepure, dar nu la şobolan. Dintre malfor- 
maţiile induse la şoarece, fanta palatină este cea mai frecventă. Inci- 
denţa malformaţiei diferă însă larg (între 4 și 1000/0) de la o linie la 
alta. Triamcinolonul, un glucocorticoid puternic, administrat în ziua 
a 1l-a de gestație în doză de 2,5 mg/kg corp, la șoareci din linia SWF, 
produce fantă palatină la 39,40% din feţii supraviețuitori. Administrat 
în aceleaşi condiţii la linia C3„BL, induce numai 8,70/, fante palatine. 
Diferenţa de răspuns se datorează, fără îndoială, structurii genetice di- 
ferite a celor două linii. 

Se ştie astăzi că genotipul mamei şi al fătului condiţionează apa- 
riţia şi gravitatea malformaţiilor. Experimental s-a dovedit că genotipul 
matern are un rol mai important. S-a transferat oul fecundat de la şoa- 
recii din linia C5/BL, la şoarecii din linia SWF. La aceştia din urmă s-a 

injectat în ziua a 9-a după transfer aceeași doză de hormon, ca şi în 
timpul primelor experiențe.. Procentul de feţi malformați a fost mult 
mai mare (350%/0), apropiat de cel obținut anterior la feţii din rasa 
SWF (31). 

Nu numai genotipul, dar şi virsta, starea nutrițională și echilibrul 
hormonal al mamei influenţează apariția unor malformații congenitale. 
Alţi factori care intervin sînt: numărul de embrioni dintr-o sarcină, po- 
ziţia lor în uter şi chiar sexul acestora. Toţi aceşti factori explică de ce 
în condiţii riguros identice, indivizii aparținînd aceleiaşi specii reacțio- 
nează în mod diferit, la acelaşi agent teratogen. 

Pe de altă parte, factorii teratogeni pot dezechilibra organismul, fa- 
vorizind exprimarea unei tendinţe latente, înnăscute, la malformații. 
Uneori numai sumarea mai multor factori teratogeni, fiecare din ei fiind 
în concentraţie subteratogenă, prejudiciază produsul de concepţie. Un 
exemplu ilustrativ este faptul că 800/, dintre gravidele care au luat 
talidomidă au născut copii normali şi numai 200/ din copii au prezentat 
malformații (1). 

Ca o concluzie se poate spune că rezultatele obţinute experimental 
la animale sînt esenţiale pentru dezvoltarea ipotezelor, dar acestea tre- 
buie să fie confirmate şi nu extrapolate la om. Biologul nu poate oferi 
medicului decît prezumţii. 


Studiul principalilor teratogeni din mediu 


În condiţii experimentale, malformaţiile apar uşor sub acţiunea unei 
serii neobișnuit de mari de agenţi. Dar aceste concluzii nu sînt uşor de 
acceptat, deoarece, deseori se experimentează în condiţii nefiziologice, se 
folosesc factori cu acţiune brutală și substanţe care numai în mod cu 
totul excepțional ar putea influența dezvoltarea intrauterină a ani- 
malului. 

În cele ce urmează ne vom referi doar la principalii agenţi fizici, 
chimici sau biologici care, prezenţi în mediul ambiant sau administraţi 
femeii gravide, determină în anumite circumstanţe, malformații la copil. 


Radiațiile ionizante 


S-a afirmat cîndva că nici un alt agent care afectează viaţa siste- 
melor celulare nu este mai agresiv decit radiaţiile ionizante. Se presu- 
pune că efectele iradierii au fost studiate pe cel puţin un eşantion re- 
prezentativ al fiecărei structuri şi funcţii biologice cunoscute (30). 

Se disting două feluri de radiaţii: 

— radiaţii direct ionizante, formate din particule cu sarcină elec- 
trică: 

a) particule uşoare — electroni; 

b) particule grele — protoni, deutroni, particule a; 

— radiații indirect ionizante: 

a) radiaţiile electromagnetice, printre care şi razele X şi y; 

b) neutronii, particule grele. 

Toate radiaţiile sînt penetrante. Puterea de penetraţie variază de la 
o radiație la alta: mare, razele y; mijlocie, razele X; slabă, razele ul- 
traviolete. 

Surse de iradiere. De milioane de ani specia umană s-a dezvoltat 
şi a supraviețuit într-un mediu radioactiv. Există un fond natural de 
radioactivitate care provine din radiația cosmică și terestră. Toate cor- 
purile naturale solide, lichide sau gazoase sînt mai mult sau mai puţin 
radioactive. 

Radiația naturală la care este expus un individ în mod obișnuit 
este de 70—200 mrem/an sau de aproximativ 3 rem/generaţie. Există 
însă zone cu sol mai bogat în substanţe radioactive. Astfel, un locuitor 
al regiunilor vulcanice din Brazilia primește în medie, 1 600 mrem/an, 
iar un locuitor al unor regiuni de coastă din India, 1 300 mrem/an (25). 
S-a observat apoi că doza creşte odată cu altitudinea. 

În afară de doza de radiaţii naturale menţionată mai sus, popu- 
laţiile umane mai primesc anual o doză variată de radiaţii artificiale 
rezultată din investigații sau tratamente medicale, utilizarea izotopilor 
radioactivi etc. Mai puţin importante sînt radiaţiile emise de ecranele 
televizoarelor sau de cadranele luminoase ale ceasurilor. 

Expunerea la radiaţii artificiale variază de la o țară la alta. De ase- 
menea unii indivizi primesc doze mult mai mari, fie în cursul investi- 
gaţiilor medicale, fie ocupaţional (radiologi), iar alții mult mai mici. 
Teratologic, iradierea directă a embrionului este cea care determină sau 
nu malformații. 


Efectele radiaţiilor 


Se ştie că radiațiile sint unul din cei mai puternici teratogeni la om. 
Iradierea poate tulbura profund dezvoltarea embrionară. Efectul depinde 
de doză, de forma acută sau cronică de iradiere şi de momentul iradierii. 
La şoarece, cele mai multe malformații apar după iradierile făcute între 
a 15-a şi a 30-a zi de viaţă intrauterină la o doză de cel puțin 25 R. Cele 
mai multe din anomalii aparțin sistemului nervos (tabelul 7). Din datele 


Tabelul VII 
Maltformaţii produse prin iradiere la şoareci (Neel, 1967) 


Malformaţii cranio-cerebrale: 
— anencefalie 
— microcefalie (cea mai frecventă) 
— hidrocefalie. 


Malformații oculare: 
— microftalmie 
— cataractă 
— nistagmus 


Malformaţii scheletice: 
— spina bifida 
— palatoschizis 


Malformaţii genito-urinare, 

experimentale s-a alcătuit o scală comparativă a evoluţiei embrionare a 
sistemului nervos la şoarece, şobolan şi om şi a leziunilor produse prin 
iradiere într-un anumit moment al dezvoltării. Astfel, dacă se cunoaşte 
vîrsta embrionului, momentul şi doza de radiaţii, se poate prevedea cu un 
mare coeficient de probabilitate tipul şi gravitatea malformaţiilor induse 
(26). Dar extrapolările la om sînt incerte. 

S-a observat că iradierea unei femei în primele 16 zile de sarcină cu 
doză egală sau mai mare de 100 R antrenează constant moartea produ- 
sului de concepție. Dacă iradierea s-a făcut între a 2-a şi a 7-a săptămînă, 
apar malformații multiple şi grave. Cele mai frecvente sînt microcefalia, 
apoi anencefalia, hidrocefalia cu atrofie cerebrală și anomaliile schele- 
tice (22). 

Iradierea embrionului cu radium şi röntgen în doze mai mari de 30 R 
produce, de asemenea, un mare procent de malformații congenitale. 

Cele mai numeroase date cu privire la om au fost însă colectate cu 
prilejul bombardamentelor atomice de la Hiroshima şi Nagasaki. Toţi 
născuțţii vii din mame intens iradiate, care se aflau la mai puţin de 
1 200 m de hipocentru, au fost malformaţi. Principala malformațţie a fost 
microcefalia. Mamele care se aflau între 1 200 şi 1800 m au născut şi 
copii normali, dar numărul lor a fost mai mic decît numărul copiilor mal- 
formaţi. Mulţi erau însă înapoiați mental. Dar, aproape jumătate dintre 
gravidele care se găseau în momentul exploziei la mai puţin de 2000 m 
de hipocentru au avortat sau au născut copii morți (11) (20) (35). 

Observațiile făcute la Hiroshima şi Nagasaki sînt rezultatul iradierii 
acute, brutale a embrionului. 

radierea cronică poate avea, de asemenea, efecte teratogene. Datele 
de care dispunem nu sînt însă cu totul concludente. S-a studiat incidenţa 
malformaţiilor congenitale în regiuni cu radioactivitate naturală crescută. 
Aceasta a fost semnificativ crescută (20/,) în comparaţie cu incidenţa de 
1.30% dintr-o regiune cu fond normal de radioactivitate (statul New York) 
(11) (16) (20). Cercetarea a fost însă criticată și concluziile ei sînt accep- 
tate cu rezerve. 

Se pare că iradierea cronică este o cauză de sterilitate. De asemenea, 
ar induce şi avorturi spontane. Astfel, dintr-o serie de 376 cupluri de ra- 
diologi căsătoriţi cu asistente de radiologie, 36,60/, nu aveau descendenți. 
Dar aceste efecte se datoresc mai degrabă unor mutații genice și cro- 
mozomiale induse de radiații. 

Rămine ca o certitudine faptul că radiațiile ionizante sînt puternic 
teratogene la femeia gravidă. Adăugăm la aceasta pericolul inducerii unor 
mutații care se vor transmite din generaţie în generație. Trăind în ace- 
laşi mediu bogat în radiații, numărul lor va spori. 

Teoretic, s-a calculat că iradierea părinților cu o doză de 10 R/gonadă 
poate induce malformații la 2%, dintre copiii care se vor naşte. Pentru 
populaţia întregului glob, de aproximativ 4 miliarde de locuitori, ar în- 
semna 8 milioane copii cu diferite defecte datorate numai iradierii părin- 
ților. La acest număr se adaugă bineînţeles și intervenţia altor terato- 
geni din mediu. 

Cu toate acestea, utilizarea radiaţiilor este unul dintre factorii care 
au contribuit la marile progrese ale tehnicii. De asemenea, medicina 
modernă nu ar putea fi imaginată fără ajutorul lor. Utilizarea radiații- 

lor presupune anumite riscuri. Mai important este însă faptul că riscu- 
rile sînt cunoscute. Avantajul cunoaşterii lor permite o prevenire efi- 
cientă. 


Agenţii biologici 
Virusurile 


În 1941, Norman Gregg a observat, pentru prima dată, mal- 
formaţiile post-rubeolice (15). Din cei 78 de copii născuţi din mame care 
au prezentat rubeolă în cursul sarcinii, 44 prezentau malformații car- 
dio-vasculare, cataractă, surditate, deficiență mentală sau defecte sche- 
letice (2) (14). Observațiile sale au fost confirmate ulterior de numeroase 
alte cercetări. În Taiwan s-a studiat o epidemie rubeolică care a afectat 
un milion de copii şi 117 femei gravide. Acestea din urmă au avortat 
spontan sau au născut copii malformaţi în proporţie de 250%/, (4). 

Deci, virusul rubeolei, care determină o afecțiune uşoară la copil 
sau adult, este un factor teratogen important. Dealtfel, el a fost primul 
agent biologic cu acţiune teratogenă identificat la om. 

Numeroși alţi viruși sînt teratogeni în condiţii experimentale. 
Aşa cum se vede din tabelul 8 efectele aceluiaşi virus diferă de 
la o specie la alta. Există, de asemenea, mari diferenţe individuale. Apre- 


Tabelul VIil 


Rezultatele infecțiilor intrauterine virotice la animal 
(după Grayston, 1967) 


YV rus Animal Efecte 
Rubcolă Maimuţă Leziuni de cristalin, optice, cuta- 
nate, osoase. 
Şobolan Nici un efect 
Hamster Nici un efect 
Iepure Nici un efect 
Citomegalovirus Șoarece Moarte intrauterină, Nu prcduce 
malformații 
Herpes simplex Iepure Moarte intrauterină şi rezorbţie 
Hamster idem 
Virusurile HI şi RV Hamster Exencefalic, microcefalie, fisuri fa- 
Şoarece ciale, hernie abdominală, hipo- 
Şobolan plazie cercbelară 
Pisică 
Virusul ataxiei feline | Pisică Hipoplazie ccorebelară, ataxie. 
Virusul paroti- Hamster Hidrocefalie 


ditei epidemice 

cierile au fost făcute numai după analiza statistică a unui număr mare 
de experimentări. 

La om, s-a stabilit cu certitudine că trei dintre virusurile cunoscute 
produc malformații: virusul rubeolic, virusul incluziilor citomegalice şi 
herpes virus hominis. 

Malformaţiile sint o consecinţă directă a acțiunii virusului asupra 
ţesuturilor embrionare. Este binecunoscut faptul că odată ajuns în inte- 
riorul celulei pe care o contaminează, virusul induce leziuni sau modi- 
ficări genetice care au ca urmare imediată alterarea proceselor normale 
ale celulei. Sau poate introduce noi gene. În cazul celulelor embrionare, 
rezultatul acţiunii virotice este oprirea în dezvoltare a schițelor organice 
sau dezvoltarea lor anormală sau chiar moartea embrionară şi avort 
spontan. 


În ceea ce priveşte rubeola, aproape toate defectele au putut fi aso- 
ciate infecţiei virotice din timpul primului trimestru. Printre malforma- 
țiile congenitale observate cele mai frecvente sint: anomaliile cardiace, 
cataracta, surditatea, microcefalia şi înapoierea mentală. Frecvența mal- 
formațiilor diferă însă de la o cercetare la alta. Astfel, după Swann 
și col. incidenţa embriopatiei produsă prin rubeolă este de 74,40/, dacă 
infecția a avut loc în primele 4 luni de viaţă intra-uterină (limite ex- 
treme: 83,20/, în prima lună şi 61,12/, în luna a 4-a) şi de 22,8%/ în cazul 
în care infecția a avut loc în ultimele cinci luni (cu limite extreme de 
la 11,9%% la 29,90/) (citat de 2). Într-o altă cercetare s-a urmărit atit 
incidența malfonmaţiilor cit şi a avorturilor spontane post-rubeolice. 
Acestea au fost: 120/, malformații şi ?,2%/, avorturi în primul trimestru, 
3,8% malformații şi 4,60%% avorturi în al doilea trimestru. În al 3-lea 
trimestru s-au observat numai morţi fetale în proporţie de 1,70/ (2). 
Recent s-a stabilit că frecvenţa copiilor anormali este de 500/, cînd ru- 
beola apare în prima lună de sarcină, de 220/ în cursul celei de-a doua 
luni şi de 6—10%/ în lunile 3, 4 şi 5 (27). Efectele predominante ale 
rubeolei din cel de-al doilea trimestru sînt întirzierea mentală şi motorie 
şi surditatea. În figura nr. 1 se poate urmări incidența malformațţiilor 
la copii în funcţie de momentul îmbolnăvirii mamei. Indiferent de dife- 
rențele cifrice, riscul real al malformațţiilor rubeolice este mare. Gravi- 
tatea lor, de asemenea. _ 

Un alt virus intens teratogen la om este cel care determină boala 
incluziilor citomegalice. Induce numeroase defecte, cele mai frecvente 
fiind ale sistemului nervos (microcefalie, hidrocefalie, encefalită, cal- 
cilicări cerebrale), oculare (microftalmie, corioretinită, cecitate) şi he- 
patosplenomegalie. S-a constatat că în formele severe de boală, la mamă, 
nou-născuţii au hepatosplenomegalie în proporţie de 100%; 64%% au icter, 
500/, au peteşii, şi 230/, au corioretinite. Majoritatea rămîn însă cu grave 
sechele neurologice (27). 

Se ştie că herpes virus hominis este cauza unei boli grave, gene- 
ralizate a noului născut, cu sfirşit fatal. La embrioni şi făt induce însă 
malformații oculare şi ale sistemului nervos. 


Pe lîngă virusurile menţionate, mai există o mare grupă care antre- 
nează moartea fătului şi rareori malformații. Din această grupă fac parte 
virusul varicelei, vaccinei, rujeolei, poliomielitei, hepatitei epidemice, 

Cazuri 


—— cafaracle 

— — malformatii cardiace 
=. —- surditate 

------- microcefalie 

———— înffrzrere mentală 


Fig. 1. Frecvența anomaliilor postrubeolice la 100 de 
copii, în relaţie cu timpul infecției materne. 


parotiditei epidemice, influenţei. Tot în această categorie se înscriu şi 
rickettsiile şi pararickettsiile. 

Se poate spune astfel că întregul grup al inframicrobilor prejudi- 
ciază dezvoltarea embrionului. Unii produc malformații care, deşi nu 
sînt specifice, sînt, de cele mai multe ori, grave. Majoritatea însă produc 
infecții generalizate cu efect embrionar letal şi avort precoce. 

Parazitozele. Cu excepţia toxoplasmozei, acţiunea teratogenă a celor- 
lalte parazitoze este incertă. 

Toxoplasmoza induce malformații multiple şi grave datorită locali- 
zării parazitului îndeosebi în sistemul nervos central. Produce hidro- 
cefalie şi atrofie cerebrală. Pericolul toxoplasmozei este accentuat de 
faptul că de cele mai multe ori infecția mamei trece neobservată. Sar- 
cina este aceea care o reactivează. Consecutiv apar malformațţiile men- 
ționate, avortul spontan, naşterea prematură. 


Medicamentele. Deşi existau informații considerabile cu privire la 
trecerea medicamentelor prin placentă, hazardurile potenţiale ale ac- 
țiunii lor asupra embrionului nu au fost prea mult luate în considera- 
ție înainte de dezastrul talidomidei, în 1961. Odată cu acesta, marele 
public a luat în mod brutal cunoştinţă de faptul că anumite medica- 
mente administrate femeii gravide reprezintă un important pericol pen- 
tru copilul care se va naşte. 

S-a afirmat atunci că fiecare medicament administrat gravidei este 
un experiment în teratologie. Afirmația a fost unanim acceptată şi a 
creat panică în lumea medicală, şi printre viitoarele mame. Reacţia a 
depășit astfel limitele realului, dar a impulsionat cercetarea potenţia- 
iului teratogen al medicamentelor şi precizarea atitudinii medicale în 
sarcină. 

Capacitatea unui medicament de a trece prin placentă și de a pro- 
voca malformații la copil este o particularitate farmacologică bine cu- 
noscută. Dar această proprietate o au numai un număr restrîns de medi- 
camente. Ele se pot clasifica astfel (tabelul 9): 


Tabelul IX 


Clasificarea medicamentelor teratogene (după Müller, 1970) 


I. Medicamente toxice şi teratogene: — hipnoticele 
— abortivele 
— antimitoticele 
I. Medicamente exclusiv teratogene: 
— cu efect teratogen previzibil (hormonii androgeni) 
— cu efect teratogen imprevizibil (talidomida). 


Medicamentele care se înscriu în prima categorie acţionează toxic 
asupra organismului matern şi eventual asupra produsului de concep- 
ție. Acesta poate muri sau poate face o embriopatie toxică care nu este 
obligatoriu teratogenă. De exemplu, barbituricele (luminalul, de pildă) 
administrate în doze mortale pentru mamă pot ucide embrionul indi- 
rect, urmare a decesului matern sau direct, prin trecerea transplacen- 
tară a toxicului. Cînd mama este salvată, sarcina poate evolua pînă la 
termen. Copilul născut este perfect normal. Uneori însă embrionul 
moare și este avortat. Malformaţiile sînt rare. 

Abortivele, așa cum atestă denumirea lor, ar trebui să acționeze 
asupra embrionului, fără a prejudicia mama. Aceasta ar fi definiţia abor- 
tivului ideal. El rămîne însă să fie descoperit deoarece majoritatea 
abortivelor cunoscute (chinina, apiolul) sînt toxice pentru embrion în 
aceeași măsură în care sînt toxice şi pentru mamă. În general, atunci 
cînd drogul administrat nu și-a manifestat capacitatea sa abortigenă, 
sarcina îşi urmează evoluţia normală, iar noul născut este normal. 

Cele mai periculoase pentru dezvoltarea embrionară şi cele mai 
sigur teratogene sînt medicamentele antimitotice. Ele au o acțiune toxică 
şi teratogenă puternică datorită afinităţii lor pentru țesuturile cu acti- 
vitate mitotică intensă (tumorile maligne, țesuturile embrionare). 

Totuşi, pericolul genetic datorat tratamentului citostatic este foarte 
scăzut, deoarece utilizarea citostaticelor este strict limitată la terapia 
anticanceroasă. 

Din a doua categorie fac parte medicamentele care, în doze absolut 
inofensive pentru mamă, provoacă grave malformații la embrion. Ele 
sînt de fapt medicamentele cu adevărat teratogene. Efectul unora poate 
îi prevăzut atunci cînd medicamentul acționează asupra embrionului 

conform unei proprietăți farmacologice cunoscute. De exemplu, hor- 
monii androgeni induc în mod firesc wirilizarea embrionului. Există însă 
şi medicamente cu efect teratogen imprevizibil. Cel mai spectacular 
exemplu îl constituie talidomida: administrată mamei pentru proprie- 
tăţile sale tranchilizante, a provocat în mod surprinzător grave malfor- 
maţii la copil. 

În prezent la o distanță de mai mulţi ani de la drama talidomidei, 
studiul bogatului material faptic acumulat demonstrează că există me- 
dicamente sigur teratogene. Numărul lor este însă mic şi în discrepanţă 
cu numărul mare al medicamentelor bănuite a fi teratogene (tabelul 10). 


Tabelul X 


Principalele medicamente teratogene 


I. Medicamente sigur teratogene 
a) cu efect teratogen dependent de acțiunea lor farmacologică normală 
Androgenii 
Antimitoticele 
b) cu efect teratogen independent de acțiunea lor farmacologică 
Talidomida 


II. Medicamente ipotetic teratogene: 
Sulfamide 
Antibiotice 
Antipiretice 
Tranchilizante 
Halucinogene 
Antiepileptice 
Antimalarice (doze mari) 
Anestezice 
Vitamine 
Hormoni 
Contraceptivele orale 


Medicamentele sigur teratogene, cu proprietăţi malformative bine 
cunoscute, sint prin aceasta mai puțin periculoase. Mai importante ră- 
min medicamentele ipotetic teratogene. În această categorie au fost 
incluse medicamente de utilizare curentă, acuzate uneori de a fi tera- 
togene la om, altele sigur teratogene la animalul de experienţă, dar 
neconfirmate la om. În ceea ce priveşte prima eventualitate, teratoge- 
nicitatea la om, observaţiile au fost sporadice, de cele mai multe ori 
neconfirmate de alte cercetări. Aceasta a permis să se presupună că ar 
putea fi doar o coincidenţă între administrarea medicamentului şi apa- 
riția unei malformații de altă etiologie. Mai frecvent incriminate au fost: 


Sulfamidele. Mai ales după sinteza şi introducerea în practică a sul- 
famidelor hipogliceminate:  carbutamida, tolbutamida, clorpropamida, 
dibiguanidina, fenetilbiguanida. Toate s-au dovedit teratogene la ani- 
mal. Mai multe observaţii sugerau că ar avea o acţiune similară şi la 

om. Dar debitul însuși este o stare morbidă cauzatoare de malformații. 
31%% din sarcinile diabeticelor se termină prin avort şi 40/ dintre copiii 
lor sînt malformaţi. S-a argumentat, pe baza unor date numeroase, că 
antidiabeticele date nu modifică apreciabil incidența malformațiilor con- 
genitale printre copiii născuţi din mame diabetice. 

Un studiu comparativ indică riscul de a naşte un copil malformat. 
Acesta este 1/169 la femeile nediabetice, 1/33 la diabetice netratate, 
1/45 la diabetice tratate cu insulină şi 1/36 la diabetice tratate cu sulfa- 
mide hipoglicemiante (34). 


Antibiotice. Din arsenalul de antibiotice moderne unul singur, tetra- 
ciclina, produce constant alterări morfologice dentare. 

Antipireticele. Deşi au fost citate cîteva cazuri de anomalii la copiii 
a căror mame au primit antipiretice, în primele luni de sarcină, totuşi 
numărul observaţiilor este mult prea mic în comparaţie cu utilizarea 
largă a acestor medicamente. 

Tranchilizante, halucinogene, antiepileptice. Talidomida este un 
neuroleptic, motiv pentru care medicamentele din această clasă au fost 
multă vreme şi ele suspicionate că ar fi teratogene. Totuşi, chiar şi me- 
dicamentele vecine chimic cu talidomida, glutarimidele, nu sînt terato- 
gene. De asemenea, fenotiazinele, butirofenonele, rezerpinicele. Un alt 
medicament suspectat a fost LSD (acidul lisergic). El este teratogen la 
şoarece, dar nu la şobolan, hamster şi om. 

Asupra stimulantelor sistemului nervos central (psiholeptice, ano- 
rexigene) există încă o controversă, deoarece produc 120%/, malformații 
la şoarece. La om nu s-au citat asemenea cazuri. Efectele teratogene 
ale cofeinei au fost intens cercetate. Aceasta datorită structurii sale chi- 
mice asemănătoare unei baze purinice, constituient al ADN. Adminis- 
trată la animal în doză mare a provocat malformații. Pericolul la om este 
mic: pe de o parte, omul este protejat printr-un metabolism rapid al 
cofeinei, pe de altă parte, doza embriotoxică la şoarece echivalează cu 
60—100 ceşti de cafea la om, consumate în numai citeva minute (18). 


Antimalaricele în doze mari sînt teratogene. Mai ales cloroquinul. 
S-a citat, ca un exemplu concludent, cazul unei mame care a luat cloro- 
quin în timpul a 6 sarcini. Din acestea au rezultat 5 copii malformaţi 
şi un avort. Alte 3 sarcini în timpul cărora nu a primit medicamentul 
au evoluat normal (30). 

Anestezicele utilizate pentru diferite intervenţii operatorii în pri- 
mele luni de sarcină s-au dovedit periculoase. Dietiletanul, metoxifluo- 
ranul, tetrafluorobrom-metanul, ciclopropanul sînt teratogene la animal. 
La om se ştie doar că ar spori mortalitatea perinatală. 

Vitamine. Hipervitaminoza A s-a dovedit teratogenă la toate ani- 
malele de laborator dar nu la om. 

Hormonii. Progestinele de sinteză sint utilizate ades în locul hormo- 
nului natural, pentru influența lor progestaţională la mamă. Dar, asu- 
pra produsului de concepție, au o acțiune net virilizantă. Probabil, da- 
torită diferenţei de maturitate enzimatică și de organ terminal. Nu există 
nici o dovadă certă cu privire la acțiunea virilizantă a progesteronului 
însăşi. 

Esterogenii în doze mari, în condiții experimentale, produc malfor- 
maţii majore. La om s-au dovedit uneori virilizanţi (1). Unele cercetări 
au descris virilizarea fetițelor născute din mame care au primit doze 
mari de estrogeni în timpul sarcinii. Alte observaţii însă au fost ne- 
gative. 

Cortizonul este un bine cunoscut teratogen la şoarece, iepure dar 
nu la şobolan. Efectul său la om a fost îndelung controversat: s-au ob- 
servat malformații variate la copiii ale căror mame au fost tratate cu 
cortizon. Frecvența lor este însă abia cu puţin mai mare față de cea a 
copiilor din mame netratate, dar cu o stare patologică identică cu a ma- 
melor care au primit hormonul. 

În condiții experimentale, cercetările lui C. I. Parhon şi 
Șt. M. Milcu sugerează că tiroxina, cortizonul şi insulina sînt tera- 
togene. Este greu de spus dacă aceşti hormoni sînt teratogeni și la om. 
De altminteri, în cadrul cercetărilor sistematice care au fost făcute, nu 
s-a putut evidenția o creştere a malformațţiilor congenitale, la copiii 
femeilor care au făcut tratamente hormonale, cu excepţia celor care au 
luat progestative orale. 

Din cele expuse se observă că în categoria medicamentelor ipotetic 
teratogene au fost incluse medicamente care au fost utilizate de multă 
vreme în practica medicală, precum şi medicamente noi, descoperite 
după perioada talidomidei. Multe dintre ele pot produce leziuni fetale 
şi pot afecta fertilitatea, atunci cînd sînt testate într-o varietate de spe- 
cii animale. Totuși, din fericire, după 1961, nu a apărut nici un terato- 
gen major la om. 

Se admite, în general, că utilizarea oricărui medicament sau pro- 
ceduri terapeutice implică un risc. Înțelegerea completă a acestuia este 
posibilă numai după utilizarea extensivă a medicamentului la om. 

Medicamentele pot fi teratogene. Aceasta nu înseamnă că orice me- 


dicament este teratogen. 
k 


* * 


Cunoştințele actuale cu privire la teratologie ne permit să afir- 
măm că anumiți factori din mediul ambiant sînt teratogeni. Ei pot 
explica o fracțiune, dar foarte mică, a malformațiilor umane. Un exem- 
plu ilustrativ este şi faptul că din toate femeile care au luat talidomidă 
în Anglia, s-au născut numai 329 copii malformaţi. Talidomida a fost 
răspunzătoare de numai 10/, din malformaţiile care au apărut în pe- 
rioada 1960, 1961, 1962 (36). 

Deci, locul teratogenilor în ansamblul factorilor malformativi nu 
este cel mai important sau cel puţin așa pare în lumina datelor de care 
dispunem azi. 

Pentru profilaxia malformațiilor, teoretic, există mai multe posi- 
bilităţi. Prima ar fi excluderea teratogenilor din mediu. Deși cea mai 
eficientă, practic, ea nu se poate realiza. În primul rînd pentru că nu 
cunoaştem decit o parte dintre substanţele teratogene.. Apoi, pentru că 
lumea contemporană nu poate renunţa nici la radiațiile ionizante şi nici 
la nenumăratele substanțe chimice pe care le-a produs şi le produce 
industria. 

Vom încerca totuşi să îndepărtăm toți factorii teratogeni din mediul 


ambiant al viitoarei mame. Nu se va iradia nici o gravidă, cel puţin în 
primele luni de sarcină, nu i se vor administra medicamente cu acţiune 
teratogenă şi va evita pe cît este posibil orice contact cu bolnavii cu 
afecțiuni virotice. 

